
Și) ragi prieteni, 


În întreaga ţară ies la lumină informaţii alarmante. Numărul abuzurilor 
înregistrate este mai mare ca oricând, iar prostituția infantilă a luat 
proporţii îngrijorătoare—în mare parte din pricina cercurilor ilegale de 
pe internet. Am ascultat nenumărate mărturii ale cititorilor care mi-au 
vorbit despre situaţii tragice, şi de fiecare dată strigătul lor a fost acelaşi: 
unde aş putea găsi ajutor? Dacă aşa simți şi tu, sau dacă ştii pe cineva 
care simte aşa, vei găsi ajutor în povestea lui Mary Madison. 

Povestea lui Mary Madison este o parabolă modernă după relatarea 
biblică a Mariei Magdalena. Personajul principal al romanului meu, 
Divin—ca atâţia oameni care au nevoie de izbăvire de abuzuri sau alte 
robii—nu putea fi salvată decât de un Salvator. De aceea vedem limpede 
că Isus a fost în acelaşi timp om şi Dumnezeu-—cu adevărat divin. 

În aceste vremuri trebuie să ne agățăm cu disperare de adevărul 
absolut, ajutându-ne familia, prietenii, vecinii şi colegii să înţeleagă 
realitatea lui Isus Cristos. EI a fost pe de-a-ntregul Dumnezeu şi pe 
de-a-ntregul om, divin. El a venit ca noi să ştim cum să trăim, şi să ştim 
că prin moartea Lui putem avea viaţă veşnică. 

Scriptura nu ne oferă nicio altă reprezentare a adevărului. El a venit 
ca Emanuel, Dumnezeu cu noi, şi a murit ca o jertfă desăvârşită—o 
dată pentru totdeauna. În sfârșit, trebuie să ne ţinem tare de adevărul 
mântuirii, şi anume că nu există o altă cale către Tatăl, către cer, decât 
prin credinţa în Cristos. 

Dacă acesta este un concept nou pentru tine, te rog să cauţi o 
biserică ce crede Biblia din zona în care locuieşti şi învaţă mai multe 
despre Mântuitorul. După ce Maria Magdalena L-a întâlnit pe Isus, ea 

"şi-a petrecut restul zilelor urmându-L. Mă rog să faci şi tu la fel. 

Ca de fiecare dată, îmi face plăcere să primesc mesaje de la cititorii 
mei. Puteţi să îmi scrieţi pe adresa rtnbykk(Qaol.com. Pagina mea 
web—www.KarenKingsbury.com-—are secţiuni în care puteți intra în 
legătură cu alţi cititori pentru discuţii şi rugăciune. Există de asemenea - 
o secţiune pentru cluburile de lectură, care vă permite să intrați în 
contact cu alte grupuri din ţară şi din lume. De asemenea, puteți afla 
noutăţi despre cărţile şi seriile care urmează să vadă lumina tiparului, 
precum şi informaţii din viața mea personală şi profesională. 


Până când ne vom reîntâlni... 
În lumina şi în dragostea Lui, 


“o sfatim cititonii 
despre SDiuim 


„Tocmai am terminat de citit Divin în urmă cu câteva minute şi sunt cu 
adevărat uimită. Întotdeauna mi-a plăcut povestea Mariei. Îți mulțumesc 
pentru că ţi-ai revărsat inima pe paginile acestei cărţi. Îl văd pe Isus în 
tine şi sunt recunoscătoare pentru lucrarea pe care o faci.“—Kendra 


„Am citit toate romanele pe care le-ai scris şi mă uimeşte de fiecare 
dată felul în care incluzi implicarea deplină a lui Dumnezeu în viața 
noastră. Divin m-a ţinut trează citind până târziu în noapte, ca să văd 
ce urmează să se întâmple şi să aflu mai multe despre povestea Mariei. 
Uau! Ce final.“—Jeanna 


„Tocmai am terminat de citit Divin. A fost minunată! Pe măsură ce citeam, 
Domnul mi-a atins inima în moduri pe care nici nu le înțeleg, dar aşa se 
întâmplă de obicei când citesc una din cărţile tale!“—Kimber/y 


„Am cumpărat noua ta carte, Divin, şi nu am mai putut să o las din mână 
până nu am terminat-o. Știu că multe din lucrurile descrise în carte se 
petrec în realitate în lumea zilelor noastre, iar cartea ta m-a ajutat să 
conştientizez suferinţa celor care au probleme din pricina drogurilor şi 
a abuzurilor.“— Barbara 


„E una dintre cele mai bune cărţi pe care le-ai scris până acum, De fiecare 
dată mă uimesc personajele atât de reale pe care le creezi. Simt că fac 
şi eu parte din poveste şi trăiesc fiecare moment alături de ele. Divin 
mi-a atins cu adevărat inima într-un fel pe care nimeni nu şi-l poate 
imagina.“—Ashlee 


„Tocmai am terminat de citit noua ta carte, Divin, şi am simţit că Isus stă 
chiar lângă mine. Am fost copleșită şi lacrimile au început să-mi curgă 
pe obraji, mai ales spre sfârşit. Scenele din carte sunt atât de vii, încât 
aproape că puteam simţi prin ce trece Mary.“—Dorothy 


„Unul din gândurile care mi-au trecut prin minte în timp ce citeam 
[Divin] a fost cât de utilă le-ar fi femeilor care se află în situaţii de abuz. 
Mă rog să am oportunitatea să împărtăşesc această poveste—şi odată cu 
ea Vestea Bună—pe care ai scris-0.“—Pam 


„Cartea ta, Divin, şi felul în care descrie dragostea lui Dumnezeu m-a 
făcut să mă înfior şi mi-a adus lacrimi în ochi. Dumnezeu e bun şi e atât 
de bine să ştiu că am un Tată ca EI, care mă iartă şi mă iubeşte indiferent 
ce s-a întâmplat.“— Linda 

PHdtumini 


Vă aduc romanul pe care Dumnezeu mi l-a pus pe inimă. 
Este un roman care nu ar fi văzut lumina tiparului dacă 

nu aş fi beneficiat de ajutorul multor oameni. Aşadar, 
mulțumirile mele se îndreaptă către prietenii mei minunaţi 
de la Zyndale House Publishers şi în special către 

Karen Watson, care a preluat un rol nou ca director al 
departamentului de ficţiune şi m-a îndrumat pe parcursul 
unui proiect care s-a dovedit a fi deosebit de intens. De 
asemenea, mulțumiri speciale le datorez prietenilor mei de 
la departamentele de vânzări şi marketing de la Tyndale. 
Este o onoare pentru mine să lucrez cu voi. 

Îi mulțumesc din suflet agentului meu, Rick Christian, 
preşedinte al Alive Communications. Cu fiecare zi ce 
trece sunt tot mai uimită de integritatea ta, de talentul 
tău şi de dedicarea cu care te străduieşti să răspândeşti în 
lumea întreagă lucrările mele de ficțiune care sperăm să 
transforme vieți. Eşti un om puternic al lui Dumnezeu, 
Rick. Îţi pasă de cariera mea de parcă ai fi personal 
responsabil de sufletele pe care Dumnezeu le atinge prin 
intermediul acestor cărţi. Îţi mulţumesc pentru că îmi 
respecţi timpul pe care îl petrec împreună cu soțul meu şi 
cu copiii noştri. Nu m-aş putea descurca fără tine. 

Ca de fiecare dată, nu aş fi putut finaliza această carte 
fără ajutorul soţului şi al copiilor mei, care acceptă fără 
crâcnire să mănânce sandviciuri cu ton şi plăcinte când 
am de respectat un termen limită şi care îmi aduc să 
mănânc pui cu legume când am nevoie de forțe proaspete 
pentru a continua; să scriu până după miezul nopţii. Vă 
mulțumesc pentru că înţelegeţi modul meu de viaţă uneori 
ciudat şi pentru că întotdeauna sunteți cei mai înfocaţi 
susținători ai mei. 


Un cuvânt de mulţumire îi datorez şi unicului meu 
frate, Dave, care m-a ajutat să culeg informaţii despre 
viața din Washington D.C. în primele etape ale lucrului 
la această carte. Pe data de 1 octombrie 2005, pe când 
intram pe ultima sută de metri în procesul de editare a 
romanului, Dave a murit pe neaşteptate, în somn. Avea 39 
de ani şi ne va lipsi foarte mult. În săptămânile care i-au 
precedat moartea a experimentat o credință mai profundă 
ca oricând înainte şi găsise un nou cântec favorit: „| Can 
Only Imagine“ [Pot doar să-mi imaginez] al celor de la 
Mercy Me. Ei bine... nu mai trebuie să-ți imaginezi, Dave. 
Ne lipseşti, dar ne bucurăm să ştim că eşti în siguranţă în 
braţele Lui. 

De asemenea, aş dori să îi mulțumesc mamei şi 
asistentei mele, Anne Kingsbury, pentru sensibilitatea şi 
dragostea ei deosebită faţă de cititorii mei. Şi lui Katie 
Johnson, care îmi organizează în mare măsură viaţa. 
Amprenta voastră personală este nepreţuită pentru mine 
şi pentru lucrarea pe care o fac... vă mulțumesc din toată 
inima. 

Şi le mulţumesc tuturor prietenilor şi membrilor 
familiei care mă înconjoară cu dragostea, cu rugăciunile 
şi cu sprijinul lor—în special în aceste momente grele 
pentru familia noastră. Desigur, cele mai multe mulțumiri 
se îndreaptă spre Dumnezeul nostru Atotputernic, cel mai 
minunat Autor dintre toţi—Autorul vieţii. Darul vine de 
la Tine. Mă rog pentru oportunitatea şi responsabilitatea 
incredibilă de a-l folosi pentru Tine tot restul vieţii mele. 


SDeodic această cante... 


Memoriei Mariei Magdalena, o femeie care a înțeles şi a crezut în 


divinitatea lui Isus Cristos... 


Memoriei fratelui meu, David, care a înțeles importanța acestui 


proiect şi m-a ajutat să î] realizez... 


De asemenea, o dedic lui: 
Donald, Făt-Frumosul meu 
Kelsey, fiica mea neprețuită 
Tyler, cântecul meu frumos 
Sean, băiatul meu minune 
Josh, durul meu blând 

EJ, alesul meu 

Austin, copilul meu miracol 


Şi Dumnezeului meu Atotputernic, Autorul vieţii, care m-a 


binecuvântat—deocamdată—cu ei. 


“Mata autor lui 


Istoria şi Scriptura ne spun prea puţine lucruri despre 
adevărata Maria Magdalena, femeia care fascinează atât 
de mult generaţia şi cultura noastră. De fapt, deşi se crede 
că Maria Magdalena a fost o prostituată, nu există dovezi 
concrete în sprijinul acestei idei. În ceea ce priveşte teoria 
că între Maria şi Isus ar fi fost o relaţie de altă natură decât 
cea dintre învățător şi ucenic devotat, aceasta este absolut 
nefondată. Şi mai gravă este povestea care circulă în cultura 
populară, că Isus ar fi fost căsătorit cu Maria Magdalena. 
Este, desigur, fals—o erezie după standardele Bibliei. 

Aşadar, cine a fost Maria Magdalena? 

Scriptura ne spune cu certitudine că Isus a izbăvit-o 
pe Maria de şapte demoni (Luca 8:2). Care au fost 
acei demoni nu ni se spune. Dar ştim că după ce a fost 
eliberată, Maria şi alte câteva femei l-au fost atât de 
devotate lui Cristos, încât au contribuit la susţinerea 
lucrării Lui din banii lor (Luca 8:1-3). Cu alte cuvinte, 
au jucat un rol vital în lucrarea Lui şi în propagarea 
mesajului Său. 

Știm de asemenea că Maria a rămas lângă Isus până 
la sfârşit şi că a fost una dintre femeile de la picioarele 
crucii, fiind martoră la moartea cumplită a Mântuitorului 
(Matei 27:56, Marcu 15:40-41, loan 19:25). În plus, ni se 
spune că Maria Magdalena a fost una dintre femeile care 
au mers la mormânt în acea dimineaţă strălucitoare de 
duminică pentru a unge trupul lui Cristos cu untdelemn 
(Marcu 16:1-9). 

Dar poate cea mai grăitoare este relatarea din loan 
20:1-18. În acea duminică a Învierii, când Maria şi 
celelalte femei au găsit mormântul lui Isus gol, celelalte 
s-au întors la casele lor. 


Nu şi Maria. Maria a rămas în faţa mormântului gol, 
plângând. 

Pentru că scriu ficţiune care face apel la emoţii, 
această parte a poveştii Mariei mă impresionează cel 
mai mult. Cândva această femeie aparținuse în întregime 
întunericului. Isus o salvase, aşa cum numai Dumnezeu 
poate, iar ea I-a rămas devotată pentru tot restul zilelor 
Lui pe acest pământ. Devotată în ce priveşte timpul ei, 
resursele ei financiare şi inima ei întreagă. Când Isus 
a murit pe cruce, când trupul Lui a fost—a presupus 
Maria—furat din mormânt, a simţit cum întreg universul 
ei se prăbuşeşte. 

A fost devastată. 

Isus a văzut acest lucru, aşa cum ne vede şi pe noi 
când suntem zdrobiţi. | S-a făcut milă de ea şi a trimis doi 
îngeri să o liniştească. Aceştia au întrebat-o de ce plânge. 
„Pentru că,“ a răspuns ea, „au luat pe Domnul meu şi nu 
ştiu unde L-au pus.“ 

Probabil a auzit ceva în spatele ei, pentru că s-a întors 
şi acolo era Isus. Şocul a fost atât de mare, încât iniţial 
nu L-a recunoscut. Dar când L-a recunoscut, probabil 
a alergat la EI şi L-a prins de mâini, sau poate L-a 
îmbrăţişat. 

Chiar şi în acest moment—în ceea ce s-ar putea să fi 
fost cel mai intim moment al prieteniei lor—Isus a ştiut 
cât se poate de clar cine este şi care este scopul Lui. El i-a 
spus Mariei: „Nu mă ţine, căci încă nu M-am suit la Tatăl 
Meu. Ci, du-te la fraţii Mei şi spune-le că Mă sui la Tatăl 
Meu şi Tatăl vostru, la Dumnezeul Meu şi Dumnezeul 
vostru.“ 

Efectiv i-a spus: „Nu mă îmbrățişa, pentru că nu despre 
noi e vorba aici. Ci du-te şi spune-le celorlalți că Mă duc 
să fac ceea ce am spus că voi face.“ Nu mă înţelege greșit. 
Isus nu era supărat pe Maria. A ţinut la ea suficient de 
mult pentru a trimite îngerii şi pentru a i Se înfăţişa mai 
întâi ei, şi nu atâtor bărbați puternici cărora ar fi putut să i 
Se arate. 


Dar a precizat clar care este rolul Lui în viaţa ei. Era 
Domnul ei, nu iubitul ei. Tatăl ei, nu doar un prieten. 

Acesta este aspectul care ridică probleme pentru mulți 
în zilele noastre—nu reuşesc să înţeleagă relația dintre 
Maria şi Cristos. 

Divin este o parabolă modernă a vieţii Mariei 
Magdalena. Mi-am luat anumite libertăți—aşa cum 
trebuie să facă orice romancier—în ceea ce priveşte 
alegerea celor şapte demoni sau şapte orori de care ar 
fi putut fi izbăvită o persoană ca Maria Magdalena. În 
romanul meu, Mary Madison suferă tot felul de abuzuri, 
printre multe alte orori. Unele secţiuni din această carte— 
deşi nu sunt foarte grafice—se vor dovedi dificil de 
parcurs şi te vor face să simți că ai noduri în stomac din 
pricina suferințelor acestei Marii a zilelor noastre. 

Poate nu te vei regăsi într-o poveste despre abuz, 
trădare sau promiscuitate. Dar atâta vreme cât există 
un vrăjmaş al sufletelor noastre, cu toţii vom suferi 
abuzuri de un fel sau altul: teama, îndoiala, singurătatea, 
dependenţa, un mod de viaţă păcătos. Cu toţii avem 
nevoie să fim salvaţi de Singurul care are puterea să ne 
salveze. 

Isus Cristos, Divinul. 

Am scris o poveste despre o Maria Magdalena a zilelor 
noastre dintr-un singur motiv: 

Povestea Mariei este povestea noastră. 

Eu mă regăsesc în Maria Magdalena şi mă rog să te 
regăseşti şi tu. Ne zbatem şi cădem în ghearele demonilor 
şi ale întunericului acestei lumi, prinşi în cursa propriei 
noastre slăbiciuni şi zădărnicii—până când ÎI întâlnim 
pe Isus. Apoi, când ne salvează, ni se oferă oportunitatea 
vieţii: să-L. urmăm tot restul zilelor noastre, folosindu-ne 
viaţa şi resursele pentru a-l aduce slavă şi cinste. 

Aşa cum a făcut Maria Magdalena. 


“Capitolul / 


Vp escu de ceremonii se aplecă spre microfon. „lar acum“— 
tonul lui deveni plin de importanță—,„am privilegiul de a o 


prezenta pe Mary Madison.“ 

Peste sala imensă, cu mai multe niveluri, se lăsă tăcerea, iar mulţimea 
de senatori şi legiuitori îşi îndreptară atenţia spre ea. 

Mary se ridică în picioare şi cu o graţie naturală se îndreptă spre 
podium. Avea 30 de ani, dar erau zile când simţea că are 100. Îşi apucă 
notițele cu mâna stângă şi simţi fiorul familiar al păcii supranaturale. De 
câte ori mai făcuse acest lucru? Mirosul tomurilor vechi de sute de ani 
şi al lemnului preţios, zgomotul tocurilor ei pe pardoseala de marmură, 
drumul până în faţa sălii impunătoare—toate îi erau familiare. 

Sala răsună de ecoul aplauzelor politicoase ale celor prezenţi. Cei 
mai influenţi şi mai puternici oameni din Washington, D.C. o salutară 
dând subtil din cap în timp ce trecea pe lângă ei. Câţiva chiar îi zâmbiră. 
După cinci ani de mărturii în cadrul şedinţelor Senatului, marea de feţe 
îi era la fel de familiară cum le era lor chipul ei. Ea era vocea credinţei 
şi a raţiunii—o femeie ale cărei convingeri şi poziţii erau bine conturate 
şi inflexibile. Şi totuşi o invitau. O căutau şi o ascultau pentru un singur 
motiv. 

Îi ştiau povestea. 

Trecutul ei cumplit, umilinţa ei publică-— cunoşteau cu toţii detaliile. 
Fiecare senator din sală ştia prin ce suferinţe trecuse. Toţi erau conştienţi 
de hotărârea şi de motivaţia ci—vizibile până şi în felul în care ţinea 
capul sus, după ce se întreținuse singură în şcoală, obţinând nu mai 
puţin decât un doctorat în consiliere de familie. 

Era un model în Washington, D.C., un stâlp al comunităţii. Ar fi putut 

avea propriul talk-show sau ar fi putut face avere scriind cărţi şi operând 
un cabinet particular. Dar Mary îşi petrecea ziua în inima oraşului, în 
unul din cele cinci adăposturi pentru femei maltratate înfiinţate de ea. 

„Asistenţă socială—aşa îi spuneau. Era o supraviețuitoare, o luptătoare. 
Elita din capitala naţiunii ştia şi acest lucru şi o aprecia pentru el. O 
apreciau suficient de mult pentru a o asculta când se punea în discuţie 
un subiect de acest gen şi era nevoie de un aport moral. 

Subiectul zilei era abstinenţa. 

La începutul mandatului preşedintelui în exerciţiu se adoptase o lege 
care aproba alocarea de fonduri federale pentru susținerea programelor 
de abstinenţă în şcolile publice timp de trei ani. Cei trei ani se scurseseră 
şi banii erau pe terminate. Obiectivul lui Mary era simplu: să îi convingă 
pe senatori să aprobe continuarea alocării fondurilor pentru încă trei 
ani. 

„Bună dimineaţa.“ Mary apucă marginile podiumului şi stabili 
contactul vizual cu un grup de senatori aflaţi la trei metri în faţa ei. Apoi 
privirea i se îndreptă spre partea din spate a sălii. „Cu peste doi ani în 
urmă am stat în locul acesta în fața dumneavoastră şi v-am convins că 
e timpul pentru o schimbare.“ Se opri şi se uită spre un alt grup, lângă 
uşile din partea stângă. „Aţi fost de acord şi le-aţi dat copiilor noştri 
un program care a schimbat tabloul sarcinilor la vârsta adolescenţei 
în întreaga naţiune.“ Vocea ei transmitea o sinceritate care izvora 
din adâncul sufletului. „Azi sunt din nou aici pentru că bătălia abia a 
început şi trebuie—trebuie—să continuăm să le oferim copiilor noştri 
posibilitatea de a alege să spună «nu». 

Cu toate că primii doi vorbitori criticaseră aspru programul, 
numindu-l „îndoctrinare religioasă voalată,“ fețele celor din auditoriu 
erau atente, gata să primească ceea ce le pregătise. 

Se uită la notițe. Datele statistice erau intimidante. În următoarele 
cinci minute le dădu citire pe nerăsuflate. Incidenţa sarcinilor în 
rândul adolescentelor a scăzut cu 40%. Opt din zece elevi care au 
trecut prin instruirea în vederea abstinenţei au luat decizia de a aştepta 
până la căsătorie. S-au înregistrat cu 26% mai puţine cazuri de boli cu 
transmitere sexuală. 

Apoi Mary le povesti ascultătorilor despre trei adolescenţi, două fete 
şi un băiat, din diferite părți ale țării. Toţi trei se învârt în cercuri în care 
activitatea sexuală e ceva de la sine înţeles şi fiecare a luat decizia de a 

aştepta. Relatarea se încheie cu câteva cuvinte ale lui Susan, una dintre 
adolescente, citite de Mary: „Dacă nu m-ar fi învăţat cineva că e în 
ordine să spun «nu», nu aş fi spus «nu» niciodată. Azi aş fi însărcinată, 
bolnavă, sau folosită. Poate toate trei.“ 

Mary apucă podiumul cu mai multă putere. „Când o femeie intră 
în unul dintre adăposturile mele în căutare de ajutor, în peste 90% din 
cazuri a fost activă din punct de vedere sexual în adolescenţă. Femeile 
care practică abstinenţa sunt femei sănătoase din toate punctele de 
vedere. Acelaşi lucru este valabil şi pentru băieţi. Atunci când aleg 
să aştepte, ei spun lumii că merită, că sunt valoroşi, că sunt speciali. 
Orice altă acţiune. întreprinsă în vederea viitorului lor va fi în armonie 
cu aceste sentimente.“ 

Se opri şi se uită încă o dată la câteva feţe din sală. „Vă rog să 
înțelegeţi, doamnelor şi domnilor senatori, că puterea de a ajuta copiii 
asemenea lui Susan este în întregime în mâinile dumneavoastră. 
Trebuie—este un imperativ categoric—să continuăm finanțarea acestui 
program educaţional.“ Se aplecă spre microfon. „Vă mulțumesc.“ 

Urmă o pauză şi pentru următoarele cincisprezece minute, Mary 
fu înconjurată de senatori care îi mulțumiră pentru participare şi îşi 
exprimară aprobarea dând din cap. Chiar dacă o mare parte din cei 
aflaţi în sală erau categoric împotriva programului, considerându-l o 
încălcare a principiului separării bisericii de stat, Mary era mulţumită 
de discursul ei. 

Îşi făcuse partea. Dumnezeu avea să facă restul. 

Apoi fu înconjurată de reprezentanții mass-media şi le spuse şi lor 
acelaşi lucru. „Abstinenţa este o cauză pentru care merită să lupţi. Este 
singura posibilitate dacă vrem să ne uităm în ochii copiilor noştri şi să le 
spunem că vor fi în siguranţă. În siguranță în trup, minte şi suflet.“ 

La zece minute după ultimul interviu, Mary era în mica ei Toyota cu 
patru uşi, îndreptându-se spre adăpostul de pe strada S, cel mai apropiat 
de Capitoliu, unde avea stabilită o întâlnire într-o jumătate de oră. leşi 
din parcare, trecu de peluzele atent îngrijite şi întreţinute şi se îndreptă 
spre vest, pe lângă clădirile impresionante, cu o arhitectură deosebită. 

Schimbarea se petrecu pe o distanţă de câteva cvartale. Iarba verde şi 
luxuriantă lăsă loc trotuarelor crăpate şi şanţurilor mizerabile, grădinile 
de trandafiri fură înlocuite de alei pline de gunoaie, iar clădirile spec- 
taculoase— fațadelor de cărămidă veche acoperite de graffitti. Mary 

simţi cum începe să se destindă. În lumea aceea avea o voce, dar se 
simţea mai confortabil în aceasta. Mai împlinită. Mai ales în această zi. 
Avea stabilită o întâlnire cu o femeie care voia să îşi ia viaţa, o femeie 
care la 23 de ani era pe drumuri cu două fetiţe mici, fugind de un prieten 
abuziv, convinsă că viaţa nu mai are nimic să îi ofere. | 

Mary strânse cu putere volanul. Doamne, dă-mi cuvintele potrivite... 
aşa cum ai făcut întotdeauna. 

Harul Meu îți este de ajuns, fiica mea. Cuvintele adiară peste inima 
ei, pline şi bogate, alinând-o. 

La următorul semafor erau adunaţi un grup de adolescenţi. Arătau 
ca nişte duri, îmbrăcaţi în tricouri albe mulate, împodobiţi cu lanţuri 
metalice şi tatuaje. O văzură pe Mary şi doi dintre ei zâmbiră şi îi făcură 
cu mâna. Îi cunoştea. Erau vizitatori regulaţi ai centrului pentru tineri— 
un alt proiect pentru care obținuse finanţare. 

„Mary... Hei, Mary!“ strigă unul dintre ei. 

Lumina semaforului era roşie, aşa că lăsă geamul jos. „Bună dimi- 
neaţa, băieţi. Staţi departe de bucluc, nu-i aşa?“ 

„Orice pentru tine, Mary.“ Unul dintre ceilalți o salută, iar ca îi 
zâmbi. Cu o săptămână în urmă îi dăduse vestea cea bună. Avea să vină 
la centrul pentru tineri pentru a participa la studii biblice regulate. O 
altă viaţă salvată din ghearele străzii. 

Lumina semaforului se schimbă şi Mary îşi luă rămas-bun de la ei cu 
o fluturare de mână. „Mai treceţi pe la mine!“ 

„Vom trece!“ 

Îşi îndreptă din nou atenţia spre şosea. Adăpostul pentru femei era la 
distanţă de trei cvartale, pe stânga, într-o clădire de cărămidă veche, cu 
patru etaje şi apartamente de la etajul al doilea în sus. Parterul era ocupat 
de o sufragerie, o bibliotecă, o bucătărie, o grădiniţă, mai multe birouri 
şi camere destinate şedinţelor, iar primul etaj găzduia o sală de sport, 
săli de clasă şi o sală mare pentru organizarea de servicii religioase. 

Mary parcă maşina în locul ei obişnuit, în parcarea din spatele clădirii, 
şi se îndreptă spre uşa laterală. lubea fiecare centimetru pătrat din locul 
acesta. Acesta era scopul vieţii ei, motivul pentru care o salvase Cristos. 
Miji ochii în lumina soarelui strălucitor de dimineaţă. Fo/oseşte-mă în 
viața acestei femei, Doamne. Dă-i un motiv să rămână, un motiv să 
vină înapoi. Un motiv Să trăiască. 

Ajunsă înăuntru, se opri la biroul de primire. 


16 


KAREN KINGSBURY 


Leah Hamilton lucra la computer. Ridică privirea, curioasă. „Cum 
a fost?“ 

„Foarte bine.“ Mary ridică un vraf de scrisori cu numele ei pe ele. 
„Nu s-a votat încă, dar cred că vor continua finanţarea.“ Se întinse să se 
uite după colț. „A ajuns?“ 

„Îşi înscrie copiii la grădiniţă.“ Leah avea nouăsprezece ani, era 
frumoasă în interior şi la exterior şi provenea din cartierele bogate de 
peste râu. De trei ori pe săptămână frecventa cursurile colegiului de 
teatru şi muzică, dar în celelalte două zile era aici, oferindu-şi timpul şi 
energia şi muncind cot la cot cu restul echipei la adăpost. 

Avea o abilitate extraordinară de a stabili legături cu femeile, 
făcându-le să se simtă în siguranță şi îngrijite din momentul în care 
păşeau în clădire. lar aceasta era întotdeauna partea cea mai dificilă: să 
determine femeile abuzate să iasă din situaţiile nocive în care se aflau 
şi să vină la adăpost. 

„Cum o cheamă?“ 

„Emma Johnson. Are 23 de ani şi două fetiţe mici.“ Leah se încruntă. 
„Îmi fac griji pentru ea.“ 

„Şi eu.* Mary luă dosarul cu numele Emmei de pe colţul biroului. În 
urma discuţiei telefonice preliminare, consiliera adăpostului notase în 
dosar că Emma începuse să consume droguri în adolescenţă, iar acum 
era lovită şi maltratată de prietenul ei. 

În plus, consiliera mai notase că Emma prezenta tendinţe sinucigaşe. 
„Mă simt prinsă în capcană, de parcă aş fi într-o închisoare, fără 
posibilitate de scăpare,“ îi spusese Emma consilierei. 

Partea aceasta îi atrăsese atenţia lui Mary. Prinsă ca într-o închisoare. 
Cuvintele acestea ar fi putut să le spună chiar ea cu o viaţă de om în 
urmă. Mary ofiă. Zeci de femei abuzate intrau pe porţile adăposturilor 
din Washington, D.C. în fiecare zi. Nu putea să le întâlnească pe fiecare 
în parte, aşa că în cea mai mare parte a timpului lăsa consilierea în 
seama angajaților ei cât se poate de capabili. 

Dar femeia aceasta... 

Mary îşi puse dosarul sub braţ şi făcu un semn cu capul spre o uşă în 
josul coridorului. „O aştept.“ Zâmbi spre Leah. „Condu-o pe Emma în 
biroul meu când e gata.“ 

Ajunsă în încăperea mică, Mary închise uşa şi începu să studieze din 
nou dosarul Emmei. Din când în când Dumnezeu îi scotea în cale câte o 

femeie care avea nevoie să îi audă povestea. Întreaga poveste. Povestea 
suferinielor şi a durerii ei cumplite şi în cele din urmă povestea biruinţei 
El 

Povestea ei de dragoste. 

Fără să o fi întâlnit vreodată, Mary era sigură că Emma era una dintre 
acele femei. 

Se ridică şi se duse la fereastra care dădea spre strada S. Soarele era 
ascuns după un nor şi pe Mary o cuprinse un sentiment de nelinişte. În 
zile ca cea de azi, o asalta amintirea ororilor care o prinseseră în capcană 
şi ameninţaseră să o înghită. Teama şi minciuna, durerea şi dependenţa. 
Necredincioşia, promiscuitatea şi dorinţa de a-şi lua viaţa. 

În vremurile biblice. oamenii ar fi numit-o posedată de acele 
orori. Demoni, le-ar fi numit. Acum oamenii se feresc să folosească 
acel cuvânt, dar indiferent de terminologie, efectul e acelaşi. Robie şi 
neajutorare, fără cale de ieşire. 

Până când L-a întâlnit pe Isus. 

Apoi nu a mai fost roaba celor şapte demoni, ci a început să Îl 
slujească de bunăvoie, cu dedicare şi recunoştinţă pe Stăpân, hotărâtă 
să-şi folosească fiecare suflare pentru împlinirea planurilor Lui. Atât de 
puternic era devotamentul ei. 

Mary ridică privirea şi căută un punct dincolo de norul care în trecerea 
lui ascundea soarele. Cu ce orori se confrunta oare Emma Johnson? Din 
ce trebuia salvată? 

Mary lăsă să-i scape un suspin prelung. Îi era mai uşor când era 
ocupată, ancorată în prezent, alergând de la audieri în faţa comisiilor 
Senatului la lucrarea ei pe străzile din Washington, D.C. Dar uneori, 
când situaţia îi cerea acest lucru, îşi îngăduia să îşi întoarcă privirea 
spre trecut şi să vorbească despre începuturile ei atât de triste. Relatarea 
poveștii ei era una din modalităţile prin care scotea în evidenţă adevărul 
şi se asigura că durerea prin care trecuse nu a fost fără rost. 

Înghiţi nodul care i se pusese în gât şi se sprijini de pervaz. Ce o fi 
în capul oamenilor? Isus nu e doar un învăţător bun şi cu siguranţă nu 
e doar un om—nu aşa cum lumea înţelege acest concept. Isus nu a fost 
căsătorit şi nu a întemeiat o familie. El a venit ca să elibereze oamenii. 
Punct. Și exact asta a făcut în viaţa ei. Oamenii nu înţeleg puterea lui 
Isus—nu adevărata Lui putere. 

Era sarcina ei să le spună. Să îi spună Emmei Johnson. 

Isus o salvase, o scăpase din nişte orori care altfel ar fi ucis-o. Un 
simplu om nu ar fi putut face aşa ceva. Salvarea ei nu venise din mâinile 
unui simplu muritor—nicidecum. Salvarea ei venise din mâinile unui 
Dumnezeu atotputernic. 

Mary simţi cum neliniştea o părăseşte. Avea să îi spună Emmei 
întreaga ei poveste, pentru ca femeia să ÎI înţeleagă pe adevăratul 
Isus, cel pe care mulţi oameni nu Îl cunosc. Povestea ei era o dovadă a 
faptului că Isus este cine pretinde a fi. Nu doar un învăţător bun sau un 
conducător blând, ci Dumnezeu întrupat. Pentru că numai Dumnezeu 
ar fi putut răscumpăra pe cineva ca Mary. Pe cineva ca Emma Johnson. 
Dumnezeul atotputernic, Domn şi Mântuitor. Absolut uman, da. Dar 
mai mult decât atât. 

Absolut divin. 

âna Emmei Johnson tremura în timp ce trecea numele şi 

vârsta celor două fetiţe ale ei pe formularul de la grădiniţă: 
Kami avea patru ani, iar Kaitlyn doi. Amândouă aveau pielea măslinie 
frumoasă şi trăsăturile delicate ale Emmei. Se cobori la nivelul lor şi le 
sărută pe frunte. 

„Să fiţi cuminţi pentru mama.“ Emma rămase lângă uşă şi le privi 
cum stăteau ruşinoase deoparte, cu ochii la o grămăjoară de păpuşi şi 
cuburi. „E O.K. Puteţi merge să vă jucaţi, fetelor. Duceţi-vă.“ 

Dar fetele se apropiară şi mai mult una de alta. Emmei îi veni să 
plângă. Ce făcuseră ele ca să merite viaţa pe care le-o oferise ea? Nu ar 
fi trebuit să fie aici, la grădiniţa unui adăpost pentru femei maltratate. 
Era o dimineaţă din timpul săptămânii. Ar fi trebuit să fie acasă, în 
siguranță, uitându-se la Barney sau la Sesame Street, în timp ce ea se 
gândea ce să facă de mâncare pentru prânz. 

Dar viaţa lor nu fusese aşa—nici măcar o zi. 

„Mamă“—Kami ridică privirea spre ea—,.tata e aici?“ 

Emma simţi cum i se strânge inima în piept. „Nu, iubita mea. Tata e 
departe. Eşti în siguranţă acum.“ 

Pe faţa copilului se citi uşurarea. Kami îşi luă surioara de mână şi 
făcu patru paşi şovăitori spre jucării. Emma ştia ce îi trecea prin minte. 
Dacă tata nu e aici, atunci poate ar putea să se relaxeze câteva minute ca 
să se joace cu o păpuşă sau să construiască un turn din cuburi împreună 
cu sora ei. Emma simţi cum ochii i se împăienjenesc de lacrimi. Cum 
a putut să îngăduie să se ajungă până aici? Se înfioră şi îşi încrucişă 
braţele peste piept. „E în ordine, fetelor.“ 

Kami se mai uită o dată spre mama ei şi preţ de o clipă Emma îi 

susținu privirea. Apoi, cu paşi mărunți şi temători, Kami o conduse pe 
Kaitlyn la jucării. Încet, se lăsară pe genunchi şi Kami ridică una dintre 
păpuşi. O îmbrăţişă, o legănă şi o mângâie pe capul de plastic. „E O.K..“ 
îi spuse ea păpuşii pe un ton muzical. „Eşti în siguranță aici.“ 

O lacrimă se prelinse pe obrazul Emmei. Fetele ei erau în siguranță. 
Se uită peste umăr la holul ce se deschidea în spatele ei şi la uşa din 
faţă a adăpostului. Pentru ce mai aveau copiii ei nevoie de ea? Putea să 
plece, nu? Ce ar fi putut-o opri? Putea să lase fetele cu doamna de la 
grădiniţă şi să dispară pe străzi. Ar putea cumpăra destulă cocaină ca să 
scape de coşmarul vieţii şi cu asta basta. Charlie ar trăi tot restul vieţii 
ştiind că i-a provocat moartea. lar fiicele ei... ei bine, cineva le-ar lua şi 
le-ar oferi un cămin. 

„Emma?“ 

Întoarse repede capul şi ridică sprâncenele. „Da?“ 

Femeia din spatele biroului avea părul cărunt şi pielea brăzdată de 
riduri. Ochii ei transmiteau o bunătate de care Emma uitase că există, 
„Trebuie să te rog să mai semnezi un formular.“ 

Fugi, Emma... semnează formularul și fugi. Întinse mâna. Degetele 
îi tremurau mai rău decât înainte. „Bine.“ 

În celălalt colţ al camerei, Kami îi întinse păpuşa lui Kaitlyn. În timp 
ce Emma era ocupată cu formularul, doamna căruntă se îndreptă spre 
fete şi se ghemui ca să fie la acelaşi nivel cu ele. Luă o altă păpuşă din 
grămadă şi i-o întinse lui Kami. „Poftim. Acum fiecare are una.“ Vocea 
femeii era blândă. Le arătă o cutie aflată în cealaltă parte a încăperii şi 
le făcu semn să o urmeze. „Haideţi să vedeţi ce hăinuţe pentru păpuşi 
avem aici.“ 

Fetele se uitară spre Emma, cu expresii deopotrivă familiare şi 
temătoare. „Mami?“ Kami arătă spre cutie. „Ie rog?“ 

„Bine.“ Emma dădu din cap şi le făcu fetelor un semn cu mâna. 
„Duceţi-vă... Ne vedem mai târziu.“ | 

Le privi cum o luară de mână pe doamna în vârstă. Da, cineva avea 
să le poarte de grijă şi să le asigure un cămin bun. Ar putea pleca şi 
să nu mai privească în urmă. Aşa ar fi cel mai bine. Să se întoarcă la 
Charlie numai ca să îi spună că totul s-a terminat. Cel puţin aşa nu le 
mai putea ameninţa pe fete. lar dacă o bătea, fie. Dacă nu o omora, avea 
să găsească nişte droguri care să o facă. Sau poate nici nu avea să mai 

treacă pe la Charlie. Ar trebui să facă rost de droguri şi să termine totul 
într-o oră. | 

Emma făcu un pas în spate. „La revedere.“ Două cuvinte şoptite, 
goale. 

Femeia cu părul cărunt o privi peste umăr. „Totul va fi în ordine aici. 
Du-te liniştită la întâlnire.“ 

Emma nu voia nicio întâlnire. Voia o priză de cocaină—şi repede. 
Oare de ce venise aici? „Mulţumesc. Nu... nu o să stau mult.“ 

„Nu te grăbi. Leah a sunat de la biroul de primire.“ Femeia zâmbi. 
„Mary te aşteaptă.“ 

Mary Madison. 

Pentru asta venise, nu-i aşa? Cu câteva zile în urmă, când Charlie îşi 
ieşise din fire şi îşi vărsase furia asupra ei, fusese disperată după ajutor, - 
după ceva ce să o scoată pe ea şi pe fete din apartament şi din calea 
furiei lui. Când terminase cu ea, Charlie făcuse ceea ce făcea de multe 
ori. Plecase în grabă, lăsând-o pe podea, gemând, în timp ce fetele țipau 
în dormitor. 

Atunci luase fetele şi se dusese să stea cu o prietenă, dar atmosfera 
din apartamentul acesteia nu era deloc sănătoasă. Prietena ei vindea 
cocaină, iar Emma petrecuse cea mai mare parte a următoarelor patru 
zile „zburând“ ca un zmeu. Ştia că dacă ar fi rămas ar fi ajuns cu siguranță 
la o supradoză, iar dacă s-ar fi întors la Charlie, bărbatul ar fi ucis-o. 
Aşa că în dimineaţa aceea apucase Paginile Aurii, căutase pagina cu 
adăposturi pentru femei abuzate şi formase numărul înainte de a avea 
timp să gândească. 

După o discuţie inițială cu o consilieră, urma să o întâlnească pe 
Mary. Acea Mary Madison. 

Emma se întoarse şi porni pe coridor. Mary era motivul pentru care 
venise. Întreaga țară cunoştea povestea lui Mary—sau cel puţin detaliile 
care fuseseră făcute publice. Femeia era tot timpul pe prima pagină a 
ziarelor, luptând pentru locuitorii marginalizaţi ai oraşului. Era puternică 
şi frumoasă. O adevărată supraviețuitoare. Nu încăpea îndoială că ceva 
schimbase cu desăvârşire viaţa lui Mary, iar Emma era curioasă. Dar 
acum... ştiind că fetele ei sunt în siguranţă, cealaltă posibilitate—să facă 
rost de suficiente droguri ca să-şi pună capăt zilelor—o atrăgea mai 
mult decât întâlnirea cu Mary Madison. 

Mai avea trei metri până la uşă. Avea 20 de dolari în buzunar. Putea 

umpăra nişte cocaină ieftină, să meargă undeva pe o alee înfundată şi 

ntr-o oră să fie moartă. Respirația îi era din ce în ce mai accelerată, din 

2 în ce mai superficială, iar undeva adânc în piept inima îi bătea într-un 
„itm prea rapid ca să îl mai distingă. 

Fă-o, Emma... termină cu tot. Nu ai nicio valoare. Nimeni nu are 
nevoie de tine. 

Îşi duse mâinile la urechi. Vocile o lăsaseră în pace toată dimineaţa, 
dar acum reveniseră. Scutură capul cu putere. „Încetaţi!“ şopti şi 
aşteptă. 

Felelor le e mai bine fără tine... Pleacă şi nu privi în urmă, Emma. 
Cocaina te aşteaptă la distanță de câteva minute... 

Mâinile îi erau umede de transpiraţie şi le şterse de pantaloni. 

Nu mai pierde vremea, Emma! Du-te! Vocea striga şi râdea de ea. 

Fie. 

Nu era nevoie să îi spună nimeni ceea ce era cât se poate de evident. 
Avea să plece şi avea să ia de trei ori cantitatea de cocaină pe care o 
prizase vreodată înainte. Gata cu nopţile de teroare, gata cu ascunsul în 
dulapuri cu Kami şi Kaitlyn, gata cu dorul după un bărbat care nu putea 
să o iubească fără să o rănească. Putea să ia drogurile şi peste o oră totul 
avea să se termine—nu avea să îi mai fie dor de mama ei, de Terrence 
şi de viaţa pe care o lăsase în urmă. Avea să scape de coşmaruri, de 
droguri şi de vocile din capul ei. Fetele ei aveau să fie în siguranţă. 

Dă-o încolo pe Mary Madison. Se îndreptă spre uşă şi apucă bara 
de oţel. 

„Emma?“ 

Se întoarse şi încercă să inspire adânc. Era o tânără de cel mult 20 
de ani. 

„Da? 

Fata zâmbi şi îi întinse mâna. „Sunt Leah Hamilton. Lucrez la biroul 
de primire.“ . 

„0.“ Avea gâtul atât de uscat, încât abia reuşi să rostească sunetul. 
Ce avea de gând fata asta? Să o oprească? Emma îşi umezi buzele cu 
limba. „Bine.“ 

„Nu... pleci, nu-i aşa?“ Leah îşi cobori privirea spre mâna Emmei 
care strângea încă bara uşii. „Mary te aşteaptă.“ Zâmbi. „E nerăbdătoare 
să te cunoască.“ | 

Aer. Avea nevoie de aer. Împinse puţin uşa şi încercă din nou să tragă 


24 


KAREN KINGSBURY 


aer în piept. În tot acest timp privirea ei nu o părăsi pe a lui Leah. „Eu... 
nu mă simt prea bine.“ Putea să scape de fata asta. Să se strecoare afară 
din clădire, să ia un taxi şi să moară înainte de amiază, nu-i aşa? Nimeni 
nu ar sesiza diferenţa. 

Du-te, Emma! Fugi şi nu privi în urmă! Nu ai nicio valoare... Cui 
îi foloseşte faptul că eşti în viață? Mai bine moartă decât să trăieşti 
aşa cum trăieşti... Toţi cei pe care îi cunoşti se vor descurca mai bine 
fără— 

Vocile nu îi dădeau pace. Emma împinse uşa încă puţin, dar Leah o 
ocoli şi o deschise înainte de a apuca ea. „Să ieşim puţin.“ O mângâie 
pe Emma pe umăr. „Prima dată e întotdeauna cel mai greu.“ 

„Da?“ 

„Da.“ Leah era drăguță şi ceva din ochii ei atinse adâncimile 
întunecate din sufletul Emmei. „E uşor să te convingi singură că nu ai 
ce căuta aici. Că nu meriţi efortul.“ Leah o privi direct în ochi. „Înţelegi 
ce vreau să spun?“ 

Vocile tăceau. „D-d-da. Cred că da.“ Emma se cuprinse cu braţele 
şi încercă să se oprească din tremurat. Doar era vară. Erau peste 25 
de grade afară şi strălucea soarele. De unde ştia Leah ce îi trecea ei 
prin minte? Oare vocile erau destul de puternice pentru a fi auzite şi de 
străini? Privi un taxi gol ce trecu prin faţa ei, taxiul care ar fi putut să o 
ducă într-o altă parte a oraşului, unde drogurile erau uşor de procurat. 
Dar cu Leah lângă ea... şi ce mare lucru dacă s-ar întâlni cu Mary? Doar 
o dată. Putea să ia taxiul şi să cumpere drogurile mai târziu. 

„Emma?* Vocea lui Leah era blândă. Se aplecă spre ea, cercetându-i 
ochii, inima. „Tocmai l-ai părăsit pe bărbatul care te bătea?“ 

„Cu puţin timp în urmă. Am stat în casa unei prietene înainte de a 
veni aici.“ 

Leah făcu un pas în direcția uşii. „Emma, eşti pregătită?“ 

„Da.“ Frica îi cuprinse gâtul cu degete de gheaţă. 

Nu eşti decât un gunoi, Emma. 

„Haide.“ Leah îi întinse mâna. „Te voi duce la Mary.“ 

Emma închise ochii strâns şi scutură din cap. 

„Nu pot...“ 

„Ba poţi.“ Leah o apucă de mână şi o conduse înapoi înăuntru. 

Împotrivirea o părăsi la fel de repede pe cum venise. Ochii Emmei 
se umplură de lacrimi şi simţi cum puterile o părăsesc. Ce îi trecea prin 

minte? Nu putea să se sinucidă, nu-i aşa? Ce s-ar fi întâmplat cu Kami 
şi Kaitlyn? 

Ajunse înăuntru, Leah îi dădu drumul mâinii dar rămase lângă ea. 
„Biroul lui Mary e mai jos pe hol.“ 

Emma clipi, încercând să vadă printre lacrimi. Leah făcea paşi mici, 
înaintând încet, dar Emma avea nevoie de fiecare fărâmă de energie 
pentru a-şi mişca picioarele. Ridică privirea şi întâlni ochii fetei. „E... 
întotdeauna e aşa de greu?“ 

„De multe ori.“ Leah se opri în faţa unei uşi simple. „Dar pot să-ţi 
spun un lucru. Oricât ţi-ar fi de greu şi indiferent prin ce ai trecut, Mary 
a trecut pe acolo.“ Îi oferi un zâmbet trist. „Îţi va plăcea de ea, Emma. 
Doar încearcă şi nu renunţa, bine?“ 

Emma tremura din nou, dar cel puţin vocile tăceau. Nu avea 
suficientă putere să vorbească, nu în timp ce frica o strângea de gât, 
făcând cuvintele imposibile. Aşa că dădu doar din cap şi o urmări pe 
Leah deschizând uşa. Acum era prea târziu. Nu mai putea fugi nici dacă 
ar fi vrut, nu se mai putea gândi să ia un taxi până într-un cartier aflat la 
câteva cvartale distanță, să găsească prima alee şi— 

„Mary?“ Leah vâri capul pe uşă. „Emma e aici.“ 

Din încăperea aflată de cealaltă parte a uşii se auzi o voce blândă şi 
în acelaşi timp puternică. „Mulţumesc, Leah. Condu-o înăuntru.“ 

Emma reuşi să intre şi dintr-odată simţi că este izbită de o forță care 
o cutremură până în adâncul sufletului. Se lăsă să cadă în scaunul cel 
mai apropiat şi abia apoi ridică privirea spre femeia al cărei chip era atât 
de cunoscut în toată ţara. „Bună,“ zise Emma cu un glas pierit. 

„Emma.“ Mary se ridică de pe canapeaua aflată vizavi de scaunul 
Emmei şi îi întinse mâna. „Mă bucur că ai venit.“ 

„Da, doamnă.“ Atât reuşi să spună. După aceea simţi că nu mai 
“poate respira. Mary era mult mai frumoasă în persoană. Când luă din 
nou loc pe canapea, Emma fu izbită de înfăţişarea ei. Femeia avea 
trăsături delicate, încadrate de bucle lungi, aurii, şi cei mai strălucitori 
ochi albaştri pe care îi văzuse vreodată. Dar nu de aceea simţise că nu 
mai are aer. Era ceva mai profund, ceva ce izvora din sufletul femeii şi 
umplea încăperea. Orice ar fi fost, era ceva nefamiliar. 

Mary se aşeză pe marginea canapelei şi îi căută privirea. „i-am citit 
dosarul, Emma.“ Întinse mâna după un dosar, fără a-şi lua ochii de la ea. 
„Ai nevoie de ajutor. Pentru asta sunt aici.“ 

Emma dădu uşor din cap. Mary era îmbrăcată într-un costum 
bleumarin—pantaloni şi sacou—şi o bluză albă. Haine care ar fi putut 
aparţine unei femei cu nasul pe sus. Dar atitudinea femeii din faţa ei era 
la fel de plăcută ca briza răcoroasă a verii. 

„L-am rugat pe Dumnezeu să ne călăuzească azi.“ Mary aşeză 
dosarul pe genunchi. „Nu vrei să vorbeşti, nu-i aşa?“ 

„Nu.“ Emma simţi un nou fior. „Cum... de unde ştii?“ 

Vocea lui Mary deveni şi mai blândă. „Am trecut prin ce treci tu 
acum, Emma. Ai impresia că nu există cale de scăpare din coşmar.“ 
Puse mâna pe genunchiul Emmei şi strânse uşor. „Din când în când 
Dumnezeu îmi cere să ofer unei femei maltratate spațiu şi timp. Aşa că, 
în loc să-mi spui tu povestea ta, ce-ar fi să începem cu a mea?“ 

„A ta?“ Simţi din nou acel val straniu de emoţie—sentimentul pe care 
nu îl putea identifica. Crezuse că Mary avea să îi ceară să îi povestească 
toate detaliile vieţii ei din momentul în care intra pe uşă. Detalii pe care 
nu era pregătită să le împărtăşească. Nici nu îi trecuse prin minte că 
s-ar putea să înceapă cu propria ei poveste. Muşchii de la baza gâtului 
începură să se relaxeze. „Ar fi... ar fi bine.“ 

Mary se sprijini de spătarul canapelei. „Vezi, tu, Emma, şi eu am 
fost ca tine în urmă cu câţiva ani—nu foarte mulți. Credeam că viaţa 
nu merită trăită. Dar apoi—“ ochii îi străluciră luminaţi din adâncul 
fiinţei ei—,„am cunoscut iubirea vieţii mele. Şi totul—absolut totul— 
s-a schimbat.“ 

Emma stătea nemişcată. Planurile de plecare cu taxiul şi gândurile la 
supradoze se risipiră. Dădu din cap. „Povesteşte-mi.“ 

„„Cu o condiţie.“ Privirea lui Mary cercetă ochii, inima şi sufletul 
Emmei. „Va fi nevoie de mai multe întâlniri ca să îţi spun toată povestea.“ 
Ezită o clipă. „Trebuie să-mi promiţi că tu şi fetele veţi locui în tot acest 
timp aici, la adăpost, şi ne vom întâlni până când voi termina povestea.“ 
Făcu un gest vag cu capul. „Pe parcurs s-ar putea să vorbim şi despre 
tine, dar numai atât cât eşti pregătită să povesteşti.“ 

Emma clipi. Putea să facă asta? Putea să stea aici, între străini, când 
Charlie o aştepta probabil disperat să vină acasă? Întoarse ochii spre 
fereastră. Şi ce avea să facă în legătură cu vocile? Aveau dreptate, nu? 
Mai multe întâlniri? Zile şi nopţi la adăpost? Persoana ei nu merita 
efortul. Mary avea probabil sute de alte lucruri mult mai importante de 
făcut. De ce ar crede că ea merită ceva când— 

„Vreau să înţelegi cât se poate de clar un lucru.“ Vocea lui Mary era 
plăcută, dar impunea respect şi atenţie. Emma ridică din nou privirea 
spre femeia din faţa ei. 

Mary o studie. „Isus m-a salvat pentru un singur motiv.“ 

Emma începu din nou să tremure. „Un singur motiv?“ 

„Da.“ Tonul ei se îmblânzi. „Ca să îmi împărtăşesc povestea cu 
femei ca tine.“ 

Fiorul o străbătu din cap până în picioare. Ştia? Ca şi Leah mai 
devreme, Mary părea să ştie exact ce gânduri i se învălmăşeau în minte. 
„Eşti... ocupată.“ 

Mary încrucişă braţele şi zâmbi. Acelaşi sentiment pe care Emma nu 
îl putea identifica umplu încăperea. „Eu lucrez pentru Dumnezeu, dar 
pentru asta trăiesc. Vorbesc cât se poate de serios.“ Mary aşteptă câteva 
clipe. „Îmi promiţi?” 

Emma scrâşni din dinţi. Era curioasă, aproape disperat de curioasă, 
să afle povestea lui Mary, din ce fusese eliberată, cum ajunsese la viaţa 
atât de publică pe care o ducea acum. Dacă asta însemna că trebuie 
să ţină vocile sub control câteva zile, fie. Dacă Mary trăia pentru a-şi 
împărtăşi povestea, atunci... „Bine. Ai cuvântul meu.“ 

Eşti o mincinoasă, Emma. Nu vorbeşti serios. Nu valorezi nimic. 
Mâine poți găsi un furnizor, poți cumpăra ceea ce ai nevoie şi— 

„Bun. Atunci să ne rugăm şi să începem.“ Vocea lui Mary cobori o 
notă. „De fiecare dată când îmi spun povestea, Dumnezeu înfăptuieşte 9) 
minune. Aşa va fi şi în cazul tău, Emma.“ Îşi duse mâna la inimă. „Simt 
asta.“ 

Emma nu auzi rugăciunea, nu se putu concentra asupra cuvintelor 
care ieşeau din gura lui Mary. Dar din clipa în care începu rugăciunea, 
vocile nu se mai auziră. Şi din nou sentimentul acela umplu încăperea, 
pătrunzându-i prin piele, făcându-şi loc spre centrul fiinţei ei. Când 
termină rugăciunea, Mary ridică privirea şi inspiră profund. Şi în acea 
clipă Emma ştiu ce este sentimentul acela ciudat care o întâmpinase 
din momentul în care intrase în încăpere. Era ceva ce nu mai simţise 
de patru ani, de când îşi părăsise mama şi tot ce era bun în viaţă. Era 
ceva ce nu se mai aşteptase să simtă vreodată—un sentiment străin şi 
binevenit în acelaşi timp. 

Speranţă. 


“Capitolul i 


u avea cum să-şi spună povestea fără să înceapă de la început, 

pe vremea când nici măcar ea nu ştia că povestea începuse. 
Privite în perspectivă, piesele se potriveau şi formau o imagine ce 
aparținea tuturor femeilor pe care Dumnezeu le adusese în viaţa ei. 
Prima parte a poveştii nu era atât de mult despre Mary, cât despre bunica 
Peggy. 

Peggy Madison, care era în continuare persoana cea mai apropiată 
de Mary şi singura ei familie. 

Chiar şi aşa, Mary nu avea de gând să vorbească foarte mult despre 
bunica Peggy. Emma era agitată, ochii nu îi stăteau o clipă locului, 
aruncând priviri furişe spre uşă din minut în minut. Mary apucă braţul 
canapelei. Un sentiment de urgență îi umplu sufletul şi o îndemnă 
să spună povestea—cu toate detaliile triste şi aproape imposibil de 
crezut—cât mai repede, ca Emma să nu-şi piardă interesul. Se ridică şi 
turnă câte un pahar cu apă pentru ea şi pentru Emma din carafa de pe 
birou. Se uită la Emma în timp ce îşi relua locul pe canapea. 

„Stai confortabil?“ 

„Da.“ Emma încrucişă picioarele. Încă mai tremura, dar nu mai părea 
gata să sară în picioare în orice clipă şi să o ia la fugă afară din clădire. 

„Bine.“ Îi întinse unul dintre pahare Emmei. „Ştii ce s-a întâmplat 
când aveam 15 ani.“ 

„Da, doamnă.“ Obrajii i se împurpurară şi îşi plecă ochii. „Cred că 
toată lumea ştie.“ 

Mary dădu din cap, luă o gură de apă şi simţi o rugăciune înălţân- 
du-se din adâncul sufletului ei. Doamne, deschide-i inima să audă, iar 
mie dă-mi cuvinte. „Vreau să-ţi povestesc despre bunica mea, Peggy.“ 

Emma se sprijini puţin de spătarul scaunului. „Încă mai trăieşte?“ 

Mary simţi un junghi de durere în inimă. Bunica Peggy nu se simţea 
prea bine. Medicul îi spusese că nu avea să o mai ducă mult. Un an— 
poate doi. „E într-o casă de bătrâni aflată la câţiva kilometri de aici. 
Suntem foarte apropiate.“ 

Ochii Emmei reflectară o undă de regret şi deschise gura, ca şi cum 
ar fi vrut să spună ceva. Dar apoi o închise la loc. Mary nu zise nimic. 
Orice ar fi simţit Emma, avea să iasă la suprafață mai târziu, după ce 
tânăra învăţa să aibă încredere în ea. 

„Când eram mică, bunica Peggy locuia în New York. Am stat cu ea 
până pe la vârsta de trei ani. Apoi mama, Jayne, m-a luat din casa bunicii 
şi m-a dus să locuiesc cu ea pe străzi.“ Mary se abandonă moliciunii 
canapelei şi asaltului amintirilor. „Într-o zi, pe când aveam vreo zece 
ani, mama a sunat-o pe bunica Peggy dintr-o alee. Trecuseră câteva 
iuni bune de când nu mai ştia nimic despre noi.“ Simţi cum trecutul 
prinde din nou viață. „Eram în spatele unui restaurant. Mai simt şi acum 
duhoarea de peşte stricat din containerele de gunoi aflate în apropierea 
telefonului public.“ 

Povestea începu să se reverse din sufletul ei, iar de data aceasta Mary 
nu se mai opri... 


Mama lui Mary îi spuse bunicii Peggy că nu mai ia droguri şi că vrea 
să o înscrie pe Mary la şcoală. Se săturase să trăiască pe străzi. Patru 
ore mai târziu ea şi Mary păşeau pragul micului apartament al bunicii 
Peggy din cartierul Queens. 

Bunica Peggy le studie cu atenţie. Mary se gândi că amândouă arătau 
epuizate, murdare, slabe şi înfometate. Bunica le dădu să mănânce pe 
săturate. Vorbiră vrute şi nevrute, dar în tot acest timp bunica o urmări 
„îngrijorată pe Jayne. 

Când terminară de mâncat, bunica o luă de mână şi o duse în 
dormitorul roz—singura cameră cu adevărat a ei pe care o avusese 
Mary în copilărie. 

După atâţia ani petrecuți pe străzi, dormitorul i se păru lui Mary mai 
ceva ca o ţară a minunilor. Dădu ocol patului, uitându-se uluită la jucării 
şi la fotografii, apoi alese opt cărți de poveşti cu poze de pe raftul de 
lângă pat şi le aduse la bunica Peggy. 

Bunica Peggy îi cuprinse fețişoara în mâini şi se aplecă până când 
ajunse cu nasul lipit de al ei. „Mi-a fost atât de dor de tine, scumpa 
mea!“ Ochii îi străluceau cu o dragoste pe care Mary nu o înţelese 
atunci—şi nici mulţi ani după aceea. Când vorbi din nou, avea vocea 
'gâtuită. „M-am gândit la tine în fiecare zi.“ 

„Şi eu!“ Mary îşi îmbrăţişă lung bunica. Apoi luă trei cărți din 
grămada celor alese. „Acestea sunt preferatele mele, buni. Mi le citeşti, 
te rog?“ 

„Sigur că da. Vrei să începem cu Dr. Seuss?* 

Mary bătu din palme. „Da! Pisica din pălărie e preferata mea! Una 
din doamnele de la misiune are un tricou cu pisica din pălărie şi de 
fiecare dată când o văd îmi amintesc cum îmi citeai povestea.“ 

Bunica Peggy o strânse pe Mary aproape de ea. „Mi-ar plăcea să- 
ți pot citi în fiecare seară, scumpa mea.“ Apucă Pisica din pălărie, o 
deschise şi începu să citească. 

Două ore mai târziu încă nu terminaseră de citit toate cele opt cărți, 
când Mary observă o fotografie a ei stând lângă pat, pe când avea vreo 
trei anişori. „Eu sunt acolo, buni?* 

„Da, iubita mea. Eşti o fetiţă foarte frumoasă—ştii asta, nu-i aşa, 
Mary?" 

„Aşa spune şi prietenul lui mami.“ Era prea tânără ca să realizeze 
că ar putea fi ceva ciudat la mijloc dacă unul dintre numeroșii prieteni 
bărbaţi ai mamei ei începea să-i acorde atenţie. 

Dar bunica Peggy îşi dădu seama imediat de acest lucru. „Prietenul 
lui mami? Care prieten?“ 

„Domnul Paul.“ Şi atunci îşi aminti. „Nu am voie să vorbesc despre 
el.“ 

Bunica ei se apropie şi o cuprinse cu braţul. „Domnul Paul ţi-a făcut 
vreun rău?“ 

„Nu.“ Răspunsul lui Mary fu rapid şi hotărât. Scutură din cap. „Nu 
mi-a făcut niciodată niciun rău, buni. Niciodată.“ Acesta era adevărul— 
bărbatul nu o atinsese. Dar subiectul fusese jenant pentru Mary la o 
vârstă atât de fragedă. Se trase de lângă bunica ei şi alergă în cealaltă 
parte a camerei. „Uite, buni! Ursuleţul meu roz!“ 

Bunica Peggy închise cartea pe care o ţinea în poală şi se întoarse 
spre Mary. „lubita mea, ştii că buni te iubeşte, nu-i aşa?“ 

Mary se uită la ea cu ochii mari şi plini de tristeţe. „Da.“ Înghiţi 

nodul care i se pusese în gât şi îşi aţinti privirea în podea. „La asta mă 
gândesc câteodată noaptea, în pat, când mi se face frică.“ 

„Chiar?“ Lacrimi începură să se prelingă pe obrajii bunicii Peggy. 

Mary dădu din cap şi studie ochii bunicii. Erau plini de o lumină pe 
care Mary nu o mai văzuse în ochii nimănui pe străzi. „Mami zice că 
vom sta aici o vreme, dar nu pentru totdeauna. Dar ştii ceva?“ 

„Ce anume?“ 

„Aş vrea să pot sta cu tine pentru totdeauna, buni.“ Simţi cum tris- 
teţea îi cuprinde inima. „Dar mami spune că e rău să spun așa ceva. 
Ea spune că sunt a ei, şi că dacă aş locui cu tine nu ar mai putea să fie 
mămica mea.“ 

Trăsăturile bunicii Peggy se înăspriră de mânie. Se aplecă spre Mary 
şi îi mângâie obrazul cu degetele. „Ştii ce mi-aş dori cel mai mult pe 
lume?“ 

„Ce? întrebă Mary în şoaptă. 

„Acelaşi lucru ca şi tine. Să locuieşti aici tot timpul. Tu şi mămica ta. 
Şi nu numai pentru o vreme, ci pentru totdeauna.“ 

„Dar dacă mami pleacă din nou? O notă de speranţă îşi făcu loc 
în vocea lui Mary. „Uneori, când mă lasă singură câteva zile, mă simt 
singură fără ea.“ 

Bunica păru surprinsă şi îngrijorată. „Poate că mămica ta ar pleca, 
dar dacă ar fi după mine, tu ai rămâne. Aş avea grijă de tine şi niciodată 
nu ai mai suferi de frig, foame sau singurătate.“ 

Mary se aplecă şi depuse un sărut umed pe fruntea bunicii Peggy. 
„Ar fi cel mai frumos vis al meu dintre toate. Mai bun chiar decât 
dulciurile.“ 

„Da, pentru că am fi împreună tot timpul, numai noi—“ 

Dintr-odată, dincolo de uşă se auzi un zgomot, iar bunica tresări. 
„Jayne?“ 

Mary se strânse mai aproape de bunica ei. De dincolo de uşa 
dormitorului nu se auzi niciun răspuns. Bunica Peggy se duse la uşă 
şi Mary auzi zgomotul de paşi ce se îndepărtau pe hol. „Jayne... eşti 
acolo?* | 

Oricât ar fi fost de mică, Mary înţelese de ce părea speriată bunica. 
Dacă mama le auzise vorbind, era posibil să o ia pe Mary şi să plece, 
fără să se mai întoarcă vreodată. 

Mary încercă să-şi potolească bătăile inimii. Liniştește-te, îşi spuse. 

Poartă-te calm. O văzu pe bunica Peggy deschizând uşa şi dincolo de 
ea, spatele mamei ei îndreptându-se în direcţia opusă. „Jayne, nu m-ai 
auzit?“ 

„Poftim?* Mama ei întoarse capul şi le privi peste umăr. „O, îmi pare 
rău.“ Zâmbi, dar zâmbetul nu îi ajunse până la ochi. „Căutam ceva în 
camera cealaltă.“ 

„O. Bine.“ Bunica Peggy îşi aranjă părul din ochi şi făcu un semn cu 
mâna spre dormitor. „Noi încă mai citim, dacă vrei să ni te alături.“ 

Mama ei scutură din cap. „Nu, e în ordine. Mă duc să pun la fiert 
nişte paste pentru cină.“ 

Mary îşi privi mama întorcându-se şi îndreptându-se spre bucătărie. 
Apoi bunica Peggy închise uşa şi se întoarse spre ea. 

Mary se gândi cu teamă ce avea să facă mama ei. „E supărată 
mami?“ 

Bunica Peggy traversă camera şi se aşeză lângă ea pe pat. „Nu, iubita 
mea, mami nu e supărată. Nimeni nu e supărat.“ Apucă mâna fetiţei şi o 
mângâie uşor cu degetul mare. „E bine că i-ai spus bunicii ce simţi.“ 

Mary dădu din cap, dar gândul îi era în altă parte. Se ridică în 
picioare şi se duse din nou lângă bibliotecă. În spatele ei, o auzi pe 
bunica inspirând profund. Ceea ce se întâmplă apoi o urmări pe Mary 
în fiecare zi a vieţii ei. 

Pe un ton şoptit, aproape disperat, bunica începu să se roage. „Ie 
rog, Doamne, să o însoţeşti pe Mary a mea. Ştiu că harul Tău e deajuns 
pentru mine, pentru ea, pentru noi toţi. Dar cred cu toată ființa mea că 
Tu ai planuri bune pentru Mary. Ţine-o aici, ca să poată creşte, să poată 
învăţa şi să poată deveni tot ce doreşti Tu să fie. Aici e în siguranță, 
Doamne. le rog...“ 

După ce termină rugăciunea, bunica Peggy veni lângă ea şi îşi trecu 
degetele prin părul ei de copil. „Te iubesc, Mary.“ 

Lui Mary încă îi era teamă. Dar îşi întoarse privirea de la cărți 
spre ochii bunicii. „Şi eu te iubesc.“ Se întoarse cu tot corpul spre ea. 
„Vorbeai cu Dumnezeu?“ 

„Da.“ Bunica suspină. „Uneori Îl simt cum mă îmbrăţişează.“ 

„Chiar dacă nu Îl vezi?“ Mary era uimită. 

„Da. Şi nu numai atât.“ Zâmbi. „Uneori Îl aud cum îmi răspunde. 
Ştii ce L-am auzit spunându-mi astăzi?“ 

Inima lui Mary se umplu de căldură şi bucurie. „Ce, buni?“ 

„L-am auzit spunând că tu, copila mea scumpă, Îi vei aduce slavă. 
Are un plan pentru tine, Mary. Indiferent ce s-ar întâmpla, EI are un 
plan.“ 

Cuvintele bunicii o învăluiră pe Mary, umplând-o de o speranţă cum 
nu mai cunoscuse niciodată înainte. Speranţă şi siguranţă. „Chiar?“ 

Bunica dădu din cap şi o privi adânc în ochi. „Chiar şi atunci când 
nu sunt lângă tine să îţi spun, Mary, să nu renunţi niciodată. Dumnezeu 
e cu tine. Să nu uiţi asta.“ 

În acel moment Mary ştiu că niciodată nu avea să uite acele cuvinte. 
Avea să-şi amintească vorbele bunicii chiar de-ar fi fost să trăiască o 
sută de ani. 

Mai târziu în seara aceea, după ce luară cina în linişte, după ce mama 
şi bunica schimbară câteva vorbe şoptite care o convinseră pe Mary 
că ceva nu e în ordine, şi după ce Mary se pregăti de culcare în patul 
ei cel frumos şi roz, bunica veni din nou în camera ei. Avea în mână o 
poşetuţă împodobită cu mărgele roşii. Nu era mai mare decât un pachet 
de cărţi de joc, dar Mary ştiu imediat că poşetuţa aceasta e foarte, foarte 
specială. 

Bunica Peggy i-o întinse lui Mary. „Bunica mea mi-a dat-o când 
eram mică.“ O împinse în mâinile lui Mary. „Acum eu ţi-o dau ţie.“ 

Un sentiment ce -nu se putea compara decât cu minunăţia unui 
curcubeu umplu inima lui Mary. Cu gura căscată de uimire, îşi trecu 
degetele peste mărgele. „Mulţumesc, buni!“ 

„Uită-te înăuntru.“ Bunica Peggy desfăcu poşeta şi scoase cu grijă o 
foaie de hârtie. Era acoperită de cuvinte. 

Mary se simţi stânjenită preţ de o clipă. Avea zece ani, dar nu ştia să 
citească. Înghiţi în sec. „Poţi să-mi spui, te rog, ce scrie?“ | 

„Sigur că da.“ Glasul bunicii Peggy era blând. Luă hârtia în mână 
şi o desfăcu. „Este un verset din Biblie. «Căci Eu ştiu gândurile pe 
care le am cu privire la voi”, zice Domnul, “gânduri de pace, şi nu de 
nenorocire, ca să vă dau un viitor şi o nădejde.'»* Bunica tăcu. „E din 
cartea profetului Ieremia.“ 

Mary nu ştia de ce, dar acele cuvinte o făcură să simtă din nou ce 
simţise mai devreme, când bunica Peggy se rugase pentru ea. Fiecare 
cuvânt suna categoric şi adevărat. Mai întâi bunica îi spusese acest 
lucru, acum şi Biblia. Din acel moment Mary căpătă convingerea că 
Dumnezeu are un plan pentru viaţa ei. 

Bunica împături bucata de hârtie în două şi o introduse înapoi în 
poşetuţă. „Ori de câte ori eşti tristă, aminteşte-ţi că adevărul e aici.“ 
Lovi uşor cu mâna poşetuţa roşie. „Bine?“ 

„Bine.“ Mary strânse poşetuţa la piept. „O voi „păstra pentru 
totdeauna.“ 

„Ochii bunicii Peggy deveniră blânzi. „Eşti o fetiţă atât de frumoasă. 
Îți aminteşti ce îţi spune mereu bunica? Cine te-a făcut atât de 
frumoasă?“ 

Mary simţi că ochii îi strălucesc când îi răspunse cu un zâmbet larg: 
„Isus.“ 

„Aşa e, iubita mea. Să nu uiţi asta niciodată, bine?“ 

„Bine.“ 

„Eşti cea mai drăguță fetiță din lume, Mary.“ Bunica Peggy o 
apucă de mâini. Se îmbrăţişară încă o dată. „Hai să ne rugăm.“ Plecară 
amândouă capul şi frunţile li se uniră. „Isuse scump, îţi mulțumesc 
pentru că ai adus-o pe Mary acasă.“ Un suspin se opri în pieptul bunicii, 
şi preţ de câteva clipe nu spuse nimic. „Orice ar aduce ziua de mâine 
pentru Mary, ţine-o aproape de Tine, Doamne. Fie ca viaţa ei să îţi aducă 
întotdeauna slavă. În numele lui Isus, amin.“ 


Mary se opri şi inspiră adânc. „Ceea ce urmează e începutul adevăratei 
poveşti—povestea pe care o ştii şi tu şi... întreaga naţiune.“ 

Emma o ascultase concentrată, uneori cu lacrimi în ochi. „Bunica ta 
te-a iubit foarte mult.“ 

„Aşa e.“ Mary suspină. Simţea că amintirile o copleşesc. „Încă mă 
iubeşte.“ 

Bărbia Emmei tremura. Deschise gura, dar nu reuşi să rostească 
niciun cuvânt şi clătină din cap. 

Mary aşteptă. Dacă Emma voia să spună ceva, avea să îi ofere tot 
timpul de care avea nevoie. 

„Eu...“ Emma înghiţi cu greu. În sufletul ei se ducea o luptă intensă. 
„Eu şi mama am... avut o relaţie specială înainte...“ Vocea i se stinse 
şi ochii i se umplură de lacrimi. Clipi, iar lacrimile se transformară în 
pârâiaşe ce i se prelinseră pe obraji. Clătină din nou din cap. „Nu sunt 
pregătită.“ 

Mary ar fi vrut să se grăbească, să îi spună tinerei femei că Dumnezeu 

are o soluţie pentru ea şi că poate găsi restaurare şi vindecare dacă se 
întoarce la EI. Dar se opri. Principala nevoie a oricărei victime e să se 
simtă în siguranță, nu să i se ţină lecţii. Şi, de fapt, de aceea îi spunea 
povestea. Ca să ilustreze puterea lui Dumnezeu într-un mod ce nu putea 
fi contestat de nimeni. 

Se lăsă pe spate. Trecuse ceva vreme de când îşi spusese ultima dată 
povestea—cel puţin un an. „Ei bine“—Mary avu grijă să îi vorbească 
pe un ton coborât, liniştitor—,în seara aceea, la culcare, bunica veni 
să mă învelească.“ Zâmbi în timp ce îşi amintea. „l-am spus că şi ea e 
frumoasă.“ 


Bunica ieşi din dormitorul roz, iar Mary adormi. Dar la un moment dat 
în timpul nopții simţi cum cineva o apucă de braţ. Vru să ţipe, dar palma 
cuiva îi acoperi gura. Atunci îşi dădu seama ce se petrece. Mama ei era 
aplecată deasupra patului şi îi vorbea în şoaptă. 

„E în ordine, Mary. Haide, trezeşte-te.“ | se păru că încearcă să 

zâmbească, dar expresia ei era îndurerată. „Plecăm.“ | 
Mary simţi un fior de spaimă. „Nu, mami. Buni nu vrea să plecăm.“ 

„Ne vom întoarce,“ veni repede răspunsul mamei. „Promit. Dar 
mama are nişte lucruri de rezolvat mai întâi.“ 

„Dar n-am putea —?* 

„Acum, Mary!“ Din tonul mamei îşi dădu seama că era grăbită şi 
puţin speriată. „Locul tău e lângă mine. Ai să vii cu mine indiferent 
dacă vrei sau nu.“ 

Şi acela fusese sfârşitul discuţiei. Mary se îmbrăcă şi în câteva 
minute părăsi locuinţa bunicii împreună cu mama ei. Nu mai avu timp 
să îşi ia ursulețul roz de pluş, şi nici să-şi ia la revedere de la bunica. 
Apucă să ia un singur lucru. 

Poşetuţa cu mărgele roşii. 

/ ary se gândi să se oprească aici şi să păstreze restul poveştii 

j 4 Upentru alte întâlniri, dar Emma aştepta, cu ochii măriţi de 
cuie zifate: Mary se ridică şi umplu din nou paharele cu apă, înălțând 
între timp o rugăciune tăcută: Doamne, să continui? Ar înrăutăți 
lucrurile pentru Emma dacă ar auzi şi următoarea parte? 

De data aceasta nu primi niciun răspuns audibil, niciun ecou tăcut 
în inima ei. Dar îi veni în minte un gând. Emma avea nevoie de adevăr. 
Dacă avea să fie eliberată vreodată, avea nevoie de tot adevărul. Atât 
timp cât era dispusă să asculte, Mary trebuia să fie dispusă să-şi spună 
povestea. 

Şi era cât se poate de dispusă. 

Îi întinse Emmei unul dintre pahare. „Să continui?“ 

„Da.“ Emma se aplecă în faţă, stând pe marginea scaunului. „Unde 
aţi mers după ce aţi părăsit casa bunicii Peggy? 

„Îmi amintesc celelalte detalii de parcă totul s-ar fi petrecut ieri, dar 
nu sunt sigură unde ne-am dus. Undeva pe străzile New York-ului.“ 
Mary luă o înghiţitură de apă. Fusese atât de tânără pe atunci. Întreaga 
ei viaţă ar fi fost cu totul diferită dacă mama ei ar fi lăsat-o să stea cu 
bunica Peggy. 

Puse paharul jos şi se uită la Emma. „Mama a renunţat imediat la 
droguri şi după câteva zile ne-am mutat împreună cu un cuplu—Jimbo 
Şi Lou.“ 

Emma îşi aşeză la rândul ei paharul pe podea, la picioarele ei. Ochii 
ei nu o părăsiră nicio clipă pe Mary. „Ei sunt? Cei despre care se vorbea 
la ştiri?“ 

„Da.“ Mary miji ochii, parcă pentru a străpunge cu privirea tenebrele 

trecutului. „Imi amintesc de o anumită zi. Era cam la două săptămâni 
după ce o vizitaserăm pe bunica Peggy.“ 


Mama o ţinea de mână şi se plimbau pe una din străzile mai puţin circulate 
din partea sudică a Manhattanului, o zonă pe care mama ei o numea 
Districtul Diamantelor. Mama era mai vorbăreaţă decât de obicei. 

„Ne vom descurca, tu şi cu mine.“ O strânse pe Mary de mână. „Vei 
zâmbi frumos şi vom face 30-40 de dolari pe oră azi. Banii ăştia ne vor 
ajunge pentru pizza şi o cutie de lapte.“ 

„Pizza?“ Mary era încă tristă pentru că plecaseră de la bunica Peggy. 
Dar era plăcut să vadă ochii mamei ei arătând normal. Nu mari, agitaţi 
şi înroşiţi ca atunci când se droga. 

„Da, pizza!“ Mama îi zâmbi. Îşi continuară drumul fără să vorbească. 
Apoi mama zise: „Bunica nu crede că mă pot descurca singură, nu-i 
aşa?“ 

Mary nu ştia ce să spună. Nu putea să ia partea nimănui. Da, voia să 
locuiască împreună cu bunica Peggy, dar şi mama avea nevoie de ea. 
Mary îşi umbri ochii cu mâna, pentru a-şi vedea mai bine mama. „Buni 
te iubeşte. Ar fi vrut să rămânem cu ea.“ 

Mama ei făcu în tăcere câţiva paşi, cu ochii la trotuar. Apoi spuse 
încet: „Poate într-o bună zi. După ce îmi voi plăti datoria.“ 

„Datorie?“ Indiferent ce ar fi însemnat cuvântul aceasta, umerii 
mamei se lăsară sub apăsarea gândului. Lui Mary nu îi plăcu deloc acest 
lucru. 

Mama păru să îi studieze pe oamenii din faţa lor. „Îi datorez lui Jimbo 
nişte bani. După ce îmi plătesc datoria, poate voi reuşi să pun deoparte 
nişte bani şi vom putea sta cu buni.“ Se întoarse spre Mary. „Nu vreau 
să stăm la ea dacă nu pot să contribui şi eu la cheltuieli.“ Făcu o pauză, 
„Ai înţeles?“ 

Mary se gândi la vorbele ei. Mama o învățase că este greşit să furi, 
că oamenii care fură sunt la fel de răi ca cei care ucid. Poate dacă ar sta 
la bunica Peggy fără să contribuie la cheltuieli ar fi ca şi cum ar fura. 
Dădu din cap. „Am înţeles.“ 

Mama ei se întoarse brusc. „Să-mi spui dacă vezi poliţişti, bine?“ 

„Da, mami.“ Asta era treaba ei. Găseau câte un loc circulat şi îi 
făceau pe oameni să le fie milă de ele. Atunci oamenii scoteau bani 

din buzunar şi îi dădeau mamei ei. În tot acest timp Mary trebuia să 
stea cu ochii în patru după poliţişti, pentru că poliţiştilor nu le plăceau 
oamenii care cer bani străinilor. Asta nu reuşea să înţeleagă Mary. Dar 
ştia că există ceva numit mandat de arestare pe numele mamei ei pentru 
consum de droguri. Mama ei spunea mereu că nu îşi poate permite să 
fie interogată de poliţie. 

Găsiră un loc în faţa unui restaurant şi timp de mai mult de o oră 
mama ei le spuse străinilor care treceau pe acolo că are nişte probleme, 
pentru că îi fusese furat portofelul. 

Se însera când Mary spuse în cele din urmă: „Mami, putem pleca? 
Sunt obosită.“ 

Un cuplu bine îmbrăcat se îndrepta spre restaurant. Mama zâmbi 
şi o strânse de mână. „Imediat, iubita mea.“ Cei doi le observară şi îşi 
încetiniră paşii. Mama făcu un pas spre ei. „Scuzaţi-mă, oameni buni. 
Cineva mi-a furat portofelul.“ Se întoarse spre Mary şi o privi lung. Cu 
cât se uita mai lung şi mai trist la ea, cu atât se uitau mai lung şi străinii. 
Şi cu atât mai mulţi bani scoteau din buzunar. 

Femeia se opri, iar faţa ei exprima compătimirea. „E îngrozitor.“ 

Mama îi aruncă femeii aceeaşi privire pe care o arunca fiecărui străin 
cu care stătea de vorbă. Privirea care spunea că aceasta este cea mai 
tristă zi din viaţa ei. „Soţul meu ne-a părăsit.“ Ridică din umeri. „Mă 
gândesc că dacă am primi o mână de ajutor, ne-am pune din nou pe 
picioare.“ 

Femeia îşi deschise portofelul înainte ca mama lui Mary să îi terminat 
de vorbit. Soţul ei dădu aprobator din cap când femeia scoase două 
bancnote de 20 de dolari. „Ţine. Luaţi un taxi şi mergeţi să mâncaţi 
ceva. Apoi duceți-vă acasă înainte de a se întâmpla ceva mai rău.“ 

Mama lui Mary luă banii şi ochii îi erau plini de recunoştinţă. 
„Mulţumesc.“ Zâmbi spre Mary. „Oamenii aceştia drăguţi ne-au ajutat. 
Nu e minunat? 

Mary îşi cunoştea rolul. Dădu din cap, deşi expresia ei părea absentă 
şi ezitantă. Clipi spre cei doi. „Mulţumesc, doamnă... domnule.“ 

„Cu plăcere, drăguță. Acum du-te acasă.“ Femeia o mângâie pe Mary 
pe cap. „Strada nu e un loc potrivit pentru o fetiță drăguță ca tine.“ 

Era la fel de fiecare dată. Lui Mary i se părea că uneori oamenii le 
dădeau toţi banii pe care îi aveau asupra lor. Şi de fiecare dată făceau 
două lucruri. În primul rând spuneau cât de frumoasă este Mary. 

Niciodată nu spuneau aşa ceva despre mama ei, cu toate că fusese foarte 
frumoasă înainte de a se apuca de droguri. Mary văzuse fotografii. Dar 
toţi spuneau ceva despre ea. „Doamne, fetiţo, nu am mai văzut niciodată 
ochi ca ai tăi.“ Sau, către mama ei: „Să ai mare grijă de ea—e de o 
frumuseţe rară.“ Sau ceva de genul acesta. 

Şi, în al doilea rând, presupuneau că Mary şi mama ei aveau o casă, 
un loc unde să se ducă peste noapte. De parcă cea mai mare problemă a 
lor ar fi fost într-adevăr un portofel furat. 

În timp ce cuplul se depărta în după-amiaza aceea, mama ei chicoti. 
„Bună treabă, Mary.“ Vâri cele două bancnote în buzunarul de la spate 
al pantalonilor. „Ajunge pentru azi.“ 

„Cât am făcut?“ 

Mama scoase din buzunar un pumn de bancnote şi le studie câteva 
clipe. „Două sute douăzeci.“ Îi zâmbi veselă lui Mary. „Dacă merge tot 
așa, poate ne vom putea întoarce acasă la bunica în câteva săptămâni.“ 

Mary se bucură atât de mult la auzul veştii, încât făcu râzând câteva 
piruete, după care îşi apucă mama de mână. „Asta e cea mai bună veste 
pe ziua de azi!“ 

Mama ei râse şi ea—un lucru pe care îl făcea rar. „Poate că aşa e.“ 

O duse pe Mary într-un restaurant, iar clienţii le urmăriră cu privirea. 
Oamenii se holbau tot timpul la ele. Mama îi spusese că se uită pentru 
că sunt amândouă atât de drăguţe. Dar privirile nu erau întotdeauna 
binevoitoare. Mary credea că au mai mult de-a face cu hainele lor rupte 
şi murdare şi cu faptul că cereau bani de la străini. 

Mama se opri la câţiva paşi de tejghea. „Trebuie să ne grăbim, 
bine? Lui Jimbo nu îi place când întârziem.“ Zâmbi, dar în ochi i 
se citea frica. „Jimbo nu se poartă prea frumos cu mama când îl 
înfuriem.“ 

Mama avea dreptate. Jimbo se înfuria foarte repede. Dar mama 
spunea că Jimbo nu e chiar atât de rău. Avea părul roşu vâlvoi şi un 
dinte de aur, care era foarte uşor de observat, pentru că omul zâmbea 
tot timpul. Mai ales când se uita la Mary. O trecu un fior prin tot corpul. 
„Bine, am să mă grăbesc.“ 

Ridicară ochii spre tejghea şi mama ei se încruntă. Mary crezu că 
ştie de ce. Locul acesta nu era neapărat un restaurant, ci mai degrabă 
o tutungerie cu o vitrină în care se roteau cârnăciorii puşi la rotisat. 
Mirosul de grăsime se împletea cu cel de fum de țigară. Preţ de o clipă 

Mary se gândi că poate mama ei avea să o ducă altundeva. Dar nu aveau 
timp. 

Mama ei se întoarse oftând spre bărbatul de la casa de marcat. „Asta 
numești tu restaurant?“ 

Bărbatul rânji şi îşi aranjă lanţul de aur din jurul gâtului. „Te-am 
făcut să intri, nu-i aşa, păpuşă?“ 

Mama ei îşi suflă bretonul din ochi şi vâri mâna în buzunar după una 
din bancnotele de 20 de dolari. Între timp mormăi în şoaptă: „Oare de 
ce rămân în oraşul ăsta? E aglomerat, murdar şi plin de locuri ca ăsta. 
Mai că îmi vine să mă apuc din nou de droguri.“ 

Probabil că Mary reacţionase alarmată la afirmaţia ei. 

Mama îi observă privirea în timp ce scotea bancnota din buzunar. 
„Nu-ţi fă griji, Mary.“ Râse uşor. „Trează înseamnă trează. Punct. 
Glumeam doar.“ Se uită la banii pe care îi ţinea în mână. „După ce 
îmi plătesc datoria la Jimbo, tu cu mine şi cu buni ne vom multa la 
țară.“ 

Mary nu zise nimic, dar în sufletul ei se simţi uşurată. De fapt îi 
venea să facă din nou piruete. 

„Ascultă, cucoană, mă faci să pierd vremea,“ comentă morocănos 
bărbatul din spatele tejghelei. „Ai de gând să comanzi ceva sau nu?“ 

Mama ei îşi puse mâinile în şolduri şi se uită la vitrina cu cârnăciori. 
„De parcă aş avea din ce alege.“ 

Bărbatul începea să-şi piardă răbdarea. „Ai, cucoană—cârnăcior cu 
brânză sau cârnăcior picant. Alege.“ 

Mary trase de bluza mamei. „Mami?“ 

„Ce e, iubita mea?“ Îşi trecu mâna peste bretonul ei. 

„Cu brânză, bine?“ Vocea îi era mică, dar sigură. Mary ştia ce vrea— 
întotdeauna fusese aşa. 

Mama ei ridică privirea spre bărbatul de la tejghea. „Fetiţa mea vrea 
unul cu brânză.“ 

„Bun.“ Bărbatul bătu în vitrină cu o pereche de cleşti îndoiţi. „Un 

cârnăcior cu brânză—vine imediat.“ 

Mary se aştepta să îl primească într-o chiflă, dar nu fu aşa. Bărbatul 
pur şi simplu aruncă un cârnăcior îngălbenit, din ale cărui capete se 
scurgea nişte brânză cu aspect de plastic, pe o farfurie de carton. Mama 
ei îl atinse cu degetele. „E rece.“ Scutură din cap şi puse bancnota de 20 
de dolari pe tejghea. „Ăsta e furt pe faţă, amice, ştii asta?“ 

Bărbatul ridică din umeri. „Toată lumea fură pe toată lumea, cucoană. 
Chiar şi tu.“ 

Mama ei păru că ar vrea să riposteze ceva, dar probabil se răzgândi. 
Poate se gândea la povestea cu portofelul şi că s-ar putea ca bărbatul să 
aibă dreptate. O conduse pe Mary spre o masă mică şi se aşeză în fața 
ei. Blatul mesei era acoperit de un strat de grăsime lipicioasă. „Ei bine, 
asta e cina.“ Colţurile gurii i se ridicară uşor. „Îmi pare rău că nu e ceva 
mai bun.“ 

„Mulţumesc, mami.“ Mary mirosi cârnăciorul cu brânză şi strâmbă 
din nas. „Miroase a mâncare pentru pisici.“ 

„E O.K., scumpa mea.“ Mama îi atinse braţul. „Pune-te şi mă- 
nâncă.“ 

Mary aşteptă. „Pot să mă rog?“ 

„Să te rogi?* Mama rămase cu gura căscată câteva secunde. „Aşa ca 
bunica?“ | 

„Înîm.* 

Mama păru deranjată, dar dădu din cap. „Sigur, dă-i drumul.“ 

Mary plecă capul şi îşi împreună mâinile. „Dragă Isuse, sunt eu, 
Mary. Mulţumesc pentru mâncare. Te iubesc şi—“ deschise un ochi şi 
se uită la mama ei—,mami Te iubeşte şi ea.“ Se opri. „Nu-i aşa?“ 

„Aşa e.“ Mama se uită la ceas. „Irebuie să începi să mănânci.“ 
Inspiră adânc. „lubita mea, seara asta mami trebuie să lucreze. Avem 
nevoie de mai mulţi bani decât am primit de la străini.“ 

Mary simţi un nod în stomac. „Muncă de noapte, vrei să spui?“ 
Munca de noapte era când mama ei se îmbrăca în fuste scurte şi tocuri 
înalte şi pleca toată noaptea cu un bărbat. Nu ştia sigur ce se petrecea 
când mergea cu acei bărbaţi, dar mama ei era întotdeauna tăcută şi 
uneori mânioasă când se întorcea acasă. În plus, Mary trebuia să 
rămână singură cu Jimbo şi cu soţia lui şi niciodată nu se simţea în 
siguranţă. 

„Da, muncă de noapte.“ Mama îşi sprijini coatele pe masă şi o privi 
în ochi. „Ne va ajuta să ne întoarcem la buni mai repede.“ 

Mary încercă să nu se gândească la asta. Mestecă o îmbucătură de 
mâncare, dar simţi cum faţa i se schimonoseşte—cum se întâmpla uneori 
înainte de a începe să plângă. Duse mâna la buzunarul bluzei şi apucă 
poşetuţa roşie, trecându-şi degetele peste mărgele şi peste închizătoare. 

Mama se uită la ea. „Ce ai acolo?“ 


42 


KAREN KINGSBURY 


„Poşetuţa pe care mi-a dat-o buni.“ O ridică. O purtase cu ea în 
fiecare zi de când plecaseră din casa bunicii Peggy. Îi plăcea să o simtă 
în mâini-—la fel de mult cât nu îi plăcea să se gândească la imiuinca ae 
noapte a mamei ei. „Mă face să mă simt fericită când mă uit la ea.“ 

Mama nu mai întrebă nimic. 

Mary se grăbi să îşi termine cârnăciorul cu brânză şi se întoarseră la 
apartamentul lui Jimbo. 

„Aţi întârziat!“ Jimbo stătea ameninţător lângă uşă când intrară. 

Soţia lui, Lou, îl apucă de cot. „Oh, lasă-le în pace pe fete.“ ÎI trase 
din drum, ca Mary şi mama ei să poată trece. 

Jimbo scutură pumnul spre mama ei. „Nu mă fă să-ţi dau o lecţie, 
Jayne. Trebuie să fii aici devreme dacă vrei să-ţi găsesc de lucr u. Clienţii 
se aşteaptă să fii disponibilă.“ 

Mary ştia despre ce vorbeşte Jimbo. Voia ca mama să-şi găsească 
de lucru noaptea şi asta însemna că trebuia să îmbrace fusta scurtă şi să 
iasă pe trotuar înainte de a se înnopta. Lui Mary i se făcu rău, dar nu ştia 
dacă e din cauza cârnăciorului cu brânză sau a faptului că mama ei urma 
să lipsească de acasă cea mai mare parte a nopții. 

Mama o culcă în camera pe care o împărțeau ele două şi o înveli 
bine. „Ne vedem mâine dimineaţă.“ Se aplecă şi o sărută pe Mary DE 
frunte. „Îmi pare rău că lucrurile sunt aşa cum sunt. O să fie mai bine.“ 

„Ştiu.“ Mary se întinse şi îşi îmbrățişă mama. „Ai grijă.“ 

Apoi mama plecă, iar lui Mary îi veni o idee. Mama se întâlnea cu 
bărbaţii pe trotuar, în faţa clădirii. Poate dacă deschidea fereastra şi se. 
uita afară, putea să o vadă şi să se asigure că totul e în ordine. Mary se 
dădu jos din pat şi deschise fereastra. Aceasta se înțepeni pe la jumătate, 
dar tot putea să vadă afară. După câteva minute o zări pe mama ei. Purta 
o fustă neagră şi ciorapi negri. Bluza era decoltată, iar părul îi era altfel 
decât înainte, mai umflat. 

Mama nu ieşise decât de cinci minute când un bărbat traversă strada 
şi se îndreptă spre ea. Era unul dintre acei bărbaţi de afaceri pe care îi 
vedea plimbându-se în sus şi în jos pe trotuarele oraşului, îmbrăcaţi în 
costume elegante. 

Mary îl văzu oprindu-se la câțiva paşi de mama ei. O măsură din 
priviri. „Hei, păpuşă, eşti de vânzare?“ Mai făcu un pas spre ea. „Aşa 
pare.“ 

„Poate.“ Mama ei îl studie la rândul ei. În lumina felinarelor de 

pe stradă Mary observă că bărbatul purta un ceas elegant şi pantofi 
frumoşi. 

„Am nişte parteneri de afaceri care vin în oraş pentru o întâlnire 
de trei zile.“ Lăsă capul pe spate. Privirea lui spunea că ştie care îi 
este răspunsul înainte de a pune întrebarea. „Ce zici de o treabă de trei 
zile?“ 

Mama ei bătu cu vârful pantofului cu toc înalt şi ezită câteva momente 
lungi. „Cât? 

Bărbatul ridică din umeri. „O mie cinci sute.“ 

Probabil mama ei încercase să nu-şi trădeze reacţia, pentru că ridică 
o sprânceană şi schiță o jumătate de zâmbet. „Două mii.“ 

Bărbatul râse. „Nu eşti chiar atât de frumoasă, cucoană.“ Dădu să . 
treacă pe lângă ca, dar se opri şi strânse din buze, de parcă ar fi stat pe 
gânduri. „Hai să zicem o mie opt sute, dar faci tot ce îţi cerem. Toţi 
cinci.“ Îi făcu cu ochiul. „Ne-am înţeles?“ 

Expresia mamei se schimbă. Parcă i s-ar fi făcut rău, ca atunci când 
bea prea mult vin. „Am de făcut nişte aranjamente.“ Făcu un pas înapoi. 
„Încep de mâine.“ 

Bărbatul se gândi o clipă. „Bine. Am să vin să te iau la opt.“ Îi făcu 
din nou cu ochiul. „Pregăteşte-te... dacă ştii ce vreau să spun.“ 

Mama îl urmări cu privirea în timp ce se îndepărta. Apoi se întoarse . 
înăuntru. Mary auzi uşa şi închise repede fereastra. Lui Jimbo nu îi plăceau 
ferestrele deschise. Pe acolo puteau intra oamenii răi. Mary alergă la uşa 
dormitorului, o deschise şi ascultă. Mama ei vorbea cu Jimbo. 

„Am un client. Trei zile. Încep mâine seară.“ 

Jimbo râse. „Aşa mai vii de-acasă.“ 

Stomacul lui Mary se strânse şi simţi că nu mai poate respira. Mama 
ei avea să plece de acasă trei zile? Era prea mult. Jimbo şi Lou nu puteau 
avea grijă de ea timp de trei zile întregi. Cine avea să îi facă rost de 
mâncare? Şi unde avea să meargă mama ei? Poate nu va fi în siguranţă. 
Îşi reduse gândurile la tăcere şi ascultă mai departe. 

Mama ei vorbea. „Când mă voi întoarce îți voi plăti tot ce îţi datorez.“ 
În vocea ei se putea auzi mânia. „Apoi am terminat cu tine. Gata cu 
mizeriile, gata cu şmecheriile. Plec acasă.“ 

„Asta e decizia ta, păpuşă.“ În vocea lui Jimbo se mai auzea o urmă 
de zâmbet. 

Câteva clipe nu se mai auzi nimic. Apoi mama ei reîncepu conversaţia. 

„Încă ceva.“ Vocea ei suna altfel. Oarecum tristă. „Trebuie să te rog să 
ai grijă de Mary.“ 

„Mary?“ Jimbo lăsă să-i scape un fluierat. „Sigur, păpuşă. Aş putea să 
fac ceva bani cu ea.“ Chicoti tare. „Cu ochii aceia albaştri şi cu buclele 
ei blonde...“ Râse din nou. „Cu pielea de culoarea mierii, mai fină decât 
înghețata de caramel...“ 

„Termină, Jimbo!“ Mama ei părea furioasă. 

„O frumuseţe ca ea ar scoate probabil mai mulţi bani ca tine.“ 

„Nu e deloc amuzant!“ Vocea mamei ei se auzi mai tare. „Să o laşi 
pe Mary a mea în pace, m-ai auzit?“ 

Mary se foi în uşă. Poate mama avea să o ia cu ea. Sau poate avea să 
o ducă la casa bunicii Peggy. 

Jos, cei doi vorbeau în continuare. 

„Potoleşte-te, mămico.“ Jimbo nu mai râdea. „Îngeraşul tău e în 
siguranţă cu mine.“ 

Conversaţia se încheie, iar Mary se furişă repede înapoi în pat. Se 
strecură sub pătură şi se forță să închidă ochii. Doamne, Te rog... nu! Să 
nu mă lase cu Jimbo, Te rog! Se întinse spre măsuţa de lângă pat şi apucă 
poşetuţa roşie cu mărgele. Bunica Peggy îi spusese că Dumnezeu avea 
planuri bune pentru ea. Aşa că mama va trebui să găsească o variantă 
mai bună decât să o lase cu Jimbo, nu-i aşa? 

Rămase culcată multă vreme, aşteptând-o pe mama să vină la culcare, 
dar în cele din urmă adormi. | 

A doua zi, după ce petrecură încă o după-amiază cerând bani de la 
străini, mama îi cumpără o felie de pizza cu salam. i 

Mama o privi în ochi şi inspiră adânc. „Mama trebuie să plece în 
seara asta, bine? Am ceva muncă de noapte, numai că de data asta—“ 
vocea i se pierdu, de parcă ar fi fost gata să plângă—,,de data asta voi fi 
plecată de acasă trei zile.“ 

De vreme ce mama ei nu menţionase munca toată ziua, Mary sperase 
că poate nu mai trebuia să meargă. Lăsă felia de pizza jos. „Irei zile?“ 
Clipi de două ori şi bărbia îi tremură puţin. „Cine va avea grijă de 
mine?“ 

Mama ei se întinse peste masă şi o mângâie pe mână. „Jimbo şi 
Lou.“ | 

„Jimbo mă sperie.“ Mary îşi dădu seama că se smiorcăie. „Tot timpul 
mă sperie.“ 

„Te tachinează, iubito. Jimbo o să aibă grijă de tine.“ 

„Dar, mami-—“ îşi împinse buza inferioară în afară—,„,dacă trebuie 
să aibă cineva grijă de mine timp de trei zile, de ce nu bunica Peggy? Ar 
fi gata să aibă grijă de mine oricând. Aşa mi-a zis.“ 

Mama ei arăta obosită şi poate puţin supărată. „Vom merge să o 
vedem pe bunica după ce voi primi banii. După slujba asta ne vom 
putea muta la ea şi vei putea merge la şcoală. Bine?“ Apoi, pe un ton 
aspru: „Fără smiorcăială, Mary. Mama nu are de ales.“ Se ridică de la 
masă. „la-ţi felia de pizza cu tine. Trebuie să plecăm.“ 

Mary tremură tot drumul până acasă. Dacă Jimbo era rău cu ea? 
Dacă încerca să o sperie sau să îi facă rău? Fii curajoasă, îşi spuse. 
Fii curajoasă, iar când mama lermină treaba ne vom pulea întoarce 
la bunica Peggy. Va putea merge la şcoală şi va învăţa să citească, iar 
într-o bună zi va putea să citească singură cărţile din dormitorul ei 
roz. 

Merseră pe jos o bună bucată de drum, iar când ajunseră acasă mama 
ei o lăsă pe un scaun în faţa televizorului. „Stai aici până mă pregătesc.“ 
Nu mai părea să îi fie frică, părea doar agitată. De parcă s-ar fi grăbit. 

Mary era prea speriată ca să zică ceva. 

După ce mama ei plecă, Mary o observă pe Lou în cealaltă parte a 
camerei, întinsă pe canapeaua stricată, sforăind. Televizorul era pornit 
şi se transmitea un meci de baseball. Mary se uită ţintă la ecran. O, dacă 
ar fi fost posibil să se strecoare prin cutia televizorului şi să ajungă în 
tribunele însorite aflate de cealaltă parte! 

Câteva minute mai târziu mama ei reveni, purtând aceeaşi fustă 
neagră scurtă pe care o purtase cu o seară înainte. Era machiată cu 
mult negru în jurul ochilor. Se uită spre Lou. Lângă canapea, pe podea, 
zăcea răsturnată o sticlă goală de vin. „Lou...“ Mama o scutură, dar fără 
niciun rezultat. Lou dormea mai tot timpul. lar când era trează, vorbea 
tot timpul despre iarbă. Mama încercă din nou. „Lou, trezeşte-te. Seara 
asta ai grijă de Mary, ai uitat?“ 

Se auzi un geamăt gutural şi Lou mormăi ceva lipsit de sens. Deschise 
ochii pe jumătate. „Lasă-mă-n pace.“ 

„Lou, trezeşte-te!“ Mama o scutură din nou. „Am un client.“ 

Lou se ridică cu greu şi îşi trecu mâinile peste față. Când începu să-şi 
dea seama ce se întâmplă în jurul ei, colţurile gurii i se lăsară în jos. „Îţi 
laşi odrasla cu mine pentru trei zile, nu?“ 

„Jimbo a zis că e în ordine.“ Mama ei bătu din picior. Abia atunci 
o observă pe Mary, ghemuită în scaunul din cealaltă parte a camerei. 
Mama îi aruncă un zâmbet slab şi ridică degetele mari de la mâini în 
sus, transmițându-i că totul e în ordine. | 

Ochii lui Mary se umplură de lacrimi, dar ridică şi ea degetele în 
acelaşi gest. 

„O, iubita mea.“ Mama veni la ea şi se aplecă în aşa fel încât să 
ajungă la nivelul ei. „Sunt doar trei zile. Îmi fac treaba, iau banii şi vin 
acasă.“ O mângâie pe păr. „O să mă întorc înainte să-ți dai seama că am 
plecat.“ 

„Mary încercă să vorbească, dar avea un nod în gât. Simţi că îi tremură 
bărbia şi lacrimile încep să i se prelingă pe obraji. Schiţă un gest de 
aprobare, dar apoi sări în picioare şi îşi cuprinse mama cu brațele de gât. 
„Nu pleca... te rog.“ Suspinele i se ridicau în piept, iar ea se ţinea cât putea 
de strâns de mama ei. Poate dacă nu îi mai dădea drumul niciodată... 

„Lubita mea, şşşşş.“ Mama o legănă uşor. Mirosea puternic a parfum, 
iar părul îi era mai ţeapăn decât de obicei. Dar vocea îi era la fel. „Sunt 
doar trei zile.“ 

În timp ce o ţinea în braţe, se întoarse spre Lou. „Mary a luat cina. 
Nu trebuie decât să te asiguri că nu iese afară şi să îi dai să mănânce 
de trei ori pe zi. Am cumpărat o cutie de cereale.“ Făcu un gest spre 
bucătărie. „E acolo, în dulap şi este lapte în—“ 

Uşa se deschise izbindu-se de perete, iar Jimbo apăru ca o furtună. 
„Am întârziat.“ Ridică mâinile în sus. „Ştiu, e vina mea. Nu te lua de 
mine, Lou.“ Ochii îi căzură asupra lui Mary şi a mamei ei. „Ce avem 
aici? Un rămas-bun înlăcrimat?** 

Mama se trase un pas înapoi şi îi aruncă o privire plină de mânie. 
„locmai spuneam că am cumpărat o cutie de cereale.“ Întinse mâna ŞI O 
apucă pe Mary de mână. „Vezi să nu uiţi să îi dai să mănânce.“ 

Jimbo făcu câţiva paşi spre ele. Se uită la Mary într-un fel care o făcu 
să vrea să o ia la fugă. „Tu şi cu mine ne vom distra pe cinste, fetiţo.“ 

Mary se ascunse în spatele mamei ei, ascunzându-şi faţa. 

„Nu-ţi fă griji.“ Jimbo râse mai blând de această dată. „O să am mare 
grijă de tine.“ 

„Încetează!“ Mama se trase, traversă camera până ajunse în faţa lui 
Jimbo şi îl împinse cu putere în umăr. „Nu aşa se vorbeşte cu o fetiță. 
O sperii.“ 

„Ascultă.“ Jimbo ridică mâna, ca şi cum ar fi vrut să o lovească. Nu 
mai râdea. „Nu-mi spune tu mie ce să fac.“ 

„Lou se întinse din nou pe canapea şi închise ochii. „Eu mă culc la 
loc.“ Ridică o mână. „O să fac micul dejun dimineaţă.“ 

„Nu-ţi bate capul.“ Jimbo o lovi peste picioare şi chicoti din nou. 
„Eu sunt bona. Pentru următoarele trei zile, Mary e a mea.“ 

Ceva nu era în ordine cu Jimbo. Mary îşi dădu seama în acelaşi 
moment în care mama ei realiză acelaşi lucru. Era prea vesel—ciudat 
de vesel. 

Mama îşi puse mâinile în şolduri. „Ce ai luat, Jimbo? Nu-mi spune 
că o să ai grijă de fetița mea în timp ce eşti drogat.“ 

„lau ce vreau!“ Strigătul lui cutremură micul apartament. Se sprijini 
de perete şi faţa i se relaxă. „Du-te, Jayne. Clientul tău o să ajungă în 
câteva minute. Totul va fi în ordine.“ 

Mary scutură încet din cap, dar nu scoase niciun sunet. Nu îndrăzni. 
Simţi cum frica îi cuprinde inima ca o mână de gheaţă. Chiar avea să se 
întâmple—avea să rămână aici, în grija lui Jimbo. 

Mama ei se îndepărtă de el şi se întoarse la Mary. Îşi deschise braţele 
şi Mary alergă la ea. Timp de câteva secunde preţioase, Mary îşi îngădui 
să se simtă în siguranţă în braţele mamei ei. Apoi simţi cum mama se 
retrage din îmbrăţişare şi ochii lor se întâlniră. „Îmi pare au iubita 
mea. Nu am o soluţie mai bună.“ 

Mary vru să mai întrebe o dată dacă nu ar fi mai bine să o lase la 
bunica Peggy, dar nu mai era timp. Mama avea să plece în câteva 
minute. Aşa că suspină de două ori şi dădu din cap. 

„Să fii cuminte, bine?“ 

Încă un suspin. „Bine.“ 

Mama o mângâie pe frunte. „Pentru tine fac asta, Mary.“ Ochii îi 
înotau în lacrimi. „Ie iubesc, scumpa mea.“ 

„Şi eu te iubesc.“ 

Mama se îndepărtă şi ridică de jos o plasă plină cu haine. 

În timp ce se îndrepta spre uşă, Jimbo strigă în urma ei: „Să îţi faci 
treaba bine, Jayne. le vom aştepta.“ 

Ultimul lucru pe care îl făcu mama ei înainte de a ieşi pe uşă fu să îşi 
întoarcă privirea spre Mary. În ochii ei Mary citi din nou acelaşi mesaj: 
„Îmi pare rău, Mary. Sunt doar trei zile... doar trei zile. “ 

Apoi, cât ai clipi, dispăru. 

„A fost ultima oară când am văzut-o.“ Mary clipi şi simţi cum ceața . 
amintirilor se risipeşte. „Jimbo şi Lou au vorbit mult în taină în noaptea 
aceea, iar dimineaţa şi-au împachetat toate lucrurile din apartament şi 
am plecat.“ 

Vizavi de ea, Emma stătea absorbită de poveste, cu o expresie nerăb- 
dătoare pe chip. „Aţi mers la cabana aceea îndepărtată din Virginia? 
Cred că am citit ceva de genul ăsta în ziar.“ 

„Da. Mama a luat o mulţime de decizii greşite.“ Ridică bărbia. „Dar 
m-a iubit.“ Mary voia ca Emma să înțeleagă bine această parte. „Pur şi 
simplu nu a ştiut cum să se întoarcă acasă.“ 

Cuvintele ei părură să o atingă profund pe Emma. Rămase nemişcată, 
fără să clipească măcar. Ochii i se umplură de lacrimi şi scutură capul. 
„Nici eu nu ştiu.“ 

Mary simţi cum expresia i se îmblânzeşte. Asta voia, pentru asta se 
ruga. Ca Emma să se regăsească în povestea ei şi ca pe parcurs să ajungă 
să cunoască adevărul. Dacă Isus o putuse salva pe ea, El o putea salva şi 
pe Emma. Indiferent cât de cumplită ar fi viaţa ei acum. Se întinse spre 
Emma şi o mângâie uşor pe mână. „Mă gândeam eu.“ 

Emma îşi şterse lacrimile. „E complicat.“ 

Mary se lăsă din nou pe spate. „Întotdeauna e complicat.“ 

„Ce s-a întâmplat cu mama ta?“ Emma întinse mâna după paharul cu 
apă. Mâna îi tremura în timp ce duse paharul la buze şi luă o înghiţitură, 
dar nu îşi luă ochii de la Mary. „„Asta e partea... despre care nu se spune 
nimic la ştiri.“ 

„Am încercat să îmi dau seama din rapoartele poliţiei.“ Mary simţi 
o durere în piept. Mama ei nu reuşise să părăsească străzile, nu găsise 
o cale de a se elibera de abuzuri. Acesta era motivul pentru care Mary 
era hotărâtă să le ajute pe femeile ca Emma. Trase adânc aer în piept. 
„Probabil că după trei zile s-a întors şi a găsit apartamentul pustiu şi pe 
noi trei nicăieri.“ 

„Cred că a fost înnebunită de durere.“ 

„Aşa cred.“ Mary închise ochii pentru câteva secunde. Încă simţea 
braţele mamei în jurul ci, încă îşi amintea senzația de siguranță pe 
care o simţise în îmbrăţișarea ei când îşi luaseră rămas-bun. Clipi şi se 
uită la Emma. „Probabil s-a gândit că nu are cum să mă găsească, iar 

sentimentul de vinovăţie... a fost prea mult pentru ea.“ Făcu o pauză 
suficient de lungă pentru a-şi stăpâni emoţiile. „Poliţia... a găsit-o într-o 
alee, la distanță de câteva străzi. Murise în urma unei supradoze.“ 

Emma tremura. Îşi acoperi faţa şi pentru o clipă păru că va ceda. „Aş 
fi putut fi eu.“ Cuvintele ei erau sugrumate, dar răsunară cu o sinceritate 
- dureroasă. „De atâtea ori... aş fi putut fi eu.“ După o vreme îşi şterse 
cele câteva lacrimi care i se scurseseră pe obraji. Ochii ei îi întâlniră pe 
ai lui Mary. „Îmi pare rău. Pentru mama ta.“ 

„A trecut mult timp de atunci.* Acum putea rosti cu destulă 
uşurinţă aceste cuvinte, pentru a-i determina pe oameni să nu o mai 
compătimească. Se simţea bine—cu adevărat. Vindecată de atâtea 
orori. Dar uneori, în zilele de primăvară târzie, îşi amintea de mama ei, 
de braţele ei, de părul ei în ziua aceea. Doar bunica Peggy ştia cât de 
mult o durea încă pierderea ei. 

„Ce s-a întâmplat apoi?“ În momentul în care Emma puse întrebarea, 
o umbră căzu peste chipul ei. „Adică... dacă nu te deranjează să vorbeşti 
despre asta.“ 

„Nu mă deranjează.“ Mary încercă să privească dincolo de zidurile 
din inima Emmei. „Spun povestea asta cu un motiv.“ 

Emma se cuprinse cu braţele. Încă tremura, în parte din pricina 
poveştii, fără îndoială. Dar cel puţin o parte din agitația ei se datora 
nevoii de droguri. Luă încă o înghiţitură de apă. „Nu poate fi uşor.“ 

„Nu e.“ 

Ridică un umăr uscăţiv. „Atunci de ce? De ce o spui?“ 

„Pentru tine, Emma.“ Vocea lui Mary era răguşită. „Ca să nu ajungi 
ca mama. Poate dacă cineva ar fi găsit-o pe străzi şi i-ar fi spus adevărul 
despre Isus, poate... poate totul ar fi fost altfel.“ 

Emma nu mai rosti niciun cuvânt. Tăcerea ei îi permise lui Mary 
să reia firul poveştii, lăsându-se purtată de amintiri la fel de departe ca 
„înainte. 

Partea care urma era una dintre cele mai triste. 

imbo şi Lou o minţiră. Îi spuseră că îşi împachetează toate lucru- 

rile şi le pun în camioneta lui Jimbo ca să meargă să o găsească 
pe mama ei. Pentru că mama nu avea să se mai întoarcă, iar ei trebuiau 
să meargă la ea. 

„De ce luăm şi canapeaua şi vasele?“ Îi spuseseră să stea lângă unul 
dintre pereţi, ca să nu le stea în cale. 

„Ti-am spus, puştoaico.“ Jimbo îi aruncă o privire plină de răutate. 
„Trebuie să o găsim pe maică-ta.* 

„Dar de ce luăm toate lucrurile?“ 

„Pentru că,“ urlă Jimbo din pragul uşii, „nu ne mai întoarcem înapoi!“ 
Era roşu la față şi picături de sudoare i se prelingeau pe tâmple. Căra un 
scaun împreună cu Lou şi părea că sunt gata să îl scape. 

Mary făcu câţiva paşi spre ei. „După ce o găsim pe mami?“ 

„la mai termină cu întrebările! O să primeşti îţi primeşti toate 
răspunsurile în curând.“ 

După ce terminară de împachetat, Jimbo o apucă şi o trase după el 
spre camionetă. Înainte de a urca în maşină se opri şi se uită la ea. Faţa 
îi era în continuare roşie şi mirosea a haine murdare. Îi puse mâna pe 
obraz şi îi zâmbi. Dar ceva nu era în regulă cu zâmbetul lui—cu cât i se 
lăţea gura mai mult, cu atât mai înfricoşătoare îi era privirea. 

„Ştii ceva, puştoaico?* Îşi apropie faţa de a ei. Respirația îi mirosea 
a țigări. Nu vru să-i răspundă, aşa că îşi întoarse faţa. Unde era mama 
ei? Şi de unde avea să ştie Jimbo unde să o caute? Şi de ce nu îi spusese 
mama ei nimic despre faptul că Jimbo şi Lou aveau să ia paturile şi 
scaunele şi să plece? 

Jimbo îi respira în continuare în faţă. „Fie, nu vorbi cu mine.“ Râse 

infundat: „O să vorbesc eu. Într-una din zilele astea, foarte curând, ai 
să-mi aduci bani frumoşi. Ştii asta, puştoaico?* 

Mary îşi împinse bărbia în față. „Cum rămâne cu mama?“ 

„O să vă întâlniți curând.“ O apucă de ceafă şi o împinse în 
ua lONetă. 

Abia la vreo oră după ce ieşiseră din New York, Jimbo se întoarse 
«re Mary, care stătea ghemuită pe bancheta din spate. Îi aruncă rânjetul 
acela înfricoşător şi zise: „Am spus cumva că mergem să o căutăm pe 
mama ta?“ Întoarse privirea spre direcţia de mers, apoi din nou spre ea. 
„Ups, am greşit.“ 

„Ai greşit?“ Mary abia reuşi să îngaime întrebarea. Se ghemui şi 
mai mult pe banchetă şi cercetă ochii lui Jimbo în oglinda retrovizoare. 
Ținea în poală poşetuţa cu mărgele roşii, iar pe locul de lângă ea era o 
plasă mică în care îşi strânsese hainele. 

Lou preluă frâiele conversaţiei. „Puştoaico, Jimbo vrea să spună 
că mama ta va trebui să ne găsească ea.“ Se uită spre soțul ei. „Ne 
mutăm.“ 

Se mutau? Mary nu mai înţelegea nimic. Cum puteau să se mute 
când mama ei avea să se întoarcă în două zile? Şi de unde avea să ştie 
unde să-i găsească? O cuprinse teama, strângând-o ca o gheară şi simţi 
că nu mai poate să respire. Începu să plângă, după care dintr-odată se 
înfurie. „Du-mă înapoi la mama!“ 

Jimbo îi aruncă o privire peste umăr: „Tu vii cu noi, aşa că termină 
cu sclifoseala.“ 

Mary plângea în continuare, dar pe tăcute—cu excepţia suspinelor 
patetice care îi scăpau din când în când. Dacă tot nu putea vorbi cu 
Jimbo sau cu Lou, avea să Îi vorbească lui Dumnezeu. Aşa cum ar fi 
făcut bunica Peggy dacă ar fi fost prinsă fără putinţă de scăpare într-o 
camionetă care să o poarte departe de tot ce iubea. /suse drag, sunt eu, 
Mary. Nu Ştiu unde mă duc sau ce se petrece. Te rog, adu-o pe mama 
înapoi la mine. Mai avea un singur client şi apoi urma să ne întoarcem 
la bunica Peggy. Te rog, Doamne. 

În timp ce îşi spunea mica rugăciune, frica i se evapora. Ce spusese 
bunica Peggy? Dumnezeu avea planuri pentru ea, planuri pentru un 
viitor bun, nu-i aşa? El avea să i-o aducă pe mama înapoi, probabil 
imediat după ce îşi termina treaba. 

Mary simţi că se linişteşte. Dacă mama nu venea, avea să aştepte 

până Jimbo şi Lou adormeau, şi apoi avea să fugă. Avea să găsească 
undeva o familie de oameni de treabă şi să-i roage să o ducă înapoi 
la mama sau la casa bunicii Peggy. Apucă mai strâns poşetuţa roşie. 
Dumnezeu avea să rezolve problema. 

Trecu o grămadă de vreme. Clădirile înalte dispărură şi începu să 
vadă tot mai mulţi copaci şi întinderi de iarbă. Mary încercă să-şi dea 
seama de cât timp mergeau. Ar fi avut nevoie de cel puţin o zi ca să 
ajungă pe jos înapoi în oraş, poate chiar de două. Merseseră mult, mai 
mult decât credea că vor merge. Cum avea să o găsească mama ei aici, 
atât de departe de oraş? 

Pe scaunul din față, Lou îi şopti ceva lui Jimbo. Acesta conducea şi se 
uită peste umăr spre Mary. „Aşa, fii fetiţă cuminte. Cuminte şi liniştită.“ 
Colţurile buzelor i se ridicară din nou în zâmbetul acela ciudat. Numai 
că de data aceasta razele soarelui căzură pe dintele de aur şi îl făcură să 
arate cu adevărat înfricoşător. Ca un pirat. 

Se întoarse din nou spre geam. Atât de mulţi copaci. Niciodată în 
viaţa ei nu mai văzuse atâția copaci. Erau frumoşi, dar o făceau să simtă 
un nod în stomac. Unde avea să găsească ea un vecin binevoitor dacă 
trebuia să plece în timpul nopţii? Nu erau prea multe case între atâţia 
copaci. Mary verifică dacă Jimbo şi Lou se uitau la ea. Nu se uitau. Privi 
în jos la poşetuţa ei cu mărgeluţe mici, roşii. 

Purta poşetuţa pentru că era îmbrăcată cu singura ei pereche de 
pantaloni scurți. Erau cei mai buni pantaloni scurţi pentru că aveau un 
buzunar adânc în care îşi putea ascunde poşetuţa, ca Jimbo să nu o 
oblige să o lase pe undeva. 

O vreme îşi trecu degetele peste suprafața poşetuței şi îşi aminti 
ce îi spusese bunica. Îi spusese că avea să aibă grijă de ea dacă 
vreodată mama ei nu va mai putea. Mary se uită la poşetuţă şi îi veni 
în minte un gând. Poate trebuia să o găsească mai întâi pe bunica 
Peggy. Pentru că... unde avea să locuiască mama ei la urma urmei? 
Avea să vină de la muncă şi să găsească apartamentul gol. Poate avea 
să meargă şi ea la bunica Peggy. Poate aveau să se întâlnească acolo 
a doua zi. : 

Mary se uită din nou la poşetuţa roşie şi încercă să-şi amintească 
exact cuvintele pe care bunica le scrisese pe bucata de hârtie ascunsă 
în ea. Îşi mişcă degetele cât putu de încet, ca Jimbo şi Lou să nu o 
audă. Deschise poşetuţa, scoase bucata de hârtie şi se uită la ea. Ce 

spusese bunica? Că era ceva special şi că acele cuvinte aveau să fie 
mereu importante pentru ea, nu? 

Desfăcu bucata de hârtie şi studie literele. Erau ciudate şi confuze, 
amintindu-i tristul adevăr: nu ştia citi. Dar într-o zi avea să ştie, pentru 
că anul acesta va merge la şcoală. Aşa spusese bunica Peggy. 

Mai aruncă o privire spre Jimbo şi Lou, dar aceştia se uitau în față 
şi vorbeau prea încet ca să îi poată auzi. Ochii îi căzură din nou asupra 
hârtiei. Simţea ceva special ţinând-o în mână, dar dacă o vedea Jimbo, ar 
fi putut să o ia de la ea, iar Lou poate ar fi vrut poşetuța ei frumoasă. Aşa 
că împături bucata de hârtie şi o puse la locul ei. Ano închise poşetuța 
şi o ascunse în buzunar. 

Jimbo continuă să conducă, parcurgând kilometru după kilometru, 
până când, de la o vreme, drumurile începură să se îngusteze şi începu 
să vadă tot mai mulţi copaci şi tot mai puţine maşini. La un moment 
dat se opriră la o benzinărie şi Jimbo îi dădu un măr şi un baton de 
ciocolată. Lui Mary îi era foarte foame, dar nu voise să spună nimic. Cu 
cât se îndepărtau mai mult de oraş, cu atât mai nesigură devenea. 

Dacă mama ei nu avea să ştie unde este sau cum să dea de ea? Şi ce 
voise să spună Jimbo când spusese că avea să îi aducă bani frumoși? 

După ce lăsară în urmă benzinăria, Jimbo continuă să conducă o 
bună bucată de vreme, după care în cele din urmă încetini. Întră pe un 
drum de ţară foarte îngust, plin de pietre şi gropi. Mary era sigură că 
pe drumul respectiv nu încăpea decât o singură maşină. Merseră mai 
departe pe acel drum până când ajunseră pe un deal, iar Mary îşi dădu 
seama de un lucru. În jur nu se vedea nicio altă casă, locuință sau vecin. 
În vârful dealului se vedea o clădire mică, pătrată. 

Îi veni un alt gând şi, aplecându-se înainte, întrebă: „Aici lucrează 
mama? 

Jimbo cobori din camionetă, deschise portiera din spate şi o trase de 
mână afară din maşină. „Nu, micuţo.“ Zâmbi din nou zâmbetul acela 
plin de răutate. „Aici vei lucra tu.“ 

„Dar... dar cum rămâne cu mama?“ Îşi duse pe furiş mâna în buzunar 
şi simţi mărgeluşele mângâindu-i vârfurile degetelor. „Cum o vom 
găsi?“ 

Jimbo deschise gura, ca şi cum ar fi vrut să spună ceva, dar apoi se 
îndreptă, scutură din cap şi o trase după el. 

Mary nu voia să meargă, aşa că încercă să se împotrivească. Dar 

Jimbo era mai puternic decât ea. Mult mai puternic. O trase de mână şi 
Mary căzu în genunchi. Se ridică imediat, pentru că nu voia să îi cadă 
din buzunar poşetuţa. După ce se ridică în picioare, Jimbo o trase după 
el. Lou îi urmă, ducând o plasă de lucruri din maşină. 

Ajunseră la trei trepte, iar Mary se simţi dintr-odată mai speriată ca 
oricând în viaţa ei. „Ce e locul ăsta, Jimbo? Unde suntem?“ 

Se opri şi se uită la ea. Chiar dacă erau afară, tot putea să simtă 
mirosul fetid al respirației lui. „Asta, fetiţo, este noua ta casă.“ O duse 
înăuntru şi o aşeză într-un colţ. Cabana era mică, chiar mai mică decât 
apartamentul. Cuprindea o cameră şi o bucătărie şi mai mult de atât nu 
vedea. Locul îi inspira un sentiment de întuneric, rece şi pustiu. Jimbo 
se întoarse spre ea, iar unghia lui murdară se apropie primejdios de mult 
de faţa ei. „Să nu te mai aud că o pomeneşti pe maică-ta! Niciun cuvânt, 
altfel te plesnesc, ai înțeles?* 

Mary îşi duse mâna la obraz şi se sprijini cu spatele de perete. Se lăsă 
să alunece la podea şi dădu din cap, dar nu mai scoase niciun cuvânt. Ce 
ar mai fi putut să spună? Jimbo îi spusese să nu mai vorbească despre 
mama ei, iar ea numai despre asta ar fi vrut să vorbească. Aşa că îşi 
adună genunchii aproape de bărbie şi îi cuprinse cu braţele. Apoi îşi lăsă 
fruntea pe braţe şi se gândi la tot ceea ce îi spusese mama, cum că avea 
să meargă la muncă şi avea să se întoarcă în trei zile. 

Dar după ce se înseră şi Jimbo şi Lou îşi aduseră toate lucrurile în casă, 
Mary o auzi pe Lou spunând ceva ce o sperie şi mai mult decât senzația 
pe care o avusese la intrarea în casă. „Când ai de gând să-i spui fetei că 
maică-sa nu se mai întoarce? Poate atunci nu o să ne mai bată la cap.“ 

Mary înălţă fruntea şi se ridică în picioare. Mâinile şi picioarele îi 
tremurau, aşa că se sprijini de perete ca să nu cadă. „Ce?“ Era speriată, 
dar nu prea speriată ca să nu facă nimic. Nu dacă mama ei nu avea să se 
mai întoarcă. „Ce ai spus?* 

Jimbo şi Lou se opriră şi se întoarseră să o privească. Jimbo făcu 
un gest vag cu mâna în aer. „Ai auzit-o pe Lou... maică-ta nu se mai 
întoarce. Ai înţeles? Îşi lăsă mâinile să cadă pe lângă corp. „Ce credeai? 
Că lucrează ca recepţioneră aici, în ţinutul dealurilor?“ 

Ținutul dealurilor? Acolo se aflau? Şi unde era asta mai exact? Era 
un loc pe care mama ei l-ar fi putut găsi? lar dacă nu, cum aveau să se 
regăsească? Începu să plângă. Fără zgomot, dar cu multe lacrimi. Îşi 
simţea tot trupul zdrobit. Sau poate că inima îi era frântă. 

„De ce plângi, mucoaso?* Din trei paşi mari, Jimbo ajunse lângă ea. 
„O să ai aici tot ce îţi trebuie.“ Se uită la Lou, apoi din nou la Mary. 
„Oricum, maică-ta... ei bine, a murit! A fost lovită de o maşină în oraş, 
aşa că să nu te mai aud că plângi după ea. Nu se mai întoarce.“ 

Mary scutură din cap. Deschise gura pentru că ar fi vrut să strige la 
Jimbo, să-i spună că e un mincinos. Mămica ei era la muncă şi avea să 
o caute în dimineaţa următoare. „Nu... nu! Nu e moartă!“ 

„Fă-o pe mucoasă să tacă!“ Lou făcu semn spre Mary şi luă ceva de 
băut din frigider-—o doză argintie. 

„Fie.“ Jimbo se apropie de ea şi o luă de mână. „Dacă aşa vrei, hai 
să te duc în camera ta.“ 

O trase după el spre o uşă, pe care o deschise şi o duse pe Mary pe 
nişte scări ce păreau să nu se mai termine. Erau în pivniţă. O dată mama 
o dusese cu ea la unul dintre iubiții ei şi o puseseră să stea în pivniţă. 

Dar nu voia să stea aici. Cum avea să o găsească mama în pivniţa unei 
căsuțe ascunse în mijlocul pădurii? Stai puţin, nu în mijlocul pădurii... 
în ţinutul dealurilor. „Jimbo, opreşte-te!“ Se zbătu, dar nu reuşi să se 
elibereze. „Nu vreau să cobor acolo!“ 

„Ba ai să cobori! Aici e camera ta,“ mârâi el. Când ajunseră jos, Mary 
văzu o canapea jerpelită şi murdară lângă un perete. Jimbo scutură nişte 
frunze şi poate şi nişte păianjeni de pe canapea. Apoi o apucă de braţ şi 
o aruncă pe locul din mijloc. 

„De ce faci asta?“ ţipă Mary. Lacrimile îi curgeau atât de tare, încât 
abia vedea în fața ochilor, dar nici măcar nu era tristă. Era furioasă— 
foarte, foarte furioasă. Jimbo şi Lou erau ViRovAț pentru tot. „Du-mă 
înapoi la apartament, ca să o văd pe mama. 

„Taci din gură!“ Jimbo o plesni peste față atât de tare, încât îi 
clănțăniră dinţii în gură. „Taci, că de nu, îţi dau eu motive să plângi!“ 
Cu palma desfăcută peste faţa ei o împinse în spate şi Mary căzu pe 
canapea. „Să nu mai aud niciun cuvânt!“ Se îndreptă şi îi aruncă din nou 

privirea aceea stranie, care reuşea să o sperie de fiecare dată. „Culcă-te 
Şi nu aprinde lumina. Mâine e ziua cea mare pentru tine, micuță Mary. 
Prima zi din restul vieţii tale. Şi ştii ceva?“ 
Mary îşi întoarse faţa de la el. 
„O să mă faci un om foarte bogat.“ Se aplecă spre ea şi o atinse acolo 
unde nimeni nu ar fi avut voie să o atingă. „Bogat şi fericit.“ 
Primul lucru pe care îl făcu Mary în momentul în care Jimbo urcă 

scările fu să-şi ducă mâna la buzunar. Poşetuţa cu mărgele roşii era 
tot acolo. Chiar dacă simţea că toată viaţa ei o ia razna, ştia că avea să 
fie bine. Atât timp cât avea poşetuţa. Pentru că în poşetuţa aceea erau 
cuvintele care îi spuneau că Dumnezeu o iubeşte şi are planuri pentru 
ea. Era dovada faptului că bunica Peggy o iubea. Poate că mama ei nu 
ştia unde să o găsească, dar bunica avea să ştie, pentru că bunica era 
foarte inteligentă. Ea ştia tot. 

Strânse poşetuţa la piept şi se gândi că ar fi bine să o ascundă 
undeva, altfel Jimbo sau Lou aveau să o ia de la ea, cu siguranţă. 
Dar mai întâi voia să o strângă puţin la piept, să îşi amintească de 
dormitorul ei roz din casa bunicii Peggy. Acolo viaţa era frumoasă, 
veselă şi sigură şi acolo ar fi vrut să fie acum. Acolo, în braţele mamei 
ei. Ridică poşetuţa la obrazul ce încă îi ardea după palma primită de la 
Jimbo. Senzaţia era de moliciune şi răcoare şi simţi cum frica începe 
să o părăsească. 

Era singură în pivniţa unei case pe care nu o cunoştea, dar a doua zi... 
a doua zi mama şi bunica ei aveau să o găsească. Aveau să o găsească, 
aveau să îl certe pe Jimbo şi să o ia de acolo. Luă poşetuţa de la obraz 
şi se mai uită o dată la ea. „Mi-e dor de tine, mami.“ Lacrimile începură 
să curgă, dar clipi repede să le alunge. „Şi de tine, buni.“ Închise ochii 
şi se gândi la Dumnezeu. Jsuse, sunt eu, Mary. Mă simt pierdută şi am 
nevoie de ajutor. Ai putea să le găseşti pe mama şi pe bunica şi să le 
spui unde sunt? 

De sus se auzi un zgomot puternic, ca şi cum cineva ar fi izbit o carte 
de perete. 

Mary tresări şi se uită în jur prin pivniţa întunecată. Avea o singură 
fereastră, prin care pătrundea o rază de lumină—suficient cât să distingă 
lucrurile din jur. Unde să ascundă poşetuța? Trebuia să fie un loc la care 
să ajungă, un loc în care Jimbo şi Lou să nu o găsească. 

Mary simţi cum o trece un fior. În pivniţă nu era mai nimic—doar 
canapeaua şi câteva cutii. Dar cutiile puteau fi mutate, aşa că alese 
canapeaua, locul pe care stătea. Acela era cel mai bun loc. Strecură 
poşetuţa între pernele canapelei, cât putu de adânc în spate. Apoi scoase 
mâna şi se uită. Era prea departe ca să o poată vedea cineva, dar oare 
nu era prea departe ca să o mai poată scoate? Vâri repede mâna în 
despărţitură şi se linişti. Poşetuţa era la locul ei. 

„Stai acolo, poşetuţa mea.“ O lăsă ascunsă între pernele canapelei 

şi se întinse. Se gândi la mama ei, la bunica şi la câte lucruri avea să le 
povestească după ce aveau să o găsească. Avea să le spună cât de urât 
se purtase Jimbo cu ea şi cum o lovise. Aveau să fie foarte supărate pe 
el. Apoi se gândi la şcoală, la cât de bine ar fi să înveţe literele şi să ştie 
să scrie şi să citească. 

Se făcuse frig şi Mary nu ştia dacă va putea adormi. Niciodată nu 
dormea bine când îi era frig. Se ridică în capul oaselor şi se uită din 
nou în jur. Abia atunci observă o pătură pe spătarul canapelei. O trase 
peste ea şi se acoperi. Dar chiar înainte de a adormi o fulgeră un gând. 
Îşi aminti de cuvintele lui Jimbo: „O să mă faci un om bogat... bogat 
şi fericit. “ 

Mary se tot gândi, dar nu reuşi să-şi dea seama ce voia să spună 
Jimbo cu asta. Ce-ar fi putut ea să facă pentru a-l face pe el bogat şi 
fericit? Întrebarea aceasta nu îi dădu pace nici când se iviră zorile şi Lou 
îi aduse un bol de cereale şi o banană. „Lasă bolul pe scări,“ îi spuse 
Lou. „O să îl iau mai târziu.“ 

Era o nouă zi, îşi spuse Mary. Ziua în care mama şi bunica ei aveau 
să vină. Poate după ce termina de mâncat. Dar când termină şi aşeză 
bolul cu coaja de banană în el pe scări, Jimbo deschise uşa de la pivniţă 
şi se uită lung la ea. Cobori scările. 

Avea din nou acea expresie stranie, şi când ajunse la canapea îi 
zâmbi. „Azi e ziua cea mare, Mary.“ 

„Despre ce—?* Dar Mary nu mai apucă să-şi termine întrebarea. 

Jimbo se apropie de ea şi îi făcu nişte iucruri cumplite, lucruri care 
o făcură să ţipe-—chiar şi după ce bărbatul se opri. Se simţea moartă, în 
interior şi la exterior, şi vomită tot ce mâncase la micul dejun. Lou veni 
şi curăță mizeria. 

Timp de trei zile nimeni nu cobori în pivniţă în afară de Lou, când 
venea să îi aducă de mâncare. 

Apoi, într-o după-amiază, veni un bărbat. Un bărbat pe care nu îl 
mai văzuse niciodată. Se uită la ea şi rânji aşa cum rânjeşte diavolul în 
benzile desenate. Apoi îi întinse lui Jimbo un pumn de bancnote de un 
dolar. 

Jimbo rânji şi el. „A ta e.“ Urcă tropăind scările şi veni rândul 
bărbatului necunoscut. 

„E o vizită foarte specială, micuţo,“ îi spuse bărbatul. Apoi, aşa cum 
făcuse Jimbo, o răni şi îi făcu lucruri cumplite, în timp ce ea striga după 


58 


KAREN KINGSBURY 


mama şi bunica ei. „Ajutor!“ Încercă să îl zgârie pe bărbatul necunoscut. 
„Să mă ajute cineva!“ 

Dar nimeni nu îi veni în ajutor, nici în ziua aceea, nici în următoarea 
şi nici în următoarea. Încercă să caute o cale de scăpare. Dar unde să 
meargă şi cum să găsească drumul spre casa bunicii? Oare asta voise 
să spună Jimbo când spusese că a doua zi avea să fie prima zi din restul 
vieţii ei? Al noii ei vieţi? Dacă da, atunci voia să moară. 

Mary nu avea niciun răspuns, nimic în afară de un gol macabru. Spre 
sfârşitul săptămânii, după încă câteva vizite speciale ale lui Jimbo şi ale 
bărbatului necunoscut în pivniță, nu mai fu nevoie să se întrebe cum 
avea să îl facă pe Jimbo un bărbat bogat şi fericit. 

Acum ştia. 

mma simţi că e gata să leşine. Se aplecă în faţă şi se aşeză mai 
bine pe marginea scaunului. „Eu... trebuie să plec.“ 

„ Vocile reveniră. Da, du-te, Emma, du-te cumpără drogurile şi termină 
cu toate. Nimeni nu te iubeşte şi nimeni nu-ți va simţi lipsa. Ceaţa care 
se lăsase peste privirea lui Mary se risipi. Era din nou consilierul sigur 
pe sine, nu o fetiță de 10 ani pierdută în hăţişul unor amintiri teribile. 
„Ajunge pentru ziua de azi.“ Tonul ei era ferm, dar blând. „Poţi să-ţi iei 
fetele şi să mergi în camera ta. i-am dat o cameră la etajul al treilea. La 
etajul întâi avem o bibliotecă şi o sală de lucru manual lângă bucătărie. 
Dacă tu sau copiii vreţi să vă uitaţi la un film, pe etajul acela există o 
cameră dotată cu televizor şi aparat video.“ 

Lucru manual şi filme? Emma scutură din cap. „Nu ştiu ce să zic.“ Nu 
asta voia, nu? Se uită pe fereastră. Se adunaseră norii şi începea să plouă. 
Dar asta nu era o problemă. Tot mai putea găsi un furnizor şi suficientă 
marfă ca să termine cu toate problemele în mai puţin de o oră. 

Și toată lumea va fi mulțumită, Emma. De câţiva ani încoace nu faci 
decât să-ţi risipeşti viața, aşa că pleacă... du-te şi rezolvă problema. 
Eşti un gunoi și gunoiul trebuie scos afară şi— 

„Emma? 

Vocile se opriră. Emma îşi ridică privirea spre Mary. „Nu sunt sigură 
de nimic.“ Trebuia să fugă. Fetelor avea să le fie mai bine fără ea. Dacă 
nu ar fi ajuns aici, la adăpostul pentru femei, ar fi fost pe străzi. ŞI 
fetelor li s-ar fi putut întâmpla ceva cumplit, aşa cum i se întâmplase lui 
Mary. Gândul acesta era prea greu de suportat. Tuturor le-ar fi fost mai 
bine dacă pur şi simplu ieşea pe uşă şi niciodată— 

„Mi-ai promis că ai să te întorci pentru restul poveştii.“ Cuvintele lui 


61 


Divine 


Mary aveau o profunzime care o făcu pe Emma să se oprească brusc. 

Îi promisese. Dar nu era evident încotro se îndrepta povestea lui 
Mary? Fusese victima abuzurilor timp de mai mulţi ani, după care 
reuşise să se ridice din mizeria străzii, să meargă la şcoală şi să facă 
ceva cu viaţa ei. 

Era povestea Cenuşăresei, nu ceva ce ar fi putut aduce o speranţă 
reală în viaţa Emmei şi a fetelor ei. Tot le-ar fi mai bine fără ea. Ridică 
din umeri. „Ai fost călcată în picioare de tipul ăla, dar după ce ai crescut 
ai reuşit să te ridici, nu?“ 

Zâmbetul lui Mary dispăru. „Povestea mea devine şi mai cumplită. 
Şi în cele din urmă nu am fost suficient de puternică să mă salvez din 
situația în care am ajuns.“ 

Emma se lăsă din nou pe spate. Nu a fost suficient de puternică? 
Mary Madison? Şi cum ar fi putut povestea ei să devină şi mai cumplită? 
Ceea ce aflase până în acel moment ar fi fost suficient pentru Emma să o 
convingă să-şi pună capăt zilelor. Dacă povestea lui Mary s-a schimbat 
în ceva şi mai rău, acelaşi lucru avea să se întâmple probabil şi cu 
povestea ei. Era mai mult decât putea suporta, mai mult decât îşi putea 
imagina, mai ales cu două fetiţe care— 

„Emma, mă asculți?“* Mary îşi puse mâna pe genunchii 
Emmei. „Ştiu ce-ţi trece prin minte.“ Zâmbi şi dincolo de zâmbe- 
tul ei Emma văzu speranța pe care o simţise mai devreme. 
„Povestea mea s-a înrăutățit, dar nu a ajuns la final. Aşa cum nici a ta 
nu a ajuns la final.“ 

Ba da, Emma. Eşti terminată. la drogurile şi termină odată. 

„Am nevoie > de timp.“ Emma îşi încrucişă braţele, cuprinzându-se 
cu ele. 

„Ai nevoie de mai mult de atât.“ Mary se lăsă şi ea pe spate şi îşi 
încrucişă braţele. „Dar încă nu eşti pregătită.“ 

Inima Emmei porni la galop. „Nu voi fi niciodată pregătită. Eu nu 
sunt ca tine.“ 

„Femei agresate, femei molestate—pe dinăuntru suntem toate 
la fel.“ Vocea lui Mary păru să devină mai blândă, mai calmă, chiar 
dacă tensiunea din încăpere crescuse. „Povestea noastră este aceeaşi şi 
libertatea nu poate veni decât pe o singură cale.“ 

O supradoză, se gândi Emma. E singura cale de ieşire din coşmarul 
acesta. 

„Îmi dai voie să fiu brutal de directă?“ 

Emma înghiţi nodul care i se pusese în gât. Ar fi vrut să fugă cât o 
țineau picioarele din încăpere şi din clădire. Dar nu făcu decât să expire. 
„Spune.“ 

„Sinuciderea nu e o cale de ieşire.“ 

Cum? Vocile nu aveau nimic de spus. De unde ştiuse Mary ce îi trecea 
ei prin cap? Ce voia să facă? Simţi cum păleşte. „Cum... ai ştiut?“ 

„Ţi-am spus.“ Mary cobori bărbia şi o privi direct în-ochi. Nimeni nu 
îi mai vorbise aşa înainte. „Am trecut prin ce treci tu acum. Aproape că 
am crezut minciuna că sinuciderea e singura cale de eliberare. Dar nu 
e, Emma.“ Tonul i se înăspri. „Dacă vei face asta, coșmarul va continua 
atât timp cât vor trăi fiicele tale. În fiecare zi din viaţa lor se vor întreba 
de ce mama lor nu le-a iubit suficient ca să trăiască.“ 

Şocul fu acut şi imediat. Emma îşi tot spusese că o supradoză de 
droguri i-ar elibera fetele. Cineva le-ar putea lua să le crească sau să le 
ducă la mama ei, la Grace. Crezuse că tuturor le-ar fi mai bine aşa. Dar 
acum... dacă era aşa cum spunea Mary? Dacă fetele aveau să trăiască o 
viață întreagă cu povara mâniei şi a suferinţei pentru că mama lor nu era 
lângă ele? Ar fi posibil să ajungă mai rău decât dacă trăia. 

Emma strânse din buze, dar simţi cum în inima ei se schimbă ceva. 
Dorinţa disperată de a fugi începu să se risipească şi în locul ei o 
cuprinse un sentiment de certitudine. Putea să supraviețuiască acestei 
zile. Poate avea să le ducă pe fete în sala de lucru manual, sau poate vor 
urmări împreună un film. Ceva ce să facă timpul să treacă mai repede, 
ca să revină aici, în această încăpere, să audă restul poveștii lui Mary şi 
să vadă dacă avea dreptate sau nu. 

Dacă ele două chiar aveau aceeaşi poveste. 

Expresia de pe chipul lui Mary dovedea că ştia că a câştigat. Se 
ridică, o luă pe Emma de mână şi o ajută să se ridice. „Ne vedem mâine 
dimineaţă la ora nouă.“ 

„Bine.“ Emma se retrase şi se cuprinse din nou cu braţele. Voia să-şi 
vadă fetele. Dar mai întâi se uită cu toată seriozitatea la Mary. 

„Mulţumesc. Pentru că ţi-ai făcut timp pentru mine.“ Înainte ca Mary 
să mai poată spune ceva, Emma se întoarse şi ieşi. Se îndreptă cât putu 
de repede spre camera copiilor. 

Aceeaşi femeie în vârstă era acolo, aşezată pe o canapea joasă, 
citindu-le lui Kami şi Kaitlyn, care stăteau una la dreapta şi cealaltă la 

stânga ei. Când o auzi pe Emma intrând, femeia ridică privirea. „Bună.“ 
Închise cartea şi le zâmbi fetelor. „Vom termina de citit mâine.“ 

Kami fu prima care o observă. Ochii i se luminară şi sări de pe 
canapea, alergând spre ea cu braţele larg deschise. „Mami!“ 

În spatele ei, Kaitlyn cobori şi ea de pe canapea şi alergă spre ea. 

Femeia zâmbi şi puse cartea jos. „Am nişte acte de completat în 
birou. Se pare că voi trei vă descurcaţi foarte bine şi fără mine, zise ea 
şi ieşi. 

Emma se lăsă imediat în genunchi. Fetele veniră la ea şi Emma 
le strânse puternic la piept. Fetele ei scumpe. Cum ar putea să ia o 
supradoză şi să le lase singure, fără mămica lor? Vocile greşeau. Fetele 
aveau nevoie de ea. Simţi un fior pe şira spinării şi o cuprinse un val de 
greață. Fusese atât de aproape. Dacă Mary nu ar fi spus nimic la finalul 
întâlnirii lor, poate că acum ar fi fost în stradă, cumpărând drogurile. 

Kami se retrase doar atât cât să o vadă. „Ne-a fost dor de tine, mami. 
Unde ai fost?“ | 

„Am stat de vorbă cu o doamnă foarte drăguță.“ Cuvintele i se opriră 
în gât. Uitându-se în ochii lui Kami avu impresia că se uită în ai lui Mary, 
aşa cum arăta la vârsta aceea. Nu exista nicio asemănare fizică, dar în 
ochii fiicei ei, Emma văzu inocenţă şi încredere—aceleaşi sentimente 
care se oglindiseră cândva şi în privirea lui Mary. 

Asta până nu fusese răpită şi încuiată într-o pivniţă. 

Fără niciun avertisment, lacrimile îi umplură ochii şi i se revărsară 
pe obraji. Ce fel de viaţă le oferise fiicelor ei? | se împotrivise mamei 
ei la fiecare pas. I se împotrivise lui Dumnezeu. Şi astfel îşi expusese 
fetele unor abuzuri violente şi consumului de droguri. 

Îşi îngropă faţa în trupuşoarele lor şi începu să plângă în hohote. 
În câte seri fusese prea drogată să le mai dea de mâncare? Şi de câte 
ori le lăsase în preajma prietenilor lui Charlie, care le luaseră în braţe 
şi le tachinaseră? Era o minune că nu li se întâmplase nimic până 
acum. 

„Mami—“ Kaitlyn îi mângâie părul şi faţa cu vârfurile degeţelelor— 
„de ce tistă, mami?“ 

Kami îşi trecu şi ea palma peste obrajii mamei ei. „Mami are o zi 
grea.“ 

Mami are o zi grea erau cuvinte pe care le spusese de sute de ori 
fetelor. Mami nu poate să vă pregătească micul dejun... Mami nu poate 

să vă ducă la plimbare... Mami nu poate să vadă cu ochiul drept... Mami 
nu poate să vă ridice în braţe... | 

Pentru că era prea ameţită din pricina drogurilor, sau prea epuizată 
după ceea ce consumase cu o zi înainte, sau prea bătută ca să fie mama 
de care aveau ele nevoie. Şi de fiecare dată le spusese acelaşi lucru: 
„Mami are o zi grea.“ Probabil că fetele auziseră aceste cuvinte aproape 
în fiecare zi din viaţa lor. 

Îşi înăbuşi suspinele în cel mai ascuns colţişor al inimii, în colţişorul 
care nu înceta niciodată să plângă. „Fetelor... mamei îi pare rău.“ 

Niciuna dintre fete nu spuse nimic, dar Kami o mângâie pe cap şi 
o sărută pe vârful nasului. Kaitlyn se lipi mai strâns de ea, lăsându-și 
capul pe umărul Emmei. 

Erau nişte fetițe atât de scumpe. Dacă nu ar fi venit la adăpost era 
posibil să le fi pierdut deja. Poate ar fi luat o doză prea mare şi ar fi 
uitat de ele. Ar fi putut fi răpite şi vândute. Orice s-ar fi putut întâmpla. 
„Doamne...“ Numele Lui fu un strigăt, un geamăt înăbuşit pe buzele ei. 
Îmi pare rău. 

Fetele simţiră că de data aceasta era altfel decât înainte când mama 
era supărată. Se lipiră strâns de ea, iar Kami începu să plângă încetişor. 
Emma închise ochii şi savură senzaţia de a-şi ţine fetiţele scumpe în 
braţe. Dacă le-ar fi pierdut? Dacă s-ar fi sinucis, aşa cum plănuise? Nu 
ar fi trăit niciodată un moment ca acesta. Şi dintr-odată tristeţea, teama 
şi durerea care îi caracterizau viaţa se risipiră suficient cât să-i permită 
să simtă o emoție cât se poate de reală şi de clară. 

Recunoştinţă. 

Nu conta cum, dar era aici. În ciuda temerilor ei şi în ciuda faptului 
că fiecare celulă din corpul ei urla după droguri, era aici. Avea fetele, 
avea o viaţă şi avea speranţă, pentru că Mary mai avea de povestit. Ce 
spusese Mary? Povestea ei nu ajunsese la final, şi nici a Emmei. 

În cele din urmă îşi şterse lacrimile, sărută obrajii fetelor, le luă de 
mână şi le duse la masa pentru lucru manual, în timp ce în minte 1 se 
învârtea o singură idee. 

Poate că Mary avea dreptate. 

„race Johnson nu simţise niciodată mai acut lipsa soţului 
(j ei. Dacă Jay ar fi fost aici, el ar fi ştiut cum să o găsească 
pe Emma şi pe fete, cum să dea de ele şi să le aducă acasă. Pe când 
ea nu făcea altceva decât să se plimbe singură prin căsuţa lor cu trei 
dormitoare, aflată peste râu de capitala naţiunii. Cum putuse Dumnezeu 
să îngăduie aşa ceva şi cum se ajunsese până aici? Nu trecuse nici măcar 
o zi de la plecarea Emmei de acasă, cu ani în urmă, în care Grace să nu 
se învinovăţească. 

Cu două săptămâni înainte, Grace trecuse pe la Emma să o vadă şi 
realizase cât de gravă e situația când văzu cu ochii ei vânătăile de pe 
faţa Emmei şi urmele de degete de pe braţele ei. Felul în care fetele se 
ascunseră în spatele mamei lor chiar şi după ce văzură că persoana de la 
uşă e bunica lor îi frânse inima. 

Grace vedea şi acum înaintea ochilor groaza de pe chipul Emmei. 
„Mamă! Ți-am spus să nu vii niciodată fără să mă anunţi!“* 

Situaţia era teribilă—mult mai gravă decât îşi imaginase vreodată 
Grace. Nu numai că Emma era bătută, ci era şi dureros de slabă iar 
degetele îi tremurau—semne sigure ale faptului că se apucase din nou 
de droguri. Grace ar fi vrut să o ia, împreună cu fetele, acasă şi să nu le 
mai lase niciodată să iasă pe stradă. Dar asta nu avea să funcționeze— 
aşa cum nu funcţionase nici când Emma părăsise pentru prima dată casa 
părintească. 

Grace intră în apartament şi se uită în jur. Ferestrele erau sparte şi 
în pereţi se vedeau urme de lovituri. Pe jos zăceau împrăştiate cioburile 
unei vaze. „Ce—“ Grace se uită la Emma cu gura căscată—,ce ţi-a 
făcut?“ 

Emma nu îi răspunse. Expresia de pe chipul ei o trădă—nu putea să 
răspundă. Aşa că scutură din cap şi clipi repede. „Mă descurce singură, 
mamă.“ 

Îşi luă fetele pe după umeri şi le strânse spre ea. „Nu e ceea ce pare. 
Totul e în ordine.“ 

În ordine? Grace făcu încă un pas. „Uită-te la braţele tale.“ Îşi trecu 
degetele peste vânătăile fiicei ei. „Cum poate face aşa ceva?“ Ochii ei 
se ridicară spre ai Emmei. „E exact ceea ce pare.“ 

Următoarele cinci minute le petrecu rugând- -o pe Emma să îl 
părăsească pe Charlie şi să vină cu ea, să primească ajutor şi consiliere 
şi să beneficieze de un nou început. 

Dar Emma ţipă la ea, arătându-i uşa. „Tu eşti problema, mamă! 
Lasă-mă în pace!“ Trecu val-vârtej pe lângă fete i deschise uşa. „Ne 
descurcăm singuri!“ 

Dar nu era adevărat, desigur. Grace plecase şi sunase a doua zi. 
Văzând că nu îi răspunde nimeni, se duse din nou la apartament şi bătu 


la uşă. 

[i deschise Charlie, cu ochii injectaţi. 

Grace ar fi vrut să îl scuipe în față. Se abținu însă şi se uită pe lângă 
el, în cameră. „Unde e?* Era mai mult decât furioasă. Ar fi vrut să fie 


aruncat în închisoare pentru ceea ce îi făcuse fiicei ei. 

Charlie arăta răvăşit, cu părul vâlvoi şi barba neîngrijită. Duhnea a 
fum de ţigară şi a încă ceva—ceva straniu şi dulceag. Probabil droguri. 
Făcu un pas în spate şi împinse uşa, închizând-o aproape complet. „A 
plecat. A luat şi fetele.“ 

„Bine.“ Grace simţi cum o cuprinde un val de adrenalină. „Am să o 
aştept afară.“ 

„Uite... Charlie deschise uşa larg şi făcu un gest larg spre interiorul 
apartamentului. Mirosul de fum deveni şi mai puternic. „A plecat. Nu 
se mai întoarce. E o narcomană şi a avut nevoie de o doză. “ Ridică din 
umeri. „Şi-ar vinde şi sufletul pentru o doză.“ 

Să-şi vândă sufletul? Teama o cuprinse pe Grace, sufocând-o. Dacă 
Emma ajunsese în acest stadiu, poate Charlie avea dreptate. Mai avusese 
probleme cu drogurile înainte. O transformau într-o persoană nebună şi 
disperată. Grace îşi cuprinse tâmplele între palme şi închise pleoapele 
strâns. Gândeşte-te... Doamne, ajulă-mă să gândesc. 

Clipi şi se uită din nou spre Charlie. „Unde a plecat? Cu siguranță 

ţi-a spus.“ Fiica ei nu avea pe nimeni în zonă, în afară de ea. Oricât de 
mult ar fi greşit şi indiferent ce alegeri greşite ar fi făcut, până acum 
Grace ştiuse întotdeauna unde să o găsească. Până acum. A 

„Ascultă-mă, cucoană, a plecat. Dacă o vezi, spune-i că o caut. Imi 
datorează o mie de dolari.“ Și cu aceste cuvinte, Charlie îi trânti uşa în 
față. | 

Grace plecă, neștiind prea bine unde să meargă şi ce să facă. 

A doua zi sună la poliţie şi înaintă un raport pentru persoane dispă- 
rute, dar îşi dădu seama că nimeni nu avea să investească prea mult 
într-un caz ca al Emmei. Femeile îşi părăsesc tot timpul iubiții. Asta nu 
înseamnă neapărat că i se întâmplase ceva rău. Şi totuşi... 

Dar dacă Charlie lăsase lucrurile să scape de sub control? Dacă îi 
făcuse rău—ei sau fetelor... sau mai rău? Unde ar putea să o caute? 
Unde ar putea poliţia să o caute? Nu îşi imaginase niciodată că fiica ei 
va ajunge să trăiască împreună cu un bărbat—nu după ce fusese învățată 
o viaţă întreagă că aşa ceva este greşit. Şi când se gândea că ajunsese 
să trăiască împreună cu un bărbat abuziv, care o lovea, o ameninţa şi îşi 
vărsa furia asupra ei... 

În cele din urmă, la patru zile după ce dispăruse, Emma o sunase de 
la un telefon public. „Mamă, nu-ţi fă griji pentru mine şi pentru fete.“ 
Vocea îi era rece. „Suntem bine.“ 

„Mulţumesc, Doamne!“ Inima lui Grace bătea atât de tare încât abia 
auzi propria voce şoptită. „Te-ai întors la Charlie?“ 

„Nu.“ Dintr-odată, Emma păru grăbită. „Nu vreau să intru în detalii, 
Dar n-am vrut să îţi imaginezi că ni s-a întâmplat ceva rău.“ În fundal 
se auzi un murmur de voci. „Mamă, trebuie să închid.“ 

Telefonul tremura în mâna lui Grace. „Să mă suni cât poţi de repede, 
bine? Îmi fac griji pentru tine.“ Emma îşi luase la revedere și asta fusese 
tot. Indiferent ce se întâmplase între ele mai demult, de-a lungul anilor 
prăpastia devenise uriaşă şi imposibil de trecut. Undeva între codiţele 
împletite şi rochia pentru banchetul de absolvire a liceului, Grace îşi 
pierduse fiica—poate pentru totdeauna. | 

Cea mai mare parte a timpului, Grace avea impresia că e prizonieră 
într-un coşmar oribil. De parcă ar fi ajuns din greşeală în viaţa altcuiva. 
ŞI nimie—nici rugăciunea, nici telefoanele la poliţie şi nici plimbările 
lungi prin centrul oraşului Washington, D.C.—nu a ajutat-o să o 
găsească pe Emma şi pe fete. Nu avea altă soluţie decât să se bazeze 

pe informaţiile pe care i le oferise acel unic apel telefonic şi să creadă 
spusele fiicei ei. 

Emma şi fetele erau bine. 

Tot nu putea înţelege de ce ar alege Emma o viaţă de abuzuri și 
droguri în locul dragostei şi al siguranţei de acasă. Şi în locul bunului 
ei prieten, Terrence, desigur. Terrence o iubise încă din clasa a X-a de 
liceu. Era în continuare necăsătorit, se lupta să termine Facultatea de 
Medicină şi se străduia să înţeleagă de ce plecase Emma, de ce el nu 
fusese suficient pentru ea. 

Grace luă un deschizător de conserve din primul sertar de sub 
„cuptorul cu microunde şi lovi uşor cu el blatul mobilei de bucătărie. 
Nu mai avea poftă de mâncare de când Emma şi fetele plecaseră de la 
Charlie, dar trebuia să mănânce. Altfel nu ar fi avut putere să caute fără 
încetare. Deschise dulapul din bucătărie şi se uită la rafturile pline de 
alimente conservate. Se hotărî în cele din urmă la două conserve: una 
mică de carne de pui şi una de fasole neagră. 

Deschizătorul de conserve se potrivi perfect pe marginea conservei 
de fasole şi în câteva secunde aceasta era deschisă. 

Asta mi-a făcut mie viața, îşi spuse ea. M-a străpuns şi mi-a tăiat 
capacul. Acum inima mea e expusă la vedere. Nu-i așa, Doamne? Goli 
conţinutul conservei într-un bol de sticlă. Nu-i așa? 

Sunt aici, fiica Mea... Căile tale nu sunt căile Mele. 

„Opreşte-Te!“ Grace izbi conserva de blatul mobilei de bucătărie, 
respirând greu. „Dacă eşti aici, unde sunt Emma şi fetele? Poate vocea 
aceea calmă din sufletul ei era Dumnezeu, care îi vorbea. Poate nu. Dar 
ori de câte ori voia să se roage în ultima vreme, era acolo. Dumnezeu 
era acolo, El avea situaţia sub control. Căile ei nu erau căile Lui. 

Dar cât timp fetele lipseau, nu voia să audă vocea lui Dumnezeu 
răsunându-i în suflet şi semănând speranţe deşarte. Dacă Dumnezeu 
avea să-i spună ceva, de ce nu îi dădea adresa Emmei? Asta ar fi ajutat-o. 
O grămadă de platitudini nu îi mai erau suficiente, nu când cei pe care 
îi iubea cel mai mult trăiau pe străzi. 

Grace deschise şi cealaltă conservă şi puse carnea de pui peste fasole. 
Mâncarea din bol semăna cu ceva ce ar fi putut găsi pe fundul pubelei 
de gunoi. Se cutremură. Avea să arate mai bine caldă. O încălzi în 
cuptorul cu microunde şi duse bolul cu ea în sufragerie. Masa era uşor 
înclinată, dar o avea de cincisprezece ani şi avea să se mulțumească 

cu ea. Oricâtă frustrare ar fi acumulat faţă de Dumnezeu, tot îşi plecă 
capul. „Îţi mulțumesc pentru mâncare, Doamne. Restul îl ştii. Amin.“ 

Emma şi fetele erau tot ce mai avea. Nu înțelegea Dumnezeu asta? 

Fereastra de la bucătărie era deschisă şi se uită spre ea. Vremea 
fusese frumoasă constant după Ziua Eroilor”, iar acum, la sfârşit de 
iunie, temperatura era potrivită anotimpului. Zilele erau caniculare, 
umede şi lungi. Cele mai multe bunici îşi făceau griji dacă nepoții îşi 
_ protejează pielea cu creme cu filtru UV şi dacă beau suficientă apă. Nu 

şi Grace. Ea îşi făcea griji dacă Kami şi Kaitlyn aveau unde să (caruia 
şi dacă aveau suficientă mâncare. 

Îşi plimbă lingura prin bolul cu fasole şi carne de pui şi înghiţi câteva 
îmbucături. Parcă ar fi mâncat pietriş. Dacă Jay ar mai fi fost în viaţă... 
EI fusese totul pentru ea. EI fusese cel care îi vorbise despre Isus. Mai 
luă o înghiţitură, mestecând mai încet decât înainte. 

Jay Paul Johnson fusese cavalerul ei în armură strălucitoare. Da, 
e drept că purta o haină de piele şi conducea o motocicletă, dar tot 
cavalerul ei era. Dacă nu ar fi fost el, poate ar fi apucat şi ea pe acelaşi 
drum pe care apucase Emma. Într-acolo se îndreptase. Părinţii ei o 
părăsiseră pentru a putea duce o viaţă de infracţionalitate şi ajunseseră 
amândoi în închisoare. 

Ea fusese crescută de un unchi şi o mătuşă din Jersey şi pe când avea 
șaptesprezece ani era sătulă de regulile lor, de programul pe care i-l 
impuneau şi de privirile lor bănuitoare. 

Se presupunea că şaptesprezece ani era o vârstă frumoasă. Se 
simţea liberă, aventuroasă şi nerăbdătoare să-şi găsească drumul în 
viaţă. Desigur, gaşca ei era mai nebunatică şi uneori venea acasă pe 
şapte cărări. Dar nu era chiar atât de grav şi nu aprecia deloc predicile 
unchiului şi ale mătuşii ei. 

Grace mai luă o înghiţitură de carne şi clătină din cap. Avusese noroc 
că unchiul şi mătuşa nu o dăduseră afară din casă. Indiferent cum s-ar 
fi văzut ea pe vremea aceea, realitatea era limpede. Fusese sălbatică şi 
rebelă. În vara de dinainte de a împlini optsprezece ani atitudinea ei 
fusese groaznică—în special față de mătuşa ei. 

Într-o seară venise la ea în vizită Lindy, o fată de vârsta ei care locuia 
în acelaşi cartier... 


“Sărbătoare oficială la nivel federal în Statele Unite ale Americii, fiind sărbătorită în ultima zi de luni 
din mai —n.tr. 

„Hai să luăm trenul până în oraş,“ sugerase Lindy. „Am cunoscut un tip 
acolo.“ Mesteca gumă şi era fardată mai puternic decât de obicei. 

„Nu ştiu ce să zic...“ Grace îşi muşcă interiorul obrajilor. Nu era cea 
mai bună idee ca două fete să meargă singure noaptea în oraş. 

„Trăieşte şi tu puţin, Grace. Haide!“ Lindy era negresă, ca şi ea. 
Se coafau la fel şi se îmbrăcau într-un stil asemănător şi amândouă 
întorceau capetele bărbaților pe oriunde mergeau. Acum ochii lui Lindy 
străluceau de încântare la gândul posibilităţilor care li se deschideau 
înainte. „Tipul ăsta mi-a spus despre un loc în care am putea face o 
grămadă de bani—“ se uită peste umăr ca să se asigure că mătuşa lui 
Grace nu le putea auzi—„fără prea mare bătaie de cap.“ 

Grace avea idee cam unde puteau face o grămadă de bani fără prea 
mare bătaie de cap fetele care se îmbrăcau ca Lindy. Ideea o speria, 
dar în acelaşi timp nu voia să petreacă încă o seară acasă cu unchiul şi 
mătuşa ei. În cele din urmă ridică mâinile în semn de capitulare. „Bine, 
fie. Dar dacă ni se pare periculos, ne întoarcem." 

Lindy dădu ochii peste cap. O apucă pe Grace de mână şi o împinse 
spre camera ei. „Hai, aranjează-te. Şi grăbeşte-te!“* 

În timp ce se aranja, Grace se gândea la ceea ce avea de gând să facă. 
Poate avea să fie incitant să iasă noaptea pe străzile oraşului. Era o cale 
de a ieşi din casă şi dacă făcea destui bani... ei bine, în timp ar fi putut 
să plece de aici şi să îşi înceapă viaţa pe cont propriu. 

Însă când ajunseră în centru, unde urmau să îl întâlnească pe tipul 
lui Lindy, îl întâlniră pe Jay. Acesta le observă şi ambală motorul. Cu 
un semn din cap în direcţia lor, se apropie, își parcă motocicleta şi intră 
în vor bă cu ele. „Domnişoarelor, nu credeţi că sunteţi cam tinere pentru 
zona asta de oraş?“ Jay era alb şi faţa îi era acoperită de păr. Dar ochii— 
blânzi, calzi, adânci şi albaştri—aveau să o urmărească pe Grace toată 
viaţa. 

Văzând că nu primeşte niciun răspuns, Jay ridică vocea. „Am zis că 
sunteţi cam tinere să vă plimbaţi pe aici.“ 

„Ce-ţi pasă ţie?“ Grace se apropie de el cu bărbia ridicată şi vocea 
sfidătoare. „Putem face ce vrem. Vârsta nu contează.“ 

„De fapt contează.“ Jay se îndreptă şi Grace se gândi că are peste 
1,80 înălțime. „Contează, pentru că odată ce începi să lucrezi pe străzi, 

poţi pleca de aici pe una din două căi. Înăsprită şi folosită, bătrână la 
30 de ani.“ 

Lindy făcu un balon din gumă de mestecat şi îi aruncă lui Jay o 
privire sarcastică. „Şi cealaltă cale?“ 

Ochii lui o priviră direct. „Într-un sac pentru cadavre.“ 

Imaginea aceasta zdruncină atitudinea indiferentă a lui Grace. Se 
întoarse spre Lindy, străduindu-se să-şi păstreze controlul. „Poate are 
dreptate. Cine are nevoie de asta? Hai să mergem acasă.“ 

„Ce fete bune! Jay încrucişă braţele peste piept şi zâmbi. „Mergeţi 
acasă şi nu vă mai întoarceţi niciodată.“ 

În acel moment o maşină frână brusc la un metru de ele. În ea erau 
patru băieţi—un alb, doi negri şi un hispanic. Erau gălăgioşi şi beţi şi 
începură să fluiere după Grace şi Lindy. „Hei, fetelor, nu veniţi la o 
plimbare cu maşina?“ Şoferul claxonă, iar ceilalți trei izbucniră în râs. 

„Fetele nu lucrează, băieţi.“ Jay îşi puse mâinile în şolduri şi făcu 
trei paşi spre maşină. „Vedeţi-vă de drum.“ 

„Stai!“ Lindy alergă la maşină înainte ca Jay sau Grace să o poată 
opri. Se uită peste umăr spre ei. „Eu am de gând să fac ce vreau. Poţi să 
vii cu mine sau să te întorci acasă, Grace. Tu alegi.“ 

Grace se uită la Jay şi se pierdu în ochii aceia uimitori. 

Jay cobort vocea, ca numai ea să îl poată auzi. „Ţi-a vorbit cineva 
vreodată despre Biblie? Despre un Dumnezeu care te iubeşte şi vrea să 
îţi fie prieten?“ Făcu semn cu capul spre maşina băieţilor şi spre Lindy, 
care se urcase deja în spate, lângă doi dintre băieţi. „Dumnezeu vrea 
mai mult de atât pentru tine.“ Vocea lui era mângâietoare, ca un balsam 
vindecător peste rănile din sufletul ei. „Crede-mă. Vino.“ 

Şoferul maşinii strigă spre Grace: „Vii sau nu?“ 

Lângă el, un alt băiat numără bancnote de douăzeci de dolari 
dintr-un teanc şi i le întinse lui Lindy. 

„Vino, drăguţo.“ Ridică teancul de bancnote. „Sunt destule şi pentru 
tine.“ 

Jay o apucă uşor de braţ. „Am să te duc acasă. Vino.“ 

Grace se uită la Lindy şi la băieţi, apoi la Jay şi din nou la Lindy. 
Apoi făcu un pas în direcţia lui Jay—un singur pas. Avea să fie pasul 
care i-a schimbat viaţa. Jay o ajută să urce pe motocicletă şi pentru 
următoarele patruzeci de minute se agăţă de el ca de ultima speranţă 
care îi mai rămăsese. 

Nu avea niciun motiv să aibă încredere în el. Nu avea nicio dovadă 
că era sincer sau că voia cu adevărat să o ajute. Dar când au ajuns la 
casa unchiului şi a mătuşii ei, au stat afară şi au vorbit. Jay avea 22 
de ani, cu câţiva ani mai mult decât ea. Făcea parte dintr-un grup de 
motociclişti care îşi spuneau Îngerii Motociclişti ai lui Cristos. Câteva 
seri pe săptămână mergeau cu motocicletele prin cele mai rău famate 
zone ale oraşului, căutând oameni care aveau nevoie de o ieşire— 
oameni ca Grace şi ca Lindy. 

„De obicei îi ducem acasă, le dăm o broşură despre mântuirea 
în Cristos şi cam atât,“ îi spuse Jay. Îşi dădu j Jos jacheta şi o întinse 
pe motocicleta lui Harley Davidson. Sub jachetă purta un tricou cu 
mânecile tăiate. Pe umăr Grace observă că avea tatuate cuvintele Totul 
sau nimic. Se uită atentă la tatuaj şi trasă cuvintele cu vârful degetului. 
„otul sau nimic?“ 

„Asta vrea Dumnezeu. Să-l dăm totul sau să nu-l dăm nimic.“ Ridică 
din umeri. „Cât se poate de simplu.“ 

Ceva în persoana lui Jay stârnea sentimente stranii, misterioase în 
inima lui Grace. Era un rebel—sau cel puţin arăta ca un rebel. Asta 
însemna că unchiul şi mătuşa ei cu siguranţă nu l-ar plăcea. Erau cât 
se poate de conservatori, participau la toate evenimentele organizate 
de biserica lor şi nu lipseau de la niciun serviciu de duminică şi de 
miercuri. Un motociclist—fie el chiar şi un motociclist pentru Isus—ar 
fi fost inacceptabil pentru ei. 

Poate de aceea îl plăcea—sau poate pentru că Îl făcea pe Isus să pară 
atât de real. Indiferent care ar fi fost motivul, Grace nu se putea sătura 
de Jay Johnson. lar la sfârşitul discuţiei răspunse „da.“ Nu la genul de 
întrebare pe care o pun cei mai mulţi bărbaţi, pentru că Jay nu voia de la 
ea nimic de natură sexuală. I-a spus „da“ lui Isus. Da, voia să fie curățită 
de păcate şi da, voia să aibă o relaţie cu Dumnezeu şi da—de mii de ori 
da—voia un Mântuitor. 

Când Jay se pregătea să plece, se întoarse spre ea şi zâmbi. „Pot să 
te sun?“ 

Şi Grace răspunse „da“ şi la această întrebare. 

Jay o sună a doua zi dimineaţa, iar după aceea au fost nedespărțiţi. 
Le-a spus unchiului şi mătuşii ei despre credinţa lui Jay şi că era cel mai 
drăguţ băiat pe care îl întâlnise vreodată. 

Dar ei erau în continuare neîncrezători. 

Unchiul ei o luă deoparte după ce Grace îl aduse pe Jay acasă să 
îl prezinte familiei. Ridică din sprânceană. „Nu pare să fie genul tău, 
Grace.“ 

„E creştin, ţi-am spus.“ 

„Da, mi-ai spus. Totuşi... să fiu în locul.tău aş avea grijă.“ 

Mătuşa avu o atitudine şi mai negativă. Nu îi adresă lui Jay mai mult 
de câteva cuvinte şi îl făcu să înțeleagă din expresia feţei că nu e de 
acord cu relaţia lor. O săptămână mai târziu Grace află de ce. 

„Băieţii albi vor un singur lucru de la fetele de culoare, Grace.“ 

„Glumeşti?“ Era furioasă pe mătuşa ei. „Cum poţi să spui aşa ceva? 
Toată viaţa m-ai învăţat că nu contează culoarea şi că e greşit să judeci 
oamenii pe baza rasei. Ce atâta culoare!“ Ridicase vocea mai mult decât 
intenţionase. „Cum îndrăzneşti să crezi că Jay e aşa numai pentru că e 
alb?“ 

Îşi puse mâinile în şolduri. „Poate ar fi bine să încetezi să mai judeci 
oamenii prin prisma culorii pielii.“ 

Mătuşa ei dădu înapoi. „Îmi pare rău.“ Apoi îi spuse pe un ton calm: 
„Cred... cred că nu am privit lucrurile din punctul ăsta de vedere.“ 

După aceea atât unchiul, cât şi mătuşa ei îl priviră pe Jay cu mai multă 
deschidere. Nu le plăcea motocicleta, nici barba şi nici tatuajele. Dar 
după o lună îl plăceau pe Jay. Acesta era efectul lui asupra oamenilor. 
La un an de la întâlnirea lor s-au întâmplat două lucruri pe care Grace 
avea să şi le amintească toată viaţa. 

Mai întâi Lindy muri în urma unei supradoze de droguri chiar pe 
strada unde îl cunoscuseră pe Jay. Se apucase de prostituție, ascunzând 
acest lucru de părinţii ei. Viaţa aceasta dublă îi provocase atât de multă 
durere, încât nimeni şi nimic nu a putut-o alina—nici măcar rugăminţile 
lui Grace. În cele din urmă—aşa cum se întâmplă cu atât de multe fete 
care îşi vând demnitatea—disperarea o aruncă pe Lindy în vârtejul 
drogurilor, iar drogurile îi aduseră sfârşitul. 

Al doilea lucru a fost că Jay a cerut-o în căsătorie. „Eşti tânără, dar 
nu mai am nevoie de un an sau de cinci ani ca să ştiu că tu eşti persoana 
potrivită pentru mine.“ Fusese atât de atent cu ea, o sărutase doar din 
când în când şi niciodată nu îi ceruse mai mult decât ar fi îngăduit 
Dumnezeu. Acum pur şi simplu îi cuprinse obrazul cu palma. „Te rog, 
Grace. Vrei să te căsătoreşti cu mine?“ 

Nu putu să-i răspundă. Nu pentru că ar fi avut vreo îndoială, ci pentru 

că emoția din inima ei îi cuprinsese ochii şi gâtul şi nu ar fi putut scoate 
o vorbă pentru nimic în lume. Aşa că îşi aruncă braţele în jurul lui— 
prinţul ei minunat. Şi când îşi găsi cuvintele, murmură cu faţa ascunsă 
la pieptul lui puternic: „Da, Jay. Vreau să mă căsătoresc cu tine.“ 

Jay lucra ca mecanic în timpul zilei—şi era un mecanic foarte priceput. 
Câştiga suficient pentru a acoperi cheltuielile unei nunţi frumoase la 
biserică. Majoritatea Îngerilor Motociclişti ai lui Cristos au participat, 
umplând o jumătate de biserică, în timp ce unchiul şi mătușa ei şi prietenii 
lor conservatori, bine îmbrăcaţi au ocupat cealaltă jumătate. 

„Nu cred că a mai avut cineva două categorii mai diferite de invitaţi 
la nuntă,“ îi spuse Jay în timp ce dansau în sala de festivități a bisericii, 
după ceremonie. „Dar ştii ceva?“ 

„Ce? Sala aceea ar fi putut fi la fel de bine sala de bal a reginei, 
pentru că Grace se simţea ca o prinţesă. 

„Cred că le prinde bine.“ Se aplecă şi o sărută pe frunte, cu tandreţea 
care le marcase de la început relaţia. „Pentru că oamenii nu trebuie judecaţi 
după haine, păr sau culoarea pielii. Ci după cum ÎI iubesc pe Isus.“ 

Era un motto bun, care îl determină pe Jay să se întoarcă.pe străzi şi 
să încerce să salveze fete tinere şi după ce ei doi s-au aşezat la casa lor şi 
au început să se bucure de viața de căsnicie. Şi viaţa lor de căsnicie era 
cu adevărat o încântare. În fiecare noapte se bucura de siguranţa pe care 
i-o ofereau braţele lui Jay şi de pasiunea lui pentru ea. Ziua muncea la 
grădiniţa lui Patty, pe strada lor, iar seara se grăbea acasă să pregătească 
cina pentru Jay. Preterata lui Jay era friptura înăbuşită. EI venea în 
bucătărie, o săruta pe buze şi o strângea la piept. Nu conta că mirosea a 
transpiraţie şi ulei de maşină. Ar fi stat în braţele lui o veşnicie. 

La un an după căsătorie a rămas însărcinată. Jay a fost cu ea în sala de 
naşteri când s-a născut Emma. Fetiţa avea pielea de un cafeniu deschis 
şi ochi albaştri enormi—un amestec perfect din ei doi. Emma fusese 
numele ales de Jay, aşa că Grace nici nu se gândise la un altul. Pentru 
că Jay era cel mai bun om pe care îl cunoscuse vreodată. Cea mai bună 
persoană. Dacă fiica lui moştenise jumătate din calităţile lui, avea să fie 
un înger. 

Când îşi ţinu pentru prima oară fiica în braţe, Jay avea lacrimi în 
ochi. „Dumnezeu e atât de bun!“ Îşi aplecă obrazul şi îl lipi de obrăjorul 
fetiţei şi o privi în ochi. „Tati va fi mereu alături de tine, iubita mea. 
Totdeauna. Te va proteja, aşa cum protejez toate fetiţele.“ 

Dar nu a fost să fie. : 

Trei luni mai târziu Jay a ieşit pe străzi cu alţi doi Ingeri Motociclişti 
şi au dat peste o adolescentă speriată, terorizată de o bandă de băieți. 
Grace nu ştia nici acum exact ce se întâmplase în seara aceea, dar poliţia 
ajunsese la concluzia că Jay şi ceilalţi doi Îngeri s-au.oprit şi au încercat 
să-i sperie pe băieţii aceia. 

Dar nu era vorba pur şi simplu de o bandă de băieţi. Era un proxenet 
şi acoliţii lui—cei care conduceau rețeaua de prostituție din zonă. 

Nu se ştie ce s-a întâmplat apoi, dar proxenetul a scos un pistol de 
calibrul .45 şi a împuşcat doi dintre Îngeri, care au murit pe loc. 

Jay Johnson—erou şi prinţ, soţ şi tată—a fost unul dintre ei. 


Grace învârti cu lingura în bolul cu mâncare şi îşi dădu seama că obrajii 
îi erau umezi. Plângea, retrăindu-şi amintirile. 

Când ofiţerul de poliție îi bătuse la uşă în noaptea aceea, când Jay 
ieşise împreună cu ceilalți doi Îngeri, Grace ştiuse. Fusese la fel de 
sigură ca şi de faptul că fetiţa ei începu dintr-odată să plângă în camera 
alăturată. 

Jay era mort. 

Mai luă o îmbucătură de fasole cu carne de pui, dar mâncarea se 
răcise şi înghiţi cu greutate. Suficient. Impinse bolul şi ochii îi căzură 
pe fotografia care atârna pe perete din ziua în care se căsătorise cu Jay. 
Şi care avea să atârne acolo până în ziua morţii ei. Nu era o fotografie 
tradiţională de nuntă, de genul pe care le făceau cei mai mulți oameni— 
cu mirele îmbrăcat în frac negru şi cu mireasa în rochie albă pozând cu 
buchetul. 

Ci era o fotografie cu ei doi pe motocicleta lui Jay, el îmbrăcat cu 
jacheta de piele peste haina de la costum, iar ea cu rochia de mireasă 
ridicată până la genunchi şi cu brațele în jurul taliei lui Jay. Era o 
fotografie care surprindea tot ce însemnase el pentru ea. Pentru că aşa 
o salvase când se întâlniseră pentru prima dată—călare pe motocicletă. 
Şi aşa voise să o poarte spre viitor. El conducând, spunându-i mai multe 
despre Isus în fiecare zi şi făcându-şi întotdeauna timp să trăiască ceea 
ce îi spunea. 

„Jay Johnson... mi-e dor de tine,“ şopti ea şi câteva noi lacrimi îi 
înceţoşară privirea. „Ce bine ar fi dacă ai fi aici!“ 

Grace se ridică şi puse bolul în chiuvetă, îl spălă şi reveni la fotografie. 
Dacă ar fi existat cale de întoarcere la ziua de ieri, la un şir lung de zile 
de ieri... 

Nu s-ar întoarce la ziua în care Emma a plecat de acasă şi s-a mutat 
împreună cu Charlie, şi nici la zilele de dinainte de droguri. S-ar întoarce 
la seara aceea, când Emma nu avea decât trei luni. Şi de data aceasta 
când Jay Johnson ar săruta-o şi şi-ar lua rămas-bun de la ea, l-ar apuca 
de braţe şi l-ar implora să rămână. Pentru că dacă avea cineva nevoie de 
un Înger Motociclist, nu erau străinii de pe stradă, ci propria lor fiică. 

Dacă Jay ar fi fost în viaţă, Emma n-ar fi plecat niciodată de acasă. 
Nu ar fi rămas însărcinată în adolescenţă şi nu s-ar fi apucat de droguri. 
Puterea lui hipnotică ar fi captivat-o pe fiica lor şi ar fi crescut frumos, 
făcând totul aşa cum trebuie—în măsura în care o adolescentă poate face 
totul cum trebuie. Grace nu avea nicio îndoială. Emma s-ar fi căsătorit 
cu Terrence, iar Kami şi Kaitlyn ar fi avut o familie minunată. Numai 
dacă Jay nu ar fi murit. 

Emma se trezi devreme a doua zi dimineaţă şi îşi simţi fetiţele 
lângă ea. Nu mai luase nimic de două zile şi corpul ei ţipa după 
o doză. Dar zgomotul pălea în comparaţie cu sunetul respirației fiicelor 
ei. | 

De când nu mai avusese parte de o dimineaţă ca aceasta, în care 
ca şi fetele să fie în siguranţă, la căldură, iar ea să nu sufere efectele 
secundare ale drogurilor? Îşi trecu degetele uşor mai întâi peste fruntea 
lui Kami, apoi peste a lui Kaitlyn. Cumva, la lumina zilei, problemele ei 
nu mai păreau nici pe departe la fel de mari ca ale lui Mary. 

Ideea de a fugi, de a găsi un furnizor, de a lua o supradoză şi de a-şi 
lăsa fetele singure pe lume îi părea ridicolă în lumina zorilor. Fetele 
ei erau în siguranţă şi, în ciuda deciziilor greşite pe care le luase de-a 
lungul anilor, fuseseră scutite de genul de copilărie de care avusese 
parte Mary. 

Lasă drogurile. De Charlie ai nevoie, Emma. Întoarce-te la el azi. 
Nu mai aștepta nici măcar o oră. 

Emma căscă. Da, asta era. Avea să se dea jos din pat, să trezească 
fetele şi să se îmbrace toate trei. Apoi avea să le mulțumească femeilor 
de la adăpost pentru ajutorul lor şi avea să se întoarcă acasă la Charlie. 
Îl iubea, nu? Da, Charlie avea o problemă cu mânia, dar încerca să o 
depăşească. 

S-ar putea să te primească înapoi, dacă ai noroc. Nu meriți să te 
iubească cineva, nici măcar Charlie. 

Vocea era tot acolo, dar mai potolită decât în ultimele luni. Charlie avea 
să o primească înapoi dacă se purta bine. Avea să-i promită că îi va plăti 
tot ce îi datora şi avea să-l roage să o lase mai uşor în ceea ce o priveşte. 

Apoi avea să vadă şi el ce vedea ea—cât de scumpe şi de minunate sunt 
fetele—și avea să-şi dorească o viaţă normală, ca alte familii. O viaţă 
care să nu includă scene de mânie şi violenţă din partea lui, ci întâlniri 
romantice şi ieşiri în parc, unde fetele să se joace în leagăne. 

Era posibil, nu-i aşa? 

Îşi coborî picioarele pe podea şi se întinse. În mijlocul mişcării 
îşi surprinse reflexia în oglindă. Obrazul stâng purta încă urmele 
întunecate ale vânătăilor provocate de Charlie ultima dată când fuseseră 
împreună. 

Nu îţi va mai face rău, Emma. Întoarce-te la el. Părăsește adăpostul 
şi toate ideile astea nebuneşti despre Dumnezeu şi schimbare. Nu meriți 
așa ceva. Nu faci decăt să iroseşti timpul tuturor. 

Emma se apucă de pervaz şi închise ochii strâns. Încetează! Doamne, 
Te rog fă ca vocile să înceteze! 

Îşi ţinu răsuflarea timp de cinci secunde... zece. Apoi deschise ochii 
şi se uită spre patul în care fetele încă dormeau. Se întoarse din nou spre 
oglindă. Ce îi trecea prin minte? Nu se putea întoarce la Charlie, nu 
acum. Nu înainte ca el să încerce să-şi rezolve problemele. Între timp 
ea trebuia să rămână la adăpost pentru că încă nu auzise povestea lui 
Mary până la capăt. 

Trezi fetele, le îmbrăcă şi se întâlni cu alte două femei jos, la micul 
dejun. Una dintre ele era calmă şi liniştită. Dacă avea vânătăi, acestea 
nu se vedeau. 

„Vin aici de luni întregi,“ îi spuse ea Emmei. „Povestea lui Mary... 
mi-a salvat viaţa.“ 

Emma îşi lăsă bucata de pâine de grâu prăjită înapoi pe farfurie. 
„Mary a stat de vorbă și cu tine?“ | 

„Stă de vorbă cu toate cazurile dificile.“ Femeia zâmbi. „Spune că 
acesta e motivul pentru care se află aici. Ca să-şi spună povestea şi să 
ne poată împărtăşi puterea.“ | 

„Puterea?“ Alături de ea Kami şi Kaitlyn mâncau cereale, mai vesele 
şi mai relaxate decât le văzuse în ultimii ani. 

„Da.“ O pace nepământească se aşternu pe chipul femeii. „Puterea 
divină a lui Isus. Este singurul lucru suficient de puternic ca să ne 
salveze.“ 

Cuvintele femeii sunau ciudat. Emma ştia despre Isus de la mama ei. 
Dar putere divină? Puterea de a face ce? S 

Femeia îi intui probabil confuzia. O mângâie pe Emma pe spate şi 
zâmbi din nou. „Vei afla curând. Te întâlneşti cu Mary azi, nu-i aşa?“ 

„Ba da.“ 

„Ține-ţi numai promisiunea şi într-una din aceste zile vei afla 
personal despre puterea aceasta.“ 

„Tu de unde ştii despre promisiune?“ Emma luă un şerveţel de pe 
masă şi o şterse pe Kaitlyn la gură. 

„Mary ne cere tuturor să îi promitem acelaşi lucru. Că vom sta cel 
puţin până îi vom asculta povestea până la sfârşit. Şi la sfârşit—“ femeia 
se îndepărtă de masă cu farfuria goală în mână—,vei şti tot ce trebuie 
să ştii despre putere.“ 

Nu şi pentru tine, Emma. Nu e nicio putere pentru tine. Puterea lui 
Dumnezeu nu este irosită pe gunoaie... Vocea era acolo, dar mai slabă 
decât înainte. 

Cincisprezece minute mai târziu Emma stătea din nou în faţa lui Mary 
Madison. Încrederea pe care o simţise de dimineaţă se risipise. Avea 
nevoie disperată de o doză. Poate vocile aveau dreptate, poate puterea 
care o ajutase pe Mary şi pe celelalte femei nu avea să funcţioneze în 
cazul ei. | 

„Ai venit.“ Mary zâmbi, dar zâmbetul nu îi ascunse durerea din 
privire. „Ți-am spus că povestea va deveni şi mai cumplită.“ 

Emma se foi pe scaun. De ce venise? Cum ar fi putut povestea lui 
Mary—o parte şi mai cumplită decât ceea ce îi povestise deja—să le 
ajute pe ele? 

„Mary se aşeză picior peste picior. Azi era îmbrăcată lejer: jeanşi şi 
o bluză cu mânecă scurtă. Dar chiar şi aşa era de o frumuseţe izbitoare. 
„Nu te mai îndoi, Emma.“ 

Cuvintele lui Mary o lăsară fără suflare. De unde ştia? Avea dreptate 
de fiecare dată. Vocile nu aveau nimic de spus când Mary înţelegea 
atât de bine situaţia. Emma se lăsă pe spate şi dădu din cap. „Am să 
încerc.“ 


Mary petrecuse cea mai mare parte a nopţii rugându-se pentru Emma. 
Dumnezeu îi arătase cât se poate de clar: lupta pentru inima şi sufletul 
Emmei era una dintre cele mai aprige din câte întâlnise până acum. 
Emma se lupta cu nişte orori şi cu nişte lanţuri cu care şi Mary se 

confruntase cu mulți ani înainte. Exista speranță pentru Emma, desigur, 
dar trebuia să vină în continuare la întâlniri. 

Când Emma păşise în biroul ei în dimineaţa aceea, Mary şoptise 
o rugăciune de mulțumire. Mai avea mult de parcurs din povestea ei 
înainte de a-i putea oferi Emmei o soluţie. Altfel Emma nu avea să 
înţeleagă. 

Mary inspiră adânc şi se lăsă purtată de amintiri. „Jimbo mă lăsa 
să ies din pivniţă doar de câteva ori pe lună. În restul timpului stăteam 
acolo Jos.“ 

Emma se foi din nou. „leri am simţit nevoia să îmi îmbrăţişez fetele 
şi nu mă mai puteam opri. “ Îşi studie mâinile, în timp ce expresia feței 
trăda un sentiment de ruşine. Apoi ridică privirea. „Ar fi putut ajunge ca 
tine, dar nu au ajuns. Întotdeauna voi fi recunoscătoare pentru asta.“ 

„Mă bucur.“ Mary înclină capul. „Bănuiesc că mama nu a fost 
conştientă de pericole. De bunica Peggy nu voia să asculte, iar altcineva 
nu i-a spus.“ Ezită. „În fine... Jimbo îşi continua vizitele speciale şi 
uneori unul dintre clienţii lui preferaţi cobora la mine.“ 


Coşmarurile începură înainte de sfârşitul verii acelui prim an. Mary 
avea nevoie de ore întregi ca să adoarmă, iar când adormea avea nişte 
vise înfricoşătoare. 

Într-unul dintre aceste vise era încuiată într-o cuşcă, în apropierea 
unui râu adânc şi foarte rapid. Mama ei o observa şi o striga pe nume. 
Apoi alerga spre ea. „Am să te ajut, iubita mea! Vin!“ Întindea mâna, în 
care ţinea o cheie. Cheia de la cuşcă. 

Dar în momentul în care mama ei era pe punctul de a ajunge la ea, 
apărea Jimbo şi împingea cuşca în râu. „Să te înveţi minte să mai încerci 
să scapi!“ Râdea de ea, iar sunetul hohotelor lui de râs acoperea vocea 
mamei ei. 

„Mamă, ajută-mă... 

Dar cuşca începea să se scufunde. Apa pătrundea printre zăbrele, 
învolburându-se din ce în ce mai sus, până când îi acoperea faţa. Cu 
fiecare secundă ce trecea, cuşca se scufunda tot mai adânc. În sfârşit, 
când Mary nu îşi mai putea ţine respiraţia, deschidea gura şi simţea cum 
apa îi pătrunde până în plămâni. Se zbătea şi lovea zăbrelele, încercând 
să ţipe, dar era prea târziu. 

Cu o clipă înainte de a fi cuprinsă de îmbrăţişarea morţii, se trezea şi 
se ridica brusc în capul oaselor, încercând să-şi recapete suflarea. 

Într-un alt vis fugea de Jimbo şi de ceilalţi bărbați, încercând să se 
salveze. Ei o urmăreau înarmaţi cu pistoale şi cuțite, strigând după ea să 
se oprească. Dar ea continua să alerge, îngrozită, cu inima bătând să-i 
spargă pieptul. În sfârşit... în sfârşit vedea casa bunicii Peggy. Îi simţea pe 
bărbaţi pe urmele ei—cu zece paşi în spatele ei, poate cincisprezece. 

„Buni, ajutor!“ Deschidea uşa, dar nimic nu mai era la fel. În locul 
casei bunicii era o cameră plină de pânze de păianjen şi schelete. Într-un 
colţ al camerei erau mama şi bunica ei, dar dormeau. 

Jimbo o ajungea din urmă şi o apuca de păr, dar ea se smulgea din 
mâna lui. „Mamă, trezeşte-te!“ Țipa şi alerga spre ele, dar când îşi croia 
drum printre pânzele de păianjen şi încerca să le atingă, îşi dădea seama 
că totul era o iluzie crudă. 

Nu erau ele. Erau nişte păpuşi care semănau cu mama şi bunica 
ei. Mary ţipa, se întorcea şi îi vedea pe toți bărbații—toţi cei care o 
vizitaseră în pivniţă— venind din ce în ce mai aproape... 

Țipa din nou şi de data aceasta se trezea. 

Mai avea şi alte coşmaruri—erau patru în total şi se repetau într-o 
ordine aleatorie. Se întâmpla să aibă coşmarul cu cuşca zece nopţi la 
rând, apoi pe cel cu pânzele de păianjen şi scheletele. Dar nu conta 
care dintre ele o trezea, pentru că oricum nu mai putea adormi la 
loc, 

Aşa că trecea prin fiecare zi epuizată, dormind pe apucate, între 
mese, sperând că în ziua respectivă Jimbo nu avea să coboare la ea. Era 
atât de obosită, încât se simţea rău în cea mai mare parte a timpului. 
Uneori senzaţia de teamă pe care i-o crea coşmarul o însoțea de-a lungul 
zilei, iar când venea seara stătea culcată tremurând şi imaginându-şi tot 
felul de lucruri ascunse în cotloanele întunecate. Bărbaţi cu cuțite sau 
cuşti,. 

Prietenii lui Jimbo continuau să o viziteze. Dar spre sfârşitul primului 
an petrecut în pivniţă, nimeni nu se mai obosea să le spună vizitatori 
speciali. 

Erau clienți. 

Canapeaua cea veche era tot acolo, dar la câteva săptămâni după ce 
o instalase acolo, Jimbo adusese un pat. „Poartă-te frumos cu bărbaţii, 
Mary, ai auzit?“ Îi întinse o geantă mare. „Astea sunt pentru tine. Bărbaţii 

ăştia plătesc bani frumoşi. Trebuie să te îmbraci potrivit cu rolul.“ 

Rolul era urât şi ruşinos. Cămăşi de noapte transparente și chiloţei 
care nu i se potriveau. Se simţea ca o păpuşă costumată şi folosită 
pentru distracţia altora. Şi asta era de fapt—nimic altceva decât o sursă 
de distracţie pentru bărbaţii care coborau scările pivniţei. 

Odată o întrebase pe Lou despre vizitatorii ei. „Nu avem vecini, 
nu sunt case în Jur.“ Îşi atinse vânătaia de pe obrazul drept. Jimbo o 
plesnise cu o seară înainte. „De unde vin bărbaţii?“ 

„Vin pentru marfă, pentru droguri.“ Se strâmbă la Mary, de parcă 
ar fi fost nătângă. „Plătesc mai mult pe droguri dacă au parte şi de un 
pic de acţiune pe lângă.“ Chicoti. „Mult mai mult. Aşa merită să facă 
drumul cu maşina până aici.“ 

Mary avea ]l ani când a rostit cuvintele care aveau să îi schimbe din 
nou viaţa. „Stai să vezi dacă mai sunt aici mâine dimineaţă.“ Îi aruncă 
amenințarea lui Jimbo în faţă după ce terminase cu ea. 

Ochii bărbatului se aprinseră imediat şi o împinse pe pat. Se lăsă cu 
toată greutatea peste ea, împingându-i umerii în saltea. „Ce vrei să spui? 

Mary era prea furioasă să dea î înapoi. Îl scuipă pe Jimbo în față şi 
înainte ca acesta să apuce să se şteargă, îi răspunse: „Vreau să Spun că o 
să fug de aici. Pe când o să te trezeşti eu nu o să mai fiu aici.“ 

Faţa lui Jimbo se făcu roşie ca focul şi preţ de o clipă Mary crezu că 
avea să o omoare. O plesni tare peste obraz şi strigă o obscenitate. Probabil 
că ar fi omorât-o în bătaie dacă Lou nu ar fi deschis uşa pivniţei. 

„Mai încet,“ strigă ea. „Am aici un client care aşteaptă.“ 

În noaptea aceea Jimbo cobori din nou scările şi se apropie de ea, 
Studiind-o. „Eşti o proastă. Crezi că poți să fugi de mine?“ 

Atunci scoase cătuşele. li prinse una dintre brățări de mână şi cealaltă 
de stâlpul patului. „Uite aşa.“ Râse din nou. „Să te văd cum încerci să 
fugi târând patul după tine.“ 


În următorii ani Mary puse cap la cap suficiente informaţii pentru a-şi da 
seama care era realitatea. Era o sclavă. Nu ştia sigur câţi bani le aducea 
lui Jimbo şi Lou, dar ultima dată când o lăsaseră să iasă din pivniţă, 
văzuse în faţa cabanei o maşină elegantă şi un televizor cu ecran lat în 
sufragerie. Nu putea decât să presupună că Jimbo mai avea bani ascunşi 
pe undeva. 

Când trupul ei începu să dobândească forme din ce în ce mai feminine, 

pe undeva în preajma vârstei de 14 ani, Jimbo începu să trimită tot 
mai mulţi clienţi în pivniţă. Zece sau cincisprezece erau clienţi regulați. 
Mulţi dintre ei veneau des şi îi spuneau tot felul de lucruri. „Nimeni nu 
e ca tine, păpuşă... Eşti cea mai frumoasă fată din lumea întreagă.“ 

Atunci î incepu să mintă. 

Nu doar o minciună ici şi colo, ci minţea în tot ce spunea. Le spunea 
bărbaţilor lucruri frumoase, iar când vreunul dintre ci îi spunea că vrea 
să o elibereze şi să o ia cu el, ea îl corecta: 

„Nu sunt aici din cauza lui Jimbo.“ Apoi îi arunca un zâmbet mult 
exersat. „Sunt aici pentru că aşa vreau eu.“ i 

Minciuna aceasta îi dădea un fals sentiment de control asupra propriei 
vieţi şi o ajuta să nu mai fie atât de speriată—cel puţin în timpul zilei. 
După o vreme, minciunile păreau să îi facă viața mai uşoară, nemaifiind 
nevoită să lupte fără încetare. Şi cu trecerea anilor lucrurile pe care i le 
spuneau pr ietenii lui Jimbo au început să semene a dragoste în urechile 
ei. Pentru că dragostea reală—dragostea pe care i-o arătaseră bunica 
Peggy şi mama ei—era atât de departe în trecut, încât nici nu îşi mai 
amintea cum arată. 

Poate diagostea era doar o chestie fizică. Doar asta le plăcea tuturor 
la ea, aşa că poate era O.K. dacă credea că asta e dragoste. Cu toate că 
nimeni nu îi explicase nimic niciodată, de multe lucruri îşi dădu seama 
singură. Avea putere asupra bărbaţilor. Chiar şi asupra lui Jimbo. Dacă 
se purta frumos cu el când venea la ea în pivniţă sau dacă minţea în 
legătură cu sentimentele ei pentru el, uneori o lăsa să urce la cină sau să 
se plimbe pe afară. Dar chiar şi atunci, el nu se dezlipea de ea. 

„Nu pot să te las să fugi de la mine.“ Chicotea şi sunetul acela trimitea 
fiori pe şira spinării lui Mary. 

Când nu minţea, abia dacă scotea vreun cuvânt. Orice ar fi spus, ar 
fi sunat a obrăznicie şi asta însemna un alt gen de vizită din partea lui 
Jimbo. Genul de vizită în timpul căreia o izbea de pereţi şi o lovea. Ura 
bătăile, aşa că a încetat cu obrăzniciile. Asta a însemnat că a încetat să 
mai vorbească. | 

Cu excepția minciunilor. 


Mary se ridică şi se duse la cafetiera aflată în colțul biroului. „Totul 
a continuat aşa până într-o noapte, când aveam 15 ani. Coşmarurile, 
minciunile.“ Ridică mâinile şi se uită la ele. „Uneori Jimbo mă încătuşa 

de pat şi îmi izbeam încheietura de metal. Din nou şi din nou, până 
începea să sângereze.“ 

Turnă o cană de cafea pentru Emma şi una pentru ea. Traversă 
încăperea şi îi întinse Emmei cana, apoi se aşeză şi închise ochii. 
Povestea ei era greu de spus. Ori de câte ori o spunea, retrăia acele 
senzații, de parcă totul s-ar fi petrecut cu o zi înainte. Durerea bătăilor, 
senzaţia rece a cătuşelor la încheieturi, senzaţia de goliciune pe care i-o 
lăsau minciunile şi frica îngrozitoare din timpul nopţii—toate o asaltau. 
Doamne, dă-mi putere. Tu ştii cât mi-e de greu... 

Sunt cu tine, fiica Mea. Duhul Meu este în tine şi te călăuzeşte chiar 
în aceste clipe. 

Mary deschise ochii şi luă o înghiţitură de cafea. Băutura caldă îi 
făcu bine. „Uneori, dacă mă răneam intenţionat la încheietură, durerea 
aceea îmi distrăgea atenţia. Îmi dădea un motiv să nu mai simt durerea 
din viaţa mea, bănuiesc.“ 

Emma îşi trecu mâinile peste braţe. „Am... am simţit şi cu asta.“ 

Atunci Mary observă ceva ce nu văzuse înainte. De-a lungul braţelor 
Emmei erau nişte cicatrice mărunte şi câteva răni încă nevindecate. 
Semne clasice ale faptului că şi ea găsise o cale de a-şi manifesta durerea 
într-un mod tangibil. Emma nu încercase să se elibereze din cătuşe, dar 
era limpede că avea o problemă. „Ce sunt astea, Emma?“ o întrebă ea 
cu blândeţe. „Ce s-a întâmplat cu braţele tale?“ 

Ochii i se umplură de lacrimi. „Uneori... după ce Charlie mă loveşte, 
eu... mă tai singură.“ Emma ridică din umeri. „Pentru câteva minute uit 
de durerea cealaltă.“ | 

Mary simţi cum i se frânge inima. Nu era de mirare că Dumnezeu 
o adusese pe Emma în calea ei. Aveau chiar mai multe în comun decât 
crezuse. „Înţeleg.“ 

„Uneori s-a întâmplat să mă tai la braţ şi abia apoi să-mi dau seama 
ce fac.“ Emma îşi şterse obrazul umed cu dosul palmei. „Parcă nu mă 
pot abţine.“ 

Mary simţi povara durerii tinerei femei. „Ororile care însoțesc abuzul 
nu sunt întotdeauna explicabile. E o formă de robie.“ 

Aşa era. De parcă şi Emma ar fi fost încătuşată. 

junseseră prea departe cu povestea ca Mary să se oprească 
acum. 

Emma se aşeză mai bine pe scaun şi dădu din cap. „Continuă, te rog. 
Spuneai ceva despre o noapte pe când aveai 15 ani.“ 

Mary vedea şi acum totul cât se poate de clar în faţa ochilor. „Era 
seară şi deja îmi era frică de coşmaruri, întrebându-mă care dintre ele 
avea să mă bântuie în seara aceea şi cât de mult puteam sta trează ca să-l 
evit.“ Luă încă o gură de cafea şi puse cana jos. „Nu ştiu de ce, dar în 
seara aceea am început să mă gândesc la Dumnezeu.“ 


3) 


Mary avea în continuare poşetuţa cu mărgele roşii, dar nu o mai scosese 
şi nu o mai deschisese de foarte multă vreme. Ce rost avea? Ce fel de 
Dumnezeu îngăduia ca un copil să fie ţinut încătuşat într-o pivniţă? 

Ca de obicei, Mary nu avea răspunsuri, ci numai un lucru lipsit de 
sens. Undeva adânc în sufletul ei, unde încă mai curgea un firişor de 
viaţă, în peşterile subterane ale inimii ei, speranţa dăinuia. Ştia asta 
pentru că în seara aceea, în timp ce se gândea la Dumnezeu, s-a surprins 
întrebându-se dacă nu cumva—totuşi—Dumnezeu avea un plan pentru 
ea. Dar speranța adusă de Dumnezeu a fost atât de slabă, încât Mary 
renunţă la ea. 

Oricum era o speranţă fără sens. Era evident că Dumnezeu-terminase 
cu ea şi cu siguranță nu o iubea. Nimeni nu o iubea. Desigur, uneori 
bărbaţii îi spuneau că o iubesc. Cuvintele lor şoptite îi provocau greață. 
Dar cel puţin se purtau de parcă ar fi iubit-o. Şi uneori asta era suficient 

ca ea să se convingă singură că—pentru un timp—chiar o iubeau. Sau 
poate dragostea nu era decât o altă minciună, ca toate celelalte pe care 
le spunea celor pe care Jimbo îi trimitea la ea. 

Mary se întoarse pe parte. Acum avea mobilă. O măsuţă de toaletă 
şi o noptieră. Avea haine drăguţe într-un dulap pe care Jimbo îl făcuse 
pentru ea. Hainele erau toate transparente şi mătăsoase, iar lenjeria 
era din dantelă colorată. Mary îşi spuse că orice fată de vârsta ei ar fi 
încântată să aibă lucruri atât de frumoase. 

Şi mai avea ceva. Avea amintirile legate de mama şi de bunica ei 
Peggy. 

Se gândise la biata ei mamă şi la scumpa ei bunică în fiecare zi 
de când fusese răpită de Jimbo şi Lou. La câteva săptămâni după ce 
ajunseseră aici, a înţeles ce se întâmplase. Mama ei era moartă—aşa 
îi spusese Jimbo. Dacă era adevărat, nu avea să vină după ea. Mary nu 
prea mai avea speranţe de a o revedea vreodată. Şi nici cu Dumnezeu 
nu prea îşi bătea capul. Pentru că Dumnezeu le permisese lui Jimbo şi 
lui Lou să o aducă aici. 

Dar bunica Peggy... 

Bunica ar face orice ca să o aducă pe Mary să locuiască împreună 
cu ea. Aşa îi promisese, nu? Că şi dacă mama ei ar pleca, ar fugi sau 
ar muri, bunica ar avea grijă de ea întotdeauna. Nu trebuia decât să o 
găsească, şi ele două puteau rămâne împreună pentru totdeauna. 

Era din ce în ce mai întuneric şi Mary se foi, neliniştită. Cătuşele 
se simțeau reci la încheietură, iar rănile nu erau niciodată complet 
vindecate. Se obişnuise să doarmă cu o încheietură prinsă de stâlpul 
patului, dar niciodată nu se simţea confortabil, niciodată nu era aşa cum 
ar fi trebuit să fie. Îşi întinse mâna liberă şi mângâie cu vârful degetelor 
tăieturile. 

Poate viaţa aceasta pe care o ducea ea era ceva normal. Poate mai 
erau multe fete de vârsta ei care erau încătuşate de pat şi primeau vizitele 
unor bărbaţi în fiecare zi a săptămânii. Poate nu toate fetele erau așa, 
dar multe. 

Jimbo îi explicase de multe ori. „Dumnezeu a făcut femeile pentru 
ca bărbații să îşi împlinească nevoile şi toată lumea să se înțeleagă de 
minune.“ 

Gândurile acestea, că viaţa ei era cel puţin oarecum normală o 
liniştiră suficient cât să aţipească, dar dintr-odată auzi zgomotul produs 

de maşini frânând pe aleea cu pietriş din faţa ferestrei de la pivniţă. 
Mary deschise ochii, trează de-a binelea. Câte maşini erau? Trei sau 
patru? Şi de ce veniseră atât de târziu? Nu avea ceas, dar se înnoptase 
de mult. Jimbo plecase de la ea de câteva ore şi de obicei când îi punea 
cătuşele ştia că îşi terminase treaba pe ziua respectivă. 

Stătu nemişcată, cu inima bătându-i atât de puternic încât bătăile îi 
răsunau în urechi. De afară se auzi zgomot de paşi pe aleea pavată cu 
pietriș, îndreptându-se spre uşă. Pieptul lui Mary se ridica şi se lăsa mai 
repede decât înainte. Nu pot să respir... ajută-mă să respir. 

Auzi o izbitură şi în acelaşi timp glasul unui bărbat strigând: „Poliţia! 
Nu mişca!“ 

Poliţia? Pe Mary o cuprinse panica. Ce îi spusese mereu Jimbo 
despre poliţie? Că dacă veneau vreodată pe acolo, aveau să îi ia pe toți, 
să îi arunce în închisoare şi să arunce cheia. Nu aşa spusese Jimbo? 

Mary se întoarse şi trase cu putere încheietura încătuşată de stâlpul 
patului. „Haide!“ Mai trase de câteva ori, izbindu-şi mâna de metal, 
până când încheietura începu să îi zvâcnească de durere. Urmă senzaţia 
familiară de umezeală lipicioasă prelingându-i-se de-a lungul braţului. 
Sângera din nou şi senzaţia aceasta era eliberatoare. Îi oferi o ţintă 
pentru temerile ei. 

Sus îl auzi pe Jimbo înjurând şi aruncând câteva ameninţări la adresa 
ofiţerilor. „Vreau să văd mandatul de percheziţie!“ Se auzi zgomot de 
paşi apăsați deasupra capului ei. Probabil era Jimbo, îndreptându-se 
spre ofiţerul de poliţie. „Nu puteţi face asta fără un—" 

O explozie zgudui casa şi Mary sări în sus. Se trăgea! Probabil că 
Jimbo se repezise la poliţist şi acesta trăsese şi îl omorâse. Lou avea să 
fie următoarea, şi apoi ea. Se rostogoli jos din pat şi ţipă când încheietura 
însângerată se răsuci în cătuşe. 

Cimentul era rece sub picioarele ei goale, dar nu îi păsa. Puteau 
să vină după ea, dar nu avea să capituleze fără luptă. Se ghemui după 
pat, ascunzându-şi tot corpul—cu excepţia încheieturii prinse în cătuşe 
de stâlpul patului. Se uită repede în jur. Trebuia să găsească o cale de 
ieșire—pur şi simplu trebuia. 

Cineva lovi cu piciorul uşa de la pivniţă. „Ce e aici?“ 

„Nu tre” să-ţi zic nimic.“ Era vocea lui Jimbo. Așadar nu era mort. 
Poate folosiseră arma să-l rănească, să-l doboare şi să-l împiedice să 
opună rezistenţă. 


Divine 


Pentru prima oară în viaţa ei, era de partea lui Jimbo. Luptă-te cu ei, 
haide! Scoate-i afară din casă! Închisoarea o îngrozea, pur şi simplu i i 
se făcu rău de frică. Aveau să o ia şi să o închidă şi nu avea să mai vadă 
niciodată lumina zilei, nu avea să o găsească niciodată pe bunica Peggy. 
Luptă, Jimbo. Haide! Luptă pentru— 

Uşa fu izbită de perete şi doi ofiţeri apărură în capul scărilor, cu 
lanterne în mână. „E o pivniţă,“ zise unul dintre ei. „Aici ţii drogurile, 
Jimbo?* 

Mary rase din nou de cătuşele care îi țineau încheietura şi când ridică 
ochii, în lumina ce venea dinspre scări văzu cum sângele i se prelinge 
pe braţ. Mai irase o dată, dar cătuşele nu cedară. Nu putea decât să stea 
ascunsă şi să spere că ofiţerii nu aveau să îi observe mâna. 

Unul dintre poliţişti aprinse lumina şi auzi două perechi de paşi 
coborând încet scările şi oprindu-se la jumătatea drumului. Din ascun- 
zătoarea ei, Mary nu îi vedea prea bine. Se uitau la pat, nedumeriţi, apoi 
surprinşi şi furioşi. 

„Cine e acolo?“ Ofiţerul mai înalt cobori restul scărilor, cu arma 
scoasă. 

Mary tremura atât de tare, încât era sigură că tot patul se cutremura. 
O să mă omoare. O să fac o mişcare şi o să mă impuşte sau o să mă 
prindă şi o să mă arunce în închisoare. Te rog... nu la închisoare. Te 
PA, 

„Tu, de colo... după pat!“ Ofiţerul mai scund avea părul negru şi 
mustață. Veni lângă partenerul lui şi îşi îndreptă lumina lanternei spre 
mâna ei, prinsă în cătuşe de pat. Vocea era mai blândă decât înainte. 
„Ridică-te şi spune-ne cum te cheamă.“ 

Voia să creadă că e rău, dar nu era nici urmă de răutate în privirea 
lui. Ochii lui îi aminteau de ceva, de cineva de demult. Şi dintr-odată 
îşi aminti unde mai văzuse ochi ca aceia. Erau ca ochii bunicii Peggy. 
Blânzi şi calzi, făcând-o să se simtă în siguranţă. Dar nu avea niciun 
sens, pentru că era poliţist şi poliţiştii aveau să îi facă rău. Aşa îi spusese 
mereu Jimbo. 

Ofiţerul mai înalt se apropie de ea pe la picioarele patului, iar când o 
văzu în întregime se opri, cobori arma şi şopti: „Doamne Dumnezeule... 
ce ți-au făcut?* 

Partenerul lui se apropie şi el şi o văzu şi el. „Scumpo...* Vocea i 
se frânse. Lumină cu lanterna peretele de lângă pat, cel lângă care se 

- ghemuise şi găsi comutatorul. Aprinse lumina şi stinse lanterna, apoi 
făcu încă un pas spre ea. „Totul e în ordine.“ Încă un pas. 

„Nu!“ Scutură din cap şi buclele rebele îi acoperiră ochii. Simţi cum 
o cuprinde o senzaţie de ruşine. Poate cămaşa de noapte transparentă 
pe care o purta nu era tocmai potrivită, nu era tocmai ceva ce ar purta o 
fată de 15 ani. Se aplecă peste genunchi şi se ghemui cât putu de tare. 
Nu mai tremura! îşi porunci singură. ii il în pace! Nu mă duceți 
la închisoare!“ 

Ofiţerul mai înalt întinse mâna şi îşi opri partenerul. Apoi îşi duse: 
mâinile la gură şi se întoarse spre scări. „Avem o victimă aici jos. Avem 
nevoie de întăriri.“ 

„Nu!“ ţipă Mary. „Lăsaţi-mă în pace! Vă rog!“ 

„Ascultă-mă—: vocea îi aparţinea bărbatului cu mustaţă—,tu nu ai 
făcut nimic rău. Nu ai să mergi la închisoare.“ Expiră şi murmură ceva 
de genul „nu-mi vine să cred.“ „Uită-te la mine.“ 

Mary se gândi la tot ce îi spusese. Ea nu făcuse nimic rău şi nu avea 
să meargă la închisoare. Oare era adevărat? Nu avea încredere în poliţie 
încă de când era mică, dar acum aceşti ofițeri care stăteau la câțiva paşi 
de ea păreau sinceri, de parcă chiar ar fi fost acolo ca să o ajute. Ridică 
puţin capul şi îi măsură din priviri. Era posibil? Ce spuseseră că este? 
O victimă parcă, nu-i aşa? Mary nu ştia sigur ce este o victimă, gat nu 
părea să fie ceva rău. 

„Îţi spunem adevărul.“ Polițistul mai înalt făcu încă un pas spre ea. 
„Suntem aici ca să te ajutăm.“ Făcu o pauză şi îşi muşcă buzele. În 
ochii lui se citea oroarea şi durerea, iar Mary se simţi din nou ruşinată 
gândindu-se la cum arăta. „De când... de când eşti aici.. aşa?” 

Mary se îndreptă puţin. Încheietura îi zvâcnea de durere, iar sângele 
îi curgea în continuare pe braţ. Nu avea niciun motiv să îi creadă, nicio 
dovadă că spuneau adevărul. Dar nu avea de ales. Îşi puse mâna liberă 
peste piept, acoperindu-se cât putu mai bine. Se gândi să mintă, dar 
ceva îi spunea că asta ar înrăutăți situaţia. „De când... de când aveam 
10 ani.“ 

Ofiţerul cu mustață se lăsă pe marginea patului. Parcă ar fi fost gata 
să plângă, dar clipi de câteva ori. „Câţi ani ai acum?“ 

Îşi ţinu genunchii sub ea şi braţul peste piept. „Cincisprezece.“ 
Obrajii îi ardeau de ruşine, aşa cum nu i se întâmplase niciodată când 
prietenii lui Jimbo veneau în vizită la ea. 

Bărbatul cel înalt se apropie încet de braţul ei. „Stai o clipă. Dă-mi 
voie să te eliberez şi apoi putem sta de vorbă.“ Scoase din buzunar o 
legătură de chei şi căută printre ele până când găsi una mică şi îngustă. 
O strecură în locaşul potrivit din cătuşe, acolo unde numai cheia lui 
Jimbo funcționa, şi brățările metalice se desprinseră de pe încheietura 


CI. 


Îşi duse mâna la piept şi încercă să şteargă sângele, apoi se ghemui în 
colţ şi aşteptă. Nu aveau de gând să o împuşte—de atâta lucru îşi dăduse 
seama. lar dacă voiau să o ducă la închisoare, acum aveau să acţioneze. 
Tremura mai rău decât înainte şi o durea stomacul. 

Bărbatul mai scund şi cu mustață se uită în jur şi observă dulapul. 
Se duse la el, deschise uşa şi apucă un halat de mătase. Era unul dintre 
puţinele ei articole de îmbrăcăminte care nu era transparent. Veni cu el 
spre ea şi i-l întinse. „Poftim.“ 

ÎL îmbrăcă rămânând în aceeaşi poziţie, ca să nu fie văzută. După 
aceea îşi îndreptă spatele. Nu aveau de gând să o ducă la închisoare. 
Altfel ar fi fost deja la jumătatea scărilor. 

Şi asta nu putea însemna decât un singur lucru: Jimbo minţise; tot 
timpul cât locuiseră în casa aceasta, minţise. 

„Poţi să ne spui cum te cheamă?“ Ofiţerul mai înalt se lăsă jos, ca 
să fie la nivelul ei. Vocea îi era blândă, dar nu aşa ca a celor mai mulți 
bărbaţi când veneau să o viziteze. Vocea lui semăna cu vocea unui tată, 
sau a unui bunic, a unei persoane care încerca să o ajute. 

„Mary.“ Îşi îndepărtă şuviţele lungi de pe faţă şi se uită în ochii lui. 
Frica începea să o părăsească. „Numele meu e Mary.“ 

„Mary şi mai cum?“ Polițistul cu mustață scoase un carneţel din 
buzunarul de la spate. „Ştii care este celălalt nume?“ 

Celălalt nume? Da, îl ştia. Jimbo îi spunea aşa tot timpul. „Mary 
Margaret.“ 

„Margaret?“ Ofiţerul scrise ceva în carneţel. „E numele tău de 
familie?“ 

Mary simţi încă un val de ruşine. „Cred că da. Nu... nu-mi amintesc.“ 
Simţea că i se învârteşte capul şi inima bate să-i sară din piept. 

Ofiţerul cel înalt se sprijini de perete şi îşi trecu degetele prin păr. 
„Trebuie să îţi punem câteva întrebări, Mary, dar mai întâi să ne ocupăm 
de încheietura ta.“ Muşchii maxilarului îi erau încleştaţi în timp ce îi 
înfăşura încheietura plină de sânge cu batista lui curată. 


92 


KAREN KINGSBURY 


„Întrebările s-ar putea să fie mai dificile,“ o avertiză el. 

„Bine.“ Mary îşi strânse halatul mai tare în jurul mijlocului 

Ofiţerul îi făcu un semn cu capul partenerului său, apoi se întoarse 
spre ea. „Ţi-a făcut cineva vreun rău de când locuieşti aici jos?“ 

Să-i facă rău? Întrebarea era mai dificilă decât ar fi crezut—nu pentru 
că ar fi întristat-o, ci pentru că nu ştia ce să răspundă. „Jimbo, vrei să 
spui?“ Vocea îi era slabă, timidă. 

„Da. El sau oricine altcineva.“ 

Mary îşi muşcă interiorul obrazului. Într-un gest inconştient, ridică 
mâna şi îşi mângâie obrazul. „Câteodată Jimbo mă loveşte.“ Se trase 
înapoi, pentru că în momentul acela şi-l imagină ridicând mâna să o 
lovească. Închise ochii un moment, iar când îi deschise din nou simţi 
ceva cât se poate de ciudat. Erau umezi şi încețoşaţi. Plângea—ceva ce 
nu mai făcuse din primul an de când venise aici. Dădu din cap. „Da, îmi 
face rău.“ 

Bărbatul cel înalt continuă să îi pună întrebări, iar cel cu mustață 
nota în carnețel—răspunsurile ei, probabil. Se aplecă şi trase adânc aer 
în piept, de parcă i-ar fi fost greu să pună întrebări şi să afle aceste 
lucruri despre viaţa ei. „Îmi pare rău, Mary.“ Scrâşni din dinţi în timp ce 
se îndreptă. „Jimbo nu te va mai lovi niciodată.“ Se uită la ea şi ochii îi 
erau trişti din nou. „Dar altcineva? Ţi-a mai făcut altcineva rău?“ 

Mary îşi lăsă bărbia în piept. „Clienţii... câteodată. Prietenii lui 
Jimbo.“ După atâţia ani de minciuni, se simţea bine să poată spune 
adevărul. 

Ofiţerul cu mustață îşi lăsă jos mâinile în care ţinea carneţelul şi 
creionul. Se uită de la partenerul său la Mary. „Clienţii?“ 

Cu siguranţă ştiau despre clienţi. Doar erau bărbați şi toţi bărbaţii au 
nevoi. Nu era evident că acesta era motivul pentru care se afla acolo? 
Să împlinească nevoile bărbaţilor? Dar din expresia celor doi ofiţeri 
îşi dădu seama că indiferent ce nevoi ar avea bărbaţii, acesta nu era un 
mod normal de a le împlini. Înghiţi în sec. „Jimbo ia banii, apoi trimite 
clienţii aici jos ca să mă viziteze. Nu sunt mulţi. Vreo cincisprezece. 
Sunt mereu aceiaşi şi revin.“ 

„De când face Jimbo treaba asta?“ Bărbatul cel înalt îşi încrucişă 
braţele peste piept. Faţa îi era palidă. 

Mary ridică un umăr şi simţi cum acesta iese prin deschizătura 
halatului. Strânse din nou capetele, acoperindu-se. Brusc realiză un 

lucru. Probabil că nimic din toate acestea nu era normal. Altfel ofiţerii 
nu ar arăta atât de surprinşi, atât de tulburaţi. Ridică privirea spre tavan 
şi simţi cum lacrimile încep să i se prelingă pe obraji. „De când am 
venit aici. Când aveam zece ani.“ 

„În fiecare zi?“ Nu era nevoie ca ofițerul cel înalt să spună ce părere 
are despre toate acestea—era evident ce crede despre faptul că avusese 
clienţi de la vârsta de zece ani. Era dezgustat. 

„Nu.“ Vocea lui Mary tremura uşor. „Dar în majoritatea zilelor. 

Polițistul cu mustață scrise din nou ceva în carneţel. De două ori se 
frecă la ochi cu dosul palmei. Plângea? Era povestea ei atât de tristă şi 
de tragică încât să facă un poliţist să plângă? Polițistul strânse creionul 
între degete şi şopti: „Îl omor pe tipul ăsta!“ 

„Aşteaptă—“ celălalt ofiţer îi făcu semn cu capul partenerului său— 
„nu în faţa fetei.“ 

Şi în momentul acela Mary nu mai avu nevoie să i se explice sensul 
cuvântului „victimă.“ Ştia ce înseamnă, pentru că o simțea în adâncul 
sufletului. O victimă nu avea niciun control asupra a ceea ce îi făceau 
alții şi ceea ce îi făceau alţii erau cele mai cumplite lucruri posibile. 

Ofiţerul cu mustață îşi relaxă mâna şi se uită la ea. „Îmi pare rău, 
Mary. Nimeni—“ spuse el printre dinţii încleştaţi, şi cuvintele sunară 
de parcă ar fi fost prizoniere între buze—,,nimeni nu îţi va mai face rău 
vreodată. Îţi promit.“ 

Mai vru să spună ceva, dar în acel moment se auzi zgomotul mai 
multor mașini ce opreau în fața casei. Maşini şi încă ceva, un zgomot 
ce venea de sus. 

Mary se ghemui şi mai tare în colţ. „Ce e asta?“ 

„Minunat.“ Bărbatul cu mustață îşi coborî din nou carneţelul. „Au 
venit întăririle şi împreună cu ei şi mass-media. Probabil au auzit apelul 
şi au venit să transmită de la faţa locului.“ 

Mass-media? Asta însemna oamenii de la televiziune? Mary ar fi 
vrut să se ascundă sub pat şi să aştepte până când toţi vor fi plecat. 

„Nu prea se găsesc subiecte interesante în ţinutul dealurilor din 
Virginia.“ Ofiţerul cel înalt strânse buzele şi suflă tare, atât de tare încât 
obrajii i se umflară. „Îmi pare rău, Mary. Trebuie să te scoatem de aici 
şi să te ducem undeva unde să fii în siguranţă. Dar va fi multă confuzie 
şi mulți oameni îţi vor pune întrebări când vom ieşi de aici. Nu trebuie 
să le răspunzi, bine?“ 

Mary dădu din cap. Ce voia să spună? O duceau undeva unde să fie 
în siguranță? Unde anume? Îi veni o idee şi ochii i se luminară. „Aţi 
putea să mă duceţi la casa bunicii mele-Peggy? Locuieşte... locuieşte în 
oraş. În New York. 

Feţele ofiţerilor se schimbară şi nu mai părură la fel de şocaţi şi trişti. 
Cel cu mustață aproape că zâmbi. „Ai o bunică?“ Ridică creionul şi 
carneţelul. „Spune-ne cum o cheamă şi o vom suna imediat.“ 

Lacrimile reveniră. Din cauza lor o dureau ochii şi nu putea să vadă 
bine. „Îmi pare rău. Nu... nu îmi aduc aminte.“ 

„Rezolvăm mai târziu.“ Întinse mâna, de parcă ar fi vrut să îi atingă 
braţul, dar se opri. Se duse la pat şi ridică o pătură. Fără să o atingă, o 
aşeză peste umerii lui Mary şi făcu semn cu capul spre scări. „Te vom 
scoate afară acum. Rămâi între noi, bine?“ 

„Bine.“ Tremura din nou. Cum avea să urce scările dacă nu putea 
să-şi mişte picioarele? 

„Dar cum rămâne cu ceilalţi ofiţeri?“ Se uită de la ofițerul cel înalt la 
partenerul său. „Le veţi spune să nu tragă?“ 

“Umerii ofițerului mai înalt se lăsară. „Mary, nimeni nu va trage 
asupra ta. Nu ai făcut nimic rău, înţelegi?“ 

Mary dădu din cap şi făcu un pas spre ei. Îşi trecu mâna peste 
încheietura bandajată şi întoarse capul să se uite încă o dată spre pat. 
Patul în care muncise, dormise şi avusese coşmaruri timp de aproape 
cinci ani. Cum putuse să creadă că era ceva normal? 

Ofiţerul cel înalt făcu semn cu capul spre pat şi apoi spre restul 
pivniţei. „Vrei să iei ceva de aici?“ 

Mary nu ezită. Trecu pe lângă ofițeri şi se duse la canapeaua veche 
lipită de perete. Cu mişcări ce trădau familiaritatea, vâri mâna în spatele 
pernei din mijloc şi scoase de acolo singurul lucru care avea vreun preț 
pentru ea—poşetuţa roşie cu mărgele. Era singurul lucru din lume pe 
care voia să îl ia cu ea oriunde ar fi dus-o ofițerii. Era importantă pentru 
ea din acelaşi motiv pentru care fusese importantă când era mică. 

Îi amintea că cineva, undeva, încă o iubeşte. 

ary inspiră adânc şi îşi termină cafeaua. Uneori când îşi 
spunea povestea se oprea aici. Detaliile vieţii ei erau dificil 
de acceptat în fragmente mari. 

Vizavi de ea, Emma îşi ştergea lacrimile. „Te-au dus la bunica ta 
Peggy acasă?“ 

Mary simţi o greutate în piept. Răspunsul la această întrebare nu era 
niciodată uşor. „Nu. Nu mi-am putut aminti numele de familie.“ Se ridică 
şi se întinse. Atmosfera din î încăpere era închisă, iar afară soarele se arăta 
printre nori. Deschise fereastra și inspiră adânc aerul curat. „Chiar ŞI în 
inima oraşului poţi simţi parfumul bobocilor. Chiar şi în iunie. 

Emma dădu din cap, dar ochii ei nu o părăsiră nicio clipă pe Mary. 
„Ce s-a întâmplat? Unde te-au dus?* 

Mary se aşeză din nou pe canapea. „Putem să reluăm mâine, sau 
putem să facem o scurtă pauză şi să continuăm azi. Tu decizi.“ 

Emma nu ezită. „Te rog, Mary. Vreau să ştiu ce s-a întâmplat. Dacă 
nu te deranjează.“ 

Stabiliră să se întâlnească din nou în biroul lui Mary în zece minute, 
după ce Emma avea să vadă ce fac fetele şi să meargă la baie. 

Când se întâlniră din nou, Emma era neliniştită şi nerăbdătoare. 

„Te simţi bine?* Mary turnase apă pentru amândouă şi îşi reluase 
locul pe canapea. 

„Nu.“ Emma îşi acoperi faţa cu mâinile. Apoi se uită la Mary. „Nu 
pot să nu mă gândesc...“ 

NI p 2 Po 

„Nu a fost corect, ceea ce ţi s-a întâmplat.“ Vocea îi tremura şi îşi 
folosea toată energia pentru a-şi păstra controlul. 


97 


Divine 


„Abuzul nu e niciodată corect. Lasă urme asupra tuturor celor 
implicaţi.“ 

„Dar...“ Emma lăsă capul pe spate şi se uită ţintă la tavan preţ de 
câteva clipe. Lupta ce se dădea în ea era atât de intensă, încât reverbera 
în toată încăperea. „Se presupune că în povestea asta apare şi Dumnezeu, 
nu? Puterea lui Dumnezeu?“ 

„Da. Aşa cum spuneam ieri, povestea nu a ajuns încă la final.“ 

„Dar de ce a permis Dumnezeu aşa ceva?“ Îşi trecu mâna dreaptă 
peste cicatricele de la mâna stângă. „Nu ţi-ai pus niciodată întrebarea 
asta?“ 

Era o întrebare veşnic prezentă, pe care orice victimă o pune la un 
moment dat sau altul. „Vom vorbi despre asta la sfârşitul poveştii mele, 
bine? 

„Promiţi?“ 

Mary zâmbi. „Tu continuă să vii în fiecare dimineaţă, iar eu promit 
să îţi răspund la această întrebare la sfârşit. 

Emma îşi relaxă mâinile, dar rămase aşezată pe marginea scaunului. 
„Bine. Atunci continuă povestea. Ce s-a întâmplat mai departe?“ 

O briză uşoară se strecură în încăpere şi o purtă pe Mary înapoi în 
timp. „Ei bine, în cea mai mare parte a timpului eram atât de speriată de 
noua mea viață, încât mă întrebam dacă nu cumva îmi fusese mai bine 
înainte.“ 

O umbră căzu peste chipul Emmei. „Azi dimineaţă m-am gândit să 
mă întorc la Charlie.“ 

„Mă bucur că nu te-ai întors.“ 

„ŞI eu.“ 

În mintea lui Mary sună un semnal de alarmă. Acesta era primul 
detaliu pe care Emma îl împărtăşise şi dovedea că riscul era încă mare. 
Charlie era bărbatul care abuzase de ea. Dacă Emma se întorcea la 
el, Charlie avea să fie mai mânios ca oricând. Mânios pentru că îl 
părăsise, mânios pentru că durase atât de mult până se întorsese acasă. 
Genul acela de furie nu putea duce decât la un act de violenţă fără 
precedent. 

Mary înghiţi în sec şi îşi păstră gândurile pentru sine. Emma aştepta 
mai multe detalii. „Am petrecut două nopţi într-un spital, iar apoi o 
asistentă socială mi-a explicat că aveam să fiu dată în plasament familial 
temporar. 

La spital era plin de aparate şi de oameni care o înțepau şi îi luau sânge, 
de medici şi asistente care discutau în şoaptă—uneori chiar în faţa ei. 
Când ridicau privirea şi observau că se uită la ei, schiţau un zâmbet 
nervos. 

„Analize, scumpo,“ îi spuneau. „Discutăm despre analize. Trebuie 
să ne asigurăm că eşti bine.“ | 

A doua zi, medicul îi dădu raportul său doamnei Campbell, asistenta 
socială care se ocupa de Mary. „Starea sănătăţii lui Mary este surprinzător 
de bună,“ îi spuse. „Prezintă urme de boli, dar nimic care să îi pună viaţa 
în pericol. Îi vom prescrie un tratament cu antibiotice câteva săptămâni 
şi totul ar trebui să fie în ordine.“ 

„Din punct de vedere fizic.“ Doamna Campbell cobori vocea, 
probabil ca să nu fie auzită de Mary. 

„Da.“ Medicul se încruntă. „Din punct de vedere fizic. Restul... 
bine, restul e în grija departamentului dumneavoastră.“ 

Mary înţelese. Trupul ei avea să fie bine. Dar visurile, speranţele, 
motivele ei de a crede în ziua de mâine... toate acestea erau bolnave, pe 
moarte. 

Tot nu ştia să citească şi erau atât de multe lucruri legate de viaţă pe 
care nu le înțelegea. Sub multe aspecte era încă acelaşi copil pe care 
Jimbo şi Lou îl răpiseră şi îl închiseseră în pivniță cu cinci ani înainte. 

Dar inima ei avea impresia că are o sută de ani. 

Când o externară din spital, doamna Campbell o duse într-o clădire 
numită Direcţia de Asistenţă Socială. Acolo aşteptă într-o cameră 
dotată cu o canapea şi un televizor ca să întâlnească familia de asistenți 
maternali care aveau să o ia în plasament temporar. 

În încăpere era cald şi aerul era închis. 

Mary se aşeză pe canapea şi îşi trecu mâinile peste blugii pe care 
îi purta. Era prima ei pereche de pantaloni de multă vreme şi îi simţea 
aspri şi moi în acelaşi timp. Îi primise de la doamna Campbell, împreună 
cu câteva bluze şi articole de lenjerie—primele din ultimii ani care nu 
erau din dantelă şi transparente. 

Se uită în jur. În extremitatea opusă a încăperii, în faţa televizorului, 
erau doi copii mai mici. De fapt nu sunt mai mare decâi ei. Nu am avut 
ocazia să fiu mai mare decât ei. Oare prin ce au trecul de au ajuns 

aici, la Direcţia de Asistenţă Socială? Oare îşi așteaptă şi ei asistenții 
maternali? 

Ca un prieten vechi, auzi vocea bunicii Peggy: „Poate că mămica ta 
ar pleca, dar dacă ar fi după mine, tu ai rămâne. Aş avea grijă de tine şi 
niciodată nu ai mai suferi de frig, foame sau singurătate. Dacă ar fi după 
mine... dacă ar fi după mine.. 

Vocea ei venea parcă de depui te, estompată de trecerea anilaă 

Mary închise ochii şi încercă să lase vocea bunicii să îi inunde mintea 
şi simţurile. Încă mă cauţi, buni? Nu ştii unde sunt? Expiră cu zgomot. 

Poşetuţa roşie cu mărgele—de asta avea nevoie acum. Vâri mâna 
în buzunarul de la spate şi mângâie cu vârful degetelor mărgeluţele. 
Cumva, în ciuda nebuniei din ultimele zile, încă avea poşetuţa. O 
deschise şi scoase cu grijă hârtia îngălbenită pe care nici acum nu o 
putea citi. Unele dintre litere îi păreau familiare: un i şi un p. 

Odată, demult, bunica îi citise cuvintele de pe acea bucată de hârtie. 
Dar când ajungea la această parte, cuvintele bunicii nu se mai auzeau 
clar. Era ceva despre planurile lui Dumnezeu pentru viaţa ei, nu? Sau 
ea trebuia să-şi facă planuri pentru viaţa ei? Nu mai era sigură. Apropie 
hârtia de ochi şi o studie cu atenţie. 

De ce nu îşi putea aminti partea asta? 

Încă se uita la bucata de hârtie când auzi uşa deschizându-se în 
spatele ei. Mary puse hârtia în poşetuță şi îndesă poşetuţa în buzunar 
cât putu de repede. 

Doamna Campbell intră şi se aşeză lângă ea pe canapea. „Mary, 
familia care te va lua în plasament e aici.“ O cuprinse o senzaţie de 
teroare asemănătoare cu cea pe care o experimentase când ofiţerii de 
poliție veniseră să o salveze. Doamna Campbell aştepta ca ea să facă sau 
să spună ceva. Îşi drese glasul, se ridică şi cobori privirea. Genunchii îi 
tremurau atât de tare, încât se loveau unul de celălalt. 

„Eşti pregătită, Mary?“ 

„Dădu din cap, dar nu ridică privirea. În noua ei viaţă încerca să nu se 
uite în ochii oamenilor. Privirile lor o făceau să se simtă ca o victimă. 

Chipul doamnei Campbell exprima părerea de rău şi neîncrederea în 
cuvintele lui MA În cele din urmă îşi lăsă umerii să cadă şi se întoarse. 
„Urmează-mă.“* 

În momentul în care Mary văzu cuplul mai vârstnic ce aştepta pe 
coridor în faţă uşii, simţi că se relaxează. Numele lor erau Ted şi Evelyn 

şi erau în acelaşi timp bătrâni şi tineri, aşa ca ea. Diferenţa era că Ted şi 
Evelyn erau bătrâni după numărul anilor, cu riduri pe frunte şi în jurul 
gurii. Dar după ce stătu de vorbă cu ei câteva minute, descoperi că erau 
tineri în interior, pentru că fiecare vorbă şi privire pe care i-o adresau 
era încărcată de bunătate. Dintr-odată Mary îşi dădu seama unde mai 
întâlnise oameni ca Ted şi Evelyn. 

Bunica Peggy era aşa, şi ochii lor îi aminteau de ai ei. 

Ted şi Evelyn o duseră cu ei la casa lor aflată în afara oraşului, la o 
jumătate de oră de mers cu maşina de la Direcţia de Asistenţă Socială. 
Mary întrezări o rază de speranţă. Nicăieri nu erau cătuşe, nici cămăşi de 
noapte transparente şi nimeni nu spusese nimic de muncă de dormitor. 

Imediat după ce se instală, Ted şi Evelyn se aşezară lângă ea şi îi 
vorbiră despre aceleaşi lucruri despre care îi vorbise şi bunica Peggy. 
„Mary,“ îi spuse Evelyn, „vrem să îţi vorbim despre Isus. EI are un plan 
pentru tine şi vrea să îţi dea un viitor cu El. Un viitor promiţător.“ 

Lui Mary îi plăcea cum îi vorbeau Ted şi Evelyn, chiar dacă avea 
impresia că vorbele lor nu se refereau la ea. Ea era o victimă, nu? Ce 
speranţă ar fi putut exista pentru cineva ca ea, cineva care crescuse 
într-o pivniță, încătuşată de un pat? 

În seara aceea aşteptă ca Ted să o viziteze şi să îi explice că trebuie 
să îşi câştige întreţinerea, dar acesta nu veni, aşa că Mary începu să se 
întrebe dacă avea aceleaşi nevoi ca ceilalţi bărbaţi. Ted o privea altfel, 
uitându-se la ochii şi la faţa ei, nu la trupul ei. 

În prima dimineaţă Ted pregăti micul dejun, iar Evelyn aduse o cutie 
de carton galben cu alb. În cutie erau cărţi, casete şi seturi de cartonaşe 
cu litere pe ele. Evelyn se aşeză în faţa lui Mary la masa din bucătărie 
şi aşeză în faţa ei toate obiectele din cutie. 

„Aceste casete şi cartonaşe te vor ajuta să înveţi sunetele literelor.“ 
Zâmbi. „Eşti o fetiță deşteaptă. Ai să înveţi să citeşti cât ai zice peşte.“ 

Învăţarea literelor deveni principala lor preocupare. Ted pregătea 
ouă şi pâine prăjită sau terci de ovăz cu zahăr brun, iar Evelyn scotea 
casetofonul, casetele şi cartonașele. „Azi vom învăţa vocalele.“ Zâmbea 
şi o mângâia pe Mary pe mână. „Vocalele reprezintă fundaţia fiecărui 
cuvânt.“ 

Lui Mary îi plăcea mult să înveţe. Cu fiecare zi ce trecea se simţea 
puţin mai deşteaptă şi se gândea că poate acele lucruri frumoase despre 
care îi vorbeau Ted şi Evelyn ar putea deveni realitate. La sfârşitul 

primei luni, Mary cunoştea toate literele şi sunetele aferente lor, iar la 
sfârşitul celei de-a doua luni putea citi cărticelele din primul pachet. 
Erau cărți simple, dar tot cărţi se numeau. 

Într-o dimineaţă, Mary o găsi pe Evelyn în sufragerie. „După ce voi 
învăţa să citesc bine, poţi să mă ajuţi să îi scriu o scrisoare bunicii? 
Încearcă să mă găsească.“ 

„Sigur că da.“ Evelyn o luă de mână. „Poate am putea scrie o scrisoare 
autorităţilor din New York şi ei ne-ar putea ajuta să o găsim.“ 

Discutaseră deja despre faptul că cei de la Direcţia de Asistenţă 
Socială nu reuşiseră să o găsească pe bunica lui Mary. Dar Ted îi spusese 
să nu renunţe niciodată la speranță. Niciodată. „Dacă te caută, trebuie să 
existe o cale să o găsim.“ 

Ted şi Evelyn o învățară pe Mary mai mult decât să citească. O învăţară 
despre calendar, despre bani şi cecuri, despre numele animalelor şi ale 
stelelor şi despre personaje istorice ca Abe Lincoln, Thomas Jefferson 
şi Franklin Delano Roosevelt. Învăţă să conducă maşina lui Ted pe 
câmpul din spatele casei când aveau nevoie de fân pentru cai şi învăţă 
despre Evangheliile după Matei, Marcu, Luca şi loan şi despre faptul că 
Isus a venit să mântuiască toţi oamenii. 

În fiecare seară mergea la culcare cu capul prea plin de informaţii ca 
să se mai gândească la Jimbo şi Lou, la cătuşe şi la clienţi, şi în fiecare 
dimineaţă se trezea flămândă de mai mult. Şi încă ceva: coşmarurile 
dispăruseră şi în sfârşit reuşi să doarmă toată noaptea. 

Ted şi Evelyn îi aminteau mereu că locul ei în casa lor era temporar. 
„Suntem autorizaţi să oferim asistenţă maternală pe termen scurt,“ îi 
spusese Evelyn de mai multe ori. „Înţelegi, Mary?“ 

„Da. Mă veţi ajuta să o găsesc pe bunica Peggy şi după aceea voi 
merge să locuiesc cu ea. 

„Asta vrem cu toţii, scumpa mea. Doamna € anipoell de la i iseăția 
de Asistenţă Socială încearcă în fiecare zi să o găsească.“ 

„Dar... Mary simţi cum o cuprinde brusc frica. 

Evelyn o mângâie pe umăr, cu ochii plini de tristeţe. „Dar s-ar 
putea să fie nevoie să te muţi la o altă familie înainte de a o putea găsi. 
Înţelegi?“ 

„Înţeleg.“ Mary încheie conversaţia. Îi plăcea să stea cu Ted ŞI 
Evelyn. Dacă Dumnezeu avea un plan pentru ea, voia să stea cu aceşti 
oameni de treabă până când cineva avea să îi găsească bunica. Apoi 

avea să meargă să locuiască împreună cu ea în New York, unde avea să 
continue să înveţe şi să crească şi să le trimită scrisori lui Ted şi Evelyn, 
mulțumindu-le pentru tot ce făcuseră pentru ea. 

Mary nu îşi putea imagina cum ar fi să meargă în altă parte. Ori de 
câte ori inima încerca să-i amintească de faptul că orice zi pe care o 
petrecea cu Ted şi Evelyn putea să fie ultima, încerca să reducă vocea 
aceea la tăcere. Nu voia să plece. 

Uneori vorbea cu Evelyn despre viaţa ei în pivniţă, dar numai Să 
scurt. „Îmi spuneau că treaba mea e să împlinesc nevoile clienţilor,“ 
spuse Mary într-o seară înainte de culcare. 

„Greşeau.“ Evelyn nu se mânia niciodată, dar în acel moment tonul 
ei avea ceva tăios. Se uită adânc în ochii lui Mary. „Eşti un copil. Copiii 
trebuie iubiţi, nu folosiţi.“ 

Mary se uită în jos, la pantalonii de pijama. În inimă i se strecurase 
un gând, pe care nu îl putea împărtăşi nimănui, nici măcar lui Evelyn. 
Pe când era încătuşată de pat în pivniţă, uneori, când era cu clienţii, se 
simţea iubită. 

Îi spuneau că o iubesc, o mângâiau pe păr şi pe frunte, şoptindu-i 
lucruri frumoase, pe care nu le auzise niciodată de la Jimbo şi de la Lou. 
Lucruri de genul: „Eşti îngerul meu frumos,“ sau: „Nu ştii cât de mult 
te iubesc.“ 

Pentru ea la asta se redusese dragostea. 

Dar cumva ştiuse că dragostea pe care o simţise din partea bărbaţilor 
care o vizitau în pivniţă nu era genul de dragoste despre care vorbea 
Evelyn. „De aceea m-au luat poliţiştii de acolo, nu? Deoarece copiii nu 
ar trebui folosiți?" 

„Exact.“ Ochii lui Evelyn îi spuseseră lui Mary că aceasta ştia că 
mai erau multe de spus, dar nu avea de gând să insiste. O mângâie pe 
Mary pe păr şi zâmbi. „Putem vorbi despre asta altă dată. Când vei fi 
pregătită.“ 

Dar până la urmă nu mai avură timp. Vestea cea rea veni la sfârşitul 
celei de-a treia luni pe care Mary o petrecuse în familia lui Ted şi Evelyn. 
Evelyn o aduse în sufragerie şi se aşeză alături de ea pe canapea. „Scumpa 
mea, a sunat doamna Campbell.“ Ochii femeii erau plini de lacrimi când 
o apucă de mână. „Au găsit o familie de asistenţi maternali permanenți 
pentru tine. Îşi muşcă buzele. „Vei pleca mâine dimineaţă.“ 

Mary ar fi vrut să ţipe, să se ascundă sub pat, să încuie uşa sau să-L 

implore pe Dumnezeu să oprească soarele, ca dimineaţa să nu mai vină. 
Dar îşi petrecuse cea mai mare parte a vieţii ascunzându-şi sentimentele 
şi, oricât de multe lucruri ar fi învăţat-o Ted şi Evelyn, nu o învăţaseră 
cum să-şi deschidă inima şi să-şi exprime sentimentele în astfel de 
momente. Simţi că buzele i se despart, dar nu se auzi niciun cuvânt. 

„E o familie mai tânără decât noi. Au doi băieţei.“ Evelyn îi dărui 
o jumătate de zâmbet, dar şi acesta se evaporă înainte de a ajunge în 
privire. „Vei avea doi frăţiori.“ 

„Mai spune-mi o dată...“ Mary înghiţi cu greu. Simţi că nu poate 
respira bine şi îşi duse mâna la gât. „Ce înseamnă plasament?“ 

Lumina din ochii lui Evelyn păli. 

Ted intră în sufragerie şi se aşeză lângă soţia lui. „Plasament—“ 
vocea lui era calmă şi tristă „—înseamnă că nu e permanent.“ Îşi 
împreună mâinile şi se uită în Jos câteva momente. Când ridică privirea, 
Mary îşi dădu seama că şi el suferă. „Cu mulţi ani în urmă, Dumnezeu 
ne-a spus să ajutăm copii ca tine, copii care trec printr-un moment de 
criză în viaţa lor şi au nevoie de un cămin sigur pe termen scurt. Pentru 
asta avem autorizaţie din partea statului.“ 

Aceasta era partea pe care Mary nu o înţelegea. Ridică ochii spre el 
şi cu mare greutate reuşi să formeze cuvintele. „Dar încă nu am găsit-o 
pe bunica.“ 

„Ştiu.“ Ted îşi luă soția de mână. „Doamna Campbell va continua 
să o caute.“ 

„Dar...“ Întreaga ei lume se prăbuşea în jurul ei. „De ce pe termen 
scurt?“ 

Chipul lui Ted era blând, dar răspunsul lui fu categoric. „Pentru 
că mulţi copii au nevoie de un loc sigur, Mary, şi nu sunt suficiente 
astfel de locuri. Vrem ca acei copii care trec prin momente de criză să 
cunoască dragostea lui Dumnezeu şi aceasta să fie prima parte din restul 
vieţii lor.“ 

„Asta facem noi.“ Evelyn îşi acoperi gura cu dosul palmei şi clătină 
din cap. Lacrimile îi curgeau pe obraji. „Niciodată nu e uşor, dar, scumpa 
mea, i-am spus că şederea ta cu noi va fi pe termen scurt. Acum te 
lăsăm să pleci, încredințaţi că Dumnezeu are un plan pentru tine.“ 

Mary dădu din cap, dar simţi că inima i se închide şi toate emoţiile se 
ascund din nou în cotloanele ascunse şi reci ale sufletului. Se îndreptă. 
„Bine.“ 

Se ridică şi le aruncă lui Ted şi lui Evelyn o privire care demonstra 
că înţelege. „Mă duc să îmi fac bagajele.“ 

Lacrimile începură să curgă după ce ajunse în camera ei. Ce prostie 
din partea ei să creadă că avea să dureze, că putea să stea cu Ted şi cu 
Evelyn, că putea să continue să înveţe şi să îi lase să o ajute să se simtă 
puţin mai normală cu fiecare zi ce trecea. Ted şi Evelyn îi cumpăraseră 
câteva perechi de blugi, mai multe bluze şi o cămașă de noapte din flanel 
şi le îndesă pe toate în sacul de plastic pe care îl primise la plecarea din 
spital. 

Restul zilei îl petrecu singură, deşi Evelyn încercă să stea de vorbă 
cu ea. | 

Doamna Campbell, asistenta socială, veni să o ia imediat după micul 
dejun a doua zi dimineaţa. 

„Mary—“ Ted îşi puse mâinile pe umerii ei— „rămâi lângă Dumnezeu, 
urmează-L pe EI. EI are toate răspunsurile, scumpa mea.“ 

Făcu un efort ca să nu plângă. „Tu şi cu Evelyn aveţi răspunsurile.“ 

„Pentru că EI ni le-a dat.“ Ted făcu un pas înapoi. „Aminteşte-ţi ce 
ţi-am spus. Rămâi lângă Dumnezeu.“ 

Apoi fu rândul lui Evelyn, care o luă pe Mary în braţe şi o îmbrățişă 
lung, legănând-o şi suspinând. Când îi dădu drumul, ochii îi erau roşii 
şi umflaţi. Îşi şterse obrajii cu palmele şi ridică un deget. „Aşteaptă 
puţin.“ 

Stătură acolo— Ted, doamna Campbell şi Mary—aşteptând într-o 
tăcere încordată revenirea lui Evelyn. Când se întoarse, aceasta avea în 
braţe cutia de carton cu cărţi, casete şi cartonaşe. I-o întinse lui Mary. 
„la-o. Ai ajuns deja la jumătate.“ 

Mary vru să clatine din cap, dar era un dar prea frumos pentru a 
renunţa la el. Luă cutia şi o strânse la piept. „Mulţumesc.“ 

Evelyn îşi duse mâna la gură şi dădu din cap. 

„Mary, trebuie să plecăm.“ Doamna Campbell era în faţa uşii de la 
intrare. „Noua ta familie ne aşteaptă la sediu.“ 

Mary se uită peste umăr spre asistenta socială şi apoi se întoarse din 
nou spre Evelyn. „Când voi fi mare—după ce am să o găsesc pe bunica 
şi am să ştiu citi şi conduce—am să mă întorc.“ O îmbrăţişă din nou pe 
Evelyn. „Aş vrea să o întâlneşti pentru că voi două...“ Vocea i se pierdu. 
Strânse buzele, apoi se uită adânc în ochii lui Evelyn. „Voi două aţi fi 
prietene.“ 

Apoi, cu sacul de plastic într-o mână şi cutia de carton sub braţ, se 
întoarse şi o urmă pe doamna Campbell spre maşină. 
Spre ceea ce avea să fie următorul capitol din viaţa ei. 

ary ar fi fost gata să se oprească, dar Emma nici nu voia să 
audă. 

„Nu trebuie să merg nicăieri, Mary.“ Emma se ridică şi îşi turnă 
un pahar de apă. Uşurinţa cu care se mişca acum o făcea să arate mai 
dezinvoltă. „Fetele tocmai se culcau când am fost să le văd.“ | 

„Bine, atunci... spune-mi dacă trebuie să pleci.“ Mary îşi schimbă 
poziţia, ca să simtă mai bine briza. Dacă Emma era dispusă să asculte, 
ea avea să-şi continue povestea. 


Ted şi Evelyn avuseseră dreptate. Domnul şi doamna Lake erau mai tineri 
şi aveau doi băieţi— Trevor avea şase ani, iar Ty avea patru. Probabil 
erau bogaţi, pentru că aveau o casă cu etaj, piscină, două maşini, două 
televizoare, ba chiar şi doi câini în curtea din spate. 

În primele două săptămâni, Mary nu vorbi prea mult cu ei. Stătea 
în camera ei, făcându-şi de lucru cu conţinutul cutiei de carton— 
cartonaşele şi casetele. Îşi dădea seama că citeşte din ce în ce mai bine 
cu fiecare zi ce trecea. Domnul şi doamna Lake o chemau la masă şi 
vorbeau despre înscrierea ei la şcoală în toamnă, dar nu o presau. Dacă 
voia să stea în camera ei, era în ordine. | 

Şi tocmai asta îşi dorea Mary. În fiecare seară înainte de culcare, Mary 
căuta pe fundul sacului ei alb de plastic şi găsea poşetuţa cu mărgeluţe 
roşii. La sfârşitul celei de-a doua săptămâni petrecute la familia Lake, 
când scoase poşetuţa şi o deschise, scoțând bucata de hârtie din ea, se 
întâmplă ceva uimitor. Putea citi cuvintele—cele mai multe dintre ele. 

Pentru prima oară putea înţelege ce scrisese bunica Peggy pe bucata 
aceea de hârtie. 

Prima parte era ceva ce Domnul voia ca ea să ştie. Că EI avea planuri 
pentru ea, planuri să îi dea nădejde şi încă ceva, ceva ce începea cu 
litera V, iar apoi urma un cuvânt care îi spunea unde poate găsi aceste 
cuvinte în Biblie. Mary nu era sigură, dar credea că înţelege. Însemna 

că Dumnezeu avea un plan şi o speranţă pentru ea nu numai azi, ci şi 
mâine şi în toate zilele de mâine ce îi stăteau înainte. Ultima parte o 
putea citi fără nicio problemă: Mary, voi fi mereu aici pentru tine. Te 
iubesc. Bunica. 

Era târziu şi familia Lake dormea deja, dar Mary era copleşită de 
bucurie. Putea citi! Îşi acoperi gura şi scoase un țipăt uşor. Chiar putea 
să citească! Nu numai atât, dar mesajul era minunat. Bunica o iubea 
şi o aştepta. Acum Mary nu trebuia decât să găsească apartamentul 
micuţ din New York în care locuia bunica ei. Poate avea să vorbească 
cu doamna Lake dimineaţă. 

Strecură bucata de hârtie înapoi în poşetuţă, pe care apoi o ascunse sub 
pernă. Acum, că putea citi, voia să o aibă aproape, ca să o poată scoate 
şi să o poată citi ori de câte ori i se făcea dor de bunica şi se întreba cum 
avea să o găsească. După ce puse poşetuţa la loc sigur, stinse lumina şi 
se gândi la vocea şi la chipul bunicii. Uneori amintirea ei părea atât de 
îndepărtată, încât Mary îşi făcea griji că va dispărea pentru totdeauna. 

Poate dacă exersa mai mult cititul, avea să înveţe şi să scrie. Atunci 
ar fi putut să-şi scrie toate amintirile legate de bunica, să nu uite. Se 
ridică .şi se uită spre colțul camerei, unde își ţinea cutia de carton cu 
materialele pentru citit. Dar colţul era gol. Ochii ei cercetară întreg - 

- perimetrul camerei. Cutia nu era nicăieri. 

Ciudat. Cutia aceea era întotdeauna în camera ei. Poate doamna Lake 
o împrumutase pentru unul dintre băieți. Se culcă la loc şi treptat uită de 
cutie. Avea să vorbească cu doamna Lake şi să o găsească mâine. Era 
pe punctul de a adormi când auzi un zgomot la uşa dormitorului ei. Se 
ridică imediat în capul oaselor, speriată. Zgomotele în miez de noapte îi 
aminteau de pivniţă şi de bărbaţii care veneau uneori mai târziu decât de 
obicei. Pentru o clipă avu impresia că e din nou acolo şi ultimele câteva 
luni nu fuseseră decât un vis. 

Dar apoi uşa se deschise şi în pragul ei îl văzu pe domnul Lake. 
Părea încruntat şi îngrijorat. „Mary?“ 

Strânse plapuma la piept, cu ochii mari. „Da?“ 

„Ai strigat?“ Făcu câţiva paşi în interiorul camerei şi se uită peste 
umăr. Apoi închise uşa încet, fără zgomot. În faţa ferestrei era un felinar 
de iluminat stradal, aşa că avea suficientă lumină ca să-i vadă ochii care 
îi căutau pe ai ei. „Totul e în ordine?“ 

Mary îşi lipi spatele de căpătâiul patului. „Sunt bine.“ Îşi aminti de . 
cutia cu materiale pentru citit. „Ştii cumva unde e cutia mea? Cea cu 
chestii pentru citit?“ 

Domnul Lake râse şi se sprijini de peretele de lângă patul ei. „Sunt 
lucruri pentru copii. Am găsit-o azi dimineaţă şi am aruncat-o la gunoi. 
Eşti mult prea mare pentru chestiile astea.“ 

Mary rămase cu gura căscată. Aruncase la gunoi cutia ei atât d 
prețioasă cu materiale de citit de la Ted şi Evelyn? Cum avea să mai 
înveţe combinaţiile de litere şi cuvintele mai grele? Îşi î ne ucişă braţele 
peste piept. „Erau... erau lucruri speciale pentru mine.“ 

EI îi ignoră comentariul. „Nu ai nevoie de ele.“ Se aşeză la picioarele 
patului. „Pot să te învăţ eu tot ce nu ştii.“ Se uită din nou spre uşă. 
Zâmbetul lui deveni subțire şi rău. „Dar tu ştii deja mai mult decât alte 
fete de două ori mai mari ca tine.“ Se opri, uitându-se la ea. „Eşti sigură 
că nu ai țipat?* 

Ce se întâmpla cu el? Mary îi studie faţa. Expresia din ochii lui îi păru 
familiară şi într-un târziu înţelese. Privirea îi era încețoşată şi la fiecare 
câteva secunde îşi trecea limba peste buza de jos. Nu mai semăna deloc 
cu domnul Lake, ci mai degrabă cu prietenii lui Jimbo. Se ghemui în cel 
mai îndepărtat colţ al patului, cât de departe de el posibil. 

„Totul e în ordine.“ 

Nu avea să o atingă, nu? Doamna Campbell spusese că sunt oameni 
drăguţi. Oameni cu care avea să fie în siguranţă. Înghiţi în sec. „Noapte 
bună.“ 

Domnul Lake o studie de sus până jos şi înapoi. „Pot să te întreb 
ceva?“ 

„Sunt... sunt obosită.“ Se uită spre fereastra aflată la un metru 
distanţă şi apoi spre uşă. Dacă avea să facă o mişcare spre ea, avea să 
fugă—trebuia să fugă. Dar cum avea să treacă de el? Şi unde era bunica 
în timp ce ea trecea prin toate astea? 

„Uite ce vreau să ştiu.“ Domnul Lake veni mai aproape, până ce 

ajunse la distanță de un braţ de faţa ei. „Îţi aduceau bărbaţi în fiecare 
noapte?“ 

Mary tremura şi simţea că o doare stomacul, de parcă cineva ar fi 
lovit-o cu pumnul din nou şi din nou. „Doamna Campbell a spus că nu 
sunt obligată să vorbesc despre asta.“ 

„Da, dar probabil îți lipseşte atenţia.“ Se aplecă spre ea, îşi ridică 
mâna spre umărul acoperit de cămaşa de noapte de flanel şi îşi lăsă 
degetele să alunece de-a lungul braţului. „O fată aşa drăguță ca tine.“ 

Mary se trase înapoi. Asta nu ar fi trebuit să se întâmple. Zilele în 
care împlinise nevoile bărbaţilor se terminaseră. Nu aşa spusese doamna 
Campbell? ,, Domnul şi doamna Lake sunt oameni drăguţi, îţi va fi bine 
acolo. '* Atunci de ce făcea domnul Lake aşa ceva? De ce o atingea? Se 
lipi de perete şi şopti: „Te rog... nu mă atinge.“ 

Domnul Lake se încruntă din nou. „Vreau să te cunosc mai bine, 
Mary.“ Îşi opri mâna la talia ei şi o mângâie cu degetul mare. „Asta vor 
fetele ca tine de la bărbaţi.“ 

„Nu mai vreau.“ Vocea îi era joasă, cuvintele fiindu-i obturate de 
frică. Cum putea să-i explice că niciodată noi voise o astfel de viaţă? Nu 
o voise, nu? Chiar dacă uneori clienţii îi spuneau lucruri drăguţe, nu îşi 
dorise asta. Se cutremură. „Lucrurile sunt... diferite acum.“ 

„Fetele ca tine nu se schimbă niciodată. “ Se apropie şi mai mult. „Va 
fi secretul nostru... Nu îţi va părea rău.“ 

Mary simţi că i se face rău, dar înghiţi senzaţia de greață. La fel erau 
oare şi bărbaţii care o vizitau în pivniță? Aveau soţii şi familii acasă, iar 
ea era micul lor secret? Dacă da, atunci... atunci ea era ceva îngrozitor 
de urât. O fată absolut oribilă. 

Domnul Lake aştepta. Dacă îl refuza, putea să o ia cu forța. Unii 
bărbaţi făcuseră asta şi vânătăile duraseră zile întregi. 

Se uită în jur şi îşi dădu seama că nu are cum să treacă de el. Trebuia 
să îl scoată cumva din cameră. Putea să o sune pe doamna Campbell a 
doua zi dimineaţa şi să o roage să o ducă înapoi acasă la Ted şi Evelyn. 
Dacă trebuia să mintă şi să joace teatru, asta avea să facă. Ar fi făcut 
orice. Îşi lăsă bărbia în piept şi se forță să zâmbească. „În seara asta nu 
mă simt bine.“ Nu e arăta speriată... îşi va da seama că te prefaci. Făcu 
„un efort de voinţă să îşi relaxeze braţele. „Bine?“ 

Expresia domnului Lake se îmblânzi. „Asta înseamnă că mâine seară 
voi avea şanse mai mari?“ 

„Poate.“ Ridică timid din umeri. „Dacă rămâne secretul nostru.“ 

Nu fu nevoie de nimic altceva. Domnul Lake se ridică şi schiţă o 
parodie de salut. „Pe mâine, atunci.“ Zâmbea, dar vocea îi era rece ca 
gheaţa. „Nu îţi va părea rău.“ 

După ce plecă, Mary se culcă și se uită ţintă la tavan. Inima îi bătea 
atât de puternic, încât zgomotul umplea camera. Bum-bum... bum- 
bum... bum-bum. Se uită la ceas şi aşteptă de la 11:45 până la 12:25 şi 
abia atunci—când fu sigură că domnul Lake dormea—se strecură din 
pat. i 

Îşi împachetă hainele în sacul alb de plastic şi vâr? poşetuţa cu 
mărgele roşii sub haine. Doamna Campbell îi dăduse o carte de vizită cu 
numărul ei de telefon. „Foloseşte-l când ai nevoie de ajutor,“ îi spusese. 
„Dacă ai vreo problemă, vreau să ştiu despre ea.“ 

Mary găsi cartea de vizită în sertarul de sus al noptierei şi o strânse în 
palmă. Apoi se întinse din nou, tremurând şi aşteptând zorile. Era vară, 
aşa că soţii Lake se aşteptau să doarmă până după ora 8. Dar ea se duse 
în biroul aflat la capătul coridorului şi o sună pe doamna Campbell. 

„Direcţia de Asistenţă Socială. Cu ce vă pot ajuta?“ 

Mary tuşi. Groaza se lupta în ea cu epuizarea. „Cu doamna Campbell, 
vă rog.“ 

„Îmi pare rău— bărbatul de la celălalt capăt al firului părea să fie cu 
gândul în altă parte—,„lipseşte săptămâna aceasta.“ 

„Dar...“ Panica o izbi ca un pumn în stomac. „Trebuie să vorbesc cu 
ea.“ 

Bărbatul oftă. „Pot să vă fac legătura cu un alt asistent social?“ 

Un alt asistent social? Mary îşi trecu degetele prin părul lung şi 
scutură din cap. Cum ar fi putut să îi spună unui alt asistent social ce se 
petrecea? „Nu, e în ordine.“ Tremura atât de tare, încât abia putea ţine 
receptorul la ureche. „Am să revin.“ Puse receptorul în furcă. 

Dacă nu o putea găsi pe doamna Campbell, avea o singură alternativă. 
Avea să-şi ia lucrurile şi să fugă. Avea să facă autostopul până la New 
York şi odată ajunsă acolo avea să meargă la cel mai apropiat post de 
poliţie. Poliţiştii care o salvaseră din pivniţa lui Jimbo şi Lou fuseseră 
atât de drăguţi cu ea. Cu siguranţă toţi poliţiştii ar fi dispuşi să o ajute. 
Şi odată ajunsă în New York, un poliţist o putea ajuta să o găsească pe 
bunica ei. 

Decizia aceasta o făcu să se simtă puternică. Nu avea să mai stea 

nici măcar o noapte sub acoperişul soţilor Lake, indiferent ce ar fi făcut 
în trecut. Ceea ce simţise înainte fusese greşit. Împlinirea nevoilor 
bărbaţilor nu era dragoste—şi nu avea să fie niciodată. Dar dragostea 
exista. Exista în casa lui Ted şi a lui Evelyn şi acolo unde era bunica ei. 
Avea să plece şi avea să găsească dragostea chiar dacă avea să-şi petreacă 
tot restul vieţii căutând-o. Nu avea bani, aşa că trebuia să facă un efort 
mai mare, dar era în ordine. Trăise pe străzi cea mai mare parte a vieții şi 
supravieţuise. Putea să trăiască din nou pe străzi dacă era nevoită. 

Luă micul dejun târziu în dimineaţa aceea, când ştia că domnul 
Lake e la serviciu. După ce doamna Lake plecă împreună cu băieţii 
la cumpărături, Mary era gata. Nu avea să găsească un moment mai 
potrivit. Afară era cald, dar ea purta o pereche de blugi şi o bluză cu 
mâneci lungi. Intră în baie şi se uită în oglindă. Oricât de urâtă s-ar 
fi simţit în interior, exteriorul compensa din abundență. Dar pentru 
o fugară de 15 ani, faptul că era drăguță nu avea decât să îi creeze 
probleme. 

Luă repede un elastic de păr din sertarul de sus, în care erau lucrurile 
doamnei Lake. Îşi prinse păr ul strâns într-o coadă de cal. Apoi se duse 
la dulapul domnului Lake şi luă o şapcă de baseball. Era mare, dar asta 
nu era o problemă. Aşa putea să îşi ascundă mai bine părul. Îşi luă sacul 
de plastic plin cu haine din faţa uşii şi ieşi cât putu de repede. 

Nu se uită nici măcar o dată înapoi. 

“Casa soților Lake era chiar lângă autostradă, aşa că îşi găsi repede un 
loc chiar înainte de intrarea pe autostradă. Întinse mâna cu degetul mare 
ridicat şi căută privirea fiecărui şofer care trecea pe lângă ea. Văzuse un 
bărbat făcând asta într-un film pe care îl urmărise împreună cu Ted şi 
Evelyn. 

Şoferul celui de-al treilea camion ce se apropie de ea opri şi deschise 
ușa cabinei. 

„Trebuie să ajung la New York,“ îi strigă Mary bărbatului vârstnic 
de la volan. 

„Urcă.“ Îi făcu semn cu capul. „Am să trec chiar prin oraş.“ 

Inima lui Mary bătea să-i spargă pieptul, dar o ignoră. Îşi împinse 
sacul cu haine în cabină şi apoi urcă şi ea. Era o fată dură—asta era 
imaginea pe care căuta să o proiecteze. Se uită direct în faţă. Haide, 
Mary... trebuie să pari mai mare. Îşi drese glasul. „Mulţumesc.“ Îi 
aruncă o privire. „Nu prea am bani.“ 

„E în ordine.“ Bărbatul avea părul şi barba albe. Ochii căprui erau 
calzi şi blânzi. „Poţi să-mi spui Uriaşul Dave.“ O salută. „Dumnezeu 
îmi spune pe cine să iau la ocazie. Eu doar ascult şi mă supun.“ 

Mary simţi că masca îi alunecă. Dumnezeu? Din nou? De ce se tot 
întâlnea cu oameni care voiau să îi spună despre EI? Se uită prin parbriz 
la drumul care li se aşternea în faţă. Cel puțin bărbatul acesta nu avea să 
îi facă rău—nu dacă era ca Ted şi Evelyn şi ca bunica. Îi răspunse însă 
cu aceeaşi voce îngroşată. „Va trebui să Îi mulţumeşti lui Dumnezeu în 
locul meu.“ 

Omul era vorbăreţ. O întrebă despre trecutul ei, iar Mary îi răspunse 
cât putu de vag. 

Bun, îşi spuse, nu m-a recunoscut. 

Din pricina publicităţii care înconjurase salvarea ei din pivniţa lui 
Jimbo, adesea se întâmpla ca oamenii să se uite de două ori la chipul 
ei. După prima săptămână petrecută în casa lui Ted şi Evelyn, aceştia 
îi spuseseră că povestea salvării ei fusese difuzată de televiziunile din 
toată țara. Era inevitabil să fie recunoscută. De aceea îi plăcea să stea în 
casă şi să înveţe. 

Tot drumul Uriaşul Dave vorbi despre faptul că Dumnezeu esie 
copilotul lui, despre voia Domnului şi Îl lăudă pe Isus pentru toate. Era 
de treabă, iar dacă Mary nu ar fi simţit nevoia să joace rolul unei fete 
dure de pe străzi, i-ar fi făcut plăcere să stea de vorbă cu el. În timp ce 
Dave conducea, Mary își aminti ceva ce îi spusese mama ei: „Dacă 
vrei să supraviețuieşti pe străzi, trebuie să fii invizibilă. “ Da, imaginea 
de fată dură trebuia să rămână— împreună cu coada de cal şi şapca de 
baseball. 

„Ei bine, domnişoară, mai avem cam o oră.“ Uriaşul Dave sparse 
tăcerea şi ieşi de pe autostradă. „Hai să mâncăm ceva şi apoi să te ducem 
unde trebuie să ajungi.“ 

Mary era pregătită să fugă în cazul în care Uriaşul Dave nu era 
tipul de treabă care părea să fie. Îşi ținu degetele încleştate pe mânerul 
portierei în timp ce Dave manevră camionul în parcarea unei benzinării 
care avea şi un restaurant. 

Imediat ce parcă, îi făcu semn cu capul. „Poţi să te duci acum, 
domnişoară. Baia e înăuntru.“ 

Mary se relaxă. Totul avea să fie în ordine. Era în siguranţă cu Uriaşul 
Dave şi într-o oră avea să fie în New York. Era mai aproape de bunica— 


113 


SDiuine 


şi poate chiar de mama—decât fusese vreodată de la vârsta de 10 ani. 
Abia aştepta să simtă braţele bunicii în jurul ei şi să o audă spunându-i 
că se gândise la ea în fiecare clipă. 

Înainte de a cobori, vârî mâna în sac, scoase poşetuţa şi o îndesă în 
buzunarul de la spate. Îi zâmbi lui Dave. „Mulţumesc.“ 

Sări jos şi intră pe uşa din faţă în restaurant. La tejghea erau doi 
poliţişti care stăteau de vorbă cu o chelneriță. Când Mary se apropie, se 
opriră şi se uitară la ea. 

* Chelnerița mesteca energic o bucată de gumă. „Masă pentru o 
persoană?“ 

„Nu, mulțumesc.“ Mary îşi aranjă şapca de baseball. Felul în care o 
priveau poliţiştii o făcu să se simtă stânjenită. 

„Hei...“ Unul dintre ofiţeri miji ochii şi făcu un pas spre ea. „Îmi pari 
cunoscută.“ Încă un pas. „Cum te cheamă?* 

Mary gândi repede. „Jane.“ Râse nervos. „Îmi pare rău.“ Făcu semn 
cu degetul spre baie. „Trebuie să plec.“ 

Niciunul dintre poliţişti nu spuse nimic în timp ce ea parcurse cori- 
dorul spre baie cât de repede putu fără să trezească suspiciuni. Oare ce 
ştiau despre ea? Familia la care fusese dată în plasament raportase deja 
dispariţia ei? Dacă da, ajunsese acest lucru la urechile poliţiştilor de 
aici? Nu credea. 

Intră în baie, găsi o cabină liberă şi se sprijini de uşă. Respiră, Mary. 
Respiră. Ofițerul făcea doar conversaţie. Nu se grăbi şi zece minute 
mai târziu îşi şterse mâinile, aruncă prosopul de hârtie la gunoi şi porni 
înapoi pe coridor spre partea din faţă a restaurantului. 

Dar se opri brusc. Restaurantul era plin de poliţişti—cei doi pe care 
îi văzuse înainte şi cel puţin încă patru. Uriaşul Dave stătea între ei, 
dând din cap şi ridicând din umeri. În locul în care se oprise era ascunsă 
de privirile lor, dar nu pentru multă vreme. Dacă vreunul din ei făcea 
câţiva paşi în direcţia băii, cu toţii ar fi ştiut unde este. În acel moment 
Uriaşul Dave îi prinse privirea şi se întoarse imediat spre poliţişti. Dădu 
din cap şi, fără să se uite la ea, făcu un semn cu mâna în aer. 

Se folosea de mâini pentru a le explica ceva poliţiştilor sau îi făcea 
semn ei? Făcu un pas înapoi şi se uită peste umăr. La capătul coridorului 
era o uşă deasupra căreia era un semn pe care scria IEŞIRE. Nu avea 
timp să îi mulţumească lui Dave sau să caute altă cale de ieşire. Era una 
singură. Dacă nu pleca în momentul acela, avea să fie prinsă de poliţişti 

şi dusă... unde? Înapoi la familia Lake? Simţi un fior de-a lungul braţelor 
şi al şirei spinării. 

Prefera să locuiască sub un pod. 

Mişcându-se încet, ca să nu atragă atenţia, se retrase până ieşi din 
câmpul lor vizual. Apoi se întoarse şi împinse uşa ieşirii de urgență. 
Uşa dădea în parcare şi într-o parte văzu aliniate o mulţime de maşini. 
Încercă să citească semnul de deasupra lor. Nu era sigură ce scria pe 
primul rând, dar pe al doilea scria cu litere mari MAȘINI UZATE. Clipi. 
Probabil că maşinile aliniate pe rânduri erau de vânzare. 

Îşi muşcă buzele. Dacă ar reuşi să pună mâna pe o maşină... Ar putea 
conduce până în New York, să găsească un loc sigur şi să parcheze 
maşina acolo. Proprietarii ar găsi-o în cele din urmă. Nu ar fi tocmai 
furt, nu? Doar putea conduce. Ted îi spusese că la țară copiii învaţă să 
conducă de la o vârstă fragedă. Şi nu avea să lovească maşina. Se uită 
încă o dată peste umăr. Indiferent ce avea de gând să facă, trebuia să se 
mişte repede. Aveau să înceapă să o caute din clipă în clipă. 

Inima îi bătea nebuneşte, dar picioarele i se mişcau şi mai repede. 
În câteva secunde străbătu parcarea din spatele restaurantului şi se 
îndreptă spre şirurile de maşini uzate. Când ajunse la ele simţi că o 
copleşeşte frica. Era plin de oameni. Câteva cupluri se plimbau uitân- 
du-se la maşini şi între rânduri erau oameni îmbrăcaţi în haine frumoase. 
Vânzătorii probabil. 

Nu putea să se ducă pur şi simplu la o maşină şi să o ia—nu cu atâta 
lume în jur. Se uită spre restaurant. Nimeni nu venca să o caute, dar nu 
mai avea să dureze prea mult. 

Maşinile din dreapta şi din stânga ei erau încuiate şi nu aveau cheile 
în contact. Se strecură repede printre maşini, până ajunse la un şir de 
camionete. Camionete ca şi cea pe care Ted şi Evelyn o lăsaseră să o 
conducă. Prima camionetă de pe rândul acela avea geamul deschis. Se 
aplecă să se uite înăuntru şi... da, cheile erau pe scaunul din faţă. 

Înghiţi în sec. Poţi face asta, îşi spuse. Ja camioneta, du-te în New 
York şi găseşte-o pe bunica Peggy. Apoi vei putea da camioneta înapoi. 
Se uită în jur şi cu coada ochiului văzu poliţiştii ieşind pe uşa din spate 
a restaurantului. Nu avea mai mult de un minut la dispoziţie. 

Urcă cu grijă în maşină şi apucă cheile. Mâinile îi tremurau în timp 
ce introduse cheia cea mai mare în contact şi porni motorul. Era prea 
târziu să mai dea înapoi acum. Îl văzu pe unul dintre bărbaţii îmbrăcaţi 

frumos îndreptându-se spre ea cu mâna ridicată. Simţi cum o cuprinde 
teroarea, sufocând-o. Trebuia să plece de aici—repede. 

Schimbătorul de viteze era exact ca cel al camionetei lui Ted. 
Manevră schimbătorul de viteze şi ieşi repede din locul de parcare. 
Scrâşnetul pneurilor avea să atragă inevitabil atenţia poliţiştilor, dar nu 
avea de ales. Dacă nu se mişca repede, aveau să o prindă cu siguranţă. 

Nu avea decât hainele de pe ea şi poşetuţa cu mărgele roşii, dar era în 
ordine. Era tot ce avea nevoie. Gura îi era uscată şi îşi trecu limba peste 
buza de jos. „Vin, bunico... Te rog să mă aştepţi.“ 

Aleea era liberă în faţa ei, dar în oglinda retrovizoare vedea mai mulţi 
oameni alergând după ea. „Hai odată, Mary! Mişcă-te!“ Nu era sigură 
unde era intrarea în parcare, dar nu conta. Camionetele puteau trece şi 
peste borduri. De îndată ce observă un loc liber în şirul de maşini, viră 
şi se urcă pe trotuar. Se uită spre stânga. Nu venea nicio maşină. În 
spatele ei urmăritorii se apropiau, iar undeva în depărtare polițiștii se 
apropiau de lotul de maşini. „Bun.“ Inspiră adânc. „Să-i dăm drumul.“ 

Camioneta cobori de pe trotuar şi porni spre autostradă. Fusese foarte 
atentă în timp ce Uriaşul Dave conducea, aşa că ştia în ce direcţie se 
îndreptaseră. Fără să încetinească, intră pe autostradă şi porni în direcţia 
în care merseseră înainte. 

Gata. Se aşeză mai bine pe scaun. Reuşise. Respirația îi reveni la 
normal şi pulsul i se linişti. Nimeni nu ştia încotro se îndreaptă, aşa că 
totul avea să fie bine. 

Îi luă câteva minute să se obişnuiască cu circulaţia de pe autostradă, 
dar ştia că asta e uşor în comparaţie cu ceea ce îi stătea înainte. Trebuia să 
O găsească pe bunica Peggy cât mai repede. Ea avea să le explice situaţia 
poliţiştilor, celor de la Direcţia de Asistenţă Socială şi proprietarilor 
camionetei. Nimeni nu avea să fie supărat pe ea—nu odată ce aveau să 
înțeleagă situaţia. 

Trecu pe lângă o ieşire de pe autostradă şi apoi pe lângă încă una. 
Cu fiecare kilometru parcurs simțea cum se apropie de bunica şi cum 
trecutul dispare. Niciodată nimeni nu avea să o mai încătuşeze de un pat 
într-o pivniţă şi niciodată— niciodată nimeni nu mai avea să o folosească 
pentru a împlini nevoile bărbaţilor. Niciodată. 

Minutele treceau şi nimeni nu părea să o urmărească. Îşi relaxă 
spatele în scaun şi slăbi strânsoarea volanului. Ochii i se umplură de 
lacrimi şi clipi ca să poată vedea şoseaua. „Bunico... vin.“ Nu îi venea 

să creadă că totul era aievea. Avea să o găsească pe bunica Peggy, poate 
chiar azi. Cu fiecare ieşire de pe autostradă pe lângă care trecea se 
apropia de locul în care îşi petrecuse primii ani din viață, locul în care 
avea încă un cămin sigur, un dormitor roz, un ursuleţ roz şi o grămadă 
de cărţi pe care în sfârşit... în sfârşit le putea citi. 

Un zâmbet îi ridică colţurile gurii şi coborî geamul. Nu era bine că 
luase camioneta, dar nu avusese de ales. Avea să o lase undeva unde 
să fie în siguranţă şi faptul că o împrumutase pentru un timp nu avea 
să facă niciun rău nimănui. Vântul văratic îi mângâia fața, îndepărtând 
mizeria trecutului, zgura fiecărei zile de ieri care lăsase urme în inima şi 
în sufletul ei şi care îşi pusese pecetea pe amintirile ei. Bunica avea să o 
aştepte şi putea să locuiască împreună cu ea. Și poate că într-o zi mama 
ei avea să li se alăture şi ea. Pentru că dacă Jimbo minţise în legătură 
cu poliţiştii, poate minţise şi în legătură cu mama ei. Poate nu murise. 
Poate se dusese la bunica Peggy şi amândouă o căutau. 

După ce le găsea, puteau locui toate trei împreună. 

Da, totul avea să fie bine. Simţea deja mirosul din casa bunicii 
şi îmbrăţişarea braţelor ei. Curând, foarte curând. Apăsă pedala de 
acceleraţie şi în acel moment văzu luminile în oglinda retrovizoare. 

Se uită la bord. Nu depăşise viteza legală. Nu pe mine mă caută, îşi 
spuse. Am un avans prea mare. Dar schimbă oricum banda, ajungând 
chiar în margine. În oglindă văzu că maşinile de poliţie câştigă teren. 
Erau două maşini, amândouă cu girofarurile pornite. Schimbară şi ele 
banda, iar Mary simţi că îşi pierde tot curajul. Încă o schimbare de 
bandă şi aveau să fie chiar în spatele ei. 

Greşise. Pe ea o căutau. Pe frunte îi apărură broboane de sudoare 
şi apăsă acceleraţia până la podea. Nu avea de gând să renunţe fără 
luptă, nu când bunica ei era atât de aproape. La următoarea ieşire de 
pe autostradă viră şi încadră camioneta pe rampa de coborâre. Dar în 
faţă avea un semafor pe roşu. Două benzi de maşini oprite la semafor îi 
închideau calea, iar în lateral nu putea să se strecoare cu camioneta. 

Maşinile de poliţie erau chiar în spatele ei. O voce tunătoare se auzi 
din una dintre maşini. „Trage pe dreapta!“ 

Se gândi să încerce să se strecoare pe lângă maşinile din dreapta, cu 
riscul de a le lovi. Dar nu avea să meargă. Poliția putea să o urmărească 
foarte uşor. Şi, în plus, ar fi putut răni pe cineva. Încet, simţi cum viaţa, 

speranţa şi promisiunea se scurg din ea. Trase pe dreapta, opri motorul 
şi se lăsă pe spate. 

Poliţiştii o înconjurară în câteva secunde, cu armele scoase. „Pune-ţi 
mâinile pe cap,“ îi strigă unul dintre ei. 

În clipa aceea Mary îşi dădu seama că totul se terminase. În. 
următoarele zece minute, când îşi puse mâinile pe cap şi cobor? din 
camionetă, în timp ce oamenii se uitau curioşi la ea din maşinile lor, 
iar poliţiştii o percheziţionau, îi citeau ceva ce ei numeau drepturi şi îi 
prindeau binecunoscutele cătuşe la încheieturi, Mary nu se putu gândi 
decât la un lucru—un lucru cât se poate de trist. 

Acelaşi gând avea să o bântuie de-a lungul următorilor trei ani, 
după ce a fost condamnată pentru furt de maşini şi a fost închisă într-un 
penitenciar pentru minori din New Jersey şi după ce s-a descoperit că se 
culca cu profesorul de matematică de acolo. În timp ce studia din greu 
ca să obțină certificatul de echivalare a studiilor liceale şi când a fost 
plasată printr-un program de muncă pe un post de funcţionară la centrul 
New Life [Viaţă Nouă — nitr.], în centrul oraşului Washington, D.C., 
Mary Madison îngădui unui singur gând să îi domine inima şi sufletul. 
Un gând cât se poate de trist. 

Bunica Peggy nu avea să ştie niciodată cât de aproape ajunsese. 

e mma ar fi vrut să plângă pentru Mary. „Bunica ta a avut vreo 
idee unde erai sau că încercai să o găseşti?“ 


„Avea o idee. Durerea din ochii lui Mary îi schimba trăsăturile. „A 
văzut ziarele a doua zi după ce am fost salvată din pivniţa lui Jimbo. A 
sunat la poliţie şi le-a spus că crede că sunt nepoata ei.“ 

„Şi atunci...“ Emma încercă să-şi stăpânească frustrarea. „De ce nu 
v-au pus în legătură?“ 

„Eu nu îmi aminteam numele de familie. lar informaţiile pe care le 
furnizase bunica Peggy nu coincideau cu ceea ce apărea în dosarul meu. 
Bănuiesc că mulţi oameni au sunat după ce fotografia mea a apărut pe 
post. Dacă informaţiile oferite de apelanţi nu se potriveau cu cele de la 
dosar, poliţia ignora apelul. Bunica spusese că numele meu este Mary 
Madison, în timp ce în dosar apărea Mary Margaret.“ 

Umerii Emmei căzură. „E cumplit.“ 

„Da. Ochii lui Mary se umeziră. „Bunica mă iubea atât de mult. Îmi 
spune şi acum cât de mult s-a rugat pentru mine în perioada aceea. Orice 
a încercat, nu a reuşit să mă găsească, dar ştia că poate să vorbească cu 
Isus. Şi Isus putea să- mi vorbească mie. 

„Dar... Îndoiala se strecură în inima Emmei. „Isus nu vorbeşte. 
Adică nu ! vorbeşte cu voce tare.“ Se gândi la mama ei, la credincioşia 
cu care sunase să vadă ce fac ea şi fetele după ce se mutase împreună 
cu Charlie. „Așa spune şi mama. Că poate vorbi cu Isus, iar EI poate 
vorbi cu ea.“ 

„EL ne vorbeşte prin promisiunile din Biblie.“ Mary clipi ca să 
risipească lacrimile care i se adunaseră în ochi. „Şi prin alţi oameni.“ 
Ezită. „Mă uit în urmă la viaţa mea şi văd o mulţime de oameni care, 

într-un fel, au fost asemenea lui Isus pentru mine. Bunica, desigur, Ted 
şi Evelyn, chiar şi Uriaşul Dave, şoferul de camion. Dar mai mult decât 
pe oricine, l-a folosit pe prietenul meu, Nigel.“ Zâmbi. „Partea asta o 
păstrez pentru mâine.“ 

Emma se ridică. Inima îi era trasă într-o mulțime de direcţii diferite. 
Dacă Isus Se apropiase de Mary prin intermediul oamenilor din viaţa ei, 
atunci poate că EI făcuse acelaşi lucru şi pentru ea. Poate nu îşi dăduse 
seama. Era uimită de puterea şi disponibilitatea lui Mary de a-şi spune 
povestea, deşi întoarcerea aceasta în trecut era evident dureroasă pentru 
ea. 

Mary se ridică şi ea şi îşi puse mâna pe umărul Emmei. „Te recunoşti 
în povestea mea? Ai început să vezi fragmente din povestea ta întreţesute 
în povestea mea?“ 

„Da.“ Emma simţi că îi tremură bărbia. „N-am crezut că cineva va 
putea înţelege vreodată.“ 

Mary o îmbrăţişă—o îmbrăţişare scurtă, dar care pentru o clipă îi 
aminti Emmei de siguranța, căldura şi bunătatea pe care le refuzase, 
întorcându-le spatele. Un ocean de suspine creştea în inima Emmei. 

Mama ei încercase să o îmbrăţişeze, dar de când rămăsese însărcinată 
cu Kami, Emma se ferise de fiecare dată, păstrând distanţa. Acum tânjea 
să simtă din nou braţele mamei în jurul ei. De ce nu ascultase de oamenii 
„din viaţa ei, de cei care încercaseră să fie asemenea lui Isus pentru ea? 

Nu putea vorbi, aşa că se despărți de Mary cu un semn din cap şi o 
fluturare grăbită de mână. Luă fetele de la grădiniță, le duse la cantină 
să mănânce, apoi le citi ceva şi le mângâie pe spate până adormiră şi în 
tot acest timp îşi înăbuşi tristețea ce creştea în sufletul ci. 

În cele din urmă, după ce fetele adormiră, luă un caiet din sertarul 
biroului din camera ei şi se aşeză pe scaunul din faţa ferestrei. Abia 
atunci îngădui lacrimilor să vină, şi odată cu ele veni şi o rememorare a 
vieţii ei—a fiecărei decizii greşite şi a fiecărei oportunități irosite... 


Nu avea fraţi sau surori. Mama ei muncea noaptea ca tehnician radiolog 
şi apoi distribuia ziare înainte de răsăritul soarelui. Locuiau împreună 
într-un apartament micuţ şi se descurcau, dar cu greu. Emma purta 
întotdeauna haine cumpărate la mâna a doua, iar zilele de naştere şi 
Crăciunul erau rareori sărbătorite. Chiar şi aşa, Emma considera că viața 

ei e minunată. Mama ei era bună şi blândă, mereu bine dispusă. Credinţa 
era totul pentru mama ei şi, în copilărie, credinţa fusese ceva de la sine 
înţeles pentru Emma—şcoală duminicală la sfârşit de săptămână, studiu 
biblic în fiecare miercuri seara. 

Emma şi mama ei găseau modalităţi de a face economii. Mergeau 
împreună la bibliotecă şi împrumutau cărţi. Pe cele mai dificile i le 
citea mama cu voce tare, iar pe cele mai simple, ca de pildă Stuar/ 
Little şi Charlotte s Web, le citea singură. Când ajungeau la pasajele 
amuzante—când Stuart era cât pe ce să ajungă în canalizare din chiuveta 
din bucătărie, sau când porcul Wilbur încerca să zboare—puneau cartea 
jos şi râdeau, uneori atât de tare încât le dădeau lacrimile. 

Mama ei a învățat-o cum să facă plastilină de casă din făină, apă şi 
colorant alimentar, iar în sâmbetele ploioase făceau împreună proiecte 
de lucru manual şi cântau cântecele country difuzate la radio. 

Emma auzise nenumărate poveşti despre tatăl ei, Jay, şi despre felul 
în care o salvase pe mama ei de pe străzile oraşului Washington, D.C. 
Dar nu realizase cât de mult îl iubise mama ei până într-o zi, pe când 
avea 12 ani. Emma intrase în camera mamei ei în căutare de pastă de 
dinţi. Acolo o găsise pe mama ei, aşezată pe un scaun, plângând de 
parcă inima i s-ar fi rupt în două. 

„Mamă...“ Emma se apropiase de ea şi abia atunci observase albumul 
pe care Grace îl ţinea în braţe. Era un album pe care mama ei i-l arătase 
cu câţiva ani înainte. „Te uiţi la fotografii cu tata?“ 

Mama ei nu îi răspunse. Puse albumul jos şi îşi deschise braţele. 
„lubita mea...“ 

Emma se apropiase de ea, se aşezase pe genunchi şi o îmbrăţişase 
lung. 

„L-am iubit... atât de mult.“ Mama ei continuase să plângă. Când 
în cele din urmă suspinele se opriseră, mama ei se desprinsese din 
îmbrăţişare şi se uitase cu atenţie la Emma. „Ar trebui să fie aici, ca să 
aibă grijă de tine. Creşti şi... ai nevoie de el.“ 

Emma nu ştiuse ce să spună. Nu îşi cunoscuse niciodată tatăl, aşa 
că nu putea să se raporteze la moartea lui la fel ca mama ei. Dar în 
după-amiaza, aceea, pierdută în îmbrăţişarea mamei ei, cu obrajii. 
umezi de lacrimile ei, simţise o senzaţie copleşitoare de pierdere. 
Dacă ar fi trăit? Cât de diferită ar fi fost viaţa ei dacă un tată ca Jay 
Johnson ar fi fost lângă ea, să o protejeze şi să îi poarte de grijă? 

Uitându-se în urmă, Emma era sigură că schimbarea din inima ei se 
petrecuse în ziua aceea—schimbarea care a adus mânia în sufletul ei, 
s-a insinuat între straturile complicate ale adolescenţei, a mocnit şi a 
crescut acolo. Cum îndrăznise Dumnezeu să îi ia tatăl de lângă ea? Cum 
îndrăznise tatăl ei să le lase singure, să o lase pe mama ei să se chinuie 
cu două slujbe şi să fie mereu obosită, neliniştită şi epuizată? 

Chiar dacă avea două locuri de muncă, mama ei încercase să fie totul 
pentru ea—şi mamă şi tată. După ce Emma a împlinit 13 ani, vecina nu 
a mai venit să doarmă noaptea pe canapea, ca Emma să nu fie singură. 
Banii pe care mama Emmei îi dădea femeii pentru acest serviciu au 
reprezentat diferenţa dintre blugi şi tricouri de adolescenţi pentru Emma 
şi hainele cumpărate la mâna a doua. 

„Vei fi în siguranţă, Emma. Voi încuia uşa şi nici măcar nu îţi vei da 
seama că am fost plecată.“ 

Dar Emma îşi dădea seama. 

Stătea culcată cu ochii larg deschişi şi tresărea la fiecare sunet. În 
imaginaţia ei, vântul era o voce înfricoşătoare care îi şoptea că este 
singură-singurică, iar zgomotele clădirii vechi erau oameni răi care 
încercau să pătrundă în casă şi să îi facă rău. În cele din urmă adormea. 
Dimineaţa, după ce mama ei termina de distribuit ziarele, ajungea 
acasă şi o îmbrăţişa strâns. „Sunt atât de fericită să fiu acasă dimineaţa, 
Emma.“ 

Înainte de a pleca la şcoală, Emma şi mama ei se ţineau de mâini şi 
mama ei se ruga pentru ea. 

„Doamne, protejeaz-o pe Emma, ajut-o să fie o lumină pentru alții 
şi să se îndrăgostească tot mai mult de Tine cu fiecare zi ce trece. În 
Numele lui Isus mă rog. Amin.“ 

Emmei îi plăcea senzaţia de apropiere de mama ei, dar cuvintele 
rugăciunilor ei o lăsau rece întotdeauna. Să o protejeze? Dumnezeu îi 
luase deja tatăl, un bărbat cunoscut pentru abilitățile lui de a proteja 
fetele. De ce credea mama ei că Dumnezeu ar avea vreo intenţie de a 
o proteja acum? Nici partea cu lumina nu se potrivea. Imaginea pe care 
i-o aducea în minte rugăciunea mamei ei era cea a unui anunţ publicitar, 
de parcă mama ei ar fi vrut să trăiască în aşa fel încât să proclame 
prin acţiunile ei: „Aveţi credinţă în Dumnezeu! Vă va face bine!“ 
Dar credinţa nu o ajutase pe mama ei şi cu siguranţă nu îl ajutase pe tatăl ei. 
Cât despre dragoste, Emma voia mai mult decât o emoție trâmbiţată 

din partea unui Dumnezeu invizibil. Pe când ajunsese la liceu, singura 
dragoste care i se părea că are sens era cea oferită de băieţii de vârsta ei. 

Mama ei credea că dacă munceşte noaptea şi dimineaţa devreme, îi 
oferă mai mult fiicei ei. Dar pe când avea 15 ani, Emma descoperi cum 
să se folosească de absenţa mamei ei. Se înhăită cu un băiat cu trei ani 
mai mare decât ea, un băiat ai cărui părinţi pierduseră controlul asupra 
lui. 

Când îi spusese că e singură acasă în fiecare noapte, băiatul ridicase 

sprâncenele. „În fiecare noapte?“ 

„Mda.“ Emma î îşi lăsase capul într-o parte şi îi zâmbise sfios. „Şi mă 
simt tare singură.“ 

Băiatul găsise o metodă de a-i alina singurătatea în seara următoare. 
Apăruse la o oră după ce mama Emmei plecase la serviciu şi rămase cu 
ea până la răsăritul soarelui. Şi astfel se contură un nou tipar în viaţa ci. 
Tatăl ei nu era prezent ca să aibă grijă de ea, dar niciodată nu ducea lipsă 
de băieţi dispuşi să facă acest lucru. 


Amintirea se estompă şi Emma simţi gustul amărăciunii adunate de-a 
lungul anilor. 

Mama ei avusese încredere în ea, se rugase pentru ea în toţi acei ani. 
Cum putuse să întoarcă spatele tuturor lucrurilor care contau pentru ea? 
Ochii i se umplură din nou de lacrimi, dar le lăsă să curgă în tăcere, ca 
să nu le trezească pe Kami şi pe Kaitlyn. 


Pe când avea 15 ani şi jumătate, realiză fără surprindere că nu se mai 
simte apropiată de mama ei. Amândouă observaseră acest lucru, pentru 
că într-o sâmbătă dimineaţa mama ei o luă după umeri şi îi sugeră: 
„Poate avem nevoie de o zi de lucru manual, nu, Emma?“ 

Emma dădu ochii peste cap. „Am teme de făcut, mamă.“ Şi cu asta 
basta. 

Desigur, motivul distanței dintre ele avea prea puţin de-a face cu 
faptul că nu mai citeau împreună cu voce tare şi nu mai făceau împreună 
lucru manual în după-amiezele ploioase de sâmbătă. Emma abia reuşea 
să se uite în ochii mamei ei fără să se simtă vinovată. Dar chiar mai 

puternică decât vinovăția era senzaţia de siguranță şi protecţie pe care o 
trăia în braţele unui băiat—nu în fiecare noapte, dar în cele mai multe. 

Numele şi feţele băieţilor se schimbau, dar întotdeauna era cineva 
care se furişa pe uşă după lăsarea întunericului. 

Pe când era în clasa a X-a, îl cunoscu pe Terrence Reid, un jucător de 
fotbal tăcut, care visa să devină medic într-o zi. Terrence locuia la câteva 
străzi distanţă şi în anul acela începu să o conducă acasă de la şcoală. 

„Nu e un ocol prea mare,“ spunea el ridicând din umeri. „În plus, îmi 
face plăcere conversaţia.“ 

Terrence era un băiat dus la biserică, unul dintre puţinii jucători din 
echipa de fotbal care nu consuma băuturi alcoolice şi nu stătea până târziu 
în oraş vinerea seara. „Dacă vreau să ajung medic într-o bună zi, nu am 
voie să greşesc,“ îi spuse el odată. „Trebuie să respect planul.“ Emmei 
i se părea că e diferit. Era amuzant, bun şi se simţea în siguranţă cu el. 
Nu avea nici înfăţişarea atrăgătoare şi nici personalitatea îndrăzneață 
a celorlalţi băieţi care o curtau, şi în timp deveniră prieteni. Discutau 
orice subiect în drumul lor zilnic spre casă, cu excepţia unuia—ceilalţi 
băieţi din viaţa ei. 

Terrence nu întreba niciodată, iar ea nu îi oferea informaţii despre 
acest subiect. Emma se gândea că Terrence ştie despre ceilalți băieţi 
din viaţa ei. Indiferent dacă ştia sau nu, ei erau acolo. Şi deşi Terrence 
rămase prietenul ei până în ziua în care se mută cu Charlie, ei doi nu 
ieşiră niciodată la o întâlnire—nici măcar nu luară în calcul această 
posibilitate. 

Uneori, băieţii care petreceau noaptea la ea îi ofereau Emmei droguri 
sau o bere rece, dar ea refuza de fiecare dată. Chiar dacă era o păcătoasă 
pentru că accepta ca băieții să-şi petreacă noaptea la ea, nu ajunsese atât 
de jos încât să recurgă la droguri. Nici pe departe. 

Dar o decizie a dus în mod firesc la alta. În vara de dinainte de clasa 
a XI-a, Emma a încetat să mai meargă împreună cu mama ei la biserică, 
pentru că i se părea că nu mai are sens să se prefacă. „Eu nu cred aşa 
cum crezi tu. Emma îşi puse mâinile în şolduri şi spuse pe un ton mai 
obraznic decât intenționase: „Nu mă obliga să merg, mamă. Nimic nu 
poate fi mai rău decât să mă prefac că cred, când de fapt nu cred.“ 

„Ce s-a întâmplat cu tine?“ Vocea mamei ei era mai încordată şi 
tonul mai ridicat decât de obicei. „Când ai încetat să mai fii fata pe care 
o ştiam eu?“ 

Emma nu avu niciun răspuns. Pur şi simplu se întoarse şi fugi din 
cameră. | 

Înainte de a pleca la serviciu în seara aceea, mama ei bătu la uşa 
dormitorului Emmei. „Emma?“ 

Ar fi vrut din tot sufletul să deschidă uşa şi să alerge în braţele mamei 
ei, să se agaţe de ea aşa cum se agățase când avea 12 ani şi o găsise 
plângând cu pozele tatălui ei în braţe. Dar drumul dintre atunci şi acum 
era prea lung, prea cotit şi prea complicat ca să-l mai poată parcurge în 
sens invers. 

Decizia fusese luată atunci când începuse să aducă băieți acasă 
peste noapte. În seara aceea închise ochii strâns, ignoră lacrimile care 
îi înceţoşau vederea şi strigă la mama ei: „Lasă-mă în pace! Tu nu 
înţelegi!“ 

Clanţa se lăsă în jos şi preţ de câteva momente păru că mama ei avea 
să intre oricum. Cu jumătate de inimă Emma şi-ar fi dorit să intre. Dar 
apoi auzi cum mama ei dă drumul clanţei şi se îndepărtează. 

După aceea Emma nu mai merse la biserică, iar mama ei nu o mai 
chemă. Fiecare îşi ocupase poziţia, în colţuri opuse ale ringului. Linia 
de bătaie fusese trasată şi niciuna din ele nu făcu vreun efort real de a - 
cirece. 

În toamna în care începu clasa a XI-a, Emma rămase însărcinată. 
Fusese cu doi băieţi în luna anterioară și habar nu avea care dintre ei 
era tatăl. Cei de la clinica de specialitate de pe strada lor se grăbiră să o 
ajute cu avortul—şi cu următorul, şase luni mai târziu. 

La momentul acela Emma nici măcar nu se mai simţea vie. 

Pusese capăt vizitelor băieților, dar nimic nu putea opri coşmarurile 
cu feţe de copii care o bântuiau noaptea. La scurt timp după aceea 
începu să audă vocile. Într-o seară se spăla pe dinţi la chiuveta din baie 
şi ridică ochii să se uite în oglindă. | 

Eşti o ucigașă, Emma. Eşti un nimic. Ar trebui să-ţi iei singură viaţa, 
aşa cum ai luat viața acelor copilaşi. Eşti nimic... eşti un gunoi, Emma. 
Nimic altceva decât un gunoi. 

Uneori îşi punea mâinile peste urechi ca să oprească vocile, dar nu. 
funcţiona. Vocile nu veneau din afară, ci din interiorul ei. 

O lună mai târziu reveni la practica de a aduce băieţi acasă peste 
noapte şi de data aceasta, când unul dintre ei scoase o țigară rulată și i-o 

"oferi, ezită. 

„Haide,“ zise el. „În 15 minute vei fi pe o altă planetă.“ 

Ia-0, Emma... pe cine încerci să păcăleşti? Nu eşti cu nimic mai bună 
decât un drogat... nu eşti mai presus de aşa ceva. De asta ai nevoie, 
Emma. Încearcă, vei vedea. 

Vocea o tachina, o îmboldea, aşa că duse ţigara la buze. „Mi-o 
aprinzi, te rog?“ 

„Sigur că da, iubito.“ Băiatul o aprinse şi urmă exact ceea ce îi 
spusese. În 15 minute era pe altă planetă. 

Euforia indusă de droguri era ceva mai bun decât tot ce încercase 
până atunci—mai bun decât controlul asupra propriei vieţi şi mai bun 
decât băieții. Pentru că atunci când se droga, vocile tăceau. Cel puţin la 
început. 

Era în ultimul an de liceu când mama ei găsi o cutie de țigări cu 
marijuana într-un sertar din dulapul ei. „Ce îţi faci, Emma?“ Ridică una 
dintre ţigările strâns rulate. „Asta ai devenit? Asta e tot ce îţi doreşti 
pentru viaţa ta?“ 

Mânia mamei ei fusese aprigă, dar se stinsese repede. Era deja prea 
epuizată ca să mai lupte cu ea. O lună mai târziu o opri pe Emma pe 
coridor. „Ştiu ce faci şi nu am să te opresc.“ 

„Ce vrea să însemne asta?* Chiar dacă tonul Emmei era crud, din 
nou simţi dorinţa de a-şi îmbrăţişa mama şi de a izbucni în lacrimi, de 
a-i spune că îi pare rău pentru tot ce a făcut şi de a o implora să o ducă la 
bibliotecă. Doar o dată. Dar ideea aceea dispăru la fel de repede precum 
apăruse. 

„Ştii bine ce înseamnă.“ Mama ei era mai calmă ca oricând, dar în 
ochii ei văzu o mare de durere. „Când nu sunt acasă aduci aici băieţi şi 
te culci cu ei. Mi-au spus vecinii. Mă rog pentru tine, dar nu pot să te 
oblig să duci viaţa pe care mi-aş dori-o pentru tine.“ Zâmbi trist, dar nu 
mai mult de câteva secunde. „Ie iubesc. Te voi iubi întotdeauna. Dar te 
las în mâinile lui Dumnezeu. Numai EI te mai poate ajuta.“ Mama ei îi 
susținu privirea preţ de câteva clipe. Apoi se întoarse şi se îndreptă spre 
camera ei. 

Emma ar fi vrut să îi strige să se oprească, să se întoarcă. Ar fi vrut 
ca mama ei să lupte mai mult înainte de a-i da drumul. Nu voia să fie 
lăsată în mâinile unui Dumnezeu în care nu credea. Aşteaptă, mamă... 
vino înapoi... 

Dar cuvintele îi muriră pe buze şi nu mai auzi decât vocile. 

Vezi? Nimeni nu te mai poate ajuta, Emma. Nu ai nicio valoare. Cu 
cât vei pleca mai repede din casa asta, cu atât mai fericită va fi mama 
ta. 

Şi acesta deveni mesajul pe care îl auzea zi după zi. 

poi urmă partea înfricoşătoare din povestea Emmei. Tot ce 

ţinea de viaţa ei cu Charlie era terifiant. Inima Emmei se opri 
o clipă, după care o luă la galop. Dacă'cumva Charlie ştia că e aici, la 
adăpost? Dacă cumva venea după ea? 

Vine după tine, Emma. E pe drum şi te va omori! Aşa cum şi tu i-ai 
omorât pe copilaşii aceia doi şi toate speranțele mamei tale şi— 

„Nu!“ Emma gesticulă cu mâna, alungând vocea. 

În spatele ei, una dintre fetiţe se mişcă. Se întoarse, dar niciuna din 
ele nu era trează. Îşi duse degetele la buze şi se uită pe fereastră. Se forță 
să expire încet. Charlie nu venea după ea. Dacă ar fi ştiut că e aici, ar fi 
venit deja. 

Simţi o durere surdă în piept când se uită la caietul pe care îl ținea în 
braţe. De ce nu ascultase de mama ei de la bun început? Şi ce dacă îatăl 
ei murise? O mulţime de copii îşi pierd părinţii. Nu trebuia să întoarcă 
spatele tuturor lucrurilor în care credea mama ei. Cu ce o ajutase asta? 
La fel de bine ar fi putut să-şi piardă ambii părinţi—şi totul ca urmare 
a propriei ei decizii. 

Ridică stiloul şi văzu în faţa ochilor chipul drag al mamei ei. 


Dragă mamă, 
Îmi pare rău. Îmi pare atăt de rău. 


Atât reuşi să scrie înainte ca lacrimile să o copleşească din nou. 
Mama ei făcuse atât de multe pentru ea—avusese două slujbe, se rugase 
pentru ea şi avusese încredere în ea, chiar şi atunci când ea sfidase tot ce 
îi ceruse şi tot ce credea mama ei. 

Scrisoarea aceasta apăsa pe inima Emmei, umplându-i mintea de 
lucruri pe care ar fi vrut să le spună. Dar îngăduise amintirilor să o poarte 
până aici. Poate trebuia să retrăiască şi restul înainte de a încerca să explice 
ce făcuse şi înainte de a face pasul următor în relaţia cu mama ei. 

Emma închise ochii... 


La o lună după absolvirea liceului, Emma se angajă la un restaurant aflat 
la câteva străzi distanţă de casă, şi în următoarea săptămână îl cunoscu 
pe Charlie. Era hispanic, lucra ca om de ordine la barul de peste drum și 
emana putere şi intensitate. Avea puţin sub 1,80 m, dar era bine făcut şi 
privirea lui îi determina pe mulţi să păstreze distanţa. 

Nu şi pe Emma. 

În preajma lui Charlie se simţea în siguranță. El trecea tot iza] pe 
le ea, iar când ea avea pauză, se furişa pe aleea din spatele restaurantului, 
unde se întâlnea cu el şi se sărutau. 

„Eşti cea mai frumoasă fată pe care o cunosc,“ îi şoptea el. 

lar ea se topea în braţele lui. „Ştii cum mă simt când sunt cu tine?“ 

„Cum?“ întreba el în timp ce o săruta pe gât. 

„Protejată.“ Apoi îi zâmbea larg. „Nimeni nu îndrăzneşte să se ia de 
mine când sunt cu tine.“ 

„Dacă ar îndrăzni careva, l-aş omori.“ 

Emma râdea, flatată că sentimentele lui Charlie pentru ea erau atât 
de profunde. 

Dar după câteva săptămâni una dintre celelalte chelneriţe o încolţi 
pe Emma în bucătărie şi o atenţionă. „Îşi bate prietenele. Stai departe 
de el.“ 

„Eşti geloasă, atâta tot.“ 

„Nu, vorbesc serios. Ultima lui prietenă a lucrat şi ea aici până când 
Charlie a băgat-o în spital.“ 

Dar Emma ignoră avertismentul. Charlie nu ar fi putut să o bată 
niciodată. Era puternic, dar îşi folosea forţa pentru a o proteja. Era 
convinsă. Două luni mai târziu, când el îi ceru să se mute împreună, 
Emma nu ezită deloc. 

Acasă, mama ei stătu în uşa dormitorului, cu lacrimile curgându-i pe 
obraji, şi o privi cum îşi face bagajele. „Am greşit eu cu ceva? N-am 
observat ceva de-a lungul anilor?“ 

Emma continuă să împacheteze. 

„Dacă nu va merge, eu voi fi aici, Emmâă. Întotdeauna voi fi aici. Nu 
am vrut niciodată să se ajungă aici.“ 

„Uite ce e.“ Emma expiră lung. „Nu e vorba de tine, mamă. E vorba 
de mine. Am nevoie de libertate.“ Simţi din nou împunsătura îndoielii 
adânc în suflet—dorinţa de a se opri şi de a o implora pe mama ei să o 
țină, să nu îi dea drumul niciodată, versus dorinţa de a trece pe lângă ea 
fără să se oprească să-și ia rămas-bun. Era mânia, desigur. Mânia care i 
se cuibărise în suflet pe când nu avea decât 12 ani. 

În cele din urmă Emma se opri doar atât cât să îşi îmbrăţişeze 
stingherită mama. „Păstrăm legătura.“ | 

- „Am nevoie de o adresă sau de un număr de telefon.“ Pentru prima 
oară în după-amiaza aceea, mama ei se mânie. „Dacă aşa ai de gând să 
pleci, poate greşesc. Poate nu ar trebui să te mai întorci.“ 

„Foarte bine.“ Consumată de sentimente de vinovăţie, Emma trecu 
pe lângă mama ei, intră în bucătărie, luă carneţelul de lângă telefon şi 
scrise un număr. „Poftim. Acum mă poţi suna.“ Chiar în timp ce vorbea 
se întreba de ce se poartă atât de rece cu mama ei? De unde tonul plin 
de mânie? Cum trecuse de la a o considera pe mama ei cea mai bună 
prietenă la a o trata ca pe un duşman? 

Nu avea niciun răspuns, aşa că Emma îi aruncă un rămas-bun 
grăbit mamei ei în drum spre uşă. Se urcă într-un taxi şi în drum spre 
apartamentul lui Charlie îşi făcu o promisiune: oricât de multe greutăţi 
avea să întâmpine, nu avea să se întoarcă niciodată în casa mamei ei. 
Nu înainte de a-şi croi un drum în viață. Nu înainte de a-şi continua 
educaţia, de a obţine un loc de muncă și de a avea o oarecare stabilitate. 
Atunci poate că ar putea căuţa un numitor comun. 

Dar în ciuda bunelor ei intenţii, niciunul dintre aceste visuri nu se 
materializă. Când Charlie o lovi prima oară, era deja însărcinată în şase 
săptămâni cu Kami. leşise să cumpere lapte şi pâine şi se întorsese de la 
magazin şi cu un borcan de unt de arahide. 

Charlie strânse din buze şi mormăi: „Am spus... lapte şi pâine. Nimic 
mai mult.“ 

„Charlie, aproape că am rămas fără unt de arahide.“ Râse nervos. 
„Nu am făcut decât să ne scutesc de un drum.“ 

„Nu eşti tu şefa la banii mei.“ O împinse până în cealaltă parte a 

bucătăriei şi Emma se lovi cu spatele de colţul blatului. „Mă usuci de 
bani.“ 

Emma se înfurie şi văzu roşu în faţa ochilor. Fără să se gândească, se 
repezi la el ţipând: „Cum îndrăzneșşti să pui mâna pe mine!“ ÎL împinse, 

„dar Charlie nici nu se clinti. „Oamenii m-au avertizat, iar eu ţi-am luat 
apărarea!“ ÎL împinse din nou. 

În timpul tiradei ei, furia din ochii lui crescu. Când ajunse la câţiva 
centimetri de el, ridică mâna şi o plesni cu toată puterea peste faţă. Forţa 
loviturii o trânti pe spate şi, stând culcată pe podea, cu faţa pulsând de 
durere, Emma realiză un adevăr cât se poate de dureros. 

Avertismentele cu privire la Charlie fuseseră întemeiate. 

Ridică capul şi duse mâna la ochiul drept. Zona era deja umflată 
şi dureroasă, dar nu sângera. „Charlie...“ Lacrimile îi împăienjeniră 
vederea. Întinse mâna spre el, cu vocea la fel de slabă ca a unui copil. 

Ochii lui se umplură de tristeţe şi regret. „Emma...“ Căzu în genunchi 
lângă ea şi o apucă de mână. „Îmi pare rău. N-am vrut.“ 

Se trezi în braţele lui înainte de a avea timp să-şi cântărească decizia. 
În ziua aceea, printre scuzele şi promisiunile lui şoptite, Emma se 
convinse singură că totul avea să fie bine. Da, Charlie avea o problemă 
de temperament. Dar o iubea. Aveau să fie părinţi la urma urmei. Dacă 
cineva putea să-l ajute să renunţe la izbucnirile de furie, ea era aceea. 

“Acelaşi lucru şi-l spuse în fiecare lună în următorii patru ani, timp 
în care le născu pe Kami şi pe Kaitlyn, vizită secţia de urgenţe de vreo 
15 ori pentru suturi şi tomografii şi de multe ori refuză să iasă din casă 
pentru că vânătăile erau prea închise la culoare ca să poată fi acoperite 
de machiaj-—chiar şi pe pielea ei de culoarea caramelului. 

Charlie nu voia să îi facă rău. Charlie o iubea. Charlie putea să se 
schimbe. 

De-a lungul acelor patru ani făcu tot posibilul să îşi evite mama. [i 
programa vizitele între bătăi, iar când mama ei devenea suspicioasă, 
inventa tot felul de poveşti. Căzuse pe scări, sau se împiedicase în parc. 
Conversaţiile lor erau mereu tensionate, pentru că în adâncul sufletului 
Emma se îndoia că mama ei o credea. 

După fiecare vizită, mama ei îşi lua poşeta şi cheile de la maşină, 
îmbrăţişa şi săruta fetele, apoi se uita lung şi trist la Emma. Privirea ei 
pătrundea până în cele mai întunecate locuri din inima Emmei, chiar 
dacă aceasta nu se arăta afectată. 

„Te iubesc, Emma.“ Mama ei o lua cu blândeţe de umeri şi o săruta 
pe frunte. „Poţi să vii acasă oricând. Tu şi fetele.“ 

Emma îşi ridica braţele şi expira lung. „Sunt fericită, mamă. De câte 
ori trebuie să-ţi spun?“ 

Mama ei o studia preţ de câteva clipe, îşi lua rămas-bun şi pleca fără 
să privească înapoi. De fiecare dată. 

Dar adevărul cumplit era că Emma se înşelase în privinţa lui Charlie. 
Nimic nu avea să îl schimbe—nici dragostea ei, nici perseverenţa ei, 
nici decizia ei de a rămâne lângă el. Când îi spuse că e însărcinată cu cel 
de-al treilea copil al lor, furia lui nu mai cunoscu limite—nici violența 
şi forța atacului lui. 

„Scapă de el.“ O apucă de braţ, înfigându-şi adânc degetele în carnea 
ei. „Nu mai vreau încă un plod, m-ai înţeles?* 

Emma ridică bărbia şi îl privi direct în ochi. „Nu, Charlie.“ Amintirea 
copilaşilor pe care îi avortase în adolescență o bântuia încă. Amintirea 
copilaşilor pe care îi omorâse. Indiferent ce avea să îi facă Charlie, nu 
avea să mai ia viaţa unui alt copil. „Poţi să ne arunci în stradă, dar eu 
păstrez copilul.“ 

Charlie o scutură cu putere şi apoi plecă. Îndărătnicia Emmei îl 
înfurie mai mult ca oricând, pentru că nu avea nici cea mai mică intenţie 
să o lase să plece. „Eşti a mea,“ îi spunea el aproape în fiecare zi. „N-am 
să te las niciodată să pleci de aici vie.“ 

Emma era convinsă că Charlie vorbeşte serios şi că, dacă încerca să 
plece, avea să o omoare. Şi pe ea şi pe fete—nu avea nicio îndoială. Aşa 
că în ultimele săptămâni pe care le petrecu împreună cu Charlie, Emma 
începu să îşi facă planuri. Avea să fugă împreună cu fetele şi cu lucrurile 
lor, aveau să se mute într-un loc sigur, unde Charlie nu le putea găsi şi 
nu le putea face rău. 

Problema era că nu avea niciun ban şi singurii ei prieteni erau 
dealerii de droguri care le furnizau cea mai bună marijuana şi cocaină 
de pe piaţă şi o mână de oameni împreună cu care petreceau când se 
drogau. Drogurile făceau în continuare parte din viaţa Emmei—apela 
la ele pentru a reduce la tăcere vocile care o chinuiau în continuare 
şi zgomotele furiei lui Charlie. Dar nu folosise niciun gram în timpul 
sarcinilor. Din momentul în care realizase că e însărcinată cu al treilea 
copil, renunţase pe loc la droguri. 

Cum ar fi putut să ia fetele şi să se mute cu un dealer de droguri? 

Căuta în continuate soluţii în ziua în care mama ei venise neanunţată. 
Era prima oară când mama ei vedea vânătăile cu ochii ei. 

Dar ceea ce nu ştia mama ei era că Charlie era acasă, în dormitor. 
După plecarea mamei ei, Charlie ieşi din dormitor cu paşi măsuraţi, fără 
a-şi lua privirea de la ea. 

Emma nu ştia nici acum ce anume îi declanşase furia în ziua aceea— 
sarcina sau faptul că mama ei aflase de bătăi. Indiferent care ar fi fost 
motivul, Charlie apucă fetele şi le încuie în camera lor. Apoi se întoarse 
spre ea. 

„Charlie... nu!“ ţipă ea, ridicând braţele să se apere de lovituri. „Te 
iubesc. Te rog...“ 

Dar Charlie nu se opri. Nici atunci şi nici 15 minute mai târziu, 
când Emma zăcea pe podea şi cele mai multe lovituri erau îndreptate 
spre abdomenul ei. Avea să o omoare—Emma era sigură de asta. Dar 
unul dintre prietenii lui narcomani opri maşina în fața ferestrei lor şi 
claxonă. 

Charlie făcu un pas înapoi. Ochii îi erau injectaţi şi respira greu din 
pricina efortului depus. „Am să termin cu tine mai târziu,“ şuieră şi 
dispăru. 

Emma zăcu pe podea plângând, sângerând şi tânjind după mama ei 
cu fiecare fibră a fiinţei ei. De ce întorsese spatele dragostei mamei ei? 
În toţi aceşti ani mama nu îşi dorise decât ce era mai bun pentru ea, iar 
ea ce îi dăduse în schimb? Sarcasm şi minciună, durere şi izolare. 

În camera alăturată, fetele țipau îngrozite la auzul zgomotelor care 
răsunaseră în tot apartamentul. Emma se ridică tremurând, se forță să 
respire, să supraviețuiască suficient cât să ajungă la fiicele ei. După 
câţiva paşi chinuitori realiză că e plină de sânge pe picioare şi ştiu două 
lucruri. 

În primul rând că pierduse copilul. 

Şi în al doilea rând că aceasta avea să fie ultima oară când Charlie o 
bătea. În decursul următoarei ore se gândi să cheme un taxi, să meargă 
până la cel mai apropiat pod şi să sară cu fetele în braţe. Da, Emma, îi 
spuseră vocile. Exact asta ar trebui să faci. Sfârşeşte cu tol... e cea mai 
uşoară cale de scăpare. 

Dar pentru prima dată în viaţă, Emma nu voia calea cea mai uşoară. 

Fetele se smiorcăiau în continuare, agăţându-se de picioarele ei şi 
căutând la ea alinare. Emma închise ochii şi făcu singurul lucru pe care 

mai putea să-l facă. Cu lacrimile şiroindu-i pe obrajii învineţiţi, strigă 
spre Dumnezeul mamei ei. „Dacă exişti, dacă chiar exişti, ajută-mă 
acum, Doamne! Nu mai pot singură!“ 

Nu se auzi niciun răspuns. Clădirea nu se cutremură şi nu simţi o 
transformare imediată. Dar când deschise ochii îşi aminti ceva brusc şi 
cât se poate de clar. Cu o săptămână înainte văzuse la televizor o emisiune 
în care fusese invitată o femeie despre care Emma mai auzise. 

Femeia era Mary Madison. 

Mary Madison, care era purtătoarea de cuvânt a femeilor maltratate 
în faţa comisiilor Senatului şi în cadrul audierilor cu caracter politic, 
conducea mai multe adăposturi în tot oraşul şi vorbea despre puterea lui 
Dumnezeu, care e suficient de mare să schimbe vieţi, oraşe şi naţiuni 
întregi. 

Cea mai puternică femeie din Washington, D.C. 


lar acum povestea lui Mary o ajuta pe Emma să-şi amintească propria 
poveste. Exista o singură problemă. Oricât de mult ar fi regretat ceea 
ce se întâmplase între ea şi mama ei, şi cu toate că povestea lui Mary 
îi dădea tot mai multă speranţă cu fiecare zi ce trecea, nimic nu se 
schimbase în sentimentele ei față de Charlie. 

Pentru fiecare lovitură pe care o încasase de la el, îşi amintea de o sută 
de momente în care o iubise. Nimeni nu o mai făcuse să se simtă atât de 
frumoasă şi de iubită vreodată. În minte îi răsări imaginea lui Terrence, 
dar o dădu repede la o parte. Terrence fusese prietenul ei, nimic mai 
mult. Dar Charlie o iubise. Voise să o protejeze şi să îi ofere o viaţă 
minunată. Problema lui de temperament era doar atât—o problemă. Era 
ceva ce puteau depăşi, nu? 

Deschise ochii şi se uită la scrisoarea către mama ei pe care o 
începuse. Gândurile îi erau la fel de împrăştiate ca frunzele copacilor 
într-o zi vântoasă de toamnă. Nu ştia sigur ce ar trebui să facă cu Charlie, 
dar putea să termine măcar scrisoarea către mama ei. 

Luă din nou pixul şi puse vârful pe hârtie. Dar în acel moment auzi 
vocea lui Kami în spatele ei. „Mami... ce faci?“ 

Emma se întoarse şi o văzu pe Kaitlyn trezindu-se şi întinzându-şi 
braţele spre ea. „Apă, mami.“ 

Simţi cum inima i se umple de un val de dragoste protectoare cum 

nu mai simţise până atunci. Acestea erau fetele ei şi trecuseră deja prin 
prea multe în cei câţiva ani ai lor de viaţă. Dar erau cu ea acum, în 
siguranţă şi învățau să se trezească fără să se mai teamă. Era o victorie 
şi era un rezultat direct al poveştii lui Mary, al supravieţuirii lui Mary. 

Supravieţuirea lui Mary. 

Emma aşeză caietul şi pixul pe pervazul ferestrei. Apoi Se duse la 
fetele ei şi le îmbrăţişă, sărutându-le pe creştet. Dragostea aceasta— 
dragostea pe care o simţea pentru fetele ei—era un miracol. Abia atunci 
se gândi şi la o altă posibilitate. Poate schimbarea aceasta nu venea 
de la Mary sau de la povestea ei, şi nici din timpul pe care i-l acorda 
aceasta. Poate motivul schimbării nu era niciunul dintre aceste lucruri. 
Dacă cumva schimbarea venea de la un Dumnezeu atotcunoscător şi 
atotputernic? 

De la Dumnezeul despre care mama ei încercase să îi vorbească cu 
ani în urmă. 


Miercuri după-amiaza Grace Johnson îşi pr agata un SencV i când auzi 
soneria de la uşă. 

Toată ziua se gândise la Emma şi, cu câteva scurte pauze, petrecuse 
fiecare moment stând de vorbă cu Dumnezeu. Unde era fiica ei şi ce se 
întâmpla cu ea? Era din nou în pericol? Se întorsese la Charlie? Sau o 
găsise el? Dar de fiecare dată când teama se aduna ca norii de furtună în 
mintea ei, Emma simţea cum Dumnezeu îi vorbeşte. 

Opreşte-te, fiica mea. Opreşte-te şi ştii că Eu sunt Dumnezeu... un 
furn tare, un refugiu pentru Emma. 

Cuvintele acestea o umplură de pace, îi liniştiră sufletul şi îi insuflară 
o speranță ciudată. Ceva se întâmpla cu Emma—ceva ce ar putea-o 
conduce înapoi la credință. Dar Grace avea senzaţia că se duce o bătălie, 
aşa că îşi intensifică rugăciunile, implorându-L pe Dumnezeu să o ţină 
tare pe fiica ei şi să o conducă înapoi la EI, indiferent prin ce lupte ar 
trece. 

Când auzi soneria de la uşă, preţ de câteva clipe Grace crezu că poate 
e Emma cu fetele. Se grăbi spre uşă, o deschise şi simţi cum emoția 
posibilităţii se risipeşte. 

Era 'lerrence Reid. „Bună, doamnă Johnson.“ 

„Terrence.“ Grace zâmbi şi întinse braţele spre el. „Vino înăuntru.“ 

Se îmbrăţişară, apoi Terrence porni spre sufragerie. Purta blugi şi un 
tricou cu mânecă scurtă. „Tocmai mă întorceam de la şcoală.“ Se aşeză 
pe canapea, cu coatele pe genunchi. „A trebuit să mă opresc.“ 

Grace îşi ţinu respiraţia. Terrence fusese ca un fiu pentru ea, venind 
să o viziteze şi să stea de vorbă cu ea după ce Emma se mutase cu 
Charlie. De-a lungul anilor se împlinise, devenind un tânăr puternic— 
puternic în statură şi în credinţă, în convingeri şi în obiceiuri de studiu. 
Avea 24 de ani acum şi era student la Medicină. În pofida alegerilor 
Emmei, Grace sperase mereu că într-o bună zi, când fiica ei avea să- şi 
vină în fire avea să-şi găsească drumul înapoi la Terrence. 

Dar realitatea nu ţinuse seama de visurile lui Grace. Adevărul era 
că într-una din aceste zile Terrence avea să se îndrăgostească şi atunci 
totul avea să se termine. Acum, când Terrence stătea vizavi de ea, cu 
chipul marcat de tensiune, Grace se întreba dacă nu cumva sosise acel 
moment. 

Expiră şi îl întrebă: „Care e problema?“ 

Terrence deschise gura, dar câteva secunde nu rosti niciun cuvânt. 
Ochii i se umeziră şi înghiţi în sec. „Emma.“ Ridică din umeri. „Nu pot 
să nu mă gândesc la ea.“ 

Grace simţi că o trece un fior. „Nici eu. M-am rugat țoată ziua. 

„Se întâmplă ceva.“ Îşi îndreptă spatele şi pe chip i se putea citi 
îngrijorarea. „Ori de câte ori mă gândesc la ea văd o bătălie, războinici 
apucând armele, două părți hotărâte să obţină victoria.“ 

Grace încuviinţă din cap. „Ştii pentru ce se duce bătălia, nu-i aşa?“ 

Vocea lui cobori o octavă. „Sufletul Emmei.“ Întinse mâinile. 

„Rugaţi-vă IPC ună cu mine, doamnă Johnson. Cred că viaţa Emmei 
depinde de asta.“ 

Cu mâinile, inimile şi sufletele unite, Grace şi Terrence Îl implorară 
pe Dumnezeu să îi dea Emmei putere şi protecţie, oriunde s-ar fi aflat. 
Se rugară pentru mântuirea ei şi pentru eliberarea ei—eliberarea dintr-o 
robie care altfel avea să o ucidă. 

Când Terrence plecă, o jumătate de oră mai târziu, cei doi ştiau un 
lucru. Nu erau doar cei doi oameni de pe pământ care o iubeau cel mai 
mult pe Emma Johnson. 

Erau războinici. 

/ ary nu se putuse obişnui niciodată cu mirosul acelui loc. 
i 4 UrDuhoarea acidă de urină amestecată cu mirosul constant de 
dezinfectant. 

Oricum nu conta. Aici locuia bunica Peggy şi de trei ori pe săptămână, 
înainte de întâlnirile de pe Dealul Capitoliului, înainte de şedinţele de 
consiliere cu femeile maltratate, înainte de a se interesa de zecile de 
cauze în care era implicată la nivel politic sau financiar, Mary Madison 
venea aici. 

Centrul pentru vârstnici Orchard Gardens. 

Venea să-şi viziteze bunica pentru o jumătate de oră atât de prețioasă. 
Legătura dintre ele era mai puternică decât oricând, de parcă Dumnezeu 
le-ar fi dăruit această perioadă de timp ca să compenseze pentru toți anii 
pe care îi pierduseră. Uneori vorbeau despre politică şi despre legile 
pe care le sprijinea Mary. Alteori se lăsau purtate de amintiri şi bunica 
Peggy îi povestea cât de mult se rugase şi câte lacrimi vărsase aşteptând 
ca Dumnezeu să le reunească. 

„Am ştiut întotdeauna că Domnul ne va îngădui să ne regăsim într-o 
zi; îi spunea bunica. „Doar că mi-aş fi dorit să se fi întâmplat mai 
repede.“ 

Bunica Peggy înțelegea proiectul în care era Mary implicată acum, 
lupta ei de a obţine fonduri pentru continuarea programului naţional de 
promovare a abstinenţei. Ştia şi despre legile la a căror adoptare Mary 
contribuise în ultimul an, legi care aduseseră fonduri adăposturilor pentru. 
femei maltratate şi centrelor de recreere pentru adolescenții din zonele 
defavorizate. Bunica ei se rugase în fiecare zi pentru Mary şi pentru rolul 
ei în iniţierea programului Mentorul meu pentru copiii dezavantajaţi şi 

orfani, iar când programul devenise o realitate, sărbătoriseră împreună, 
în linişte, lângă patul ei. , 

Bunica ştia toate aceste lucruri. 

Bunica Peggy era inteligentă şi sensibilă şi îşi împărțea ziua între 
conversațiile cu prietenii ei de la centrul pentru vârstnici Orchard 
Gardens şi conversațiile cu Dumnezeu în liniştea cămăruţei ei, când se 
ruga pentru Mary. Aşa cum făcuse de-a lungul întregii ei vieţi. 

Vizita din dimineaţa respectivă trebuia să fie scurtă. Mary nu voia 
să o facă pe Emma să aştepte. Parcurse repede coridorul şi se opri în 
dreptul camerei 114. Bunica ei dormea cu Biblia ei mare şi maronie în 
braţe. Mary zâmbi şi traversă camera fără zgomot. Se aşeză şi studie 
pereţii camerei bunicii. 

Pe pervaz erau încă aliniate felicitările primite de Paşte. Una era de 
la Esther, a cărei cameră era pe acelaşi coridor, iar o alta de la un prieten 
care îşi semnase felicitarea cu cuvintele: 7e iubesc, William B. 

Pe un perete erau fotografiile înrămate care nu erau date jos niciodată. 
Una o înfăţişa pe bunica împreună cu mama ei—pe când aceasta din 
urmă era în clasa a III-a. O alta cu mama ei şi cu ea la scurt timp după 
ce se născuse. Apoi mai era fotografia care fusese atârnată în dormitorul 
ei roz din casa bunicii, fotografia ei de când avea trei ani. 

Mary întoarse privirea spre fotografia mamei ei. Îi studie ochii, care 
arătau veseli şi plini de lumină. Pe atunci nimeni nu și-ar fi dat seama ce 
îi rezerva viitorul lui Jayne Madison—cum avea să recurgă la droguri 
şi să trăiască pe străzi, sau că avea să moară fără speranță, dragoste sau 
răscumpărare. 

Ochii lui Mary se umplură de lacrimi. Deznădejdea şi tot ce pierduse 
mama ei o motiva atunci când nu credea că mai poate ajuta pe cineva. 
Nimeni nu fusese pe străzi să îi arate mamei ei dragostea lui Isus. Pentru 
ea nu existase salvare şi iertare—cerută sau oferită. Moartea mamei ei 
reprezenta cea mai mare durere din viaţa lui Mary. 

Isus îi vindecase toate celelalte dureri, dar durerea de a şti că mama 
ei murise fără a-L cunoaşte pe Domnul ei era aproape mai mare decât 
putea ea suporta. Acesta era lucrul care o motiva să stea de vorbă cu toate 
fetele ca Emma din oraş, pentru ca abuzurile, drogurile şi prostituţia să 
nu ducă la moarte fără sens şi fără speranță, ci la răscumpărare prin 
Singurul care are puterea de a răscumpăra. 

Bunica Peggy inspiră adânc şi se mişcă. După câteva secunde clipi 

de două ori şi îi zâmbi lui Mary. „Bună, scumpa mea.“ Îi întinse mâna 
fragilă, 

„Bună, bunico.“ Mary îi prinse mâna cu a ei. Pielea bunicii era de 
acum aproape transparentă, străbătută de vinişoare albastre şi plină de 
riduri. 

„Cum te simţi?: 

„La fel de bine ca întotdeauna.“ Ochii îi străluceau. „Cum stau 
lucrurile cu Emma?“ 

Mary se gândi o clipă. „Mă ascultă. Tocmai am terminat de povestit 
partea cu furtul: maşinii.“ 

Tristeţea se aşternu peste trăsăturile bunicii. Apăsă mâna lui Mary cu 
degetul mare. „Dacă aş fi ştiut... niciodată... niciodată nu aş fi îngăduit 
să te ia de lângă mine, Mary.“ Ochii ei transmiteau o rugăminte, de 
parcă şi acum ar fi fost absolut crucial ca Mary să înţeleagă. 

„Ştiu, bunico. Dumnezeu a purtat de grijă.“ 

Dură puţin până când acest adevăr pătrunse în adâncurile sufletului 
bunicii. „Da.“ Schiţă un zâmbet. „Bănuiesc că ai dreptate.“ 

„Aşa este. El mi-a purtat de grijă, iar acum îi va purta de griţă şi 
Emmei.“ | 

„Emma are fetițe, nu-i aşa?“ 

„Da, două. Amândouă sunt mici.“ 

Bunica Peggy dădu din cap. „Niciun moment nu e mai bun decât cel 
prezent.“ Ochii îi erau mai înnouraţi decât cu un an în urmă, iar respiraţia 
îi era mai grea—semn că trupul ei se apropia de capătul funiei. O strânse 
uşor pe Mary de mână. „Ti-am spus în ultima vreme, Mary?" 

Mary se ridică şi îşi lipi obrazul de al bunicii ei. „Ce anume să-mi 
spui?“ Se aşeză din nou şi ochii ei îi întâlniră pe ai bătrânei. 

- „Ți-am spus...“ Vocea bunicii se pierdu. Bărbia îi tremura şi înghiți 
în sec de două ori, căutându-şi cuvintele. „Ţi-am spus cât de mândră 
sunt de tine, Mary?* 

Mary simţi cum ochii i se umplu de lacrimi. În momentul acela nu 
mai era puternica Mary Madison, femeia cunoscută de o ţară întreagă 
pentru vocea ei cultivată şi pentru trecutul ei dureros. Era o fetiţă ce 
stătea alături de bunica ei Peggy în dormitorul ei roz şi se simţea cel 
mai iubit copil din lume. 

„Îţi mulțumesc pentru că ai spus asta.“ Sărută obrazul catifelat al 
bunicii şi privirea îi căzu asupra Bibliei. 

„Ce citeşti?" 

„loel.“ Bunica ridică Biblia şi miji ochii să discearnă cuvintele. „Ioel 
2:25.“ Ridică Biblia şi i-o întinse lui Mary. „Citeşte cu voce tare.“ 

Mary luă cartea grea din mâinile bunicii şi găsi versetul. „Vă voi 
răsplăti astfel anii pe care i-au mâncat lăcustele.“ 

Bunica Peggy zâmbi şi bătu uşor Biblia cu palma. „Despre noi e 
vorba aici, Mary. Dumnezeu ne răsplăteşte pentru anii pe care i-au 
mâncat lăcustele.“ 

„Da.“ Mary simţi un nod în gât şi nu putu să spună mai mult. „Mă 
îngrijorează Emma. Lăcustele s-au ospătat din viaţa ei.“ 

„„Ce spune Dumnezeu despre lăcuste?“ 

Mary dădu din cap, cu ochii împăienjeniţi de lacrimi. Ce avea să facă 
după ce bunica nu avea să mai fie? Femeia aceasta dădea perspectivă şi 
sens vieții ei din momentul în care fusese salvată de Isus. 

Bunica îi oferise un cămin şi o încurajase să meargă la facultate. 
Seara târziu bunica Peggy o ajutase să se pregătească pentru examene 
şi îi pusese întrebări despre procesul educaţional. La ceremonia de 
absolvire a facultăţii şi, mai târziu, la cea de absolvire a programului 
de doctorat în consiliere familială, bunica fusese prezentă, radiind de 
fericire, făcându-i cu mâna, făcând poze şi încurajând-o. 

Acum, că puterea şi abilităţile îi slăbiseră, bunica era în continuare 
stânca ei de sprijin şi încurajare, împărtăşindu-i din Scriptură pasaje ca 
acest verset din loel. Ea era sprijinul tăcut din spatele tuturor realizărilor 
publice, dar şi personale, ale lui Mary. 

Bunica păru să îi ghicească gândurile. Strânse Biblia la piept. 
„Dumnezeu e credincios în toate lucrurile, draga mea.“ O apucă din 
nou pe Mary de mână. „EI va fi credincios şi față de Emma.“ 

„Știu.“ 

O expresie stranie se pogori peste trăsăturile bunicii. „Ştii care e 
problema cu lumea în care trăim?“ 

Mary zâmbi. Îi plăcea tare mult când o vedea pe bunica aşa, când 
reuşea să adune înțelepciunea acumulată într-o viaţă de om şi să o 
sintetizeze într-o propoziţie sau două. 

„„Care e problema cu lumea în care trăim, bunico?* 

„Oamenii vor să ÎI transforme pe Isus într-un personaj gen Gandhi 
sau Rambo. Un învăţător bun sau un lider puternic.“ Clătină din cap şi 
ochii îi străluciră aşa cum Mary nu îi mai văzuse strălucind de ani de zile. 

„Ştii de ce Isus a avut puterea să te salveze pe tine, Mary Madison?“ 

Mary zâmbi. Ştia, dar aşteptă răspunsul bunicii. 

„Pentru că—“ bunica Peggy îşi punctă fiecare cuvânt cu degetul osos 
în aer—,,Isus este Dumnezeu Atotputernic. Este divin.“ Energia îi scăzu 
puţin. „Lumea nu poate fi salvată decât de o putere divină.“ 

„Am să ţin minte asta.“ Mary îşi cuprinse bunica cu braţul pe după 
umerii uscăţivi şi o îmbrăţişă. Se rugară împreună pentru liderii politici 
de pe Dealul Capitoliului, pentru Emma şi pentru lumea întreagă—ca 
oamenii să recunoască divinitatea lui Cristos. 

După aceea Mary o sărută încă o dată. „Ai grijă de tine, buni.“ Făcu 
un pas în spate. „Am nevoie de tine.“ 

„Nu ai nevoie de mine.“ Zâmbi şi îi făcu semn cu mâna. „Ai nevoie 
de Isus. Numai de Isus.“ | 

Mary se uită la ea ridicând din sprânceană. Cu siguranţă aşa era. Din 
cauza acestui adevăr nu se căsătorise niciodată, dedicându-şi întreaga 
viaţă lucrării lui Dumnezeu, bucurându-se de o dragoste necondiționată 
şi constantă. Şi totuşi... îşi lăsă bărbia în piept. 

„Isus e suficient. Dar am nevoie şi de tine. Aşa că ai grijă de tine.“ 

Atunci zâmbetul bunicii se estompă şi ochii i se umplură de lacrimi. 
Îşi duse degetele la buze şi îi trimise lui Mary o bezea. 

Mary îi întoarse gestul, susținându-i privirea câteva momente. Când 
se pregătea să iasă din cameră, observă un obiect familiar pe comoda 
bunicii. 

Poşetuţa cu mărgele roşii. 

Era obiectul care reprezentase atât pentru ea, cât şi pentru bunica 
Peggy, certitudinea promisiunii lui Dumnezeu, a purtării Lui de grijă 
şi a puterii Lui. Mary îi mai zâmbi o dată bunicii şi se îndreptă spre 
ieşire. 

Tot drumul până la maşină vorbi cu Dumnezeu, implorându-L. acelaşi 
lucru pe care I-l cerea de fiecare dată când pleca de la centrul Orchard 
Gardens. 

Doamne, Ie rog, nu o lua încă. 


Mary ajunse la birou mai devreme cu câteva minute. 
Emma era într-un punct critic—era sigură de asta. Ascultând 
povestea lui Mary, probabil îşi amintea fragmente din propriul trecut 


143 


SBiuine 


şi trăia două emoţii opuse: o mare speranţă şi o mare deznădejde. La 
ultima lor întâlnire, Mary văzuse speranţa. Emma spusese că ai vrea să 
îi serie o scrisoare mamei ei şi că își regretă alegerile. 

Dar în momentul în care Emma începu să realizeze profunzimea 
robiei ei, vrăjmașul sufletului ei încercă să o convingă că schimbarea ar 
fi prea dificilă şi era de aşteptat să urmeze disperarea. 

Şi când avea să lovească disperarea, Mary voia să fie pe genunchi. 

Se auzi o bătaie la uşă şi Emma se strecură înăuntru. Arăta distantă, ca 
şi cum mintea i-ar fi fost copleşită de o mulţime de gânduri contradictorii. 
Se aşeză şi zâmbi. | 

„Am început să-i scriu o scrisoare mamei.“ 

„Foarte bine.“ Mary o studie cu atenţie. „Cum te simţi?“ 

„Mă bucur că sunt aici.“ Emma se gândi câteva clipe. „Sunt o 
mulțime de lucruri pe care ar fi trebuit să le fac altfel.“ 

Mary inspiră adânc. Acum începe bătălia, Doamne. Dă-mi cuvintele 
potrivite. „Cu Charlie cum rămâne?“ 

Emma se zbârli. O umbră îi trecu peste față şi se aşeză mai bine 
pe scaun. „O parte din mine crede că poate... poate l-aş putea ajuta.“ 
Bărbia îi tremură şi îşi muşcă buzele. „Încă îl iubesc.“ 

Nu reacționa, îşi spuse Mary. Păstră un ton egal. „Înţeleg. Asta e 
parte din capcană, parte din închisoarea abuzului.“ Se aplecă spre Emma 
şi îl puse mâna pe genunchi. „Ascultă-mă, bine? Ascultă povestea în 
continuare. Vei primi răspunsurile pe care le cauţi.“ 

„Poate...“ Vocea Emmei se pierdu. Îşi duse degetele la gât şi îl masă. 
„Îmi cer scuze.“ Ezită un moment. „Poate ar fi mai bine să primesc 
răspunsurile acum.“ 

„Nu le vei înțelege. Nu înainte de a auzi toată povestea. Te rog, 
Emma. Ai încredere în mine.“ 

„Bine.“ Vocea Emmei abia se auzi. 

„Înainte de a începe azi aş vrea să ne rugăm.“ Mary închise ochii. 
„Doamne, Tu eşti cea mai mare putere pe acest pământ, eşti mai puternic 
decât orice situaţie, decât orice dependenţă sau abuz.“ Simţi braţele lui 
Isus în jurul ei. „Te rugăm să laşi puterea Ta să domnească peste noi azi 
şi în zilele ce vor urma. Te rog, Doamne, să o eliberezi pe Emma pentru 
că Tu—numai Tu—poţi face acest lucru. Amin.“ 

Mary se ridică şi deschise fereastra. Ceaţa de dimineaţă se ridica şi 
aerul proaspăt avea să facă mai uşor de digerat părţile întunecate ale 

poveştii ei. Se aşeză şi îşi încrucişă braţele peste piept. „După ce am 
fost arestată şi condamnată pentru furt calificat de autoturisme, m-am 
îndepărtat. şi mai mult de fetiţa care fusesem, căreia îi era dor de mama 
şi de bunica ei. Coşmarurile şi minciunile au continuat şi am început să 
simt nevoia de a-mi face rău singură. Îmi muşcam unghiile şi uneori mi 
-le smulgeam.“ 

Emma se cutremură. își trecu degetele peste cicatricile de pe braţe. 
„Am făcut şi eu asta cândva.“ 

„Orice ca să transfer durerea.“ Mary făcu o pauză. „Dar anii pe 
care i-am petrecut în penitenciarul pentru minori şi tineri au adăugat şi 
mai multe straturi la suferinţa mea. l-am întors spatele lui Dumnezeu. 
I-am spus că nu cred în EI şi că pentru mine EI nu mai există. Copiii 
de acolo mi-au făcut cunoştinţă cu cocaina şi am ajuns dependentă de 
ea. Mă drogam în fiecare zi, o ascundeam în camera mea şi în pantofi. 
În absenţa credinței, absolut totul era permis. Relaţia cu profesorul de 
matematică. Felul în care mă purtam cu băieţii... ca să îmi facă rost 
de droguri. Toate astea m-au făcut să mă simt puternică, de ai aşa 
trebuia să-mi trăiesc viaţa.“ 

Emma ridică un picior la piept şi o încurajă pe Mary să îşi continue 
povestea. 

„Dar apoi mi-am amintit numele meu de familie— Madison. Şi am 
încercat să mă concentrez asupra studiilor. Indiferent cât de cumplită 
devenise viaţa mea, tot voiam să învăţ. În următorii câţiva ani am luat 
mai multe decizii greşite, dar am învăţat să citesc, să scriu şi să calculez. 
Când am împlinit 16 ani, m-au încadrat în programul de muncă susţinut 
de stat şi m-au trimis într-un loc numit centrul New Life.“ 

„Pe strada 5, în Washington, D.C.7* Emma păru surprinsă. „Am 
mâncat de câteva ori acolo.“ 

„Da, acolo. Mi-au dat o slujbă la birourile lor.“ Mary tăcu câteva 
clipe, gândindu-se la momentul din viaţa ei când îl întâlnise pe bărbatul 
care avea să o schimbe pentru totdeauna. 

„Acolo l-am cunoscut.“ 

„Pe cine?“ 

„Pe Nigel.“ Mary clipi şi îşi întoarse privirea spre Emma. „Nigel 
Townsend.“ 

Dintre toţi oamenii pe care Dumnezeu îi folosise ca să i-L prezinte 
pe Isus, Nigel avusese cel mai mare impact asupra ei. Dar la început nu 


145 


SDiuine 


îşi dăduse seama de asta. Pentru că primele ei sentimente faţă de Nigel 
nu avuseseră nimic de-a face cu Isus sau cu puterea Lui de a o mântui. 
Nu voia să înveţe de la Nigel. 

Era îndrăgostită de el. 


146 


“Capitolul! 15 


igel a fost primul care a întâmpinat-o pe Mary în ziua în care 

un asistent social a lăsat-o la poarta centrului New Life din 
Washington, D.C. Era un munte de om, în jur de 30 de ani, robust, 
bronzat şi cu un zâmbet care lumină cele mai ascunse cotloane ale inimii 
lui Mary. Ochii lui verzi străluceau de căldură, bunătate şi dragoste—un 
gen de dragoste pe care Mary nici măcar nu îşi imaginase că ar putea 
exista. 

Era cel mai frumos bărbat pe care îl văzuse vreodată. „Bună, Mary.“ 
Stătea la biroul aflat la câţiva paşi de uşa de la intrare. „Te aşteptam.“ 
Făcu semn cu mâna spre coridorul ce se întindea dincolo de birou. 
„Bine ai venit la centrul New Life, locul în care îţi vei găsi libertatea.“ 
Îi zâmbi. „Îţi va plăcea aici.“ 

Vocea lui avea un accent muzical. Mary presupuse că e european. 
Felul în care vorbea îl făcea să sune deopotrivă inteligent şi bun. 

Dar în acea primă zi, lumina din ochii lui se dovedi a fi prea mult 
pentru Mary şi nu îl putu privi direct. 

Se foi pe loc, mutându-şi geanta dintr-o mână în alta şi își cobori 
privirea undeva la picioarele ei. „Bună.“ Fără să ridice ochii, mormăi: 
„Unde o să dorm?“ 

Nigel ezită, de parcă ar mai fi vrut să spună ceva. În cele din urmă se 
ridică şi păşi pe lângă ea. „Urmează-mă.“ 

După ce îşi aranjă lucrurile, Nigel o conduse înapoi la biroul de la 
intrare şi îi explică încă o dată situaţia ei. Munca la centru era una dintre 
condiţiile eliberării ei din penitenciarul pentru minori şi tineri. Pedeapsa 
ei avea să fie considerată plătită pe deplin dacă rămânea să muncească 
timp de un an la centru. 

„Înţelegi ce facem noi aici?* Se aşeză pe scaunul aflat de cealaltă 
parte a noului birou al lui Mary. 

Mary rămase cu privirea aţintită în pământ. Bărbatul acesta îi lua 
răsuflarea, dar era prea curând să îi permită să vadă acest lucru. „E o 
misiune. Mâncare pentru oamenii străzii, chestii de genul ăsta.“ Ştia 
prea bine ce înseamnă asta. „Haine şi alimente conservate de câteva ori 
pe săptămână, nu?“ 

„Da.“ Nimic din ce făcea Nigel nu era pripit. Se aplecă, sprijinin- 
du-se cu braţele pe genunchi. „Dar nu e vorba numai de mâncare peniru 
trup, Mary. Avem şi cursuri.“ 

„Cursuri?“ Mary nu putu să nu ridice ochii. Nimeni nu îi SpUseSe că 
centrul New Life organiza cursuri. 

„Cursuri de matematică şi istorie şi aşa mai departe?“ 

„Nu chiar. Eu predau cursuri de creştinism, despre cum poţi să Îl 
cunoşti pe Isus Cristos.“ 

Cuvintele lui o dezamăgiră. „Oh“—zise pe un ton plat—,despre 
biserică,“ 

„Nu tocmai.“ Nigel se lăsă pe spate şi îşi împreună degetele la 
ceafă—gest ce îi făcu bicepşii să iasă în relief de o parte şi de alta a 
feţei. „Oamenii care vin la centru nu au fost la biserică de ani de zile. 
Poate niciodată. Eu îi învăţ cum să aibă o relaţie cu Dumnezeu, cum 
să găsească cea mai extraordinară dragoste pe care o vor experimenta 
vreodată.” 

Asta a fost. 

Partea care a lovit-o drept în inimă şi i-a rămas în minte pentru tot 
restul vieţii. Partea despre cea mai extraordinară dragoste ce există. 
Nigel a fost primul bărbat care i-a vorbit vreodată despre acel gen de 
dragoste. Din momentul acela a simţit cum se îndrăgosteşte cu fiecare 
zi mai mult de el. Nigel Townsend—bărbatul care avea să o salveze de 
trecutul ei sordid şi să îi picteze viitorul cu raze de soare şi toate culorile 
curcubeului. 

Mary îşi făcu un program zilnic: se trezea dimineaţa devreme şi îşi 
ocupa locul la birou. Cei mai mulţi oameni care veneau şi plecau de la 
centrul New Life o tratau frumos. „Bună, Mary,“ îi spuneau. Uneori îi 
zâmbeau. Dar cei mai mulţi ştiau adevărul despre ea. 

Era faimoasa Mary, fata care fusese încătuşată de un pat într-o pivniţă 
timp de cinci ani. Fata care încercase să fugă, furase o camionetă şi 

fusese condamnată pentru furt calificat de autoturisme. Viaţa ei fusese 
prezentată de nenumărate ori lumii care o urmărise oripilată. 

Nu avea cum să scape de povestea ei teribilă, nu avea unde să fugă— 
niciun loc în care oamenii să nu fi auzit de ea. Şi povestea ei era cu 
adevărat teribilă, ştia bine acest lucru. Când îşi dădeau seama cine este, 
oamenii aveau una din două reacţii. Fie o compătimeau, fie o măsurau 
din cap până în picioare, dorindu-şi să aibă parte de serviciile pe care ar 
putea să le ofere. 

Nigel Townsend nu făcea parte din niciuna dintre aceste categorii. 

Mary se gândise să muncească la centru o săptămână, iar apoi să 
plece cu prima ocazie spre New York. Nu mai credea că bunica Peggy 
o aşteaptă, dar, pentru orice eventualitate, voia să ajungă acolo în cele 
din urmă. New York era casa ei, aşa că într-un fel sau altul avea să-şi 
găsească drumul înapoi. 

Dar toate planurile ei s-au schimbat când a început să-l cunoască mai 
bine pe Nigel. După 14 zile de muncă istovitoare la biroul de primire 
al centrului, de dormit pe un pătuţ într-o încăpere nu cu mult mai mare 
decât o debara, aflată lângă bucătărie, şi cu foarte puţini bani în buzunar, 
singurul lucru care o împiedicase pe Mary să fugă era Nigel. 

Îl „citise“ pe Nigel. E unul dintre acele biete suflete care încă mai 
cred, îşi spusese. Asta trebuia să fie explicaţia. Nigel era pastorul care 
se ocupa de misiune, ceea ce însemna că împărtăşea credinţa bunicii 
ei şi credinţa lui Ted şi a lui Evelyn. Acest lucru era vizibil în ochii 
lui şi în blândeţea cu care se purta cu toată lumea. Credinţa era totul 
pentru Nigel. Dar ea avea să schimbe asta—avea să îl convingă că nu 
are nevoie de Dumnezeu la fel de mult cum are nevoie de ea. 

Luă un dosar din vraful aflat pe biroul ei. Era o muncă mecanică— 
completa formulare—şi ziua trecea greu. Dar din când în când Nigel 
venea să vadă ce mai face şi îi dăruia câte un zâmbet strălucitor şi timp 
de-o oră după aceea, inima ei cânta. 

Luă un alt dosar şi îl puse în sertarul de jos al biroului. Toată viaţa 
căutase dragostea. Dragostea adevărată. O cunoscuse odată, alături 
de bunica şi de mama ei. Dar clienţii care o vizitaseră în pivniţă nu o 
iubiseră. Nici chiar cei amabili, care îi spuseseră cuvinte frumoase. Cu 
siguranţă nu găsise dragostea în penitenciarul pentru minori şi tineri. 

Deşi nu mai credea în Dumnezeu sau în ideea că EI ar avea un plan 
pentru viaţa ei, auzindu-l pe Nigel vorbind despre cea mai extraordinară 

dragoste, îşi dorea să ştie totul despre el, despre cum ajunsese să fie atât 
de blând şi despre cum era posibil ca un om cu peste zece ani mai în 
vârstă decât ea să creadă încă în dragoste aşa cum ea nu mai crezuse de 
când era copil. 

Va fi uşor, îşi spuse Mary. Am să-l duc în camera mea şi acolo ne 
vom arăta unul altuia ce înseamnă dragostea, iar apoi voi rămâne cu 
Nigel Townsend pentru tot restul vieții mele. | 

Planul ei era simplu şi încercă de mai multe ori să îl convingă pe 
Nigel. Când îl găsea singur în biroul lui, îi spunea: „Nigel, e atât de 
întuneric în camera mea. Vii să stai cu mine până adorm?“ 

„Nu ai nevoie de mine, Mary.“ Zâmbea, dar nu se ridica niciodată de 
la birou. „Dumnezeu e-deja acolo, în camera ta. Stai de vorbă cu El.“ . 

Mary pleca descurajată şi cu obrajii arzând de ruşinea respingerii. 
A doua zi încerca din nou, folosind o altă tactică. Dar Nigel nu era 
niciodată interesat. Singurul lucru pe care îl voia de la ca era să participe 
la unul din cursurile lui. „Isus vrea să-ţi arate dragostea adevărată, Mary. 
Cursul începe la 7. Am să te aştept.“ 

Mary nu îl putea înţelege pe Nigel. Niciun alt bărbat nu îi refuzase 
vreodată avansurile. În penitenciar, ori de câte ori voia să se simtă iubită, 
tot ce trebuia să facă era să sugereze ideea unui alt deţinut, unui curier 
sau chiar—de două ori—unui instructor. Erau întotdeauna atraşi de ea 
şi nu puteau spune „nu.“ 

„Eşti o seducătoare, Mary Madison,“ îi spusese odată un bărbat. 
„Niciun bărbat nu ar putea spune «nu» frumuseţii tale.“ 

Era o putere pe care Mary se bucura să o deţină, dar cu Nigel nu 
dădea niciun rezultat. Şi de vreme ce nu era interesat de ea, nici ea nu 
avea de gând să participe la cursurile lui. 

Desigur că nu îi spunea lui asta. „Sunt prea obosită.“ Sau: „Nu mă 
simt bine azi.“ 

Dar de fiecare dată când Nigel o chema, interesul ei creştea. Poate 
dacă participa la cursurile lui şi menținea contactul vizual cu el tot 
timpul, Nigel avea să se răzgândească. Poate avea să fie captivat de ea 
la fel ca aproape toți ceilalţi bărbaţi pe care îi cunoscuse. Apoi avea să 
vadă cât de bună e când vine vorba de dragoste şi avea să o ia lângă el, 
să fie a lui. Aveau să se căsătorească şi avea să devină una dintre acele 
femei pe care le vedea uneori pe stradă. O femeie decentă, îmbrăcată 
frumos, cu un soț atrăgător la braţ. 

Da, poate avea să meargă la unul din cursurile lui şi toțul avea să se 
schimbe. 

La sfârşitul celei de-a treia zi de luni de când lucra la centru, Mary 
se uită la ceas. Era 5:20. Încă 10 minute şi termina programul. Încă un 
dosar şi încă unul şi apoi auzi pe cineva la uşa de la intrare. Aceasta 
se deschise larg şi îl văzu pe Nigel care umplea cadrul uşii, luându-i 
răsuflarea. „Mary... cursul începe la 7... sus.“ | 

Îl măsură din cap până în picioare şi apoi îl privi în ochi. „Bine.“ 
Înclină capul şi clipi des, aşa cum făcea mama ei când voia să obțină 
ceva de la un bărbat. „Poate.“ 

„Poate, zici? Nigel încrucişă braţele peste piept şi zâmbi. „E mai 
bine decât «nuy.“ 

Mary se imagină în sala de curs, încercând să-i facă ochi dulci lui 
Nigel şi să-l convingă să vină în camera ei în timp ce el vorbea despre 
Dumnezeu. Dintr-odată i se făcu rău şi ridică din umeri. „Sau poate nu.“ 
Îşi feri privirea, se ridică şi îşi împinse scaunul sub birou. Nigel nu avea 
să o iubească niciodată dacă îi întrerupea preţioasele lui cursuri. 

De obicei Nigel o invita la curs şi apoi pleca. De data aceasta rămase 
pe loc. Se sprijini cu umărul de tocul uşii. „Nu trebuie să-ţi fie teamă.“ 

„Nu mi-e teamă.“ Colţurile gurii i se ridicară într-un zâmbet. 'Teamă? 
De aceea nu putea nici să se gândească să participe la cursurile lui? La 
cursurile despre cea mai extraordinară dragoste posibilă? Îşi îndreptă cu 
mâna cutele tricoului vechi pe care îl purta. Din nou evită să îl privească 
în ochi. „Chestia e că... sunt obosită.“ Ridică ochii o clipă. „Aşa că 
poate, bine?“ 

„Mary...“ Vocea lui Nigel veni ca un balsam peste colțurile ascuţite 
ale inimii ei. „Ştiu că un curs despre dragostea lui Dumnezeu te sperie 
de moarte.“ 

Mary îşi împinse bărbia în faţă. Nu îşi dădea seama ce simte pentru 
el? Că ezitarea ei nu avea nimic de-a face cu dragostea lui Dumnezeu? 
Avea de-a face numai cu dragostea ei—dragostea ei pentru el. Se strădui 
să-şi stăpânească emoțiile. „Poate ideea mă plictiseşte.“ 

Imaginea de fată dură era o mască, dar una pe care o cunoştea bine. 
O ajuta să acopere ceea ce simţea cu adevărat. Îşi aranjă hârtiile de pe 
birou şi păşi din spatele acestuia. Nigel nu merita sarcasmul ei. „Îmi 
pare rău.“* Conversaţia aceasta o făcea să se simtă şi mai rău. 

„Dragostea te aşteaptă. Dragostea lui Dumnezeu.“ De data aceasta 

vocea lui Nigel veni ca o mângâiere, dar nu genul de mângâiere cu care 
era obişnuită. Nu genul de mângâiere pe care şi-o dorea de la el. Şi 
totuşi atinse ceva adânc în sufletul ei. 

„O, Nigel.“ Se apropie de el, care stătea în continuare în pragul uşii 
şi pentru prima oară îşi îngădui să se piardă cu totul în ochii lui—ochii 
aceia strălucitori, plini de lumină şi speranţă. „Nu înţelegi?“ Atracția ei 
față de el se cristaliză. Cum ar fi să împlinească nevoile unui bărbat ca 
Nigel Townsend? „Nu vreau să-L iubesc pe Dumnezeu.“ Mai făcu un 
pas spre el, cu ochii într-ai lui. „Vreau să te iubesc pe tine.” 

„Nu, Mary.“ Tonul lui era blând, dar mai dur decât cimentul. „Nu 
despre dragostea aceea îţi vorbesc.“ 

„le rog, Nigel...“ Îşi cobori vocea, făcând-o să sune răguşit şi 
senzual. „Renunţă la partea cu Dumnezeu.“ 

„Nu pot.“ Privirea lui pătrunse dincolo de zidurile care îi înconjurau 
inima, până la ultimul colţişor vulnerabil din sufletul ei. „Dumnezeu nu 
renunţă la tine. Nu voi renunţa nici eu.“ 

Era la câţiva centimetri distanţă de el acum şi simţi cum o trece un 
fior. Poate că simţea ceva pentru ea, ceva mai profund. Un bărbat care 
nu era dispus să renunţe la ea? Nu acesta era genul de dragoste pe care 
îl căutase toată viaţa? 

Mai făcu un pas—aproape că îl atingea. Cu siguranță acesta era 
motivul pentru care ajunsese la centrul New Life. Ca să găsească 
dragostea alături de bărbatul acesta atât de frumos din faţa ei. „Nu ai 
nevoie şi de altceva, pe lângă Dumnezeu?“ Îi mângâie tandru obrazul 
cu vârful degetelor. Puteau uita de curs şi să meargă în camera ei, unde 
putea să îi arate genul de dragoste pe care îl înțelegea. Poate atunci ar fi 
încetat să vorbească despre Dumnezeu. Ideea i se păru grozavă în acel 
moment. 

Dar Nigel rămase neclintit şi nu răspunse în niciun fel la atingerea 
ei. „Vino la curs.“ Făcu un pas înapoi. „Atunci vei înţelege dragostea 
adevărată.“ 

„Învaţă-mă despre dragoste şi te voi învăţa și eu. Nu avem nevoie 
de o sală de curs şi nici de Biblie.“ Se apropie din nou de el şi îşi trecu 
degetele peste muşchii braţului lui. „Ştiu o metodă mai bună.“ 

Nigel îi desprinse cu blândeţe mâna de pe braţul lui şi o lăsă să cadă. 
„Eşti confuză.“ Făcu încă un pas înapoi, dar ochii îi rămaseră pironiţi 
într-ai ei. „Vreau să-ţi arăt. Dar dragostea nu e ceea ce ai cunoscut tu 

până acum.“ Zâmbi, şi în zâmbetul lui Mary nu văzu nici măcar o umbră 
de slăbiciune sau compromis, nicio dovadă a faptului că ar fi fost atras 
de ea ca toţi ceilalți bărbaţi. Ci privirea lui era cea a unui tată—aşa îşi 
imagina ea că ar privi-o un tată. 

Dar nu asta voia de la Nigel-—să o privească asemenea unui tată. 

Respingerea o duru la fel de mult ca o palmă peste faţă. Nu o dorea 
şi dintr-odată motivele i se părură cât se poate de clare. Nu era altceva 
decât un gunoi. Nigel îşi dorea o femeie pură. În lumina lui strălucitoare, 
Mary se simţi dintr-odată atât de murdară, încât se întrebă dacă nu 
cumva miroase urât în preajma ei. Îşi cobori privirea şi păşi pe lângă el. 
„Mă duc în camera mea.“ 

În timp ce trecea pe lângă el, îl simţi întorcându-se spre ea şi îi 
percepu vocea ca pe o atingere fizică. „Am să te aştept, Mary.“ Apoi 
se întoarse, se îndreptă spre biroul lui, intră şi închise uşa după el. 

Mary făcu un pas spre biroul lui. Ce făcea acolo? Tremura şi el, ca 
ea? Îşi regreta decizia de a nu merge cu ea în camera ei? Poate era pe 
punctul de a se răzgândi şi încerca să se convingă că Mary are de fapt 
dreptate. 

Făcu încet câţiva paşi până la uşa biroului lui. Ceilalţi rezidenţi ai 
centrului serveau cina în sala de mese, aşa că holul era pustiu. 

Îi auzi vocea—dar vorbea prea încet pentru a înţelege ce spune. 
Poate vorbea singur, spunându-şi că e un prost că a refuzat-o. 

„Te rog, Nigel... Sunt aici şi te aştept.“ Şopti cuvintele acestea în fața 
uşii închise. Apoi îşi lipi urechea de uşă, ca să audă ce spune. 

„Doamne... e rătăcită, e aproape un copil...“ 

Mary simţi cum inima îi e străpunsă de ceva rece şi dur ca oţelul. Nu 
se lupta cu gândul de a veni la ea. Vorbea cu Dumnezeul lui. Mary se 
forță să asculte mai departe. 

„Tânjeşte după dragoste în singura formă pe care o înţelege, Tată. 
Prin puterea erotismului şi a seducţiei.“ 

Mary simţi cum faţa i se îmbujorează de ruşine. Se făcuse de râs. 
Nigel ştiuse de la bun început ce urmăreşte. Ruşinea aproape că o 
trimise alergând în camera ei. Dar ideea că un bărbat ca Nigel vorbeşte 
cu Dumnezeul lui despre ea avea ceva ce o intriga. O făcea să se simtă 
importantă într-un mod straniu. 

„E frumoasă, Doamne... Ştiu că nu trebuie să petrec timp singur cu 


153 


SBiuine 


ea. Ajut-o să mă vadă în altă lumină. Ajut-o să înţeleagă ce îi spun 
despre dragostea adevărată, dragostea Ta, Doamne.“ 

Mary nu ştia sigur ce ar trebui să simtă. Nigel credea că e frumoasă şi 
gândul acesta îi aduse o clipă de bucurie interioară. Dar chiar şi aşa, nu 
îl interesa. Nu aşa cum spera ea. Clipi ca să alunge lacrimile şi continuă 
să asculte. i i | 

„Văd sufletul ei, sufletul care se luptă să supraviețuiască atât de 
adânc în interiorul ei.“ Se opri, apoi vocea lui sună şi mai tulburată. 
„Ajută-mă să ajung la sufletul ei. Ajută-mă să înţeleg de ce ai adus-o 
în viaţa mea. Din nou pauză. „E fiica Ta, Doamne, şi e rătăcită. Vreau 
să-i arăt adevărul. Te rog... adu-o la curs în seara asta. Arată-mi cum să 
ajung la sufletul ei şi ajută-mă... ajută-mă să mă port cu înţelepciune.“ 

Mary simţi cum toate speranțele i se prăbuşesc. Nu, Nigel nu avea să 
o iubească niciodată așa cum îl iubea ea. Avusese dreptate mai devreme. 
Nu voia decât să participe la preţioasele lui cursuri. Nimic mai mult. 
Când Nigel avea să se îndrăgostească, avea să fie de o femeie nepătată, 
o femeie care îi împărtăşea credinţa. Fetele ca ea nu erau altceva decât 
O ispită pentru el. 

Nigel se ruga în continuare. „Doamne? Vocea îi deveni un strigăt 
îndurerat. „Ce vrei de la mine? De ce Mary... de ce o asemenea 
seducătoare aici, la misiune? Şi de ce Te aud mereu spunându-mi că ea 
e motivul pentru care mă aflu aici? 

Mary îşi lipi şi mai tare urechea de uşă. Nigel credea că ea e motivul 
pentru care se află aici, la misiune? Posibilitatea aceasta o umplu de 
speranţă şi de uimire. 

Poate, totuşi, avea să se întâmple ceva între ei. 

Nigel oftă lung şi zgomotos. „Deocamdată voi continua să mă rog în 
fiecare zi, să mă plec cu faţa la pământ. Până când îmi vei arăta ce vrei 
să faci în viaţa lui Mary Madison. Îţi mulțumesc, Tată, pentru că eşti 
credincios. Ştiu că voi primi toate răspunsurile... la momentul hotărât 
de Tine. În numele lui Isus, amin.“ 

Mary se îndepărtă repede de uşă şi porni în fugă pe coridor. Reuşi să 
se ascundă pe când auzi uşa biroului lui Nigel deschizându-se. Apoi îi 
auzi paşii îndreptându-se în direcţia opusă celei în care fugise ea, spre 
sala de mese. 

Nigel greşea în ceea ce o privea. Dumnezeu nu încerca să facă nimic 
în viaţa ei. Nu acesta era motivul pentru care era atrâs de ea. Era atras 


154 


KAREN KINGSBURY 


de ea pentru că ea îl iubea. Şi undeva adânc, într-un colţişor speriat 
din inima lui, şi el o iubea. Altfel nu ar fi petrecut atât de mult timp 
rugându-se pentru ea. Acum nu îi mai rămânea decât să-l convingă şi 
pe el de asta. 

upă ce durerea usturătoare a respingerii lui Nigel se mai 

estompă, Mary se ridică în capul oaselor şi se uită la cifrele roșii 
ale ceasului de pe noptieră. Era 7 şi 10. Trecuseră deja 10 minute din 
cursul de două ore în care Nigel vorbea unei încăperi pline de oameni ai 
străzii despre cea mai extraordinară dragoste posibilă. 

Despre ceea ce credea el că este cea mai extraordinară dragoste 
posibilă. 

Mary scrâşni din dinţi şi dădu la o parte cuvertura. Fie. Oricum era 
prea cald ca să poată dormi. Putea să meargă la curs şi, având în vedere 
că avea să întârzie, putea să se aşeze undeva în spate şi să încerce să 
îl înţeleagă pe Nigel mai bine. Poate dacă îl auzea vorbind despre Isus 
aşa cum îl auzise rugându-se, avea să îşi dea seama mai bine cum să se 
apropie de el. Pentru că trebuia să se apropie de el. Se gândea la el în 
fiecare seară şi se trezea în fiecare dimineaţă cu gândul la el. 

Trebuia să găsească o cale. : 

Garderoba ei era încă limitată, dar primise o plasă cu blugi, pantaloni 
scurţi şi bluzițe drăguţe care fuseseră donate misiunii. Se îmbrăcă într-o 
pereche de pantaloni scurţi şi se duse în faţa oglinzii crăpate sprijinite de 
unul dintre pereţii camerei. Zâmbi. Era frumoasă, nu încăpea îndoială. 
Mai frumoasă ca oricând. Avea picioare lungi şi frumos formate şi talia 
subțire. Dacă pantalonii aceştia scurți nu îi atrăgeau atenţia lui Nigel, 
nimic nu avea să o facă. Apoi găsi un tricou roşu mulat, care îi punea în 
evidenţă silueta şi buclele blonde. : 

Cât timp stătuse în pivniţa lui Jimbo se machiase în fiecare zi, dar de 
atunci prea puţin. Avea însă câteva articole de machiaj în geantă, unde 
scotoci după un ruj de buze. Îl găsi şi după ce îl aplică îşi trecu degetele - 

prin păr, pentru a-i da puţin volum. Se uită încă o dată în oglindă. Gata. 
Nigel avea să o implore să-l primească la ea în cameră înainte de lăsarea 
serii. Da, o refuzase pentru ultima oară. Nu îşi luă nimic din cameră şi 
porni să străbată clădirea spre aripa de vest, unde erau sălile de curs. 

Sunetul vocii calde şi pătrunzătoare a lui Nigel umplu coridorul şi 
Mary se simţi atrasă spre el. Când ajunse la sala de curs, se opri câteva 
clipe în prag. Inima ei avu nevoie de câteva secunde pentru a decide 
dacă are de gând să reînceapă să bată. 

Nigel se plimba în faţa clasei şi prezenţa lui umplea încăperea. Oricât 
de mult ar fi vrut ca el să o observe, Mary simţi o dorință puternică de 
a rămâne nevăzută, de a-l observa şi de a-l studia. Ce anume la bărbatul 
acesta o atrăgea atât de mult? Nigel se întoarse cu spatele spre clasă şi 
scrise ceva pe tablă. 

Mary profită de moment pentru a se strecura înăuntru şi a se aşeza în 
spatele a doi bărbaţi mai înalţi. Poate Nigel nu avea să o observe imediat 
şi putea să îl urmărească şi să îl asculte. Să afle suficient de multe despre 
el ca să găsească drumul spre inima lui. Îi studie spatele, V-ul pe care îl 
formau umerii şi talia lui, felul în care i se contractau muşchii umerilor 
în timp ce scria. Nigel termină de scris şi se dădu la o parte. Abia atunci 
observă Mary ce scrisese pe tablă. 

Mort faţă de sine... viu pentru Cristos. 

Mary se încruntă. Mort faţă de sine, viu pentru Cristos? Se lăsă să 
alunece în scaun şi se uită din nou la cuvintele de pe tablă. Cum ar 
putea ea spera să atragă atenţia lui Nigel—nu a lui Nigel învățătorul, 
ci a lui Nigel bărbatul—dacă el vorbea despre lucruri atât de ciudate 
şi înspăimântătoare? Nu voia să moară şi nici Nigel nu ar fi trebuit să-i 
dorească aşa ceva. Toată viaţa ei o condusese spre punctul acesta, când 
avea să îl cunoască pe Nigel şi să fie iubită de el. Era sigură de asta. 
Moartea nu avea nicio legătură cu ceea ce voia ea să împărtăşească cu 
el. 

Nigel se întoarse din nou cu faţa spre clasă şi ochii lui îi găsiră 
aproape imediat pe ai ei. Ezită şi apoi îi zâmbi, dar nu era genul de 
zâmbet pe care şi-l dorea Mary de la el. Dar era în ordine. Mary se 
îndreptă în scaun. Într-o bună zi avea să îi zâmbească așa cum voia ea. 

Nigel îşi îndreptă privirea spre cealaltă parte a sălii de curs şi arătă 
spre tablă. „Isus Cristos vrea să fie în centrul a tot ceea ce facem. Viaţa 
Lui este viaţa. Este singura viaţă care ne garantează că vom fi iubiţi 

aşa cum trebuie să fim iubiţi.“ Porni spre celălalt capăt al încăperii, 
dar privirea i se întoarse din nou la Mary. „EI are dragostea pe care 
aţi căutat-o fiecare din voi toată viața. Cea mai extraordinară dragoste 
dintre toate.“ 

Mary se foi pe scaun. La asta se reducea cursul ăsta? La o prelegere 
de două ore despre cât de minunat e Dumnezeu şi cum dragostea Lui e 
cel mai important țel în viaţă? Nigel le ceru celor prezenţi să deschidă 
Biblia la loan capitolul 10. Din acel moment Mary încetă să mai 
asculte. Auzise destul. Dacă Nigel nu avea fapte, dacă nu avea nimic 
mai interesant decât propriile lui opinii despre Dumnezeu, nu avea să 
rămână. Într-o bună zi avea să o asculte şi atunci nu va fi nevoie să 
vină la cursurile lui numai ca să-l audă vorbind. Pentru că avea să îi 
vorbească ori de câte ori dorea ea. 

În camera ei... în condiţiile impuse de ea. 

Se ridică şi plecă fără să se uite înapoi. Afară, pe coridor, la 5-6 metri 
de uşă, era o fată de vârsta ei—poate cu ceva mai mare. Mary o mai 
văzuse şi înainte—venea la misiune să ia masa sau stătea de vorbă cu 
cei care participau la cursurile lui Nigel. 

Nu avea cum să se întoarcă în camera ei fără să treacă pe lângă ea şi 
când se apropie, fata dădu ochii peste cap. „E ca un disc stricat, nu?* 

Rareori se întâmpla ca femeile să stea de vorbă cu ea, aşa că întrebarea 
o surprinse pe Mary. Îi venea să se uite peste umăr, să vadă dacă nu 
cumva fata vorbea cu altcineva. 

Se opri însă şi se sprijini de peretele opus. „e referi la cursul lui 
Nigel?“ 

„Mda.“ Fata purta o pereche de blugi cu un număr mai mic decât 
ar fi trebuit şi un maiou decoltat. Era subţirică şi brunetă. Era drăguță, 
dar trăsăturile îi erau înăsprite. Arăta ca cineva care a petrecut ani buni 
pe străzi. „Am intrat şi am auzit că astăzi se vorbeşte despre dragoste.“ 
Râse, dar fără urmă de umor. „N-am nevoie de un învăţător de şcoală 
duminicală să-mi spună ce e dragostea. Ştiu bine ce e dragostea.“ Râse 
din nou. „În viaţa mea dragostea plăteşte facturile, dacă înţelegi ce 
vreau să spun.“ 

Mary nu era foarte sigură. Grimasa ei exprima curiozitatea. 

Probabil fata interpretă expresia ca pe un îndemn să continue. „Tu 
faci trotuarul, nu-i aşa?“ 

„Trotuarul?* Obrajii lui Mary se îmbujorară. Probabil fata ştia de 
trecutul ei. „Te referi la prostituție?“ 

„Sigur.“ Fata se uită în jos pe coridor, înspre sala de unde se auzea încă 
vocea lui Nigel. „Hai să plecăm de aici. Putem sta de vorbă afară.“ 

„Bine.“ Mary nu era obosită, iar fata părea interesantă. Cineva cu 
care putea sta de vorbă. O urmă afară din clădirea misiunii şi în jos pe 
stradă. 

„Eşti nouă, nu?“ 

„Cam aşa ceva. Asta e a treia săptămână.“ 

Cu o mişcare bruscă din cap, fata îşi aruncă părul peste umăr şi se 
sprijini de perete. „Eu sunt Summer.“ O măsură pe Mary de sus până 
os. „Ştiu despre trecutul tău. Sigur că faci trotuarul. Uită-te la tine.“ 

Mary nu avea de gând să-şi recunoască trecutul. Dar îşi putea asuma 
responsabilitatea pentru ceea ce devenise. „Nu, nu sunt prostituată.“ 

Summer râse. „Vei fi.“ Făcu un gest cu mâna spre stradă. „Te aşteaptă 
o avere acolo.“ Îi ar rică o privire piezişă. „Cu o faţă şi cu un corp ca ale 
tale... să fim serioase. 

O mulțime de sentimente noi se învălmăşeau în inima lui Mary. 
O avere? De ce nu se gândise la asta înainte? În penitenciarul pentru 
minori şi tineri nu putuse face trotuarul. Putuse să se culce cu cine voise 
fără să fie prinsă. Dar nu putuse să părăsească clădirea, să iasă în stradă 
şi să fie plătită pentru serviciile ei. 

Dar acum era adultă, împlinise 18 ani. Peste un an, când avea să-şi 
termine munca la misiune, putea face orice dorea. Soarele se pregătea 
să apună şi razele lui căzură exact peste faţa lui Mary. Îşi acoperi ochii 
şi zise: „Încă îmi ispăşesc sentinţa. Trebuie să muncesc un an la misiune 
şi abia apoi aş putea să mă gândesc la așa ceva.“ 

„N(tţ.“ Summer făcu un gest nedefinit cu mâna. „Şi eu am fost 
într-un program de muncă odată. Pleci, iar ei îţi pun numele pe o listă. 
Dar niciodată nu vine nimeni să te caute.“ Făcu semn cu capul spre 
stradă. „Cum vrei să te eliberezi fără bani?“ 

Era o întrebare bună. Pentru munca la misiune primea ceva bani—50 
de dolari pe săptămână. În plus avea mâncare şi cazare gratuit. După un 
an putea strânge 2400 de dolari dacă economisea fiecare bănuţ. Când 
făcea calculele, i se părea o avere. Era suficient să ajungă în New York şi 
să vadă dacă nu cumva, printr-un miracol, bunica Peggy mai era acolo. 

Se uită direct la Summer. „Peste un an voi avea mai mult de două mii 
de dolari. Nu e rău.“ 

„Două mii de dolari într-un an?* Summer îşi încrucişă braţele peste 
piept şi îi aruncă un surâs dispreţuitor. „Banii ăştia îi poţi face într-o 
lună pe stradă.“ 

Mary îşi petrecuse aproape toată viața printre persoane care îm- 
plineau nevoile bărbaţilor contra cost. După primul an petrecut în 
penitenciarul pentru minori şi tineri, îşi dăduse seama că şi mama ei îşi 
câştigase existenţa prostituându-se. Îşi amintise o conversaţie pe care o 
purtase cu mama ei cam cu o lună înainte ca aceasta să dispară. 

„Cum se face că în unele seri te îmbraci mai altfel, mami?“ Mary 
era mică pe atunci şi realiza doar vag nişte lucruri. Era sigură că mama 
ei consuma droguri, pentru că o auzise pe bunica vorbind despre acest 
lucru. Dar cumva trebuia să facă rost de bani pentru droguri. 

„Mama munceşte noaptea, iubita mea.“ 

„Ce fel de muncă, mami?“ 

„Ei bine, mama are grijă de bărbaţi.“ 

Era aceeaşi muncă pe care o prestase şi Mary pentru Jimbo în toţi 
acei ani petrecuţi în pivniţă. Prostituţie. 

Summer vorbea în continuare, ceva despre o lună foarte profitabilă pe 
care o avusese într-un an. „Am făcut atunci 7000—“ zise ea fluierând— 
„dar asta când eram tânără, ca tine. Acum am 25 de ani. Încă 5 sau 10 
ani şi va trebui să-mi caut altă ocupaţie.“ Râse de parcă ar fi fost cel mai 
amuzant lucru pe care îl spusese toată seara. 

Mary se întrebă dacă avea să se simtă bătrână când avea să împlinească 
25 de ani. Gândul acesta o făcu să se simtă rău. Prostituţia ar fi putut îi o 
soluţie pentru o vreme. Dar ca mod de viaţă? Ar fi preterai să moară de 
foame. „Poate te-ai simţi mai bine dacă ţi-ai găsi o altă ocupaţie.“ 

„Nicio slujbă nu e la fel de bine plătită ca prostituţia.“ Ridică din 
umeri. „O să vezi tu, fetiţo.“ 

„Nu,“ declară Mary hotărâtă. Se gândi la Nigel. „O să îndosariez 
documente până o să găsesc dragostea adevărată.“ Se strâmbă. „Dar nu 
dragostea despre care vorbeşte Nigel Townsend.“ 

„0... Summer o studie atent, apoi zâmbi larg. „Eşti îndrăgostită de 
el.“ Nu era o întrebare. 

„Nu.“ Mary dădu din cap. „N-aş putea niciodată—“ 

„O să-ți frângă inima. E superb, puternic şi bun.“ Fluieră din nou. 

„Nimeni nu arată la fel de bine ca Nigel Townsend.“ Tonul i se schimbă. 
„Dar nu e genul tău şi nici al meu.“ Summer miji ochii şi se uită spre 
cerul cuprins de umbrele înserării. „De parcă ar fi coborât direct din 
cer. Femeia care îi va suci capul lui Nigel Townsend va fi o femeie 
cu teamă de Dumnezeu, genul de femeie care tu şi cu mine nu vom fi 
niciodată.“ 

Afirmația aceasta o înfurie pe Mary. Summer nu ştia ce voia Nigel. 
ŞI, la urma urmei, toţi bărbaţii vor acelaşi gen de dragoste, nu? Iar ea 
era profesionistă în acel gen de dragoste. Nu mai avea ce discuta cu 
Summer. Porni în direcția opusă misiunii. 

„Ce? Te-am speriat?“ strigă Summer în urma ei, iar Mary grăbi 
pasul. Auzi în urma ei ecoul râsului lui Summer. 

Mary traversă o stradă aglomerată şi se îndreptă spre un pare 
din apropiere. Regulile misiunii erau stricte. Nu putea pleca fără 
permisiunea unuia dintre membrii personalului şi atunci numai cu un 
scop bine determinat şi pentru o perioadă scurtă de timp. Categoric nu 
după lăsarea întunericului, şi deja se însera. 

Şi totuşi... 

Nigel era la curs până după ora 9, iar restul membrilor personalului 
erau fie plecați, fie participau la curs. Seara adusese cu ea o briză uşoară, 
care atenua întrucâtva efectele umidității. Mary încetini şi se opri. În 
faţa ei era un cuplu care întruchipa ce îşi dorea şi ea. O femeie drăguță, 
bine îmbrăcată, la braţul unui bărbat atrăgător, care trăiau într-o lume a 
viselor, a romantismului şi a dragostei împărtăşite. Asta îşi dorea şi ea 
cu Nigel. Se sprijini de trunchiul unui copac. Simţea asprimea scoarței 
la spate, dar nu îi păsa. Cuplul se opri lângă un spaţiu de joacă şi tânăra 
femeie se aşeză într-unul din leagăne. 

Mary nu auzea ce îşi spuneau, dar o auzea pe femeie râzând, vedea 
cum îşi lasă capul pe spate în timp ce bărbatul împingea leagănul. În 
cele din urmă cei doi se plictisiră de leagăne şi îşi continuară plimbarea 
pe aleea centrală a parcului. În timp ce îi urmărea cu privirea, Mary 
se gândi la ce îi spusese Summer. Nigel avea să îi frângă inima. EI îşi 
dorea o femeie cu teamă de Dumnezeu, o femeie curată şi pură. 

Adevărul o izbi odată cu briza direct în faţă. Summer avea dreptate, 
desigur. Nigel nu o va dori niciodată pe ea. Dorea să îi vorbească despre 
dragostea lui Dumnezeu şi despre faptul că a-L urma pe Isus înseamnă 
să fii mort faţă de tine însuţi şi viu pentru Cristos. Dar nu avea să îi 

accepte niciodată trecutul-—un trecut pe care îl cunoştea, evident. Toate 
detaliile erau trecute în dosarul ei. 

Inspiră adânc şi îşi ţinu respiraţia. Era mijlocul lui iulie. Parfumul 
florilor de cireş se risipise, iar aerul purta mireasma pătrunzătoare 
a ierbii proaspăt tăiate. Dacă Summer avea dreptate şi în celelalte 
privinţe? Două mii de dolari după un an de muncă? Un an în care să îl 
vadă în fiecare zi pe Nigel şi să ştie că nu poate să îi sucească minţile 
ca celorlalţi bărbaţi. 

Avea să îi pară un deceniu. 

Prostituţia nu era ceva ce îşi dorea, dar pe termen scurt... o lună sau 
două... Nu avea nevoie de mai mult ca să facă rost de banii necesari 
pentru a se întoarce la New York. Îşi muşcă buzele şi se desprinse 
de trunchiul copacului. Nu trebuia să decidă în seara asta. Putea să 
muncească încă o săptămână în preajma lui Nigel, să vadă dacă observă 
vreo schimbare. Dacă nu... trotuarul avea să fie tot acolo. 

Se îndreptă spre intersecţia aglomerată. Încă puţin şi avea să ajungă 
înapoi la misiune. După un somn bun, probabil avea să uite că se gândise 
vreodată la aşa ceva. Nigel avea să se răzgândească până la urmă. 
Ajunse la trecerea de pietoni şi apăsă butonul, aşteptând schimbarea 
culorii semaforului. În acel moment o maşină neagră strălucitoare trecu 
încet prin faţa ei. Şoferul era chel şi purta un costum elegant. O măsură 
din priviri şi merse mai departe. Dar înainte ca semaforul să-şi schimbe 
culoarea şi Mary să poată traversa, făcu un ocol şi trecu din nou prin 
intersecţie, fără a-şi dezlipi ochii de ea. Trecu prin faţa ei încă o dată 
şi apoi făcu din nou un ocol. De data aceasta opri lângă ea și cobori 
geamul. „Bună, frumoaso.“ Ochii îi străluceau. Nu ca ai lui Nigel, dar 
nici cu răutate, ca ai lui Jimbo. 

Cu nervii întinşi la maxim, Mary avu nevoie de o clipă ca să-și 
regăsească vocea. „le cunosc?“ Nu îi părea cunoscut. Era vorba de 
trecutul ei? Din pricina trecutului o cunoştea? 

„De fapt...“ Îi făcu semn să facă câţiva paşi pe trotuar pentru a se 
îndepărta de intersecţia aglomerată. Apoi opri motorul. „Urcă.“ Îi făcu 
semn spre scaunul din dreapta lui. „Fac afaceri în zonă.“ 

Afaceri? Bărbatul emana putere, dar nu o speria. Deschise portiera 
şi se aşeză, dar rămase cu un picior sprijinit de bordură. „Ce... fel de 
afaceri?“ | 

Bărbatul zâmbi. „În domeniul bancar.“ 

„0... De unde mă cunoşti?“ 

Trăsăturile feţei bărbatului fură umbrite de tristeţe, dar era o tristeţe 
ce nu părea reală. „Nu știu.“ Îi mângâie bărbia cu degetele. „Îmi pari 
cunoscută.“ 

Mary se pregătea să coboare din maşină şi să plece, ca bărbatul să 
nu apuce să-şi amintească unde o mai văzuse. Dar în momentul acela 
bărbatul scoase un sunet ce trădă surprinderea. „Stai puţin! Ştiu.“ Pocni 
din degete de câteva ori. „Eşti fata aceea—cea pe care au salvat-o din 
pivniţă.“ Îşi îndreptă degetul spre ea. „Mary, nu-i aşa?“ 

Mary se îmbujoră şi îşi pironi privirea în jos. „Ar trebui să plec până 
nu— 

„Stai!“ Bărbatul părea sincer. „A fost urât—ceea ce ţi s-a întâmplat.“ 
Ezită şi strânse buzele. „Eşti... singură?“ 

„Da.“ Mary ridică un umăr. Maşina mirosea bine—a piele şi a parfum 
scump, a opulenţă. Bărbatul nu părea să aibă cele mai inocente intenţii, 
dar nu avea să-i facă rău. 

De asta era sigură. 

Bărbatul îi studie faţa. „Lucrezi aici undeva?“ 

Mary dădu din cap. Se gândi să-i spună despre misiune şi despre 
slujba ei de îndosariat, dar se răzgândi. 

„Strâng bani ca să mă întorc la New York.“ 

Bărbatul îşi trecu vârful limbii peste buza de jos. „Ai... ai împlinit 
18 ani? 

„Da.“ 

Un zâmbet larg lumină faţa bărbatului. „Mary... cred că te pot ajuta.“ 
Se sprijini de portieră. „Ți-ar plăcea să lucrezi pentru mine?“ 

Mary începu să dea din cap în semn de refuz, când bărbatul ridică 
mâna. „Nu genul acela de muncă. Muncă de secretariat—dactilografiere, 
îndosariere, telefoane.“ Vocea îi era nonşalantă, dar privirea îi deveni 
mai intensă. „Am să te plătesc dublu față de ce câştigi acum.“ 

Limbajul trupului lui confirmă ceea ce Mary ghicise deja. Nu voia 

să-i facă rău. „Sună bine.“ 

Bărbatul zâmbi, dar zâmbetul nu îi ajunse la ochi. „Am să te instalez 
într-un apartament şi am să-ți cumpăr nişte haine drăguțe. Începi de 
luni.“ 

Mary simţi cum i se învârte capul. Nu mai consumase niciun fel de 
drog de când ajunsese la misiune, dar acum simţea o nevoie disperată 

de o priză de ceva—orice. Oferta bărbatului era prea rapidă şi prea bună 
ca să fie adevărată. „Nu... nu ştiu ce să zic.“ 

„După cum văd eu lucrurile, M “ se întinse şi îi atinse uşor 
mâna—,,meriţi o şansă.“ 

Mary inspiră, dar nu reuşi să-şi umple plămânii. Apucă strâns 
mânerul portierei. „Să vin cu tine? Chiar acum?“ 

Bărbatul aruncă o privire piezişă prin parbriz de-a . lungul străzii, 
„Unde locuieşti?“ 

Obrajii lui Mary se îmbujorară din nou şi răspunse cu jumătate de 
gură. „La misiune.“ 

De data aceasta tristețea care se all peste trăsăturile bărbatului 
era autentică. „Gata. Vii cu mine. 

„Dar cum rămâne cu hainele şi cu lucrurile mele? . 

Bărbatul clătină din cap. „O să-ţi cumpărăm lucruri noi. Ai toată 
viața înainte.“ 

Mary se uită în josul străzii, spre misiune. Putea î încerca, nu? să 


vadă unde avea să o ducă acest drum? Se putea întoarce la centrul: * 


New Life într-o săptămână dacă slujba nu se materializa. Simţi cum 
prinde încredere. Munca de birou pentru un om de afaceri era o slujbă 
respectabilă, nu ca prostituţia. 

Poate dacă avea o slujbă de genul ăsta, Nigel avea să o vadă altfel. 

„Haide, Mary.“ Bărbatul aruncă o privire în oglinda retrovizoare. 
„Totul va fi în ordine.“ 

„Bine.“ Un val de frică o lovi când închise portiera, bărbatul apăsă 
un buton şi uşile se blocară. „Unde mergem mai întâi?* 

„Am un apartament în care întreţin oamenii de afaceri veniţi din 
alte oraşe.“ Bărbatul înscrise maşina în trafic. Se uită la ea. „Acolo vei 
fi în siguranţă. Mâine îţi vom lua ceva haine şi îţi vom găsi un birou în 
clădirea mea.“ 

„Ai propria ta clădire?“ Mary se simţea în continuare ameţită. Totul 
se întâmpla prea repede. 

Bărbatul chicoti. „Am zece clădiri.“ 

„Mary nu ştiu ce să răspundă. Bărbatul era probabil milionar. Sau 
chiar miliardar. Dar ce voia de la ea şi cum de se petrecea totul atât de 
repede? Se lăsă în scaun şi apucă strâns rezemătoarele. Bărbatul nu îi 
spusese nici numele lui şi nici pe al firmei lui. Dacă de fapt nu era om 

de afaceri? Îşi aminti ceva ce o umplu de frică. Ultima dată când urcase 
într-o maşină şi se îndreptase spre o destinaţie necunoscută fusese cu 
Jimbo şi Lou. Iar locul în care o duseseră se transformase în închisoarea 
ei pentru următorii cinci ani. 

Îşi simţea gura uscată şi făcu un efort considerabil pentru a rosti 
câteva cuvinte. „Cum te cheamă?“ 

Bărbatul conducea mai repede decât şoferii celorlalte maşini ce 
circulau prin oraş. Nu se uită la ea. „Clayton Billings.* Înclină capul 
spre ea. „Poţi să-mi spui Clayton.“ 

Mary slăbi strânsoarea. Clayton Billings? Billings de la Billings 
Savings, băncile care împânzeau oraşul? Văzuse numele acesta pe nişte 
documente pe care le îndosariase. În inima şi în mintea ei se dădea o 
bătălie cumplită. Unul dintre cei mai bogaţi şi mai puternici bărbaţi din 
oraş voia să îi ofere o slujbă. Aceasta era cea mai frumoasă zi din viața 
ei—ziua în care totul avea să se schimbe. 

Bunica Peggy avea să fie atât de mândră de ea! 

Un icnet slab îi scăpă şi îşi duse repede mâna la gură. Bunica! Se 
uită imediat peste umăr. Lăsaseră misiunea departe în urmă. Misiunea, 
cămăruţa ei şi pe Nigel Townsend, care, fără îndoială, continua să 
vorbească despre dragostea lui Cristos. Trebuia să-l convingă pe Clayton 
să întoarcă şi să meargă înapoi. Îşi uitase poşetuța. 

„Stai!“ Se întoarse spre Clayton. Faţa îi era rece, iar mâinile îi 
tremurau. „Întoarce-te! Te rog!“ 

Clayton încetini, dar nu opri. „Nu te teme. Totul va fi în ordine. Mai 
mult decât în ordine. Vei vedea.“ 

„Nu!“ Apucă mânerul Dona şi trase, dar era blocată. „Am uitat 
ceva—ceva special pentru mine.“ 

Clayton o trase înapoi în scaun şi îşi puse braţul în faţa ei, blocându-i -1 
mişcările. „Ne vom întoarce. Dar mai întâi haide să te instalăm.'“ 

Mary simţi cum se îndepărtează de misiune şi de învățătura stranie 
despre moartea față de sine pe care Nigel îşi dorea ca ea să o înţeleagă. 
Nu avea de ales decât să aibă încredere în Clayton Billings, să creadă că 
într-o zi curând-—imediat ce va avea slujba promisă şi o locuinţă—avea 
să se poată întoarce să-şi ia poşetuţa roşie. 

Indiferent pe unde o purtase viaţa, indiferent de închisoarea în care 
se găsise, poşetuța reprezentase speranța. Speranţa că undeva, cumva, 

avea să o găsească din nou pe bunica Peggy. lar dacă nu avea să o 
găsească pe bunica, măcar avea să găsească dragostea. loate aceste. 
speranţe erau legate de poşetuța cu mărgele roşii. 

lar acum—în câteva minute—poşetuţa dispăruse, împreună cu tot 
restul vechii ei vieţi. 

ai era încă mult de povestit. Mary se ridică de pe canapea şi 
se întinse. Mult timp se uită pe fereastră la ceea ce se petrecea 
în stradă. De ce plecase oare cu Clayton? 

Ar fi putut să se întoarcă şi să se strecoare la cursul lui Nigel. Chiar 
dacă nu era pregătită să audă despre moartea faţă de sine, ştia un lucru— 
Nigel îi voia doar binele. 

In spatele ei o auzi pe Emma ridicându-se şi îndreptându-se spre ea. 
O atinse uşor pe umăr. 

„Clayton nu era un tip de treabă?“ 

Mary clătină încet din cap. Se întoarse şi se sprijini de pervaz. „Era 
bogat şi puternic.“ Oftă şi se întoarse din nou să se uite spre stradă. „Dar 
nu era de treabă.“ 

„Înţeleg.“ 

Mary era sigură de asta. Emma î îşi petrecuse ultimii patru ani cu un 
bărbat ca Clayton Billings. 

„E ciudat cum graniţa dintre durere şi dragoste se şterge când eşti cu 
un bărbat care îţi face rău.“ 

Emma făcu un pas înapoi. Era limpede că nu voia să vorbească 
despre genul acela de bărbat sau despre cât de bine înțelegea cuvintele 
lui Mary. Nu voia să intre în detalii. Făcu un semn spre uşă. „Trebuie 
să mă duc să văd de fete.“ Emma ezită. „Dar aş vrea să aud şi restul 
poveştii.“ Mary se uită la ceas. „Ne vedem în zece minute, bine?“ 

„Zece minute.“ 

După ce Emma plecă, Mary pregăti pentru fiecare un pahar de ceai 
cu gheaţă şi se întoarse la locul ei de pe canapea. De fiecare dată în acest 
punct al poveştii inima i se umplea de tristeţe pentru Nigel. 

Fusese atât de sigur că Mary avea să vadă lumina, dar apoi... înainte 
de a o putea opri, ea dispăruse. 

Mary făcu un efort să nu se gândească la asta. Gândurile ei trebuiau 
să se îndrepte spre Emma şi să se roage. Când Emma avea să audă 
despre Clayton, avea să-şi amintească fără îndoială de situaţia din care 
tocmai ieşise, de relaţia ei cu Charlie. 

Apoi avea să vină momentul ca Emma să aleagă. 

„Nu trebuia să fie o decizie pripită, ca atunci când Emma alesese să 
părăsească locuinţa pe care o împărțea cu Charlie. Atunci fugise ca 
să-şi salveze viaţa. Dar aproape toate femeile abuzate găsesc justificări 
pentru acțiunile bărbatului pe care îl iubesc şi cele mai multe iau cel 
puţin în considerare opţiunea de a se întoarce la el. La fel aveau să stea 
lucrurile şi în cazul Emmei. Următoarea ei decizie avea să fie una cu 
repercusiuni veşnice. Să se întoarcă la Charlie şi la vechea ei viaţă—sau 
să întindă mâna şi să apuce mântuirea pe care Isus Cristos voia să i-o 
ofere. 

O auzi pe Emma apropiindu- -se de biroul ei şi peste câteva secunde 
uşa se deschise şi Emma îşi reluă locul. 

„Fetele sunt bine.“ Zâmbi, dar în ochii ei se citea neliniştea. „Le 
place aici.“ 

„Foarte bine.“ Mary făcu semn cu capul spre masă. „Am pregătit 
ceai cu gheaţă.“ 

„Mulţumesc.“ Emma 
tine? 

„Ar fi venit.“ Mary îngădui amintirilor să o asalteze din nou. „Era 
înnebunit de îngrijorare din cauza mea şi se ruga mereu pentru mine. 
Dar nu avea cum să mă găsească—nu avea niciun indiciu, nimic.“ Sorbi 
o gură de ceai. „Sinceră să fiu, nu m-am gândit la Nigel la început. 
Clayton m-a făcut să mă simt de parcă mă rătăcisem într-un basm.“ 


a 
1 


Şi 
ln: 4 


Clayton o duse pe Mary într-un apartament luxos cu tavan înalt, blaturi 
de marmură, pardosele din dale de ceramică şi un dormitor cu o mulțime 
de perne şi aşternuturi fine ca mătasea. Nu văzuse niciodată în viaţa ei 
aşa ceva, ci doar visase la asemenea case. . Era ca ceva desprins de pe 
ecranul televizorului. 

„Aici vei locui.“ Clayton îi arătă tot E Când ajunseră la 

bucătărie, deschise câteva dulăpioare. „Poţi să mănânci ce vrei de aici. 
Mâine dimineaţă am să aranjez să ţi se livreze alimente proaspete.“ 

Lui Mary nu îi venea să creadă ce noroc se abătuse peste ea. 

Când Clayton termină de explicat unde erau toate lucrurile în casă, 
se uită la ceasul de pe perete. „E târziu, Mary.“ 

Acesta să fie momentul în care avea să o ducă în dormitor, ca Jimbo 
şi ca prietenii lui în pivniţă? Dar Clayton făcu câţiva paşi înapoi şi îi 
oferi un zâmbet plăcut. „Simte-te bine. Voi trece mâine pe aici să vorbim 
despre slujba ta.“ 

„O.K. Mulţumesc.“ Mary era nedumerită şi uluită. Ce fel de bărbat 
era acesta care îi oferea lumea întreagă şi nu îi cerea nimic în schimb? 
Până şi Nigel dorise ceva de la ea—credinţa ei în Cristos. Nu și Clayton. 
Bărbatul părea cât se poate de sincer. 

Cu toate acestea, în acea primă noapte nu prea reuşi să doarmă. Se 
temea ca nu cumva Clayton să se strecoare în apartament şi să o lege de 
pat. Când se trezi a doua zi dimineaţa, găsi în bucătărie cornuri, fructe 
şi cafea—din partea lui Clayton, desigur. Înainte de prânz apăru la uşă 
un angajat de la livrări care îi aduse pungi întregi de alimente, urmat de 
un altul cu un buchet de trandafiri. 

“Clayton apăru la ora trei după-amiaza. „Bună, Mary.“ Îi zâmbi. 
„Cum te simţi?“ 

Mary chicoti. „De parcă aş fi murit şi aş fi ajuns în rai.“ 

„Cât se poate de adecvat.“ Se îndreptă spre buchetul de flori şi se 
aplecă să le miroase. „Cineva care arată ca un înger ar trebui să se simtă 
ca în rai.“ 

Se aşezară la masă şi serviră împreună o cafea savuroasă. După care 
Clayton se ridică să plece. 

„Una dintre asistentele mele va veni mâine din eajăi Numele ei e 
Betty.“ O mângâie uşor pe mână, dar şi-o retrase imediat. „Betty te va 
duce la cumpărături.“ Îi făcu cu ochiul. „Mâine la ora asta vei avea o 
garderobă nou-nouţă.“ 

Clayton plecă din nou fără să îi ceară ceva. lar a doua zi îşi respectă 
promisiunea. Betty apăru după micul dejun şi o duse pe Mary pe la 
cele mai bune magazine din oraş. Femeia era mai în vârstă şi nu foarte 
vorbăreaţă. Dar nu păru deloc alarmată de ideea că şeful ei o luase pe 
Mary sub aripa lui. „Îi place să aibă în preajmă femei frumoase, îi 
spuse Betty. „Şi Clayton de obicei obţine tot ce îşi doreşte.“ 

Dar tocmai asta era. Clayton nu părea să dorească nimic în schimb. 

La sfârşitul săptămânii Mary avea haine, pantofi, parfumuri şi 
cosmetice noi—cele mai bune produse de pe piaţă. Clayton se îngriji să 
aibă şampoane, creme şi loţiuni de baie din cele mai minunate. Vineri, 
Betty o duse la un salon de coafură într-un cartier select al orașului. 

Stilista care se ocupă de părul ei îi tăie vârfurile, după care făcu un 
pas înapoi şi ridică din sprâncene. „Aveţi un păr superb, domnişoară. Eu 
nu aş schimba nimic.“ 

Aşa că Mary nu mai schimbă nimic. 

Era sâmbătă după-amiaza, iar Clayton îi spusese că va veni în 
vizită. Trebuia să ajungă din moment în moment. Mary se plimbă prin 
apartamentul spaţios şi se opri în faţa ferestrelor. Nu era foarte departe 
de misiune—poate la vreo 8 kilometri. Uitându-se spre soarele ce stătea 
să apună, Mary se gândi că panorama ce i se întindea în faţă de la etajul 
al 14-lea cuprindea pe undeva şi centrul New Life. 

Se sprijini cu fruntea de sticlă. Oare ce făcea Nigel în momentul 
acesta? Poate îi pusese lucrurile deoparte, în caz că avea să se întoarcă 
vreodată. 

Îşi îndreptă spatele şi îşi arcui umerii, adoptând o poziţie mândră. În 
momentul de față de ce s-ar întoarce înapoi? Se gândea din ce în ce mai 
puţin la Nigel cu fiecare zi ce trecea, iar în ultimele 24 de ore îşi dădu 
seama că începuse să se îndrăgostească de Clayton Billings. Bărbatul 
nu dăduse niciun semn că ar avea sentimente pentru ea. Poate pur şi 
simplu voia să-i ofere o şansă în viaţă—o şansă cum nu mai avusese 
niciodată înaințe. Asta îi spusese ori de câte ori întrebase. 

Dar dacă un bărbat ca Clayton Billings ar avea sentimente romantice 
pentru ea? S-ar aranja pe viaţă. S-ar putea să se îndrăgostească de ea, să 
o ia de soţie, şi atunci Mary ar avea tot ceea ce şi-a imaginat vreodată. 
Şi asta fără să moară nici măcar puţin faţă de sine. 

Dar dacă nu se mai întorcea niciodată la centrul New Life, nu avea 
să-şi mai găsească poşetuţa roşie. Aşa că trebuia să se întoarcă la un 
moment dat. Dar poate poşetuţa nu conta. Mama ei o lăsase singură în 
grija unor dealeri de droguri, iar aceştia se folosiseră de ea timp de cinci 
ani. Unde fusese mama ei în tot acest timp? Dar bunica Peggy? Cum de 
niciuna din ele nu venise să o caute? Muriseră amândouă? Da, poşetuţa 
cu mărgele roşii reprezenta genul de dragoste după care tânjise Mary 
toată viaţa. 

Dar nimeni nu o iubise aşa cum o iubea Clayton. Chiar dacă dragostea 
aceasta era doar platonică deocamdată. Dacă Clayton era dispus să aibă 
grijă de ea în felul acesta, atunci nu avea nevoie de mama ei, nici de 
bunica ei şi nici măcar de Nigel Townsend. Pentru că dragostea aceasta 

era suficientă. 
"Într-una din zilele acestea avea să se întoarcă la misiune să-şi ia 
poşetuţa roşie. Dar deocamdată avea să se lase în voia norocului—atât 
timp cât avea să dureze. 

Se auzi o bătaie la uşă şi Mary tresări. Aruncă încă o privire în 
oglindă. Purta o pereche de pantaloni negri şi o bluză albă cambrată, iar 
părul îi era prins lejer cu o panglică neagră. În momentul acela trecutul 
ei nu conta deloc..Nu arătase niciodată mai bine. 

Se grăbi şi deschise uşa, cu răsuflarea tăiată. „Bună.“ 

Clayton era înalt, dar nu într-un mod intimidant. În rest nu avea nimic 
deosebit. Faţa prelungă, maxilarul puternic, capul ras. Ochii îi erau la 
fel de albaştri ca ai bunicii. Dar emana un aer de putere, de carismă, ce 
îi punea un nod în gât şi o împiedica să respire. 

Păşi în apartament. „Bună, Mary.“ Privirea nu îi coborî mai jos de 
gâtul ei. „M-am tot gândit la slujba ta.“ 

Mary simţi un val de dezamăgire. Observase măcar cum arăta? Era 
şi el ca Nigel, un bărbat care refuza să vadă în ea mai mult decât un 
proiect? Mai mult decât o persoană căreia îi întinde o mână de ajutor? 
Mary îl conduse spre masa la care serviseră până acum de câteva ori 
cafeaua împreună. Încercă să nu pară supărată. „Bănuiesc că ar trebui 
să vorbim despre asta.“ 

După ce Mary pregăti cafeaua pentru amândoi, Clayton îşi drese 
glasul. „Cred că ar fi mai bine să lucrezi de aici, din apartament—“ făcu 
o pauză—,cel puţin deocamdată.“ 

Mary simţi o senzaţie ciudată în stomac. La ce fel de muncă se 
gândea? Aici interveneau cătuşele? Se forță să se liniştească. 

„De ce?“ 

Ochii lui Clayton se umplură de simpatie. „Oamenii încă îşi amintesc 
de tine, Mary.“ Arătă cu degetul spre sine. „Eu te-am recunoscut după 
doar câteva minute.“ Îşi cuprinse cana de cafea cu palmele. „Cred că 
te-ai simţi mai bine dacă ai lucra de aici.“ 

„La computer?“ 

„Da.“ Făcu un gest în direcţia biroului, unde instalase deja o masă 

de Iueru şi un computer. »Eu îţi voi da fişierele, iar tu vei putea lucra 
de aici. LA 

Un val de uşurare cuprinse sufletul lui Mary. Clayton vorbea despre 
muncă cinstită, nu despre ceea ce îi pregătise Jimbo. Şi totuşi... de ce nu 
era interesat de ea?'Măcar puţin? „Când încep?“ 

„Luni. Am să-ţi trimit de lucru. Nu vei avea probleme—fişierele sunt 
ușor de înţeles.“ Clayton luă o înghițitură de cafea. „Ai spus că ai vrea 
să ajungi la New York. Spune-mi ce te aşteaptă acolo.“ 

Mary îi dădu câteva detalii—cum bunica Peggy o iubise foarte mult 
şi acasă la ea avea un dormitor roz. „Nu Ştiu sigur unde locuieşte, dar 
dacă mai trăieşte, sunt sigură că mă caută.“ 

„Îmi pare rău, Mary.“ Ochii îi erau plini de simpatie, dar chiar şi 
* aşa—într-un moment de relaxare, la o cafea—puterea pe care o emana 
era electrizantă. „Într-o zi am să te duc acolo şi împreună o Vom găsi, 
bine?“ 

Vorbea serios? Îi oferise toate acestea şi avea de gând să o şi ajute 
să-şi găsească bunica? Simţi că ochii i se umplu de lacrimi. Indiferent 
ce s-ar întâmpla mai departe, indiferent ce viață îi pregătea Clayton 
Billings, era viaţa pe care se născuse să o ducă. Pentru că nimeni în 
afară de mama şi de bunica ei nu ţinuse atât de mult la ea. 

Nici măcar Nigel Townsend. 

Zilele treceau şi Mary începu să lucreze la fişierele pe care i le aducea 
Clayton. Când o vizită mai târziu în timpul săptămânii, Clayton o lăudă. 
„Te descurci foarte bine. Poate vom putea să te mutăm la birou mai 
curând decât aş fi crezut.“ 

Cu fiecare compliment, cu fiecare oră pe care o petreceau împreună, 
Mary se îndrăgostea din ce în ce mai mult de el. Uitase de Nigel şi de 
bunătatea din ochii şi din vocea lui. 

Clayton manifesta un alt fel de bunătate şi de putere—diferite de ale 
oricui altcuiva. 

Timpul petrecut cu el o ajuta să-şi dea seama care este rostul ei în 
viaţă. Când o vizita, îl asculta cu răsuflarea tăiată şi spera în taină să nu 
mai plece niciodată. 

Spre sfârşitul următoarei săptămâni, Clayton veni mai devreme 
decât de obicei. Se așezară la masă şi o apucă de mână. Privirea îi trăda 
entuziasmul-—la fel şi zâmbetul din colţul buzelor. „M-am gândit să-ți 
dau altceva de lucru.“ 

Inima lui Mary nu ştia cum să reacționeze. Era încântată, desigur. 
Dacă Clayton se gândise la o altă slujbă pentru ea, asta însemna că avea 
încredere în ea. lar încrederea putea duce la dragoste, nu? Iar dragostea 
ar fi însemnat să-şi petreacă restul vieţii cu Clayton Billings. 

Bărbatul îi atinse obrazul, apoi bărbia. „Vreau să fii prietena mea, 
Mary.“ Făcu un semn spre restul apartamentului. „Voi veni mai des— 
poate chiar în fiecare zi—şi vom putea lua cafeaua împreună, iar tu să 
mă asculţi. Să mă faci să mă simt special.“ Zâmbi şi îşi umezi buzele. 
„Ce zici?“ 

Suna minunat, în special dacă asta însemna că Clayton avea să o 
viziteze mai des. „Voi... voi mai lucra la dosare?“ 

„Da, dimineaţa.“ Îşi lăsă mâna să se odihnească peste a ei. „Dar 
după-amiezele vor fi mai relaxante. Le vei petrece împreună cu mine.“ 

„Dar... trebuie să câştig bani.“ Se uită în jur la noua ei casă. „Nu mă 
pot aştepta să plăteşti tu mereu pentru tot.“ 

„Ştii ce cred eu?“ Îşi îndepărtă mâna şi o lăsă pe lângă corp. „Cred că 
ai muncit destul. Deocamdată poți să fii prietena mea specială, cu care pot 
să vorbesc, pe care pot să o vizitez şi de care pot să am grijă.“ Zâmbi şi 
sinceritatea din ochii lui lumină încăperea. „Ceilalţi oameni din viața mea 
nu mă ascultă aşa cum mă asculți tu, aşa că asta va fi slujba ta. Ce zici?“ 

Mary îşi împreună mâinile şi simţi cum îi saltă inima în piept. 
„Serios?* Cât de minunat era Clayton Billings! Aceasta era şansa pe 
care o aşteptase dintotdeauna şi care compensa pentru fiecare întorsătură 
cumplită pe care o luase viața ei. Clayton nu spusese nimic despre 
împlinirea nevoilor lui—cu toate că nu ar fi deranjat-o. Într-un fel ar 
fi vrut să îi satisfacă acele nevoi, ca să îi poată arăta un fel de dragoste 
drept răspuns la dragostea pe care i-o arăta el. 

Dar el nu îi ceruse aşa ceva. Nu voia decât să aibă grijă de ea, să stea 
de vorbă cu ea, să o viziteze şi să o ştie în siguranţă. 

Basmul părea să fie fără sfârşit. 

Apoi, asemenea schimbării bruşte a coloanei sonore într-un film de 
groază, ochii lui Clayton se întunecară. „Un singur lucru.“ Se aplecă 
spre ea. „Soţia mea nu trebuie să afle niciodată de tine. Nu are voie să 
ştie, altfel aş putea pierde tot.“ 

Poftim? Soţia? Mary simţi cum o părăsesc puterile. Clayton era 
căsătorit? Simţi că încăperea se înclină într-o parte şi se apucă de 
marginea mesei ca să nu cadă. 

„Eşti... eşti căsătorit?“ 

Clayton chicoti. „Sigur că sunt căsătorit. Am o căsnicie fericită de 
aproape 20 de ani.“ 

„Dar... am crezut...“ Mary se simţea cum nu se poate mai prost. În 
tot acest timp crezuse că Clayton avea să se îndrăgostească în cele din 
urmă de ea. Cândva în viitorul apropiat. Încercă să îşi recapete suflul. 
„N-am ştiut, Clayton.“ 

Ochii lui se întunecară şi mai mult. „Şederea ta aici, slujba asta— 
totul trebuie să fie secretul nostru.“ Clătină din cap. „Betty nu va spune 
niciodată nimic.“ Se opri şi ochii lui se fixară în ai ei. „Şi nici tu nu ai 
voie să spui nimic.“ Chicoti. „Soţia mea ar divorța şi ar lua jumătate din 
tot ce am agonisit dacă ar afla de tine.“ 

Mary simţi că i se face rău şi se întrebă dacă va reuşi să rămână 
aşezată la masă. Nimic din ceea ce spunea Clayton nu avea sens. Bun, 
deci avea o soţie. Nu depăşise nicio limită cu ea, nu manifestase niciun 
interes care să poată fi interpretat altfel decât dorință de a ajuta şi 
generozitate. De ce i-ar păsa soţiei lui? „Nu... înțeleg.“ 

Clayton alunecă mai aproape de ea şi îi acoperi din nou mâna cu a 
lui. „Acum eşti a mea, Mary.“ Zâmbi. „Dacă vreau să îndosariezi, vei 
îndosaria. Dacă am nevoie de un prieten, mă vei asculta.“ Ridică din 
sprâncene. „Vrei asta, nu?“ 

„Da.“ Răspunsul lui Mary veni repede. „Vreau tot ce îmi dai.“ 

„Bine, atunci.“ Acum arăta mai calm. „Vreau să îmi promiţi că vei 
păstra relaţia noastră secretă. Şi că niciodată nu vei părăsi clădirea fără - 
să mă suni mai întâi.“ 

Mary se uită la el cu ochii mari. „Nu pot să plec fără să te sun?“ 

„Nu.“ În ochii lui, Mary văzu un fulger de mânie. „Îţi voi da numărul 
meu de telefon mobil şi—“ scoase portofelul din buzunar, luă câteva 
bancnote de o sută de dolari şi i le întinse—,,mă voi asigura că ai bani 
ori de câte ori ai nevoie.“ Îşi puse portofelul înapoi în buzunarul de la 
pantaloni. „Dacă ai nevoie de ceva—orice—sună-mă.“ Un zâmbet îi 
arcui colțurile gurii în sus. „Doar nu eşti prizoniera mea. Pur şi simplu 
vreau să ştiu unde eşti.“ 

Mary numără bancnotele din mână şi făcu ochii mari. Cinci sute de 
dolari?! Nu mai văzuse niciodată atâţia bani la un loc. Nu trebuie să 
pari prea încântată, se mustră singură. Normal că are bani. Doar deține 
jumătate din oraş. Şi încă ceva... avea încredere în ea. Jimbo nu o lăsase 

niciodată să iasă din casă fără să o însoţească. Clayton îi dădea bani şi 
îi oferea oportunitatea de a ieşi şi de a-i cheltui cum voia. Tot ce trebuia 
să facă era să îl sune mai întâi. 

„Poftim.“ Clayton scoase un telefon celular din celălalt buzunar şi 
i-l întinse. „În apartament nu ai linie telefonică. Aşa pot să te contactez. 
Numărul meu este introdus deja în agendă.“ Îi arătă cum să acceseze 
agenda telefonului. „Aşa îţi vei aminti mereu să mă suni.“ 

Mary luă telefonul şi simţi cum bătăile inimii îi revin la normal. 
Clayton nu îi cerea nimic ieşit din comun. Pur şi simplu voia să păstreze 
prietenia lor un secret şi să ştie tot timpul unde este. Asta însemna să îi 
pese cuiva de tine, nu? Şi poate într-o bună zi Clayton avea să se sature 
de soţia lui—care era limpede că nu era prea înţelegătoare. Avea să o 
părăsească şi să o ia pe ea de soţie. 

Visul trăia încă. „Mulţumesc, Clayton.“ Aşeză telefonul pe blatul 
mobilei de bucătărie. „Înţeleg că totul trebuie să rămână secret.“ 

„Încă ceva.“ Clayton se aplecă şi îşi sprijini coatele pe genunchi. 
Faţa îi era mai serioasă ca până acum. „Nu poţi folosi telefonul decât 
ca să mă suni pe mine sau să comanzi mâncare ori alte provizii. Fără 
telefoane personale. Eu voi avea un desfăşurător cu toate numerele 
apelate şi toate apelurile primite. Înţelegi?* 

Mary nu înţelegea. Dar poate nu era cel mai bun moment pentru a 
vorbi despre asta. După ce avea să o cunoască mai bine, după ce avea 
să îşi dea seama că poate avea încredere în ea, avea să o lase să dea 
telefoane. 

Trebuia să îşi găsească bunica şi n-ar fi stricat să îl sune şi pe Nigel, 
să îi spună că e bine. Dar deocamdată lăsă ideea aceasta deoparte. Dădu 
din cap aprobator. „Cum spui tu.“ 

Clayton se uita la ea, urmărind-o cu atenţie. Aşteptând. În ochii lui, 
Mary citi ceva familiar. Poate că nu voia favoruri de la ea sau oportu- 
nitatea de a-şi satisface nevoile. Dar o dorea. Era atras de frumusețea ei 
ca oricare alt bărbat. Acesta era motivul pentru care voia să o păstreze 
numai pentru el. Lucrul acesta o făcu pe Mary să îl iubească mai mult ca 
oricând. Dacă avea atâta putere asupra lui acum-—până nici nu îi arătase 
de ce e în stare—o, cum avea să se îndrăgostească de ea apoi! 

După ce avea să îi arate genul de dragoste pe care îl cunoştea ea. 

„Ei bine...“ Clayton râse nervos. „Am fost cât se poate de clar? 
Nimeni nu are voie să afle despre asta. Nimeni.“ 

Mary era dispusă să trăiască după regulile lui. Dacă prinţul ei nu 
avea să se oprească decât din când în când pe la palat, fie. Dragostea 
pe care o împărtăşeau era mai frumoasă decât orice experimentase 
înainte. Chiar dacă erau numai prieteni. Totuşi, voia să ştie exact care 
erau riscurile. Se sprijini cu braţele de masă. „Spune-mi. Ce se poate 
întâmpla dacă află cineva?“ 

Zâmbetul dispăru şi râsul îi muri pe buze. „Chiar vrei să ştii?“ 

„Da. îl tachină Mary în joacă. 

„Dacă soţia mea află despre noi...“ Tonul lui era degajat şi glumeţ, 
ca şi al ei. Dar ochii îi erau reci şi duri ca oţelul. „Va trebui să te omor, 
Mary.“ 

Mary îngheţă. Simţi că nu mai poate mişca şi nici măcar respira. Când 
inima îşi reluă ritmul oarecum normal, se ridică în picioare. „Clayton! 
Ce lucruri îngrozitoare spui!“ 

Bărbatul râse şi se lăsă pe spate, întinzându-şi picioarele în faţă. „Nu 
lua totul atât de în serios.“ Zâmbetul îi dispăru, iar ochii îi scânteiară. 
„Nu ți-aş face rău niciodată.“ Îi atinse genunchiul cu vârful degetelor, 
trimițându-i fiori prin tot corpul. „Dar nu spune nimic, nimănui, 
niciodată.“ Ochii lui îi căutară pe ai ei. „Bine?“ 

„Bine.“ Mary nu reuşi să respire din nou normal decât după ce 
Clayton plecă, o jumătate de oră mai târziu. Abia atunci se duse la 
ferestrele mari şi se uită la oraşul aşternut la picioarele ei. Glumise, 
nu-i aşa? Era angajata lui, prietena lui, persoana mereu dispusă să îl 
asculte. Un bărbat atât de bun ca Clayton Billings nu ar ucide niciodată 
pe nimeni. Cu atât mai puţin pe ea. Şi-ar pierde cariera, reputaţia, chiar 
libertatea. 

Seara, după ce se spălă pe faţă, se dădu cu creme delicate şi parfumate 
ŞI se întinse în patul cu aşternuturi luxoase, se gândi la ceea ce îi spusese 
Clayton: „Va trebui să te omor, Mary... să te omor, Mary... să te omor, 
Mary.“ Chiar dacă sub multe aspecte viaţa ei semăna cu un basm, în 
seara aceea adormi cu gândul la faptul că va locui singură, aşteptându-l 
pe Clayton, evitând străinii şi fără să poată da sau primi telefoane. Mary 
petrecu orele întunecate dintre miezul nopţii şi ora şase dimineaţa cu 
senzaţia că vorbele întricoşătoare aruncate de Clayton nu erau deloc o 
tachinare. 

Ci o ameninţare cât se poate de reală şi de disperată. 

rivirea Emmei era distantă, ceea ce o îngrijoră pe Mary. Îşi 

aşeză paharul gol jos şi studie chipul femeii din faţa ei. „Am 
aflat mai târziu că bunica Peggy l-a contactat pe Nigel la o săptămână 
după ce am plecat.“ 

Asta atrase atenţia Emmei. Fata se încruntă. „Vrei să spui că a plecat 
din New York spre Washington, D.C.?* 

„Da. Cei de la poliţie şi-au dat seama de greşeala comisă şi au 
contactat-o. A luat primul avion spre Washington, D.C. şi a doua zi 
dimineaţa l-a căutat pe Nigel la centrul New Life. Între timp Nigel 
anunţase dispariţia mea la poliţie. Nimeni nu ştia unde sunt.“ Mary se 
opri o clipă. Chiar şi acum i se părea tragic cât de aproape fuseseră să 
se întâlnească. Ar fi fost scutită de atât de multe suferințe dacă nu ar 
fi plecat cu Clayton. „Bunica se întreba dacă nu cumva murisem, dar 
Nigel nu credea.“ 

„De ce? Emma era agitată din nou, de parcă se gândea la propriile 
ei probleme şi abia aştepta să părăsească încăperea. 

„Nigel a fost întotdeauna un bărbat al rugăciunii. Dumnezeu îi 
vorbeşte într-un mod special şi ori de câte ori se gândea la mine, pur 
şi simplu ştia. I-a spus bunicii să nu renunțe, că nu am murit.“ Mary 
inspiră scurt. „Bunica a petrecut următoarele două zile căutându-mă pe 
străzi. A făcut un afiş cu fotografia mea, pe care a găsit-o în dosarul meu 
de la centrul New Life.“ 

Privirea Emmei deveni din nou distantă, dar de data aceasta nu zise 
Nimic. 

„După câteva zile bunica Peggy s-a întors la Nigel şi i-a spus ceea ce 
ştia deja. Oriunde aş fi fost, numai Dumnezeu mă putea aduce înapoi.“ 

Mary ezită. „A doua zi Summer a mers la Nigel. l-a spus că eram 
îndrăgostită de el şi că mă văzuse îndepărtându-mă de misiune. Nigel 
i-a împărtăşit aceste informaţii bunicii şi amândoi au ajuns la concluzia 
că eram încă în viaţă.“ 

Emma dădu din cap. „Am putea continua mâine?“ 

Mary îşi ascunse dezamăgirea. „Bine.“ Ce se citea oare în privirea 
Emmei? Îşi dădea seama că în curând va fi nevoită să ia o decizie? O 
chinuiau vocile, îndemnând-o să se întoarcă la Charlie? Cobori vocea. 
„Emma... care e problema?“ 

„Nimic.“ Îşi frângea mâinile şi bătea din picior. „Cred că... am nevoie 
de o priză.“ 

„Nu ai mai luat nimic de câteva zile.“ Prin afirmaţia aceasta Mary 
voia să îi arate Emmei că are încredere în ea. „Nu-i aşa?“ 

„Aşa e.“ Emma cobori privirea şi îşi masă ceafa. „Dar acum tare aş 
avea nevoie de o priză.“ 

„Acum e momentul cel mai greu al bătăliei. În cele mai multe 
cazuri dependenţa fizică este frântă după trei zile. Dar tu ai folosit 
drogurile pentru a face faţă situaţiei.“ Făcu o pauză. „Aşa am făcut şi 
eu. Coşmarurile, minciunile, durerea pe care mi-o provocam singură 
şi necredința. Drogurile şi chiar şi promiscuitatea. Toate erau încercări 
de a face faţă situaţiei, de a supravieţui. Şi asta e o dependenţă pe care 
nicio putere de pe pământ nu o poate frânge.“ 

„Tocmai.“ Emma ridică mâinile. „Atunci la ce bun întâlnirile astea? 
La ce bun povestea ta? Eu nu voi fi niciodată ca tine, Mary. Ai tu grijă 
de fetele mele, bine?“ Făcu un gest spre fereastră. „Viaţa mea e acolo, 
afară. Cu Charlie.“ 

„Nu, nu e!“ De data aceasta vocea lui Mary ascundea un strigăt. „Nu 
poţi crede aşa ceva. E o minciună şi nu va fi niciodată altceva decât 
o minciună. Isus vrea să te salveze, aşa cum m-a salvat şi pe mine. 
Fetele tale au nevoie de tine întreagă şi liberă de lanţurile acestea.“ 
Mary îşi dădu seama că vorbeşte din ce în ce mai tare, din ce în ce 
mai înflăcărat. „Să nu începi să asculţi din nou minciunile, să crezi că 
Charlie îţi poate oferi ceea ce ai tu nevoie sau că drogurile sunt soluţia. 
Pentru că mizeriile astea nu sunt nimic mai mult decât o grămadă de 
minciuni.“ 

Emma îşi apucă genunchii cu mâinile şi se îndreptă de spate. „Poate 
ar fi bine să continuăm povestea.“ 

„Bine.“ Mary se forță să pară relaxată. Doamne... bătălia e aprigă. 
Ajută-mă. Dă-mi cuvintele potrivite, care să o țină aici. „Am toată ziua 
la dispoziţie. La fel şi tu.“ 

„Când îmi spui povestea ta...“ Mâinile Emmei tremurau. Şi le lipi de 
coapse. „Uit de a mea pentru o vreme.“ 

„Foarte bine.“ În cele din urmă Mary voia ca Emma să vadă legătura 
dintre cele două poveşti, să vadă în calea de scăpare a lui Mary o cale de 
scăpare şi pentru ea însăşi. Dar deocamdată era suficient dacă povestea 
ei o ţinea aici când fiecare fibră din trupul ei ar fi vrut să iasă pe uşă, 
să găsească primul dealer şi să sară într-un taxi până acasă la Charlie. 
„Dacă asta vrei, voi continua de unde ne-am oprit.“ 

„Clayton voia mai mult decât prietenia ta, nu-i aşa?“ 

„Desigur. Acum îmi dau seama. Dar atunci nu îmi era teamă că ar 
face o mişcare, că ar duce prietenia noastră la un alt nivel. Chiar dacă 
era căsătorit.“ Vocea lui Mary îi trăda ruşinea. „Credeam că îl iubesc, că 
e singurul bărbat care mă iubea fără să vrea ceva în schimb.“ 


ERE) 


Mai trecu o săptămână, în care Mary lucră la fişiere dimineaţa şi primi 
vizitele lui Clayton aproape în fiecare după-amiază. Dar veni vinerea 
şi conversațiile nu mai erau suficiente. Mary voia să pătrundă adânc 
în inima bărbatului, în locul în care să nu mai fie doar un animal de 
companie într-o colivie frumoasă. 

Ci femeia de care Clayton să aibă nevoie mai mult decât de aer. 

Clayton întârzia şi Mary începu să se întrebe dacă mai avea să vină în 
ziua respectivă. Dar chiar înainte de cină, bărbatul o sună. „Vin la tine,“ 
îi spuse. „Am să ajung într-o oră. Am ceva de rezolvat mai întâi.“ 

Mary zâmbi. Avea să fie pregătită să îl primească. Petrecu ceva mai 
mult timp la duş decât de obicei şi avu grijă să folosească cele mai 
parfumate produse de îngrijire a corpului şi a părului. Acum îl înțelegea 
mult mai bine pe Clayton decât atunci când îl întâlnise pentru prima 
dată. Era un bărbat bun, un bărbat moral. Un bărbat care nu voia să 
îşi supere soţia. Săptămâna aceea îi vorbise despre credinţa în spiritul 
uman Şi alte lucruri de genul acesta. O credinţă pe care Nigel Townsend 
ar fi luat-o în derâdere. 

Îşi îngădui un moment să se gândească la Nigel, apoi alungă aceste 
gânduri. Probabil că între timp îşi văzuse de viaţa lui, concentrându-şi 

eforturile asupra unei alte fete pierdute ce avea nevoie de dragostea 
lui Cristos. Dădu apa caldă mai tare şi stătu aşa multă vreme sub duş. 
Niciodată nu se putuse bucura ca acum de apa caldă, iar duşul era unul 
dintre cele mai bune lucruri din noua ei viaţă. În timp ce apa îndepărta 
spuma lăsată de săpun, Mary îşi imagina că îndepărtează în acelaşi timp 
şi tot ce era urât şi dureros în trecutul ei. 

După ce ieşi de la duş se simţi mai bine. Pierderea mamei şi a bunicii 
ei nu era decât o amintire ştearsă. Parcă dragostea pe care o simţise 
pentru ele aparţinea unei cu totul alte persoane. 

Mary se îmbrăcă în cele mai frumoase haine pe care le avea. Între 
timp mai ajunsese să înţeleagă un lucru. Motivul pentru care Clayton 
spusese că ar fi pus în poziţia de a o omorî. Nu era un nebun de care 
ar trebui să îi fie teamă. Spusese acel lucru dintr-un devotament mult 
mai profund decât orice ar fi simţit altcineva pentru ea. Ținea la ea şi îi 
spunea acest lucru aproape de fiecare dată când o vizita. Uneori aducea 
vorba despre trecutul ei. în 

„Te-am urmărit la televizor în noaptea aceea, în noaptea în care ai 
fost salvată.“ O studie cu o expresie tandră. „Nu îmi venea să cred ce îţi 
făcuse acel... acel monstru.“ Clayton era un bărbat calm, a cărui putere 
şi graţie trădau un control perfect. Dar când vorbea despre trecutul ei, 
dinţii i se încleştau şi vocea îi suna altfel. Plină de furie. 

„E în ordine, Clayton. Sunt aici. Am supravieţuit.“ Îi atinse faţa 
şi mâinile, încercând să-l determine să îi arate afecțiunea după care 
tânjea. 

„Nu e în ordine.“ Îi studie ochii, privind direct în adâncurile reci şi 
întunecate ale sufletului ei. „Dacă ai fi fost a mea... dacă ai fi fost mereu 
a mea, nu s-ar fi întâmplat niciodată aşa ceva.“ 

Da, grija lui față de ea aproape că depăşea limitele devotamentului. 
O tachinase când îi spusese că ar trebui să o omoare dacă ar vorbi cu 
cineva despre el, dar emoţiile lui erau atât de intense, încât era posibil 
să omoare pe cineva pentru ea. Îşi putea imagina aşa ceva. De aceea 
voia să deţină controlul, ca el să nu facă niciun rău nimănui din pricina 
ei. Dacă ea controla situaţia, el avea să facă tot ce îi cerea ea, chiar 
dacă asta ar fi însemnat să îi acorde o mai mare libertate şi să slăbească 
strânsoarea în care o ţinea. 

„Mary? Îl auzi intrând pe uşa apartamentului. 1 se păru că gâfâie, 
ceea ce era neobişnuit la el. 

„Bună.“ Păşi în sufragerie şi urmări efectul pe care îl avea asupra 
lui. 

De obicei o privea în ochi şi atât, refuzând să coboare privirea mai 
jos de faţa ei. Dar de data aceasta o măsură de sus până Jos. „Arăţi... 
perfect.“ 

„Mulţumesc.“ Se apropie de el, oprindu-se doar când mai erau câteva 
zeci de centimetri între ei. Atunci o izbi mirosul de alcool. Era deja a 
treia oară în săptămâna respectivă când Clayton venea la ea după ce 
băuse. 

Respira greu şi neregulat. „Mary... ce îmi faci tu mie!“ 

Funcţiona. Se apropie şi mai mult de el şi îşi ridică faţa spre el. „Nu, 
Clayton. Ce îmi faci tu mie.“ Îşi ridică buzele spre el. „Lasă-mă pă 
arăt.“ 

Îşi trecu buzele peste ale ei—nu tocmai un sărut, dar aproape. Îşi 
puse mâinile de o parte şi de alta a feţei ei. „Ce vrei să-mi arăţi?“ 

Răspunsul ei nu avu nevoie de cuvinte... 

După ce se termină şi Clayton îi promise că avea să revină a doua zi, 
Mary zâmbi. Victoria era asigurată. Era sigură că acum Clayton avea să 
se îndrăgostească de ea—era doar o chestiune de timp. 

Dar în loc să se îndrăgostească de ea, Clayton era din ce în ce mai 
agitat şi mai distant cu fiecare vizită. „Afacerile,“ îi spunea. „Am 
probleme în afaceri.“ 

La un moment dat, câteva seri mai târziu, ea şi Clayton se sărutau, 
când ea se retrase şi îi puse întrebarea care era mereu în mintea ei. „Mă 
iubeşti?“ 

Clayton îşi trecu degetul mare peste buza ei de jos. „Eşti a mea. Îmi 
aparţii.“ Zâmbi, dar vocea îi era de gheaţă. „Sigur că te iubesc.“ 

Răspunsul lui o înfurie. „Nu îmi place cum ai spus asta. Oamenii nu 
aparţin unii altora.“ Făcu un semn spre uşa de la intrare. „Aş putea ieşi 
pe uşa aceea mâine şi să mă întorc la centru, iar tu nu ai putea face nimic 
să mă împiedici.“ 

„De fapt—“ îşi schimbă poziţia şi îşi descheie nasturele de la gâtul 
cămăşii elegante—,credeam că am lămurit problema asta.“ 

„Mi-ai spus că nu am voie să vorbesc cu alți oameni şi să le spun 
despre noi.“ Îşi încrucişă braţele peste piept. „Dar nu mi-ai spus că nu 
am voie să plec.“ 

„Plecarea atrage după sine aceeaşi pedeapsă.“ Râse fără vlagă, dar 
nici măcar o clipă nu lăsă impresia că ar glumi. „Ai înțeles?“ 

Mary se deplasă spre celălalt capăt al canapelei. „Nu m-ai omori.“ 
Se uită ţintă la el, obligându-l să o privească în ochi, în ochii de un 
albastru pătrunzător ce vrăjiseră atâția bărbaţi. „Nu mi-ai face niciun 
rău.“ Se ridică, simțindu-se puternică. „Adevărul este, Clayton, că ai 
prea mare nevoie de mine.“ 

„Da.“ Buzele lui formară o linie subţire şi dreaptă. „Suficient ca să 
omor pentru tine, Mary. Suficient ca să te omor.“ 

Pentru prima oară Mary simţi un fior de teamă. „Nu glumesc.“ 

Clayton nu ezită nici măcar o secundă. „Nici eu.“ Apoi, ca şi cum 
nimic nu s-ar fi întâmplat, Clayton se ridică şi se duse lângă ea, la 
capătul canapelei. O trase pe canapea cu el, chiar dacă Mary încercă să 
rămână în picioare. 

„Încetează!“ Stătu nemişcată în braţele lui, cu uşa spre inima ei 
închisă. „Nu mă iubeşti.“ Mândria ieşi la suprafață. Îşi dădu seama de 
asta. „Pentru că ai o soţie.“ 

„Ti-am mai spus—* Clayton o apucă de umeri şi o ţinu strâns, prea 
strâns—,,Tu îmi aparţii mie. Nu te-aş putea iubi mai mult, pentru că îmi 
aparţii.“ O scutură bine. „Numai mie.“ 

„Nu!“ Mary se smuci din mâinile lui şi sări în picioare. „Nu aparţin 
nimănui!“ 

Trăsăturile lui Clayton se contorsionară de furie. „Cum îndrăzneşti 
să îmi vorbeşti aşa... după tot ce am făcut pentru tine?“ Se ridică şi făcu 
un pas spre ea. „Am riscat totul pentru tine.“ 

„Nu te apropia!“ Mary întinse mâinile, păstrând distanţa dintre ei în 
timp ce se retrăgea. Se întoarse şi fugi în dormitor, strigând: „Lasă-mă 
în pace!“ 

Clayton era la doar câţiva paşi în spatele ei. „Nu-mi spune tu mie 
ce să fac!“ Îi îndepărtă mâna pe care Mary o dusese la față. Furia i se 
intensifică, revărsându-i-se din ochi, din sprâncenele încruntate şi din 
forța pe care o emana. „Pot să fac ce vreau cu tine.“ O împinse fără 
menajamente pe pat. 

„leşi afară!“ ţipă Mary. Încercă să se ridice, dar mâna lui o ţintuia de 
pat, apăsându-i umărul. „Nu îţi aparţin!“ 

Furia îl cuprinse pe de-a-ntregul, asemenea flăcărilor ce cuprind o 
pădure de uscături. Totul se petrecu în câteva secunde. Clayton urcă în 

pat şi o împinse din nou, făcând-o să cadă pe spate. „i-am mai spus, 
Mary, tu îmi aparţii mie.“ 

„Nu... pleacă!“ Se trase spre tăblia patului. Vocea îi era stridentă și 
frenetică, iar obrajii înflăcăraţi. „Nu poţi—“ 

Clayton se întinse după ea şi o apucă de braţ. Apoi îi puse mâna la 
gât şi o împinse în pernă. Mary se zbătu să respire şi făcu ochii mari. 
Nu putea respira, nu putea inhala nici măcar o gură de aer preţios. Putea 
să o omoare—chiar putea. Simţi cum o cuprinde frica, iar când mâna 
lui își slăbi strânsoarea, Mary continuă să tremure, de parcă ar fi fost 
cuprinsă de o criză. | 

„Eşti a mea, Mary Madison.“ Clayton îşi apăsă buzele peste ale ei. 
După un minut se retrase. „Şi acum am să ţi-o dovedesc.“ 

După ce se termină—după ce îi luă în stăpânire trupul şi spiritul, 
demnitatea şi hotărârea— Mary rămase nemişcată, plângând pentru 
ceea ce îi făcuse bărbatul. 

Clayton se aplecă peste trupul ei. Îi mângâie fruntea cu o tandrețe 
stranie. „$şşş...* Vocea îi era din nou calmă, furia trecuse. Îi şterse 
obrajii umezi cu degetul mare. „Nu mai plânge, micuţo.“ 

Drept răspuns Mary scânci şi îi întoarse spatele. 

„Te iubesc, Mary.“ Se aplecă şi o sărută pe frunte. „Să nu uiţi asta.“ 

Şi în clipa aceea Mary mai acumulă o dovadă a faptului că Nigel nu 
ştia ce vorbeşte. 

Dragostea nu era bună, dreaptă şi loială. Era oribilă şi dureroasă. 

Aşa cum fusese de când îşi aducea aminte. 

artea cea mai proastă era însă că Mary nu reuşi să-şi învingă 
fascinația față de Clayton nici măcar după ce acesta o atacase. 
Dacă ceea ce simţea el pentru ea era dragoste, atunci şi ea îl iubea. 

Îl iubea aşa cum nu mai iubise pe nimeni în toată viaţa ei. Se înfuriase 
şi o siluise, se uitase urât la ea şi țipase la ea, dar ea tot îl iubea. ÎI iubea 
pentru forţa şi puterea lui şi pentru felul în care îi purta de grijă. 

Îi arătase dragostea lui—ceea ce înţelegea ea prin dragoste—ca 
niciun alt bărbat. 

Trecu o săptămână, iar Clayton veni să o vadă de trei ori. De fiecare 
dată se purtă cu multă blândeţe. Era limpede că îi părea rău. Mary se uită 
afară, unde frunzişul bogat şi verde foşnea în acea dimineaţă însorită de 
luni pe strada de sub ferestrele apartamentului ei. De când Clayton o 
atacase, simţea nevoia să se răzvrătească împotriva ordinelor lui. Nu 
numai pentru că era o problemă de principiu, ci pentru că trebuia să 
meargă să vadă pe cineva. 

Pe Nigel Townsend. 

Avea suficienți bani pentru a lua taxiul până acolo şi poate că dacă 
stătea de vorbă cu Nigel avea să-şi înțeleagă mai bine sentimentele 
pentru Clayton. Şi totodată putea să-şi recupereze poşetuţa roşie. Din 
momentul în care ideea aceasta prinse rădăcini în mintea ei, nu mai 
putu să o dea la o parte. Clayton nu avea să vină decât după-amiază. Ce 
se putea întâmpla dacă făcea o vizită scurtă la misiune? Nici măcar nu 
avea să îl menţioneze pe Clayton. 

În cele din urmă, înainte de prânz îşi puse poşeta pe umăr, încuie ușa 
în urma ei şi cobori scările. 

„E o zi frumoasă, domnişoară.“ Portarul îi zâmbi şi îşi ridică pălăria 

când trecu pe lângă el. Avea în jur de 25 de ani şi era chipeş. Într-o altă 
viață poate ar fi fost interesată, dar acum trăia pentru un singur bărbat: 
Clayton Billings. 

„Da.“ Îi zâmbi la rândul ei. „Am nevoie de un taxi.“ Aşteptă până ce 
maşina galbenă parcă în faţa clădirii. Era prima ei călătorie cu taxiul. 
Îi dădu portarului două bancnote de un dolar în timp ce urca în maşină, 
aşa cum văzuse în filme. | 

„Unde mergem? Şoferul o privi în oglinda retrovizoare. 

Preţ de o clipă se gândi să spună New York. Putea merge cu taxiul 
până într-un loc familiar, să găsească apoi o carte de telefoane sau să 
roage pe cineva să o ajute să o găsească pe bunica ei. 

Dar nu făcu asta—din două motive. În primul rând, nu putea să-i 
facă aşa ceva lui Clayton, nu după tot ce făcuse pentru ea, instalând-o 
în apartamentul lui luxos, cumpărându-i cele mai frumoase haine, 
produse cosmetice şi bijuterii şi acordându-i cea mai mare parte a după- 
amiezelor lui. 

În al doilea rând, nu credea că Clayton avea să o omoare, dar era 
un bărbat puternic. Dacă pleca, avea să o găsească. Şi nu voia să se 
gândească ce avea să se întâmple după ce o găsea. În plus, simţea nevoia 
să îl vadă pe Nigel Townsend aproape mai mult decât simţea nevoia 
să-şi vadă bunica. Cel puţin în acel moment. 

Mary îi spuse şoferului numele străzilor la intersecţia cărora se afla 
centrul New Life şi se instală confortabil pe banchetă. 

După atacul lui Clayton, o încerca un sentiment ciudat. Dimineaţa, 
seara—indiferent de momentul zilei. Îşi amintea furia lui şi felul în care 
o rănise, apoi îşi spunea că are nevoie de el şi că îl iubeşte enorm. Apoi, 
cu o forță teribilă, o izbea un alt gând. Certitudinea că ar trebui să se 
sinucidă. 

Şi de aceea trebuia să meargă să-l vadă pe Nigel. 

Şoferul opri lă marginea şoselei şi se uită peste umăr. „Opt dolari şi 
douăzeci de cenți.“ 

Mary scoase o bancnotă de zece dolari din poşetă şi o întinse omului. 
„Păstrează restul.“ Cobori din maşină şi se uită spre misiune, aflată o 
stradă mai jos. Se afla aproape exact în acelaşi loc în care era când 
văzuse pentru prima oară maşina lui Clayton şi acceptase să urce şi să 
pornească împreună cu el spre o viaţă de vis. 

Porni cu paşi repezi spre misiune. Arăta altfel acum—purta o 

pereche de pantofi cu tocul jos, pantaloni eleganţi şi o bluză de mătase 
încheiată cu grijă până la gât. Jacheta bleumarin pe care o purta era de 
cea mai bună calitate, iar buclele blonde îi erau prinse la spate. Când 
ajunse la intrarea din faţă, Mary ezită. Dacă Nigel nu o recunoştea sau 
nu îşi amintea de ea? Dacă chema autorităţile şi raporta întoarcerea ei? 
Probabil că o puteau arunca în închisoare. 

Sau, mai rău, dacă cumva Clayton afla de venirea ei aici? Îndoielile 
o asaltară ca un val de grindină. 

Calm, Mary. Fii calmă. Nigel nu avea să o dea pe mâna poliţiei. Îşi 
luă inima în dinţi şi intră. 

Recepţionista—fata care stătea pe locul pe care ar fi trebuit să stea 
ca—era o fată nouă, o adolescentă cu ochi mult prea maturi pentru 
chipul ei. Fata ridică privirea şi se uită la Mary. 

„Pot să te ajut?“ 

„Da.“ Mary îşi strânse poşeta la piept. „Aş dori să vorbesc cu Nigel 
Townsend, te rog.“ 

Fata o măsură din priviri, apoi dădu din cap. „Bine.“ Se ridică şi se 
îndreptă spre uşa aflată în spatele biroului ei. „Mă duc să îl chem.“ 

Mary expiră încet, încercând să-şi controleze pulsul ce gonea 
nebuneşte. Se aşeză pe un scaun aflat în faţa biroului şi aşteptă. 

După câteva minute, fata se întoarse urmată de Nigel. Acesta se uită la 
Mary şi avu nevoie de o singură clipă ca să facă legătura. Din momentul 
în care ochii lui îi întâlniră pe ai ei, era evident că ştia. Expresia i se 
îmblânzi, iar paşii îi încetiniră. „Mary...“ 

Inima lui Mary se umplu de căldură. „Nigel.“ Îi fusese atât de dor 
de el, îi fusese dor de privirea lui curată, reală şi adevărată. Strălucea 
de bunătate şi Mary nu ezită nicio clipă. Se ridică şi se îndreptă spre 
el, îşi puse braţele în jurul gâtului lui şi îl îmbrăţişă. „Mi-a fost dor 
de tine.“ 

Nigel nu permise îmbrăţişării să se prelungească prea mult. Se retrase 
şi făcu semn cu capul peste umăr. „Hai să mergem în biroul meu.“ 

Recepţionista îi măsură cu o atitudine evident suspicioasă. Dar Nigel 
îi zâmbi. „Uşa va fi deschisă, dar te rog să îmi preiei mesajele.“ 

„Bine.“ Fata îi aruncă lui Mary încă o privire încărcată de antipatie... 
sau poate de gelozie. 

Biata fată, îşi spuse Mary. Probabil e îndrăgostită de el, aşa cum 
am fost şi eu. ÎL urmă pe Nigel, iar când ajunseră în biroul lui, bărbatul 

“se aşeză pe scaunul din spatele biroului şi îi făcu semn să se aşeze pe 
scaunul aflat de partea opusă. 

Mult timp nu zise nimic, ci o privi lung. Mary nu era sigură, dar i 
se păru că în timp ce o cercetau, ochii lui Nigel se umeziră. „Arăți... 
alifel.“ 

Mary îşi încrucişă braţele peste piept. „Sunt altfel.“ Vocea îi tremura. 
Acum, că era aici, se simţi dintr-odată îngrozită, de parcă Clayton ar fi 
putut păşi pe uşa biroului lui Nigel în orice clipă. 

Îşi înăbuşi frica şi inspiră adânc. Nu îi putea permite lui Clayton să 
o intimideze în felul acesta. Avea dreptul să viziteze un prieten vechi şi 
avea dreptul să vorbească despre ceea ce simţea. 

„Am stat de vorbă cu bunica ta.“ 

„Nigel stătuse de vorbă cu bunica Peggy? Ochii i se umplură de . 
lacrimi şi încețoşară imaginea lui Nigel. „Când... când a sunat? 

„Imediat după ce ai plecat. A venit aici.“ Nigel făcu o pauză, aşteptând 
ca Mary să îi proceseze cuvintele. 

„Ai văzut-o?“ Mary simţi că se înăbuşă. „Ştii cum pot să dau de 
ea?" 

„Da. A petrecut două zile aici, căutându-te. Punând afişe, întrebând 
oamenii pe stradă dacă nu te-au văzut. După aceea a renunţat şi s-a 
întors acasă.“ Vocea lui Nigel era plină de durere. „Te iubeşte foarte 
mult, Mary. Vrea să te întorci acasă.“ 

Mary lăsă capul în piept şi îşi acoperi faţa cu mâinile. Simţea cum i 
se rupe inima în două. Bunica era în viaţă şi încă o căuta? Era mai mult 
decât îndrăznise să spere. Îşi şterse lacrimile şi ridică ochii spre Nigel. 
„Nu a renunţat niciodată la mine.“ 

„Nu, nu a renunţat.“ Nigel strânse buzele. „După cum ţi-am spus, îi 
e foarte dor de tine.“ 

„Şi mie mi-e dor de ea.“ Nu plânge, Mary... nu acum. Nu avea timp. 
Trebuia să se întoarcă înainte de sosirea lui Clayton şi... „Spune-i că nu 
pot... Nu pot să vin să o văd încă. Dar spune-i că sunt bine.“ O durea 
gâtul şi se străduia să îşi stăpânească lacrimile care îi umpleau ochii. 
„Spune-i că sunt bine şi că o iubesc.“ Trase aer pe nas. Zidul care o 
ţinea la adăpost de un potop de tristeţe începea să se surpe. „Spune-i că 
o iubesc foarte mult.“ 

Nigel scoase o agendă din sertarul biroului şi scrise ceva pe o bucată 

de hârtie. „Aici ai numărul ei.“ Un zâmbet trist îi umbri privirea. „l-ar 
plăcea mult să o suni.“ 

Mary se uită la bucata de hârtie. După atâţia ani în care se întrebase 
cum ar putea să o găsească pe bunica ei, acum ţinea în mână numărul 
care ar fi putut stabili legătura între ele în câteva secunde. 

Vocea i se pierdu, devenind o şoaptă. „Mulţumesc, Nigel.“ 

„Cu plăcere.“ Nigel se lăsă pe spate, punându-și braţele pe mânerele 
scaunului. „Deci... pe unde ai fost?* 

Mary îl studie—lumina din ochii lui verzi, sinceritatea din voce. Era 
atât de diferit de Clayton, bunătatea lui era cu mult mai sinceră. Atunci 
de ce erau sentimentele ei faţă de Clayton mai puternice ca oricând? 
Deschise gura să îi răspundă, dar cuvintele îi muriră pe buze. Clayton 
o avertizase să nu spună nimic. Nu putea spune nimănui unde locuieşte 
sau cu cine. Una era să încalce ordinele lui de a nu părăsi apartamentul. 
Dar să-i spună lui Nigel adevărul? Îşi drese glasul. „Am întâlnit un 
bărbat care... are grijă de mine.“ 

Pe faţa lui Nigel trecu umbra unui sentiment asemănător cu durerea. 
„Bărbatul acesta e căsătorit?“ 

Mary nu reuşi să îşi stăpânească reacţia. Ochii i se măriră și își 
îndreptă spatele, încrucişându-şi braţele peste mijloc. Nigel nu se 
schimbase deloc. Părea să ştie şi acum exact ce gândea şi simţea ea. 
Mary ridică bărbia, străduindu-se să arate mândră şi sigură pe ea. „Nu 
contează.“ 

„Ba contează.“ Cuvintele lui veniră ca o mângâiere peste sufletul 
lui Mary. Era limpede că nu are de gând să o judece. Chiar dacă Mary 
ducea o viaţă cu care el nu era de acord, îi păsa de ea. Dar în acelaşi timp 
era sincer. Îşi puse un picior peste celălalt şi dădu din cap. „Categoric 
contează.“ 

„Mă iubeşte.“ 

„Nimeni nu te va iubi niciodată aşa cum te iubeşte Isus.“ Nigel se 
uită adânc în ochii ei. „El a murit ca să poţi fi a Lui. Numai că El nu 
aşteaptă nimic în schimb.“ 

„Oricum...“ Genunchii lui Mary tremurau. Îi lipi unul de altul şi se 
aplecă spre biroul lui. „Nu pot să stau mult. Trebuie... trebuie să mă 
întorc.“ 

„De ce ai venit?* Cuvintele lui Nigel veniră încet, dupa un moment 
de cugetare. „Aş putea să te raportez.“ 

„Ştiu.“ Mary ridică din umeri. „Aş fugi din nou.“ 

Nigel îngustă ochii. „Eşti speriată.“ 

„Da.“ Se uită la mâinile ei, la unghiile muşcate atât de adânc, încât i 
se vedeau buricele degetelor. Avea coşmaruri din nou şi nimic nu părea 
să aibă sens. Poate avea să caute un dealer şi să se aprovizioneze înainte 
de a se întoarce acasă. Ochii ei îi găsiră din nou pe ai lui Nigel. „Am o 
întrebare.“ 

„Spune.“ 

„Dacă mă sinucid... dacă îmi iau singură viaţa... mă duc în iad?“ 

Nigel arăta de parcă cineva i-ar fi tras un pumn în stomac. Se lăsă să 
alunece câţiva centimetri în scaun. „Chiar atât de rău e, Mary?“ 

Ar fi vrut să spună că nu, nu e chiar atât de rău. Nu chiar. Avea un 
bărbat care o iubea, chiar dacă îşi pierduse controlul o dată. Dar emoția 
o sugruma şi nu reuşi să rostească niciun cuvânt. Inima îi bătea să-i 
spargă pieptul şi, cu toate că razele soarelui se revărsau pe fereastră, 
simţi că îi înghețase sângele în vene. Şi gheaţa se mişca spre centrul 
sufletului ei. Se cuprinse cu braţele, apoi se ridică şi făcu un pas spre 
uşă. „Trebuie să plec.“ 

„Aşteaptă.“ Nigel luă ceva dintr-unul din sertarele biroului şi se 
ridică. Ocoli biroul şi se opri în fața lui Mary, punându-şi mâna liberă 
pe umărul ei. „Pui întrebarea greşită, Mary. Nu mă întreba dacă vei 
merge în iad dacă te sinucizi.““ Făcu o pauză. „Întreabă-mă cum poţi să 
găseşti viața.“ 

Viaţa? Mary tremura din cauza frigului. Da, poate asta căuta. Pentru 
că sigur nu căuta ceea ce trăia cu Clayton, încuiată în apartamentul lui, 
unde putea face orice dorea cu ea. „Nu p-p-p-pot să te întreb, Nigel. 
T-t-t-trebuie să plec.“ 

Nigel o strânse uşor de umăr. „Vreau să mă rog pentru tine, Mary.“ 

În mintea lui Mary apăru o imagine: Clayton aplecat deasupra ei, 
lovind-o cu palma, strigând la ea şi... Închise ochii strâns şi scutură 
capul. Apoi se uită la Nigel şi încercă să se concentreze. Trebuia să 
plece. „Repede, bine?“ 

Nigel îi susţinu privirea câteva clipe, apoi plecă capul. „Isuse 
drag,“—vocea îi era joasă şi calmă, plină de pace—,,Tu eşti marele 
Salvator, Dumnezeul nostru tare, Domnul nostru şi Prietenul nostru. 
Mary are o mulţime de întrebări şi se teme. Nu ştiu de cine fuge, dar Tu 
ştii. Te rog să o protejezi şi să o umpli de o foame nestăpânită—foame 

după dragostea adevărată pe care şi-a dorit-o dintotdeauna—și să vină 
aici să pună întrebări. Pentru că Tu ai toate răspunsurile, Doamne Isuse. 
În Numele Tău mă rog. Amin.“ 

„Nigel... mulţumesc.“ Dădu să îl îmbrăţişeze, dar Nigel o opri. 

Îi întinse în schimb mâna, în care ţinea ceea ce luase din sertarul 
biroului. „Ţine.“ 

Mary deschise palma, iar el lăsă să cadă în ea un obiect familiar. 
Mary nu se uită—nu putea. Nu era momentul să se piardă cu firea, nu 
avea timp să facă nimic altceva decât să iasă. „Mă bucur că am venit.“ 

În depărtare se auzi o sirenă, iar Mary tresări. Cu mâna liberă atinse 
braţul lui Nigel. „Spune-i bunicii că sunt bine.“ Se întoarse spre uşă, 
apoi se uită peste umăr spre Nigel. „Trebuie să plec.“ 

„Dă-mi o adresă, un număr de telefon.“ Nigel întinse mâna după o 
foaie de hârtie. „În caz că trebuie să dau de tine.“ 

Mary simţi ghearele ascuţite ale terorii cuprinzându-i inima. „Nu 
pot.“ Se îndreptă păşind cu spatele spre uşă. „Îmi pare rău, Nigel. La 
revedere.“ 

Mary ieşi din birou şi începu să alerge. Nu avea timp de discuţii, 
nu avea timp de nimic decât să iasă din clădire şi să ia un taxi până nu 
era prea târziu. Dacă Clayton afla că mersese la centrul New Life şi că 
vorbise cu Nigel... nu era sigură ce avea să facă. 

Se simţea singură, înfrigurată şi speriată. Respira sacadat şi nu reuşea 
să-şi umple plămânii. Abia când ajunse în taxi îşi descleştă degetele şi 
se uită la obiectul pe care i-l dăduse Nigel. Ştiuse despre ce este vorba 
de la bun început, deoarece senzația pe care i-o crea la atingere obiectul 
respectiv îi era la fel de familiară ca propriul nume. Probabil Nigel o 
găsise în camera ei după ce plecase şi o pusese deoparte pentru ea. 

Poşetuţa cu mărgele roşii. 

Simţi o senzaţie de apăsare în stomac. Bunica o căuta—cum putea ea 
să se întoarcă acum la Clayton? La un bărbat care o bătea, o controla şi 
o ameninţa? Stătea încordată pe bancheta din spate a maşinii, cu inima 
bătând să-i spargă pieptul. Răspunsul era simplu. Îl iubea pe Clayton 
pentru că avea grijă de ea. Indiferent ce făcea sau cum o trata, nu voia 
să îi facă rău, nu voia să o sperie. 

Luă bucata de hârtie cu numărul de telefon al bunicii, deschise 
poşetuţa şi o strecură înăuntru, lângă cealaltă, pe care erau cuvintele 
scrise de bunica ei cu atâţia ani în urmă. 


193 


iuino 


Ar fi vrut să le citească, dar era prea speriată ca să o atingă, să o 
scoată din poşetuţă. Era aproape ora l. Avea nevoie de toată energia 
pentru a inventa o scuză în caz că Clayton o aştepta deja. 

Abia după ce cobori din taxi la o stradă distanţă de apartamentul 
lui Clayton, abia după ce alergă până acasă, luă liftul şi intră grăbită în 
apartament, abia după ce se asigură că e singură şi Clayton nu venise 
încă, abia atunci se lăsă să cadă pe canapea şi îşi îngropă faţa în mâini. 
Riscase prea mult. Fusese o idee nebunească—să meargă să-l vadă pe 
Nigel, mai ales la ora aceea. 

Data viitoare trebuia să fie mai atentă. 

ndiferent cât de periculos ar fi fost să încalce ordinele lui 

Clayton, nimic nu ar fi putut-o împiedica pe Mary să se întoarcă 
la Nigel. Avea întrebări, iar el avea răspunsuri. Era atât de simplu, atât 
de profund. 

Trecură câteva săptămâni şi Clayton o mai bătu de două ori. Ultima 
oară o scuipă şi îi spuse că e un gunoi. Era deja septembrie şi Mary 
simţea cum viaţa ei se prăbuşeşte asemenea unui castel de nisip luat 
de valuri. Nu avea unde să fugă, nu avea nicio cale de scăpare. Uneori, 
la duş, apuca săpunul şi se freca puternic cu el pe braţe şi pe stomac. 
Suficient de puternic ca să lase urme roşii pe piele. Dar oricât săpun ar 
fi folosit, nimic nu putea spăla murdăria pe care o simţea în interior. 
Gunoi? Atât însemna ea pentru Clayton? ÎL iubea în continuare—așa 
cum credea ea că trebuie să iubească. Dar acum trebuia să recunoască 
ceea ce era evident: Clayton o folosea aşa cum o folosiseră toţi ceilalți 
bărbaţi care se perindaseră prin viaţa el. 

Toţi ceilalţi bărbaţi în afară de Nigel Townsend. 

Uneori, în timp ce era cu Clayton, număra minutele până când putea 
să îl vadă din nou pe Nigel. Nu mai avea faţă de el aceleaşi sentimente 
ca înainte. Acum avea întrebări. Mai multe întrebări decât putea să 
cuprindă mintea ei. Întrebări despre Dumnezeu şi dragostea despre 
care vorbea atât de mult Nigel în timpul vizitelor ei. Dacă Clayton nu 
o iubea, dacă niciun bărbat nu o iubise vreodată cu adevărat, atunci 
poate că era cazul să afle mai multe despre Isus al lui Nigel. Poate că 
de-a lungul anilor chiar ratase cea mai extraordinară dragoste posibilă. 
Dragostea care umplea de căldură zâmbetul bunicii şi de pace ochii lui 
Evelyn, Ted şi Nigel. Era posibil, nu-i aşa? 

Într-o zi de joi, când Clayton plecă de la ea la ora 4 după-amiaza, 
Mary nu ezită deloc. Nu avea să se întoarcă decât a doua zi după prânz, 
aşa că avea toată seara liberă. De data aceasta se îmbrăcă în blugi şi o 
bluză verde. Nu avea nimic de dovedit, nu avea niciun motiv să îl facă 
pe Nigel să creadă că situaţia e mai roz decât era în realitate. Obiectivul 
ei era simplu. Voia cât mai multe răspunsuri de la Nigel. 

În seara aceea, în timp ce şoferul străbătea în viteză străzile din 
Washington, D.C., Mary îl văzu pentru prima oară pe Clayton așa cum 
era. Simţi cum inima i se dezlipeşte de el, asemenea unui bandaj vechi 
de o săptămână îndepărtat de pe o rană veche. Dacă ar fi putut să se 
elibereze de el cu totul, să se convingă că nu are nevoie de el. Atunci 
nu avea să se mai gândească niciodată să se sinucidă. Putea să-şi ia la 
revedere de la el şi să plece de tot. 

Dacă putea face asta, putea să-şi sune bunica şi să meargă la ea 
fără teamă. Până atunci însă nu îndrăznea să implice în situația aceasta 
pe singurul membru al familiei care îi mai rămăsese—sau pe Nigel. 
De aceea toate vizitele ei la centru aveau loc seara. Pentru siguranța 
tuturor. | 

Ajunse la centru exact când începeau să servească cina. Ocupă 
în linişte un loc la una din mesele din spate. Nigel făcea un lucru cu 
adevărat minunat aici, ajutându-i pe cetăţenii oraşului. Se uită în jur. 
Unele chipuri îi erau familiare—erau oameni care veniseră să ia masa 
aici pe când lucra şi ea la centru. 

Una dintre mese îi atrase atenția—în special o femeie mai în vârstă 
şi două mai tinere. O mamă şi fiicele ei, probabil. Mary miji ochii, 
încercând să-şi amintească. Da, asta era. O mamă cu fiicele ei, iar cei 
doi copilaşi aflaţi împreună cu ele la masă erau fetiţele uneia dintre cele 
două tinere. Cele cinci formau o familie—o familie ce locuia pe străzi. 
Mary le studie—uşurinţa cu care râdeau, lumina din ochii lor. Aveau 
ceva special, iar Mary nu îşi dădea seama ce anume. 

Continuă să le privească, în timp ce tânăra mamă le ajuta pe fetiţe să 
îşi ungă pâinea cu unt. Încet-încet î îşi aminti şi detaliile. În săptămâna 
dinaintea plecării ei, Nigel le găsise o locuinţă. Un apartament într-o 
clădire aflată la câteva străzi distanţă. Apoi femeile începuseră să 
participe la cursurile lui Nigel. Se opri brusc şi clipi. Asta să fie? Să 
fi găsit familia aceasta dragostea despre care vorbea Nigel cu atâta 
pasiune? 

Miji din nou ochii, studiindu-le fețele şi expresiile. Atunci văzu. 
Chipurile acestea nu îi păreau familiare numai pentru că trecuseră pe la 
misiune pe când lucrase și ea acolo. Îi păreau familiare datorită ochilor. 
În ochii lor putea citi acelaşi lucru ca în ochii bunicii, ai lui Nigel, ai lui 
Evelyn şi ai lui Ted. 

Mary simţi cum se înfioară şi în acelaşi timp simţi o mână pe 
umăr. Tresări, se întoarse şi îl văzu pe Nigel. Stătea în spatele ei şi 
îi zâmbea de parcă ar fi văzut pentru prima oară în zece ani o fiică 
demult pierdută. 

Mary se ridică şi îi puse mâna pe braţ. Ar fi fost nepotrivit să îl 
îmbrăţişeze aici, în mijlocul sălii de mese pline de oameni. Unii dintre 
ei îşi aminteau probabil ce simţise pentru bărbatul acesta, cu câtă 
neruşinare încercase să-i câştige afecțiunea. Îşi lăsă mâna să cadă pe 
lângă corp şi se uită adânc în inima lui. Dar păstră distanţa. „Care e 
treaba cu ochii?“ Se uită la femeile de la masă, apoi se întoarse din 
nou spre Nigel. „Femeile de acolo... bunica Peggy.“ Vocea îi deveni o 
şoaptă. „Tu. E ceva diferit în ochii voştri.“ 

Nigel nu ezită. „Biblia spune că ochii sunt ferestrele sufletului.“ Se 
sprijini cu mâna de cea mai apropiată masă. „Oamenii care Îl iubesc 
pe Domnul, care primesc dragostea Lui, mântuirea Lui... ochii lor se 
schimbă.“ Niciodată nu îl văzuse pe Nigel mai frumos decât atunci, 
ochii lui nu îi păruseră niciodată mâi plini de lumină. „Ochi de Isus. 
Aşa le spun eu.“ 

Mary nu înţelegea—nu tocmai—dar dădu din cap. Simţi cum o 
umple pacea, pentru că oricât de frumos ar fi fost Nigel—în interior şi 
la exterior—nu simţea dorinţa de a se apropia de el. Nu la modul fizic, 
aşa ca în trecut. Ci voia să înveţe de la el, ca să poată avea şi ca viaţa 
pe care o avea Nigel. Viaţa adevărată. Îşi lăsă bărbia în piept, smerită. 
„Mai am întrebări.“ 

Nigel zâmbi şi chiar râse uşor. „M-am rugat pentru asta.“ 

„Putem... putem sta de vorbă? 

„Cât timp ai la dispoziţie?“ Zumzetul produs de peste o sută de 
oameni care luau masa făcea conversaţia lor privată, chiar dacă se aflau 
în mijlocul sălii de mese. 

„oată noaptea. Clayton nu se întoarce până—“ În momentul în care 
îi rosti numele, se opri. Îşi duse mâna la gură şi clătină din cap. „Am 
vrut să spun că bărbatul cu care sunt... nu vine decât după-amiaza şi... 

oricum nu e cineva cine—“ Cuvintele i se învălmăşeau în minte şi totul 
leşi pe dos. 

„Mary.“ Nigel îi pronunţă numele cu un calm şi o pace venite parcă 
din altă lume. „Secretele tale sunt în siguranţă. Oricare ar fi ele.“ 

Mary înghiţi în sec. Ochii lui îi spuneau că poate avea încredere în 
el. „Bine.“ | 

„Ai suficient timp la dispoziţie.“ Zâmbetul lui Nigel era de-a dreptul 
patern în blândeţea lui. „Asta vrei să spui.“ 

d 

„Vino la curs. Vom vorbi despre dorinţa lui Dumnezeu de a ne 
salva.“ 

„De a ne salva?“ Cuvântul acesta căzu peste inima ei ca un balsam 
mângâictor. Salvare? De asta avusese dintotdeauna nevoie, asta îşi 
dorise mereu. În pivniţa lui Jimbo, în casa familiei Lake, acum, în timp 
ce trăia cu un bărbat care o controla şi o maltrata. Toată viața avusese 
nevoie de salvare. Ochii i se umeziră şi nu putu decât să dea din cap în 
semn de aprobare. 

„Foarte bine.“ Nigel se uită în spatele ei, spre locul în care se 
distribuia mâncarea. „Trebuie să mă duc să dau o mână de ajutor cu 
cina.“ Îi căută privirea din nou. „Ne vedem după curs. 

„O.K.“ Mary îl privi cum se îndepărtează. Se pregătea să se aşeze 
când observă din nou familia femeii cu cele două fiice şi cele două 
nepoțele. 

Cele trei femei adunau farfuriile. Nu numai pe ale lor, ci şi de la alte 
mese. În timp ce lucrau, se opreau şi le zâmbeau oamenilor străzii de 
la fiecare masă, punând mâna pe umărul unuia sau al altuia şi stând de 
vorbă cu fiecare câteva minute. 

Mary îşi suflecă mânecile şi făcu câţiva paşi spre cea mai apropiată 
masă, la care stăteau doi bărbaţi mai vârstnici şi câteva adolescente cu 
ochii goi. lerminaseră de mâncat, dar nimeni nu vorbea şi nu făcea vreun 
gest pentru a strânge masa. Se aplecă şi le zâmbi. „Aţi terminat?“ 

Două dintre fete ridicară ochii spre ea şi una dintre ele îi făcu semn 
cu capul că terminaseră. Inima lui Mary'se întristă uitându-se la ele. Aşa 
arătase şi ea când venise aici pentru prima oară? Aşa arăta și acum sub 
coafura şi sub faţa îngrijită, sub hainele noi? Strânse masa aceea şi încă 
trei, urmând exemplul câtorva voluntari, şi se îndreptă spre containerul 
pentru vase murdare aflat în spatele sălii. 

„E timpul pentru curs!“ anunţă o femeie. 

Nigel nu era nicăieri în preajmă. Probabil era deja în sala de curs, 
cerându-l lui Dumnezeu călăuzire pentru ceea ce trebuia să spună şi 
cum trebuia să spună. Conceptul îi era încă străin lui Mary, dar îi captase 
atenţia. Ea cui ceruse vreodată călăuzire şi îndrumare? Petrecuse ultimii 
ani luând propriile ei decizii şi găsind justificare pentru fiecare din ele 
de-a lungul drumului. 

Sala amenajată ca un auditoriu era plină în seara aceea. Pereţii erau 
din blocuri prăfuite de beton, iar mocheta era roasă pe alocuri, dar între 
cei în jur de o sută de oameni aşezaţi în băncile vechi era o energie şi o 
căldură de netăgăduit. 

Mary găsi un loc liber pe ultimul rând şi îşi plecă capul când Nigel 
începu prin a cere în rugăciune călăuzirea lui Dumnezeu. „Există ziduri 
în încăperea aceasta, în inimile acestea.“ Făcu o pauză şi cobori vocea. 
„Fă ca aceasta să fie seara în care se prăbuşesc. Pentru toţi cei prezenți. 
În numele lui Isus...“ 

Şi mulţimea spuse la unison: „Amin.“ 

Nigel deschise ochii şi zâmbi larg feţelor care umpleau sala. „În 
seara aceasta voi vorbi despre martirul Ştefan.“ 

O mână se ridică din primul rând. „Nigel, omule, ştii bine că nu 
pricepem toate cuvintele astea bisericeşti.“ Era un tip alb, slăbuţ, cu 
barba neîngrijită. Gesticula cu braţele în timp ce vorbea. Unul dintre 
braţe îi era acoperit în întregime de tatuaje cu dragoni. „Explică-ne pe 
înțelesul nostru, frate.“ 

Nigel chicoti şi dădu din cap în semn că a înţeles. În faţa tablei era 
un scăunel cu trei picioare, pe care Nigel îl apucă şi se aşeză pe el. 
Colţurile gurii i se îndreptară şi redeveni serios. „Un martir este un om 
care moare pentru credinţa sa. 

Tipul slăbuţ se lăsă să alunece în scaun şi îşi întoarse şapca de 
baseball, pe care până în acel moment o purtase cu cozorocul la spate, 
în aşa fel încât acum cozorocul să îi umbrească ochii. „Asta e o chestie 
profundă, omule.“ 

„Aşa e.“ Nigel se uită spre un bărbat aşezat pe un rând din mijloc, 
apoi spre o femeie aflată la câteva scaune distanţă de el. Văzându-l cum 
se uită prin sală, cu toții simțeau probabil acelaşi lucru. Că Nigel ar fi 
fost acolo şi ar fi ţinut cursul chiar dacă ei ar fi fost singurele persoane 
din încăpere. 

„Vreau să spun că e tare profund.“ Tipul slăbuţ se îndreptă din nou 
în scaun şi lăsă să-i scape printre buze un sunet asemănător celui emis 
de o anvelopă ce scapă aer. „Să mori pentru convingerile tale, omule? 
E profund rău.“ 

„Să-ţi dai viaţa lui Cristos, să te încrezi în EI să te transforme în ceva 
nou—sunt lucruri profunde.“ Nigel se ridică din nou şi se îndreptă spre 
celălalt capăt al sălii. „Aşa a fost în cazul lui Ştefan.“ 

Nigel începu să povestească, spunându-le cum a ajuns Ștefan să 
creadă în Isus şi cum credinţa lui era totul pentru el. „Ştefan era un 
bărbat plin de harul lui Dumnezeu şi de putere.“ 

O femeie de origine hispanică de pe un rând din spate ridică un deget 
în aer. „Asta îmi place mie la Dumnezeu.“ Dădu din cap într-o mişcare 
ritmică şi le zâmbi celor din jur. „EI are puterea!“ 

Din sală se auziră câteva „amin“-uri răzlețe. Nigel era extraordinar. 
Captase atenţia unor oameni ai străzii, a unor alcoolici şi a unor 
dependenţi de droguri. Cu toţii erau prinşi de poveste—şi încă de o 
poveste biblică! Mary îşi impuse să îşi ţină gândurile în frâu. Nu voia să 
piardă nimic din ceea ce avea să urmeze. 

Nigel zâmbi larg. „Da, Dumnezeu categoric are puterea.“ Se îndreptă 
încet spre cealaltă parte a sălii, uitându-se în ochii mai multor persoane 
în timp ce trecea prin fața lor. Nigel le povesti cum Ştefan, prin puterea 
lui Dumnezeu, a făcut minuni mari şi semne miraculoase printre oameni. 
Atât de miraculoase, încât unii au fost deranjaţi de faptele lui. 

„Au încercat să se ridice împotriva înțelepciunii lui Ştefan.“ Vocea 
lui Nigel era limpede şi plină de pasiune. „Dar nu au putut. Pentru că nu 
era înţelepciunea lui, ci înțelepciunea lui Dumnezeu.“ 

„Eu ştiam că până la urmă îl omoară.“ Tipul slăbuţ stătea drept în 
scaun şi îşi mângâia barba, în timp ce faţa îi trăda confuzia. 

Ochii lui Nigel se umplură de tristeţe. „Aşa e.“ Îşi uni buzele şi îşi 
umflă obrajii, expirând încet. Era limpede că această parte a poveştii era 
mai dificil de relatat. „Oamenii nu au putut contrazice înţelepciunea lui 
Ştefan, dar au putut inventa minciuni despre el.“ 

„Of— femeia hispanică clătină din cap—,oamenii şi minciunile 
lor!“ 

„Da. Oamenii au născocit o minciună despre Ştefan şi acesta a fost 
adus înaintea tribunalului.“ Nigel ridică din umeri. „Aici Ştefan nu a 

avut nicio şansă. Au adus o mulţime de martori mincinoşi şi o grămadă 
de oameni l-au acuzat pe Ştefan, arătându-l cu degetul.“ 

„„Cunosc senzaţia, omule.“ Un adolescent de culoare, aşezat la două 
scaune distanţă de tipul slăbuţ, ridică mâna şi dădu din cap. Îşi încrucișă 
degetele şi le ridică în aer. „Eu şi tovarăşul meu, Ştefan... suntem aşa, 
omule. Ca unul.“ 

Nigel dădu din cap. „Mulţi oameni sunt acuzaţi de diverse lucruri.“ 
Se opri exact în faţa adolescentului de culoare. „Dar nu toţi reacţionează 
la acuzaţii ca Ştefan.“ Ridică mâna. „Ascultaţi restul poveştii.“ 

Cei prezenţi aprobară din cap şi Nigel continuă, îndreptându-se din 
nou spre cealaltă parte a sălii. „În timp ce îl acuzau pe Ştefan şi strigau 
minciuni cu privire la el, Ştefan nu a strigat la rândul lui şi nici nu a 
cerut ajutor. Pur şi simplu a stat liniştit. Şi toţi cei aflaţi în locul acela 
care l-au văzut au spus acelaşi lucru.“ Paşii lui Nigel încetiniră şi se opri 
din nou. „Ştefan avea faţa unui înger.“ 

Faţa unui înger? Asta era, nu? Asta văzuse când se uita la faţa acelor 
puţini oameni cu adevărat mulţumiţi pe care îi întâlnise. Nu întotdeauna, 
desigur, dar de cele mai multe ori când se uita la bunica, la Ted, la 
Evelyn. sau la Nigel, ba chiar la Uriaşul Dave, şoferul de camion, sau la 
ofiţerul de poliţie care o salvase din pivniţa lui Jimbo. Uitându-se la toţi 
aceşti oameni, Mary văzuse acelaşi lucru: faţa unui înger. 

Mary se foi pe scaun. Ştefan făcuse lucruri bune, miraculoase, în 
numele lui Dumnezeu. Un grup de oameni începuse să spună minciuni 
despre el şi ajunsese în faţa unui tribunal, acuzat şi ameninţat. Şi avea 
chipul unui înger? Bietul Ştefan. Simţi că ochii i se umplu de lacrimi şi 
clipi ca să le oprească. 

„În cele din următribunalul i-a cerut lui Ştefan să se apere, să răspundă 
dacă acuzaţiile ce îi erau aduse erau adevărate.“ Nigel dădu din cap şi 
puse mâinile în şolduri. „Ştefan a deschis gura ca să vorbească, dar nu 
a spus niciun cuvânt despre minciuni sau despre acuzaţiile false. Ci a 
vorbit timp de o jumătate de oră despre credincioşia lui Dumnezeu de-a 
lungul timpului şi despre felul în care oamenii de-a lungul veacurilor 
L-au ignorat pe Tatăl lor ceresc. Apoi—“ Nigel miji ochii—,„,Ştefan le-a 
spus ce avea de spus. Şi-a acuzat ascultătorii că sunt tari la cerbice.“ 

„Nigel!“ Tipul cel slăbuţ ridică braţele în aer. 

„Scuze.“ Nigel se uită la el şi zâmbi. „I-a acuzat că sunt încăpăţânaţi. 
Încăpăţânaţi şi neascultători.“ 

„Pun pariu că vorbele lui nu au fost prea bine primite.“ Adolescentul 
de culoare avea urme de înțepături pe interiorul ambelor braţe, dar 
acum, aici, ochii îi erau vii şi alerți. 

„„Oamenii s-au înfuriat pe Ştefan.“ Vocea lui Nigel cobori din nou. 
„Au început să îl amenințe, dar Ştefan era plin de Duhul Sfânt al lui 
Dumnezeu. A ridicat privirea şi L-a văzut pe Isus stând în picioare la 
dreapta lui Dumnezeu. Când le-a spus oamenilor ce vede, cuvintele lui 
I-au înnebunit. S-au repezit spre el, urlând furioși, şi l-au târât afară din 
cetate. Acolo au început să-l împroaşte cu pietre.“ 

Nigel observă probabil fețele nedumerite ale celor din sală, 
pentru că se îndreptă spre masă şi luă o piatră de dimensiunile unei 
portocale. O răsuci în mână de câteva ori, apoi o aruncă în sus şi o 
prinse. Mary se uită în jur. Ochii tuturor celor prezenţi erau aţintiţi 
spre piatră. 

„Auziţi expresia" asta“—Nigel se uită la piatra pe care o ţinea în 
mână—,şi vă gândiţi la droguri. La viaţa de pe străzi.“ Ridică ochii 
şi se uită la ascultătorii lui. „In vremea lui Ştefan a împroşca cu pietre: 
însemna că oamenii aruncau pietre ca asta.“ Se opri şi se întoarse cu fața 
spre peretele din blocuri de ciment din partea opusă a încăperii. Apoi îşi 
duse brusc mâna în spate şi aruncă piatra cu toată puterea spre perete. 

Piatra străbătu ca un fulger aerul şi se sfărâmă de zidul de ciment. 
Zgomotul produs la impact îi reduse pe toţi la tăcere. 

Trecură astfel câteva secunde. Nigel se întoarse spre ei. Pe faţa lui se 
putea citi agonia, iar vocea îi trăda o îngrijorare plină de pasiune când 
vorbi. „Asta însemna să fii împroşcat cu pietre în vremea lui Ştefan. 
Piatră după piatră după piatră... au aruncat cu pietre în el şi în tot acest 
timp-—în tot acest timp—Ştefan nu şi-a luat ochii de la Isus, care stătea 
în picioare la dreapta Tatălui.“ 

„Deci... a murit?“ Tipul slăbuţ îşi trase cozorocul pe ochi. 

În sală câţiva suspinau şi se ştergeau la ochi. 

„A murit.“ Peste trăsăturile lui Nigel se lăsă din nou pacea. „Dar nu 
a murit strigând după ajutor. De fapt... a murit rugându-L pe Isus să îi 
ierte pe duşmanii lui. Şi asta...“ 

Vocea lui Nigel tremură puţin. Ridică arătătorul spre cer. „Asta 
înscamnă să fii şalvat de Isus." 


"Notă — Sintagma fo get stoned din limba engleză are atât sensul (arhaic) de „a fi împroşcat cu pietre,“ 
cât şi cel (argotic) de „a se droga“ —n.tr. 


202 


KAREN KINGSBURY 


Peste sală se lăsă tăcerea, asemenea ceţii în miez de noapie peste 
Potomac. 

În cele din urmă adolescentul de culoare încrucişă braţele. „Credeam 
că a avut parte de o salvare adevărată.“ Împinse bărbia în faţă. „Ai zis că 
vom vorbi despre felul în care ne salvează Dumnezeu, omule.“ Îşi lăsă 
braţele pe banca din faţa lui. „Ştefan n-a fost salvat.“ 

Ochii lui Nigel străluceau cu atâta putere, încât Mary, aşezată tocmai 
în ultimul rând, simţi cum se încălzeşte ceva adânc în sufletul ei. Nigel 
se apropie de băiat şi puse mâna pe umărul lui. „O, ba da, fiule, Isus l-a 
salvat.“ 

Nigel se uită în jur şi vocea lui începu să prindă putere. „Peste tot 
în Biblie când ne este înfăţişat Isus în ceruri, El este aşezat la dreapta 
Tatălui. Aşezat într-o poziţie de autoritate. Dar de data aceasta, când 
Ştefan e în pericol-—pericol de moarte—lIsus stă în picioare.“ Nigel 
ridică braţele, de parcă ar fi îmbrăţişat un Dumnezeu invizibil. „Unul 
dintre copiii Lui era în pericol şi Isus a luat poziţie de acțiune.“ 

Mary îşi îndreptă spatele. Se petrecea ceva înăuntrul ei, de parcă ar 
fi răsărit soarele, trimiţându-şi razele în cele mai întunecate cotloane 
ale inimii ei. Când Ştefan a fost atacat, Isus S-a ridicat în picioare. L-a 
salvat. Emoţia creştea în inima ei. Cât de minunat trebuie să fi fost 
pentru Ştefan să ştie că Dumnezeu este de partea lui. Oare cum ar fi să 
ştii că Dumnezeu te iubeşte atât de mult? 

Dar razele soarelui păliră. Mary nu era bună, ca Ştefan. Ce irist— 
ea nu avea să cunoască niciodată o asemenea dragoste sau protecţie 
din partea lui Dumnezeu. Cum ar fi fost posibil, când înăuntrul ei era 
întuneric beznă şi nimic—absolut nimic—nu putea curăți mizeria din 
viaţa ei. 

„Nu înţeleg.“ Femeia de origine hispanică avea lacrimi în ochi. 
„Ștefan a murit.“ 

Nigel se întoarse spre ea. „Lucrarea lui pe pământ se terminase, 
iar Isus era în picioare, aşteptând să-l primească pe Ştefan cu braţele 
deschise în ceruri. Asta, prieteni—“ zise el desfăcându-şi larg braţele în 
faţa lor—,este salvarea pe care o oferă măreţul nostru Mântuitor.“ 

Pe peretele din spatele lui Nigel, deasupra tablei, atârna o cruce mare. 
Nigel arătă spre ea. „Isus a murit pe o cruce ca să ne poată salva—pe 
mine şi pe tine—de tot ce e rău în lume. De singurătate, foame, lipsă 


203 


SBiuina 


de adăpost, de durerea împroşcării cu pietre, ba chiar şi de durerea 
morţii.“ 

Tipul cel slăbuţ despică aerul cu pumnul, într-un gest specific 
membrilor de găşti. „„Omule, de ce ar face o nebunie ca asta?“ În vocea 
lui confuzia se amesteca cu mânia. 

„Pentru un singur motiv.“ 

Mary îşi ţinu respiraţia. Avea nevoie de acest răspuns mai mult decât 
de aer. 

Nigel se aşeză din nou pe scaun şi îşi împreună mâinile. „Pentru 
că Isus vă iubeşte.“ Se aplecă înainte, vocea trădându-i seriozitatea şi 
pasiunea. „Asta este dragostea. Aşa arată dragostea.“ Îşi îndreptă din 
nou mâna spre tavan. „Isus stând în picioare la dreapta Tatălui, cu 
mâna întinsă spre noi. Salvându-ne. Eliberându-ne. Chiar dacă nimeni 
altcineva nu vede asta aşa cum o vedem noi.“ 

ovestea ar fi trebuit să o ajute pe Emma să se simtă mai bine 
când se gândea la Isus. Dar nu acesta a fost efectul. 

Normal că Ştefan L-a văzut pe Isus ridicându-Se în picioare ca 
să-l salveze atunci când a murit. Ştefan era un om bun. Era un ucenic 
al lui Cristos şi făcuse minuni şi semne între oameni prin puterea lui 
Dumnezeu. 

Dar ea, Emma Johnson, nu era un om bun. Se răzvrătise împotriva 
mamei ei. Încălcase orice cod moral culcându-se cu o mulţime de 
băieţi în timpul liceului şi făcuse două avorturi. Plecase de acasă ca 
să locuiască împreună cu Charlie şi rămăsese cu el şi după ce aflase 
adevărul—că suferea de crize periculoase de furie. Şi în cea mai mare 
parte a timpului simţea că e în pragul nebuniei din pricina vocilor din 
capul ei. 

În plus, era o narcomană care uneori reuşea să se convingă singură că 
nu e decât o mamă ca oricare alta din cele pe care le vedea cu copiii în 
parc. Dar, sincer, nu era decât un nimeni. Un gunoi, aşa cum îi aminteau 
mereu vocile din mintea ei. 

Singura cale de a schimba lucrurile în bine era să se împace cu Charlie. 
La urma urmei era tatăl fiicelor ei, iar dacă primea ajutorul de care avea 
nevoie, viaţa lor avea să fie aşa cum trebuie. Cel puţin cu Charlie avea 
un cămin. EI putea învăţa să fie răbdător şi protector, iar fetele aveau să 
înflorească sub îngrijirea a doi părinţi fericiţi. Apoi Emma putea să se 
trateze şi ea pentru problema dependenței de droguri. 

Povestea lui Mary Madison era fascinantă, fără îndoială. Dar cum 
putea povestea ei să îl facă pe Charlie să se schimbe? Cum putea să o 
ajute pe ea şi pe fetele ei să aibă o viață normală? Mary vorbise despre 

dragostea lui Isus, despre puterea lui Isus. Dar Isus nu îi putea ţine de 
cald în miez de noapte, nu-i aşa? Emma era sigură că nu. 

De aceea Emma stătu în pat a doua zi dimineaţa devreme şi puse la 
cale un plan. După micul dejun lăsă fetele la grădiniţă, aşa cum făcuse 
în ultimele câteva zile, apoi, evitând să atragă atenţia lui Leah sau a 
oricui altcuiva de la adăpost, se strecură pe ușa din faţă şi luă un taxi. 

Un sfert de oră mai târziu era în faţa uşii apartamentului pe care îl 
împărţise cu Charlie în ultimii patru ani. Ridică mâna şi bătu la uşă. 

După aproape un minut, uşa se deschise şi Charlie apăru în prag. 
„Emma...“ O mulţime de emoţii i se citiră pe chip: şoc, bucurie şi în 
cele din urmă cea pe care o anticipase şi ea—mânie. „Unde ai fost de o 
săptămână încoace?“ 

Emma simţi că o îneacă suspinele. Se strădui din greu să-şi găsească 
cuvintele. „Avem nevoie de ajutor, Charlie.“ Îi întinse mâna. „le rog... 
spune-mi că putem căuta ajutor.“ 

Mânia crescu şi îi întunecă trăsăturile. O apucă de mână, o trase 
înăuntru şi închise uşa. „Ce ai făcut, Emma?“ Tonul îi era ridicat şi se 
auzea în el o notă de panică. „Le-ai spus poliţiştilor ce s-a întâmplat? 
Îi dădu drumul la mână şi începu să măsoare sufrageria în lung şi în lat. 
Îşi îndreptă arătătorul spre ea, cu vârful degetului la câţiva centimetri de 
faţa ei. „Le-ai spus? Le-ai spus poliţiştilor?“ 

Emma scutură capul în semn de negaţie şi făcu un pas înapoi, lipin- 
du-se de uşă. Nu se întâmpla asta... era imposibil să se întâmple. Nu 
venise înapoi ca să se certe cu el. „Pe cuvântul meu, Charlie.“ Avea gura 
uscată şi inima îi bătea să-i spargă pieptul. „Nu le-am spus poliţiştilor. 
Nimeni nu ştie nimic despre noi.“ 

Charlie se opri şi ridică pumnul. Buzele îi tremurau şi ochii i se 
îngustaseră de furie. Emma putea simţi deja lovitura, momentul 
impactului dintre pumnul lui şi pomeţii ei. Dar în ultima secundă Charlie 
schimbă traiectoria pumnului şi îl izbi de perete. Forţa loviturii lăsă o 
gaură în peretele de rigips. 

Charlie îşi îndepărtă gemând pumnul din gaură. „Mă minţi, Emma! 
Spune-mi adevărul!“ Făcu un pas spre ea şi ridică pumnul ameninţător. 
Degetele îi sângerau, dar nu părea să fi observat. „Unde ai fost şi unde 
sunt fetele?“ 

„La nişte prieteni. Apoi m-am dus la un adăpost!“ Emma se apucă de 
păr şi îşi acoperi urechile. „Nu mai ţipa la mine. Trebuie să vorbim!“ 

Atât îi trebui lui Charlie. „La un adăpost? Tonul îi era şi mai ridicat. 
„Unde te aşezi şi îţi povesteşti problemele unui străin binevoitor?“ Făcu 
câţiva paşi şi răsturnă o lampă, care se sfărâmă într-o grămadă de sticlă 
şi fire electrice. În tot acest timp nu îşi luă ochii de la Emma. „Sigur că 
poliţia ştie deja.“ Se întoarse şi se îndreptă spre ea. „Când le spui ceva 
celor de la adăpost, ai putea la fel de bine să suni singură la poliţie!“ 

Emma încercă să se ferească, dar pumnul lui o izbi în faţă înainte de 
a apuca să se mişte. Căzu la podea şi de acolo nu mai avu cum să scape. 
Charlie o apucă şi o târî în dormitor, unde o aruncă grămadă pe pat. 

„Nu, Charlie!“ strigă Emma. „le rog... opreşte-te!“ 

Strigătele ei slăbiră în intensitate pe măsură ce atacul lui continuă. 
Apoi-—la fel de repede precum izbucnise— Charlie se retrase şi îşi şterse 
fruntea. Se uită lung la ea, respirând greu. Fără un cuvânt, se întoarse 
şi se îndreptă spre baie. Emma îl auzi spălându-se pe mâini şi pe faţă. 
Apoi Charlie se întoarse. 

Până aici mi-a fost, îşi spuse Emma. Acum va termina ce a începul. 
De ce m-am întors? Mary avea ai cita dar n-am vrut Să ascult. 

Niciodată nu ascult. 
„Dar când Charlie ajunse la pat, umerii îi erau aplecaţi şi arăta spăşit. 
„Îmi pare rău, Emma. Cred că sunt... nu ştiu... nebun după tine.“ Se 
aşeză pe marginea patului şi se uită atent la ea. „Nu vreau să-ţi fac 
rău.“ 

Emma tremura—simţea că fiecare muşchi din corp îi e zdrobit, iar 
umărul drept pulsa cu o intensitate ce o duse în pragul leşinului. Faţa îi 
era plină de sânge şi o durea capul. Se trase înapoi când Charlie întinse 
mâna să o atingă. 

„Uite.“ Charlie oftă. „Ai dreptate. Am nevoie de ajutor. Nu m-aş fi 
înfuriat atât de rău, dar nu vreau ca tu şi fetele să mai plecaţi vreodată.“ 
Îi atinse genunchiul. „Mă înţelegi?“ 

Emma ar fi vrut să îl scuipe în faţă, să fugă de el şi să nu se mai 
întoarcă niciodată. Dar ceea ce spunea avea sens. Poate dacă n-ar fi 
plecat, ar fi putut apela la ajutor mai devreme. Normal că era furios 
pe ea pentru că plecase. Dar oricum nu putea să îi răspundă, pentru că 
trupul îi era zguduit de suspine tăcute. 

„Mă duc să fac un duş.“ Îşi lăsă privirea să îi mângâie trupul. „Când 
mă întorc, am să-ţi arăt cât de rău îmi pare. Nu vreau să îţi fac rău.“ 

Îşi strânse cu degetele rădăcina nasului şi închise ochii un moment. 

Când îi deschise, se uită lung la ea. „Vreau să te iubesc, Emma. Un sfert 
de oră. Ai să vezi.“ 

Se întoarse şi intră din nou în baie. Emma auzi zgomotul duşului. 

O cuprinse panica, storcându-i tot aerul din plămâni. Nu putea aştepta 
să se întoarcă. Încercase să o omoare de prea multe ori. Dacă se întorcea 
şi profita de ea, avea să moară. Se forță să se ridice în capul oaselor şi 
apucă telefonul de pe măsuţă. În şoaptă chemă un taxi. „Repede, vă rog. 
Nu am prea mult timp.“ 

Dispecera îi promise să trimită o mașină în cinci minute. Emma 
coborî din pat împleticindu-se şi se duse la cealaltă baie, cea de lângă 
sufragerie. Faţa îi era învineţită şi zgâriată iar zona din jurul ochilor 
era tumefiată. Încercă să şteargă sângele şi începu din nou să plângă. 
Taximetristul avea să îşi dea seama că fusese bătută. Nu numai atât, 
dar nu îşi putea folosi nici braţul drept. Umărul o durea rău, iar braţul îi 
atârna într-un unghi nefiresc. 

Ajulă-mă, Doamne... Trebuie să scap de aici.. 

Dacă Charlie ieşea de la duş şi o găsea în tir ce încerca să fugă, 
avea să o omoare. Nu avea nici cea mai mică îndoială. Deschise dulapul 
de pe hol şi scoase o eşarfă subțire. Era suficient ca să acopere rănile 
evidente. O înfăşură în jurul gâtului şi al feţei, îşi luă portofelul şi 
verifică sertarele rând pe rând. Unde era iarba? Nu pe aici pe undeva 
ținea Charlie ţigările? Erau rezerva lui şi nimeni nu avea voie să se 
atingă de ele. Dar acolo unde mergea ea nu conta dacă lua câteva. După 
ce căută în trei sertare, renunţă. Fiecare secundă conta. 

Se strecură afară cât putu de încet şi se uită de-a lungul străzii. Unde 
era taxiul? Ar fi trebuit să ajungă deja. 

Grăbeşte-te... Te rog, grăbeşte-te... 

Deodată auzi dinăuntru vocea lui Charlie. „Emma?“ leşise de la duş 
mai repede decât se aşteptase Emma. „Unde eşti?“ 

Emma se duse până la colţul străzii şi se uită din nou după taxi. Se 
vedea o maşină apropiindu-se. Je rog, Doamne... fă să fie taxiul meu... 
Je rog! 

„Emma!“ Charlie era la uşă, cu părul ud şi un halat aruncat peste 
corpul bine făcut. Era furios din nou, mai furios ca înainte. „Ce faci?“ 
Charlie deschise uşa şi porni pe trotuar spre ea. „Treci înapoi!“ | 

Emma o luă la fugă. Maşina care se apropia era galbenă—cu siguranță 

era taxiul ei. Alergă spre ea, făcându-i semne disperate şoferului. În 
spatele ei îl auzea pe Charlie strigând şi alergând după ea. 

Taxiul opri şi Emma deschise cât putu de repede uşa. „Repede!“ îi 
strigă şoferului. Apucă să închidă uşa exact în momentul în care Charlie 
ajunse lângă maşină. 

Şoferul se uită în oglinda retrovizoare şi se încruntă. „Tipul ăsta vă 
supără, doamnă?“ 

Emma se sprijini de spătarul scaunului, gâfâind. O, dacă ar fi ştiut. 
„Da... m-a supărat.“ Respiră adânc de trei ori. „Mulţumesc... pentru că 
v-aţi grăbit.“ Respirația nu îi reveni la normal decât după ce ieşiră din 
cartier. 

„Nicio problemă.“ Taximetristul mesteca o bucată de gumă. Se uită 
spre ea şi ridică din sprânceană. „Încotro, doamnă?“ 

În acel moment vocile îşi făcură din nou simțită prezenţa. Vită-te la 
tine, Emma Johnson. Eşti patetică. Te târăşti înapoi la Charlie de fiecare 
dată, indiferent ce îţi face. Într-una din zilele astea o să te omoare şi pe 
tine şi pe fete. 

Emma îşi acoperi urechile cu palmele. Dar îşi dădu seama cum 
trebuie să arate şi le îndepărtă. „Mm... strada S, vă rog. Vreau să mă 
duc pe strada S.* 

Dar nu acolo voia să meargă de fapt. Ar fi vrut să meargă pe un pod 
înalt de unde să nu aibă unde merge decât în jos. 

Fă-o, Emma. E Singura cale de ieşire. Fetele tale îţi vor mulțumi mai 
târziu. Charlie nu îți va mai putea face niciun rău dacă îți pui capăt 
zilelor. Gândeşte-te. Haide, Emma. Du-te la pod. Ştii tu care pod. 

Da, ştia. Podul de pe strada 14. Putea merge până la parcul East 
Potomac şi de acolo să găsească cea mai bună cale de a ajunge pe pod. 
Probabil pe pista pentru biciclete. Putea să meargă până la mijlocul 
podului, să se aşeze şi să se gândească la viața ei—la tot ce nu a fost 

Şi nu va fi niciodată. Fluxul de maşini ce treceau podul de pe strada 14 
era mai puternic decât cursul Potomacului—erau atât de multe benzi, 
încât nimeni nu avea să o observe pe ea ghemuită pe trotuar. lar când 
avea să fie pregătită, nu trebuia decât să se ridice şi să îşi facă vânt peste 
parapei. 

Poate că nu avea să moară imediat, dar nu avea să dureze mult. Şi 
apoi-—în sfârşit—avea să se bucure de libertatea despre care vorbea 
Mary Madison. Emma îşi apucă strâns genunchii şi se aplecă în faţă. 

„Duceţi-mă la podul de pe strada 14, lângă parcul East Potomac, pe 
malul dinspre oraş, vă rog.“ 

Bărbatul dădu din cap, absent. La următorul semafor viră şi 
acceleră. 

Planul ei era bun, era corect. Charlie avea să o caute acum, mai 
ales că îi spusese despre adăpost. Era doar o chestiune de timp până 
afla despre ce adăpost era vorba şi până avea să o găsească. Dacă îşi 
încheia azi toate socotelile cu viața, nimeni nu mai trebuia să-şi facă 
griji vreodată. 

Era o singură problemă. 

Simţea nevoia să îi spună lui Mary. Nu detaliile, nu unde avea de 
gând să meargă, doar că nu avea să se mai întoarcă. Avea să îi dea lui 
Mary numărul de telefon al mamei ei, astfel fetele vor putea merge 
să locuiască împreună cu ea. Mama ei avea să ştie ce să facă în ce-l 
priveşte pe Charlie. Avea să se asigure că e aruncat în închisoare, acolo 
unde îi e locul. 

Charlie nici măcar nu ar mai fi făcut parte din viaţa lor dacă Emma 
ar fi avut un strop de putere. Dar nu avea. De aceea trebuia să ajungă 
la pod. Se aplecă şi îl bătu uşor pe taximetrist pe umăr. „Domnule... 
aş putea folosi telefonul dumneavoastră?“ Încercă să pară dulce şi 
neajutorată. „Am o mică ur genţă. = 

Bărbatul ridică din umeri. „Sigur.“ Îi întinse telefonul mobil şi reduse 
volumul radioului. „Orice pentru un bacşiş bun.“ 

Emma sună la informaţii şi obţinu numărul de telefon de la Slapost 
Un minut mai târziu apelă. 

„Adăpostul de pe strada S.“ Era vocea lui Leah Hamilton. „Cu ce vă 
pot fi de folos?* 

„Da...“ Emma închise ochii. Dacă ar fi putut să-şi ia viaţa de la 
început, ar fi vrut să fie exact ca Leah şi să-şi pună timpul şi talentele la 
dispoziţia altora, ajutând alte femei să găsească speranţă. Dădu gândul” 
acesta la o parte şi se concentră. „Sunt Emma Johnson.“ 

Ochii i se umplură de lacrimi şi vocea îi tremura. „Aş putea vorbi cu 
Mary, te rog?* 

„Sigur că da.“ 

Emma aştepta ca Mary să ridice receptorul, când şoferul ridică 
privirea spre ea în oglinda retrovizoare. „Ce pod aţi spus, doamnă?“ 

„Podul de pe strada 14. Mă puteţi lăsa la parcul East Potomac... pe 
partea dinspre oraş. Şi vă rog să vă grăbiţi.“ 

La celălalt capăt al liniei se auzi un zgomot şi Emma îşi acoperi gura 
cu degetele. Dacă Mary o auzise? „Mary? Eşti acolo?“ 

Dar nu îi răspunse decât tăcerea. j 

Emma simţi un sentiment copleşitor de uşurare inundându-i trupul 
învineţit. Dacă Mary o auzise, totul era pierdut. 

Închise ochii şi aşteptă. 

Simţea deja cum apa o înconjoară din toate părţile. 


“Capitolul 22 


ary sunase la poliţie în momentul în care aflase că Emma 

dispăruse. Doi ofițeri veniseră la adăpost să îi ia declaraţia, 
dar pe când ajunseseră la apartamentul pe care Emma îl împărţise cu 
Charlie, nu era nimeni acasă. Neavând un mandat de percheziţie şi nicio 
dovadă că ar avea de-a face cu un delict în desfăşurare, nu putuseră 
face nimic mai mult. Cercetaseră străzile din jurul adăpostului, dar nu 
găsiseră nicio pistă. 

Trecuseră aproape două ore de la plecarea Emmei. 

Mary era în biroul ei, plimbându-se de la fereastră la birou şi înapoi. 
O, Doamne, nu se poate. Ea nu Îţi înțelege puterea... nu înţelege că Tu 
poți să o salvezi. Când poliţiştii sunară să îi spună că nu au nicio pistă, 
Mary îşi sună repede bunica, iar aceasta îi promise să se roage fără 
încetare până când avea să primească veşti de la ea. 

Când sună telefonul, Mary se aruncă spre aparat şi ridică receptorul 
la primul apel. La celălalt capăt al liniei auzi vocea unei femei. Dar 
iniţial i se păru că ar fi o greşeală, că cineva formase numărul greşit. 

„Podul de pe strada 14. Puteţi să mă lăsaţi la parcul East Potomac... 
pe partea dinspre oraş. Şi vă rog să vă grăbiţi.“ Urmă un icnet uşor. 
„Mary? Eşti acolo?“ 

Ce însemna asta? Părea să fie vocea Emmei. 

Mary deschise gura să spună ceva, să răspundă la întrebare, dar 
ceva o opri. Aşteptă câteva secunde. Poate n-ar fi trebuit să audă acea 
primă parte. Înălță o rugăciune tăcută, apoi se purtă de parcă tocmai ar 
Îi ridicat receptorul. 

„Bună ziua. Mary la telefon.“ 

„O, Mary... îmi pare rău...“ Vocea de la celălalt capăt al liniei era 
categoric vocea Emmei, care începuse să plângă. 

„Emma, unde eşti?“ Mary se strădui să-şi ţină sentimentul de panică 
sub control. „Vin să te iau.“ 

„Nu!“ Tonul Emmei era categoric. „Am terminat, nu mai pot.“ 
Suspinele se înteţiră şi începu să vorbească repede. „Uite... ia ceva şi 
scrie numărul de telefon al mamei mele. Când nu voi mai fi, vreau ca 
mama să primească fetele, bine? Poţi să faci asta pentru mine?“ 

„Emma, nu vorbi aşa.” Mary se aşeză la birou şi îşi trecu degetele 
prin păr. Nu, Doamne... Te rog, nu. Opreşte-o chiar acum. „Mi-ai promis 
că vei veni în fiecare zi până când voi termina povestea.“ 

„Știu. Îmi pare rău.“ Emma începu să plângă şi mai tare. „Nu mă pot 
desprinde de Charlie. Nu sunt în stare.“ Tuşi de câteva ori, iar vocea îi 
deveni agitată. „Spune-le fetelor... spune-le că le iubesc.“ 

După care legătura se întrerupse. 

Mary verifică ecranul telefonului, dar identitatea apelantului fusese 
restricționată. Simţi un impuls de adrenalină. 

Prima parte a convorbirii era crucială. 

Indiferent cine conducea maşina, Emma îl rugase să o ducă la parcul 
East Potomac, lângă podul de pe strada 14. 

Mary îşi luă repede poşeta, cheile de la maşină şi telefonul mobil şi 
se opri o clipă în faţa biroului lui Leah. „Mă duc după Emma.“ 

„Ţi-a spus unde e?* Leah se ridică în picioare, trăsăturile trădându-i 
îngrijorarea. 

„Nu. Dumnezeu mi-a spus.“ 

Nu fu nevoie să îi ceară lui Leah să se roage. Îşi dădu seama uitân- 
du-se la chipul ei că rugăciunea era ceva de la sine înțeles. Mai trecuseră 
şi altă dată prin conflicte şi crize cu femeile care veneau la adăpost. 
Odată ajunsă în maşină, Mary se gândi să sune poliţia. Dar oricum avea 
să ajungă înaintea lor. În plus, poliţiştii ar fi putut să o sperie pe Emma, 
poate chiar să o determine să sară în cele din urmă. 

Doamne... nu ştiu ce să fac! 

Fiica Mea... O senzaţie de calm se lăsă peste tumultul din sufletul lui 
Mary. Eu sunt cu tine... du-te în puterea Mea. | 

Mary strânse mai tare volanul. Cinci minute mai târziu ajunse la 
parcul East Potomac şi găsi un loc de parcare. Podul era la o sută de 
metri distanță, de cealaltă parte a străzii. Mary o luă la fugă cât putu de 

tare. Când se apropie, observă o femeie traversând strada şi îndreptân- 
du-se spre pista de biciclete ce străbătea podul. 

„Emma!“ O strigă, dar sunetul se pierdu în zgomotul traficului de pe 
strada 14. 

Doamne, Te rog, opreşte-o. Ţine-o. N-o lăsa să sară. 

Te rog... | 

Femeia era cu siguranță Emma. Se uită peste umăr, dar nu o observă 
pe Mary ajungând la stradă şi păşind pe trecerea de pietoni. 

Mary traversă în goană strada, fără să aştepte ca maşinile să se 
oprească şi ignorând claxoanele şoferilor. „Emma!“ 

Emma nu o auzi nici de această dată, pentru că nu se întoarse, ci 
începu să alerge spre mijlocul podului. 

Mary continuă să alerge şi ea. 

Emma era la 50 de metri în faţa ei... 40... 30. 

Zgomotul traficului de pe pod acoperea sunetul paşilor lui Mary şi îi 
permise să se apropie de Emma fără ca aceasta să o observe. 

20 de metri... 10. 

Lângă parapet, Emma se opri şi se întoarse cu ochii mari. „Mary!“ 
Clătină din cap şi se întoarse cu faţa spre apă. Apoi apucă parapetul şi 
îşi trecu un picior peste el. 

„Opreşte-te!“ Mary era la cinci metri de ea când se opri. Se forţă 
să nu reacționeze, dar era îngrozită. Emma fusese bătută cu sălbăticie. 
Faţa îi era aproape de nerecunoscut. „Emma... nu poţi face asta!“ 

„De unde ai ştiut?“ Emma tremura. Se uită lung la apă şi se aplecă, 
de parcă ar fi vrut să se arunce. Dar ceva păru să o reţină. Se uită la 
Mary şi teama ei se transformă în tristeţe. „Nu mai pot trăi nici măcar o 
zi. Sunt o epavă. O epavă fără nicio valoare.“ 

„Dar—“ Mary fu nevoită să strige pentru a acoperi zgomotul 
_traficului—,şi eu am fost o epavă înainte. Cu mult înainte de tine. Fără 
nicio valoare, fără credinţă, prinsă în capcana păcatului.“ 

„Nu!“ Emma se uită la apă, apoi peste umăr la Mary. „Iu eşti 
puternică şi inteligentă. Tu te-ai eliberat de—“ făcu un gest larg cu 
mâna—,,de toate astea.“ 

Mary mai făcu câţiva paşi spre ea. „Nu m-am eliberat.“ Încă un pas. 
„Am fost eliberată.“ Întinse mâna spre Emma. „Şi acelaşi lucru ţi se 
poate întâmpla şi ţie.“ 

„Nu te apropia!“ Emma lăsă capul în piept şi un nou val de suspine 
îi scutură trupul. „Nu suni... suficient de puternică.“ 

Mary îşi ținu respiraţia. Maşinile treceau pe lângă ele pe şase benzi 
de trafic, dar nici măcar o persoană nu părea să observe drama ce se 
desfăşura la câţiva paşi distanță. Încă o viaţă disperată, încă o persoană 
ajunsă la capătul răbdării. Mary observă cu coada ochiului valurile 
învolburate de sub pod. Dacă Emma sărea, ea nu mai putea face nimic. 

„Emma... te rog.“ Trebuia să se apropie, să o apuce pe Emma dacă 
voia să o oprească. „Nimeni nu e suficient de puternic.“ Mai făcu un pas 
şi apoi încă unul. „Nu înţelegi? Asta e ideea. Nicio ființă de pe pământ 
nu are asemenea putere... în afară de Unul.“ 

Emma închise ochii strâns, apucă parapetul cu mâinile şi se aplecă 
spre apă. În acelaşi moment Mary făcu ultimul pas şi o apucă pe Emma 
de umăr. O încercui imediat cu braţele şi o ţinu strâns. „Nu ăsta e 
răspunsul.“ Rosti cuvintele acestea la câțiva centimetri de fața Emmei. 
„Lasă-mă să-ţi vorbesc despre Isus!“ 

În momentul în care rosti numele Domnului, Mary simţi cum Emma 
nu mai opune nicio rezistență. Plângea mai tare ca înainte, dar o lăsă 
pe Mary să o tragă înapoi pe pista pentru biciclete. Apoi, cu ochii mari 
şi speriaţi, ca ai unui copil disperat, Emma se uită la Mary. „Arată-mi 
calea... nu vreau să mor.“ 

Până în acel moment Mary îşi ţinuse respiraţia, iar la cuvintele 
Emmei îi dădu drumul. Îşi puse braţele în jurul ei şi rămaseră aşa o 
vreme—agăţându-se una de alta, de speranţă, de posibilitatea existenţei 
unei alte căi de ieşire. După o vreme Mary se trase înapoi, dar unul din 
braţe îi rămase în jurul umerilor Emmei. 

Porniră înapoi spre strada 14, traversară strada aglomerată şi apoi 
parcul până la maşina lui Mary. Emma se lăsă în scaun şi se ghemui 
acolo, îngrozită. Ridică privirea spre Mary. „Mi-e atât de frică.“ Dinţii 
îi clănțăneau şi tremura necontrolat. 

„Dacă... nu ai fi venit să mă salvezi?“ 

Mary era speriată şi ea. Mai aveau un drum lung de parcurs şi azi 
aproape că o pierduse pe Emma. Dar nu îi spuse ei asta, ci rosti cuvintele 
care îi umpleau inima. „Nu eu te-am salvat, Emma. Isus te-a salvat. De 
fapt... acesta e doar începutul.“ 

Mary o duse pe Emma direct la spital. Medicul de la camera de 

urgenţe o examină, apoi sună la poliţie şi depuse o plângere împotriva 
lui Charlie. 

Un sfert de oră mai târziu primiră vestea de la una dintre asistente. 
Prietenul Emmei fusese ridicat de la apartamentul său şi arestat sub 
acuzaţia de vătămare corporală gravă şi tentativă de omor. Un ofiţer 
veni pe la spital şi îi spuse Emmei că nu mai trebuie să îşi facă griji. 
Autorităţile sperau că Charlie nu avea să vadă exteriorul închisorii cel 
puţin zece ani. Emma fu interogată şi fotografiată. Braţul îi era rupt mai 
jos de umăr. Medicii îi puseră braţul în ghips şi o încredinţară în grija 
lui Mary. 

Ziua fusese epuizantă, dar reprezenta punctul de cotitură care Mary 
ştia că trebuie să vină. Când ajunseră la adăpost, luară cina în biroul lui 
Mary şi o oră întreagă după aceea Mary vorbi cu Emma despre deciziile 
ei. Pregătirea lui Mary îi oferise uneltele necesare pentru evaluarea 
unei persoane ajunse în pragul suicidului. Dacă starea Emmei ar fi 
fost suficient de gravă, Mary ar fi apelat la o instituţie cu grad înalt de 
securitate, unde Emma ar fi putut fi admisă şi ţinută sub supraveghere 
până când nu mai reprezenta un pericol faţă de propria persoană. 

Dar Emma nu necesita asemenea măsuri. 

De mai multe ori în decursul acelei ore Emma îi spuse lui Mary că 
nu vrea să moară, nu cu adevărat. lar acum că Charlie era arestat, nu îi 
mai era nici pe departe la fel de teamă. 

Totuşi, Mary decise să pregătească un pat pentru Emma în biroul ei 
şi o pătură pe canapea pentru ea. „Leah va sta peste noapte cu fetele. 
Am fost să le văd—totul e în ordine.“ Porni aparatul de cafea din colţul 
biroului, fără a-şi lua privirea de la Emma. „Vom rămâne aici peste 
noapte şi vom vorbi despre orice lucru care te frământă.“ 

„Mulţumesc.“ Cutele de la colţurile ochilor Emmei se relaxară puţin. 
„De fapt...“ Nu mai tremura, dar îşi ţinea braţul bandajat cu grijă şi 
fiecare mişcare era însoţită de o grimasă. „Vreau să aud restul poveștii 
tale—“ ezită un moment—,„dacă nu te deranjează.“ 

Mary luă loc pe canapea. Oricât de haotică ar fi fost ziua aceea, 
oricât de tragic ar fi putut să se sfârşească, în inima ei domnea pacea. 
Dumnezeu era în control, chiar şi în acel moment. 

„Ţi-am povestit cum am mers la centrul New Life şi am auzit mesajul 
despre Ştefan, nu-i aşa?“ 

„Da. Mi-ai spus cum poate Dumnezeu să salveze pe cineva.“ 

In ochii Emmei se citi înțelegerea. „Aşa cum m-a salvat şi pe mine 


azi. De mai multe ori, chiar.“ 
Mary simţi că inima i se umple de bucurie. Dacă Emma recunoştea 


rolul pe care îl jucase Dumnezeu în scăparea ei, mai întâi din mâinile lui 


Charlie şi apoi de sine, nu mai încăpea îndoială. 
Emma era pregătită pentru următoarea parte a poveştii. 

ui Mary nu îi veni deloc greu să îşi amintească de această parte 
din trecutul ei. 
Îl putea vedea şi acum înaintea ochilor pe Nigel finalizându-şi lecţia 
despre Ştefan, încă îi auzea vocea răsunând plină de pasiune în sala 
cufundată în tăcere, atingând locurile goale din sufletul ei. Aceasta 
era porţiunea preferată a călătoriei lui Mary în trecut—partea în care 
dragostea lui Cristos devenea în sfârşit cât se poate de reală pentru ea. 
Era scena salvării ei şi Mary îşi amintea de ea cu plăcere. 


Lecţia despre Ştefan era gata, iar oamenii străzii şi toxicomanii din sală 
amuţiseră, impresionați. Sala era cufundată în tăcere şi Nigel începu să 
se roage. Câteva secunde mai târziu, un bărbat solid care lucra seara la 
centru la spălat de vase aduse o chitară şi începu să cânte. Cântă despre 
mărețul har al lui Dumnezeu şi despre cât de pierdut fusese înainte ca 
dragostea lui Dumnezeu să îl salveze. 

Pe la jumătatea cântecului, Mary simţi ceva umed pe obraji. Plângea. 
În locul ei aflat undeva în partea din spate a sălii, plângea şi gheaţa ce îi 
înconjura inima începu să se topească fără ca ea să-şi fi dat seama. 

Mary se uită pe furiş la cei din jurul ei. Mulţi plângeau. 

Când se termină cântecul, bărbatul continuă să mângâie coardele, 
umplând încăperea de note blânde şi mângâietoare. 

Nigel începu să vorbească din nou. „Dacă este cineva aici care vrea 
să cunoască acea dragoste, să simtă acea dragoste, acum e momentul. 
Isus nu cere mult.“ Se apropie cât putu de cei din primul rând, privind 

pe rând fiecare faţă. „Vrea să ne încredem în EI, să credem în El. Apoi 
vrea să întoarcem spatele trecutului nostru—oricât ar fi de urât—şi să 
începem o viaţă nouă după voia Lui.“ Nigel întinse mâna—cu palma în 
jos—spre sala plină de oameni. „Plecaţi capetele şi închideţi ochii.“ 

După ce făcură ce le spusese, Nigel continuă. „Dacă este cineva aici 
care vrea să fie salvat de Dumnezeu, să ridice mâna.“ 

Mary simţi nevoia să se uite, să vadă dacă cei din jurul ei credeau 
ce le spusese Nigel. Şi atunci începu. Una câte una mâinile începură 
să se ridice de peste tot în sală—până şi tipul slăbuţ şi adolescentul de 
culoare ridicară mâinile. Mary voia să ridice mâna, voia să creadă 
într-un Dumnezeu care avea să o salveze şi să o iubească indiferent ce 
s-ar întâmpla. 

Și în acel moment îşi dădu seama că ceva se schimbase. Credea. În 
ciuda nopţilor petrecute încătușată de patul din pivniţa lui Jimbo, în 
ciuda confortului obţinut cu preţul seducţiei unui bărbat căsătorit, în 
ciuda temerilor şi a necredincioşiei ei, în ciuda vieţii pe care o dusese, 
credea în Dumnezeu. 

Dar asta nu însemna că EI putea să o iubească. 

Mâine avea să fie din nou lângă Clayton, într-o stare mai mizerabilă 
ca oricând. Încleştă pumnii şi îşi încrucişă braţele peste piept, ca nu 
cumva mâna să i se furişeze de una singură şi să se ridice în aer. Nu putea 
să ridice mâna—nu avea să ridice mâna. Nici măcar pentru Dumnezeul 
măreț al lui Nigel. 

"În seara aceea, înainte de a pleca, se duse în biroul lui Nigel şi se 
aşeză în faţa lui. Timp de o oră îl luă pe Nigel la întrebări cu privire la 
chestia cu faţa ce semăna cu a unui înger. 

„E ceva diferit în ochii oamenilor care au credinţă. Văd asta, dar 
nu-mi dau seama ce este. Tu ai zis că au ochi de Isus.“ 

Nigel zâmbi. „E Duhul Sfânt. Când oamenii îşi predau viaţa lui 
Cristos, EI le dă Duhul Său. Acesta locuieşte în centrul sufletului lor, le 
umple inima de viaţă şi străluceşte în privirile lor.“ 

„Uneori am impresia că e doar imaginaţia mea,“ spuse Mary încet, 
pe un ton meditativ. Chiar dacă trebuia să se întoarcă la apartament 
singură, pe întuneric, nu îi păsa. Clayton nu avea să se întoarcă până a 
doua zi după-amiaza, şi în sfârşit nu trebuia să se grăbească să-şi încheie 
vizita. Îşi sprijini bărbia în mâini. „Parcă ar fi totul în mintea mea.“ 

„Categorie nu e aşa.“ În fundal se auzea muzică sacră din una din 

camerele din clădirea misiunii, conferind profunzime conversaţie 
lor—o profunzime ce strălucea şi în expresia lui Nigel. „Ceea ce vezi 
în privirea credincioşilor nu e în imaginaţia ta. E real. La fel de real ca 
Duhul lui Dumnezeu. La fel de real ca dragostea Lui.“ 

Asta era. Lucrul despre care Mary voia să afle cât mai multe. Motivul 
pentru care venise. Îşi muşcă buzele şi lăsă privirea în podea. Frica o 
apăsa, făcând-o să se întrebe dacă e suficient de bună ca să întrebe măcar 
despre dragoste. Dragostea oricui. Când întreg trecutul ei era mânjit. 

„Mary... vrei să spui ceva?“ 

Vocea lui Nigel îi dădu putere şi îndepărtă frica suficient cât să îi 
răspundă. „Dragostea lui Dumnezeu...“ Făcu o grimasă şi se uită la 
Nigel fără să ridice capul. „Ce ar trebui să fac... ştii tu... ca EI să mă 
iubească?“ 

Nigel se ridică în picioare, cu ochii aţintiţi în ai ei. „Ridică- 
te, Mary.“ 

Mary nu avea nici cea mai vagă idee ce avea de gând să facă sau cum 
ar putea actul de a se ridica în picioare să îi ofere răspunsurile pe care 
le căuta. Poate Nigel avea să îi spună că se săturase de întrebările ei şi 
să o trimită acasă. Poate nu mai era speranţă pentru ea, poate nu mai era 
nicio şansă ca Dumnezeu să o iubească vreodată. Şi în loc să îi spună 
asta în față, poate Nigel voia să îi spună că trebuie să plece. 

Încet, cu frica râzându-şi de ea de la câţiva paşi distanţă, Mary se 
ridică. 

Când fu în picioare în faţa lui, Nigel îi făcu semn să vină în centrul 
biroului. EI se postă la un metru de ea. „Imaginează-ţi că eu sunt Isus.“ 

Mary înghiţi cu dificultate. „Bine.“ Inima îi bătea mult mai repede 
decât înainte. Acum urma să strige la ea şi să o condamne pentru deciziile 
pe care le luase, pentru faptul că se culca cu un bărbat căsătorit zi după 
zi? Genunchii şi mâinile îi tremurau, dar rămase în picioare. Orice ar fi 
urmat, era meritat. 

„Bun.“ Nigel îşi lăsă mâinile pe lângă corp. Îşi asumase din nou 
rolul de învăţător, vorbindu-i la fel de sincer ca în sala de clasă cu ceva 
timp înainte. „Să zicem că ştiu tot ce ai făcut tu vreodată. Ştiu despre 
timpul pe care l-ai petrecut în pivniţa lui Jimbo, despre familiile de 
asistenţi maternali—în special despre soţul din cea de-a doua familie de 
asistenţi maternali. Ştiu despre camioneta pe care ai furat-o şi ştiu cu ce 
intenţii ai venit aici, la misiune. Ştiu care sunt lucrurile pentru care vina 

îţi aparţine şi ştiu şi lucrurile pe care nu aveai cum să le controlezi.“ Se 
opri. „Ştiu despre bărbatul care are grijă de tine... şi despre felul în care 
ai tu grijă de el.“ Vocea lui Nigel era gravă. „Ştiu că eşti în continuare o 
victimă, dar alegi calea întunericului. Şi ştii şi tu asta.“ 

Mary plecă capul. Lumina din ochii lui Nigel era atât de strălucitoare, 
încât o dureau ochii când se uita la el. 

„Uită-te la mine, Mary.“ Nu era o poruncă dură, ci mai degrabă o 
rugăminte. O rugăminte plină de blândeţe. 

Milimetru cu milimetru, Mary îşi ridică privirea din nou spre a lui. 
Miji ochii, realizând că probabil durerea ei adâncă îi era întipărită în 
trăsături, 

„Dacă Isus ar fi aici, ştiind toate aceste lucruri, imaginează-ţi ce ar 
face.“ 

Mary ar fi vrut să îşi acopere faţa. Trupul. Inima. Să se protejeze 
cumva de potopul de acuzaţii care urma să se abată asupra ei. Ce ar face 
Isus? „Ar fi... cumplit.“ Abia reuşi să susţină privirea lui Nigel, „Ar 
trebui... să-mi feresc privirea.“ 

„Nu, Mary.“ Bărbia lui Nigel tremura. Cu paşi mici şi măsuraţi se 
apropie de ea până când ajunse la câţiva centimetri. 

Mary ar fi vrut să se întoarcă şi să o ia la fugă. De ce nu putea lăsa un 
pic de spaţiu între ei? Putea accepta orice ar fi avut să îi spună atât timp 
cât era în cealaltă parte a camerei. În felul acesta putea spune câteva 
politeţuri şi apoi putea pleca. 

Dar când Nigel era atât de aproape? 

Stând atât de aproape nu avea cum să nu vadă durerea şi dezamăgirea 
care aveau să îi năpădească trăsăturile dintr-un moment într-altul. Era 
mai mult decât putea ea suporta. 

Îşi feri privirea şi întoarse obrazul, aşa cum făcuse şi când o pălmuise 
Clayton. Apoi nu mai putu face nimic altceva decât să aştepte. Indiferent 
ce avea să spună Nigel, era meritat. 

„„Mary—“ vocea lui Nigel nu era mai mult decât o şoaptă—,,uită-te 
la mine.“ 

La început nu îi răspunse, dar apoi treptat realiză un lucru. Asta— 
faptul că trebuia să se uite în ochii lui Nigel şi să îi vadă dezaprobarea— 
tăcea parte din pedeapsa ei. 

Mijind ochii, se întoarse din nou spre el. „Spune ce ai de spus, Nigel.“ 
Îşi împinse bărbia în faţă. „Sunt pregătită.“ 

Pe fața lui citi ceva diferit, dar nu era vorba de dezamăgire sau 
- mânie—nici măcar dezaprobare. Îşi întinse mâinile. „Uite ce ar face 
Isus.“ Încet, Nigel îi cuprinse umerii cu braţele şi o îmbrăţişă. 

Mary inspiră adânc, dar nu mai reuşi să expire. Era pierdută în 
sentimentul ce o încerca—o senzaţie diferită de orice experimentase 
până atunci. 

Unde era condamnarea? Judecata şi mustrarea? Potopul de mânie nu 
mai veni şi nici degetul acuzator. Îmbrăţişarea lui Nigel nu era îmbrăţişarea 
unui iubit sau a unui frate—nu semăna cu îmbrăţişarea niciunui bărbat 
cu care fusese. Era îmbrăţişarea unui tată, genul de îmbrăţişare pe care 
nu îl cunoscuse niciodată şi care şoptea inimii ei lucruri pe care nu şi le 
imaginase niciodată. Acceptare, protecţie, grijă şi, mai presus de orice, 
emoția pe care nu o mai experimentase din copilărie. 

Dragoste. 

Secundele treceau şi Mary începu să se relaxeze. Simţi cum straturile 
de amărăciune şi ruşine se fărâmiţează şi căzu la pieptul lui. Avea Nigel 
dreptate? Era posibil ca Isus să o vadă aşa cum e, să o cunoască așa cum 
€, şi totuşi să o ia în braţe ca pe o fiică pierdută? Chiar era posibil să îi 
înlăture durerea cu dragostea Lui? 

Toată viaţa îşi dorise să creadă într-un astfel de Dumnezeu, dar 
niciodată nu părea să fie în preajmă. Nu în pivniţa casei lui Jimbo, nu 
când fusese nevoită să părăsească locuinţa lui 'Ted şi a lui Evelyn, nu 
când fusese la un pas de a-şi regăsi bunica. Cu siguranţă nu fusese în 
preajmă atunci când îşi dăruise inima şi sufletul lui Clayton Billings. 

Dar acum? 

Braţele lui Nigel erau în continuare în jurul ei. O mângâie pe spate 
şi o legănă uşor. În toată viaţa ei nu se simțise atât de ocrotită, atât de 
preţuită. 

După o vreme, Nigel se trase înapoi. Își lăsă mâinile pe umerii ei şi 
nu îşi desprinse privirea de a ei. „Asta este dragostea lui Cristos, Mary. 
E completă şi deplină, fără judecată sau rezerve. Necondiţionată. Când 
cazi, Isus îţi întinde mâna. Când Îi întorci spatele, EI stă la uşa inimii 
tale şi aşteaptă. Mereu aşteaptă.” 

Mary simţi cum inima i se umflă şi ochii i se umplu de lacrimi. 
Completă şi deplină? Fără judecată sau rezerve? O dragoste care să o 
ridice atunci când se împiedică şi cade şi care să o îmbrăţişeze atunci 
când... când ar fi meritat iadul? „Am crezut—“ îi cercetă ochii—,„am 

crezut că Isus e supărat pe mine şi că o să mă pedepsească.“ 

Ochii lui Nigel erau mai adânci ca marea. „Pedeapsa, disciplinarea— 
toate astea vin ca urmare a alegerilor tale. [sus Se asigură că aşa se 
întâmplă pentru un singur motiv.“ 

Confuzia aruncă o pietricică în apele liniştite ale sufletului lui Mary. 
„Deci... mă va pedepsi?“ 

Un zâmbet plin de răbdare ridică uşor colţurile gurii lui Nigel. „Numai 
ca să te facă să te întorci, Mary. Ca să te determine să te opreşti din 
alergare şi să te întorci la EI. Tu experimentezi pedeapsa asta în fiecare 
zi pe care o petreci prinsă în capcana unei vieţi alături de bărbatul acesta 
care te face să îţi fie atât de teamă. Isus vrea să te elibereze.“ 

„Să mă elibereze?“ Era ceva ce nu cunoscuse niciodată. Libertatea. 
Nu în timp ce mama ei o târa după ea pe străzile New York-ului, nu în 
pivniţă, unde fusese încătuşată de pat, şi nu acum, cu Clayton. „Isus 
vrea să fiu liberă?“ 

„Mai mult decât atât.“ Nigel îşi trecu degetele mari de la ambele 
mâini pe sub ochii ei. „EI ţi-a cumpărat libertatea... cu preţul vieţii Lui. 
Cu preţul morţii Lui.“ 

Intensitatea privirii lui Nigel o făcu să înțeleagă că aceasta era partea 
cea mal importantă a mesajului său din seara aceea. Isus murise ca să o 
elibereze. Dar nu avea să cunoască acea libertate până nu punea punct 
„modului ei de viaţă de până acum şi până nu se întorcea la EI, complet, 
deplin. Ideea aceasta trimise un val de frisoane prin corpul lui Mary. „Şi 
odată eliberată...“ 

„Odată eliberată...“ Nigel o trase din nou la pieptul lui şi prin 
îmbrățişarea lui îi umplu fiecare colţişor al inimii de viaţa, bucuria şi 
speranţa pe care nu le cunoscuse niciodată până în acel moment. „Apoi 
Isus te va ţine mereu aşa, Mary. * 

Senzaţia îmbrăţişării lui Nigel rămase mult timp cu Mary—mult 
timp după ce luă taxiul spre casă şi se pregăti de culcare. Se simţea 
uşoară, nouă, de parcă ar fi trăit un vis. Era oare posibil? 

Chiar tânjea Dumnezeu să o elibereze de viaţa pe care o trăia ca să o 
poată ţine aşa? Ca să o poată cuprinde cu braţele Lui divine şi să o poată 
ocroti cu o dragoste care să o însoţească până la sfârşitul zilelor ei? 

Gândul acesta o umplu de veselie. Poate nu mai trebuia să fie sclavă 
sau victimă sau amantă. Poate că putea să fie o fiică a lui Isus, un copil. 
Pentru prima oară în viaţă. Ochii i se umplură de lacrimi, aşa cum se 

întâmpla adesea de când începuse să îl viziteze din nou pe Nigel. Dar 
de data aceasta nu erau lacrimi de disperare sau de frică. Erau lacrimi 
de bucurie. 

Pentru că Isus era mai aproape decât visase vreodată. Dragostea Lui 
tangibilă o încălzea chiar în acel moment, când nu era sigură cum ar 
trebui să întoarcă spatele vechii ei vieţi şi cum să accepte libertatea pe 
care El i-o oferea. 

Chiar dacă El murise ca să i-o ofere. 


În după-amiaza următoare, Mary îi împărtăşi lui Clayton o parte din 
ceea ce simţea. Se aşeză vizavi de el la măsuţa din bucătărie. Clayton îi 
adusese o cămaşă de noapte nouă din mătase, scurtă şi transparentă, şi 
îi ceruse să o îmbrace. Aşa că o purta, chiar dacă ura faptul că o făcea 
să se simtă ca un gunoi. Inima îi bătea atât de tare, încât era sigură că 
o aude şi el. „Clayton,“ zise ea. Doamne, ajută-mă... dă-mi cuvintele 
potrivite. „Vreau să plec de aici.“ 

Clayton nu ar fi fost mai surprins nici dacă l-ar fi anunţat că vrea să 
zboare pe Lună. Ridică din sprâncene şi cute adânci îi brăzdară fruntea. 
Îşi sprijini antebraţele de masă şi râse neîncrezător. 

Mary simţi că i se face rău. „Vorbesc serios. Vreau să o găsesc pe 
bunica în New York şi să îmi iau viaţa de la început.“ 

Cutele dispărură şi faţa lui Clayton se relaxă, dar în adâncul ochilor 
lui Mary văzu mânia. „Nu-mi spune tu mie ce ai de gând să faci.“ Se 
aplecă peste masă, astfel încât faţa să îi fie aproape de a ei, iar cuvintele 
lui o loviră ca nişte săgeți. „Nu înţelegi?“ Colţurile gurii i se ridicară, 
dar expresia lui nu aducea nici pe departe cu un zâmbet. „Nu poţi pleca 
acum. Ştii prea multe.“ 

Trupul lui Mary începu să tremure şi ceva îi spuse să fugă cât de 
departe cu putinţă, pentru că atunci poate ar avea o şansă să scape. Îşi 
împinse scaunul în spate şi clătină din cap. „Nu ştiu nimic, Clayton. Nu 
voi spune niciun cuvânt.“ 

Dintr-o singură mişcare, Clayton sări în picioare, înconjură masa 
şi îşi înfipse mâna în părul ei. „Nu încerca să mă farmeci cu ochii tăi 
albaştri, Mary.“ O trase cu putere de păr şi strânse din buze, şuierând 
fiecare cuvânt. „Ai putea să mă distrugi, femeie. Vor trece ani buni până 
când vei pleca de aici.“ 

Clayton se îndreptă şi se uită fix la ea, mânia din ochii lui înteţindu- 
se ca o furtună iscată fără veste. 

Dar Mary tot trebuia să încerce. „Promit că nu voi spune niciun— 

Clayton ridică mâna mult deasupra capului ei şi o plesni cu putere 
peste faţă. 

Mary ţipă, căzu în genunchi şi încercă să se târască spre uşă. Putea 
fugi, iar dacă Clayton o prindea şi o omora, poate avea să ajungă în 
braţele deschise ale lui Isus când părăsea această viaţă. Sau poate nu. 
Încă nu îşi dăruise viaţa lui Isus. Nu pe deplin, nu? Posibilităţile o 
înfiorară. Nu mai putea rămâne aici nici măcar un minut. Nu fără să ştie 
ce avea să se întâmple cu ea dacă murea. 

Genunchii îi ardeau în timp ce se târa pe covor. Ajunsese la jumătatea 
drumului spre uşă când Clayton o apucă din nou de păr şi o trase în 
spate. 

Ridică mâna şi o lovi din nou şi din nou, peste faţă şi braţe. Abia 
atunci realiză Mary că înainte Clayton se stăpânise. Bătaia aceasta era 
cumplită—simţea valuri de durere şi de greață străbătându-i fiecare 
părticică din corp. Simţi ceva cald prelingându-i-se pe faţă şi în ochi şi 
îşi pierdu cunoştinţa, fără a mai realiza magnitudinea rănilor pe care i 
le provoca bărbatul. 

Pentru că simţea că se întoarce şi aleargă spre Isus cu braţele larg 
“deschise. Şi iată-L... în uşa inimii ei, aşteptând-o, tânjind după ea. 
Imaginea aceasta îi umplu inima de o bucurie fără limite. sus... Isus cel 
credincios... îmi pare rău că nu le-am văzut stând acolo până acum. 

Nigel îi arătase dragostea infinită a lui Cristos, iar acum credea în 
ea cu toată fiinţa ei. Nigel îi spusese zeci de istorioare despre Isus şi 
acum-—ca prin minune—şi le aminti pe fiecare în parte. O anumită 
imagine le domina pe toate celelalte: ceva ce se întâmplase la Cina cea 
de Taină, la ultima cină luată de Isus cu ucenicii Săi. Era imaginea lui 
Isus spălând picioarele ucenicilor—inclusiv picioarele celui care deja 
ÎL trădase. 

Aşa o iubea Isus şi pe ea, chiar şi acum, în timp ce se lupta pentru 
fiecare respiraţie sub mâna grea a lui Clayton. Dragostea lui Isus era 
caldă, sigură şi minunată, diferită de tot ceea ce ştia lumea despre 
dragoste. Era o grijă şi un devotament care o umplură imediat de putere. 
Acum, indiferent ce i-ar fi făcut Clayton, ea exista într-o cu totul altă 
realitate. 

Şi mai înţelese un lucru. Isus era pe deplin Dumnezeu şi pe deplin 
uman. Aşa spusese Nigel şi de aceea oamenii se temeau să Îl cunoască. 
“În acel moment îi veni un gând minunat. Ea—Mary Madison, fiica 
străzii, copilul unei prostituate, fostă sclavă şi amantă a unuia dintre 
cei mai puternici oameni de afaceri din metropolă—avea puterea de a 
„împărtăşi adevărul despre Isus cu oricine era dispus să o asculte. Aşa 
cum făcea Nigel. Avea puterea de a apăra istoria. 

Istoria Lui—istoria lui Cristos. 

Bătaia continuă, lovitură după lovitură, dar niciuna din ele nu conta. 
Mary simţea braţele lui Isus cuprinzând-o, protejând-o, ocrotind-o 
într-un loc sigur în mintea ei. În sfârşit, după toate lucrurile teribile pe 
care le ficuse, după toate ororile comise împotriva ei—chiar în timp ce 
era bătută—se petrecu imposibilul. Mary îi întoarse spatele deplin lui 
Clayton Billings. 

Te văd, Doamne... Te simt lângă mine. 

Fiica Mea iubită, locul tău e lângă Mine... numai lângă Mine. Eu voi 

fi locul tău de adăpost. 

Locul ei de adăpost? Cine spusese asta? Oare Isus o chema la EI şi îi 
vorbea aşa cum îi vorbise Nigel în seara anterioară? Şi în acel moment 
ştiu cu certitudine că Dumnezeu vorbea direct inimii ei. Cuvintele Lui 
îi insuflară viaţă şi o eliberară de durerea cumplită a acelui moment. 
Te iubesc, Doamne Isuse. Îmi pare rău că-nu 1e-am văzut înainte, îmi 
pare rău pentru fiecare lucru rău pe care l-am făcut. Ţine-mă. Nu îmi 
da drumul. 

Nu te voi lăsa niciodată, nicidecum nu te voi părăsi, copilul meu 
Scump. 

“Dragostea aceasta atât de nouă schimbă totul. Durerea se estompă. 
Nu mai simţea decât cele mai blânde braţe din lume îmbrăţişând-o, 
mângâind-o pe spate şi ocrotind-o ca pe o fiică preaiubită. Nu auzea 
decât adevărul minunat ce îi era şoptit în ureche. Era liberă. Indiferent 
ce avea să îi facă Clayton, nu conta. Pentru tot restul zilelor ei avea să 
se desfete în splendoarea extraordinară a Dumnezeului Atotputernic, 
bucurându-se de dragostea Lui atât de copleşitoare pentru că nu îi mai 
aparţinea lui Clayton. 

Îi aparţinea lui Isus Cristos. 

ary inspiră adânc şi se uită la Emma. Ochii tinerei femei erau 
plini de lacrimi, iar inima lui Mary se umplu de simpatie 
pentru ea. „Ie simţi bine?“ 

„Nu ştiu.“ Emma trase pătura de pe pat şi o întinse în poală cu mâna 
stângă. „Mi-e frig.“ 

„E o poveste dură.“ 

Emma dădu aprobator din cap. „Simt fiecare lovitură, Mary.“ Îşi 
trecu degetele peste ghipsul care îi imobiliza mâna. „În momentele 
acelea nu mă gândesc decât că o să mor, că Charlie o să mă omoare şi 
mă întreb ce vor crede fetele când mă vor găsi.“ 

„La fel mi se întâmpla şi mie la început. Ce avea să spună bunica 
Peggy când avea să afle cum am murit.“ Mary ridică privirea şi în acel 
moment ÎL văzu pe Isus cu braţele întinse, aşa cum Îl văzuse în acele 
momente cumplite de abuz. 

„De aceea ştiu că salvarea mea a fost un miracol.“ Îşi duse degetele 
în dreptul inimii. „M-a salvat aici, în interior, chiar în momentul în care 
nu ştiam cum aveam să supraviețuiesc în următoarele câteva minute. 

Emma clipi şi lacrimile i se revărsară pe obraji. „Şi asta pentru că 
Nigel ţi-a arătat dragostea lui Isus.“ 

„Da.“ Inima lui Mary tresări la auzul numelui lui Nigel. „Nigel m-a 
iubit suficient ca să îmi spună adevărul.“ Discuţia despre el o făcuse să 
îi simtă lipsa mai acut decât oricând în ultimii ani. „Niciun bărbat nu 
m-a iubit aşa cum m-a iubit Nigel.“ 

Emma înclină capul şi se uită lung la Mary. „Atunci... încă eşti 
îndrăgostită de el?“ 

„Nu.“ O tristeţe dulce cuprinse inima lui Mary, aşa cum se întâmpla 

de fiecare dată când se gândea la Nigel. „Nu ar fi trebuit să am genul 
acela de sentimente pentru el. Nu atunci... şi nici acum.“ Mary îşi aşeză 
o pernă sub cot şi se sprijini de braţul canapelei. Îşi imagină ochii lui 
Nigel şi îşi aminti blândeţea vocii lui. Îi lipsea la fel de mult acum ca în 
ziua în care îşi luase rămas-bun de la el. 

„Dar îl iubeşti.“ Emma stătea nemişcată, încercând să înțeleagă. 

„Da, îl iubesc.“ Mary simţi cum ochii i se umplu de lacrimi. „Dar 
nu aşa cum crezi tu. Nu aşa cum înţelege lumea dragostea. Îşi îndreptă 
spatele. „Aproape am terminat. lar la sfârşit am să-ţi povestesc despre 
Nigel. Despre noi doi.“ 

Când Mary închise ochii, văzu din nou uşa din față a centrului, aşa 
cum 0 văzuse când coborâse din taxi şi alergase spre ea, la o oră după 
plecarea lui Clayton în seara aceea... 


Mary arăta îngrozitor—fu nevoie de o singură privire în oglindă ca 
să-şi dea seama de acest lucru. Dar nu îi păsa. Scăpase cu viaţă şi nu 
avea să se mai întoarcă niciodată. Luase cu ea o geantă cu lucruri— 
câteva haine, câteva articole esenţiale şi poşetuța cu mărgele roşii. 

Când îl găsi pe Nigel în bucătărie, i se aruncă în braţe. 

„Cine ţi-a făcut asta? Arăta furios, cum nu îl mai văzuse Mary 
niciodată. Furios şi protector şi în acelaşi timp plin de dragostea aceea 
ca a lui Isus. „Cum îl cheamă? Nigel abia îşi putea stăpâni mânia, dar 
se strădui să păstreze un ton egal. 

Mary întoarse privirea. „L-am lăsat şi nu mă mai întorc la el.“ 

Nigel îşi duse mâna la ochiul ei tumefiat şi Mary tresări. „Mary... o 
dată când am stat de vorbă ai menţionat numele Clayton.“ Se forță să 
rămână calm. „E vorba de Clayton Billings?* 

Mary deschise gura ca să nege, să mintă, aşa cum făcuse de atâtea 
ori înainte. Dar minciuna nu veni. Îşi feri privirea, ruşinată şi îngrozită. 
„Nu pot vorbi despre asta.“ 

„Ştiu cine e.“ 

„Are multe afaceri în oraş.“ Mary simţi că i se învârteşte capul. Dacă 
Clayton ar fi aflat despre conversaţia asta... 

Nigel se încruntă. „Clayton Billings este unul dintre cei mai puternici 
oameni din Washington, D.C. Numele lui este legat de peste zece ani de 

crima organizată.“ Glasul lui Nigel se umplu de o mânie îndreptăţită. „E 
în comitetul uneia dintre cele mai mari biserici din oraş.“ 

Crimă organizată? Şi făcea parte din comitetul unei biserici? Vestea 
o lovi pe Mary la fel de puternic ca una din loviturile lui Clayton. Nu 
era de mirare că îi spusese că nu poate să plece pentru că ştie prea multe. 
Dacă oamenii aflau despre ea, imaginea lui avea să fie compromisă. „O 
să mă omoare, Nigel! Nu pot să spun nimic.“ Îşi muşcă buzele. „O să 
mă omoare!“ 

„A şi încercat.“ Nigel îi atinse obrazul cu vârful degetelor. Ochii îi 
erau umezi, îngroziţi de răul pe care i-l făcuse deja Clayton. „Mary... 
Nu suport gândul că ţi-a făcut așa ceva.“ Îşi încleştă maxilarul şi inspiră 
adânc. Apoi făcu un pas în spate şi se întoarse spre telefon. i chiar 
acum la poliţie şi lămuresc totul, înainte ca—“ 

„Nu!“ Mary îl urmă. Îl apucă strâns de braţ, strigând: „Nu, Nigel, te 
rog! O să mă fac bine.“ 

„Mary.“ Nigel se întoarse spre ea, cu inima zdrobită. Mâna lui 
mângâie cutele săpate de îngrijorare pe fruntea ei şi obrajii plini de 
vânătăi. „Poliţia trebuie să afle despre asta.“ 

„Nu acum. Am să-l raportez după ce ajung la New York.“ 

Nigel aşteptă mult timp înainte de a răspunde. Ochii lui îi spuneau 
ceea ce ştia deja— Nigel o iubea. Nu aşa cum voise ea să fie iubită de el, 
ci cu o dragoste venită direct din cer. O dragoste care ar lupta pentru ea, 
o dragoste care şi-ar da viaţa pentru ea. Dar treptat umerii i se lăsară şi 
în ochii lui se citi resemnarea. „Eşti sigură?“ 

„Da.“ Mintea îi alerga mai repede decât inima. „Trebuie să mă 
grăbesc, ştiu sigur. Când va afla că am plecat, va veni după mine. Dar 
nu putem... nu putem chema poliţia acum.“ 

De pe buzele lui Nigel se desprinse un suspin prelung şi îşi desfăcu 
larg braţele. 

Mary se duse la el aşa cum se dusese şi în seara anterioară. Înţelegând 
că dragostea lui Cristos se simte uneori cel mai bine în braţele unui om. 
„Mulţumesc. Se trase înapoi, uimită de emoţiile care îi asaltau inima şi 
sufletul. O bucurie neîngrădită la gândul că găsise libertatea şi o senzaţie 
de mare biruinţă la gândul că avea să o vadă din nou pe bunica Peggy. 
Dar şi tristeţe pentru că timpul ei cu Nigel era atât de scurt. 

Nigel o studie mult timp şi începu să zâmbească. „Străluceşti. În 
ciuda a tot ce s-a întâmplat.“ 

Mary îi apucă mâinile. „Asta am vrut să-ţi spun. Îţi vine să crezi, 
Nigel? Am reuşit!“ Zâmbetul îi încreţi pielea tumefiată de sub ochi şi o 
împiedică să vadă prea bine. „Am încetat să fug şi l-am dat viaţa mea 
lui Isus!“ 

Ochii i se umplură de iacrimi ce străluciră în lumina becurilor din 
bucătărie. „Isus a făcut atât de mult pentru mine. El... El m-a schimbat. 
ŞI te-a folosit pe tine ca să facă asta.“ De undeva din adâncul sufletului 
ei, dintr-un loc care nu mai simţise niciodată o asemenea iubire, se 
înălţară câteva suspine. Încercă să se stăpânească, să se controleze. 
„Isus mă iubeşte. Mă iubeşte aşa cum nu am fost iubită niciodată, în 
toată viaţa mea.“ Îşi duse mâna la inimă. „Vorbeşte cu mine şi mă ține 
în braţe şi nu sunt niciodată singură. Niciodată.“ 

„Dumnezeu e credincios.“ Nigel era mai tăcut decât de obicei. „Mi-a 
răspuns la toate rugăciunile, dar...“ Îşi ridică degetele spre faţa ei şi 
atinse zonele tumefiate din jurul ochilor. „Cum a fost posibil să ţi se 
întâmple aşa ceva? Cum a putut să-ţi facă aşa ceva?“ 

„$sss.* Mary îl prinse de încheieturi şi îi coborî braţele. „Putem 
vorbi despre asta altă dată. Important este că acum înţeleg. Isus m-a 
eliberat cu adevărat. Acum este un singur lucru pe care pot să-l fac eu 
pentru EI.“ Lacrimile se transformară în pârâiaşe, de parcă toată gheaţa 
din inima ei se topise şi se revărsa din ochi. „Am să-l dau viaţa mea. 
Fiecare zi pe care o mai am de trăit.“ 

Nigel ottă. „Clayton Billings trebuie să plătească pentru ce a făcut.“ 

„Va plăti într-o zi. Dar deocamdată... nu putem permite să afle despre 
tine. Te-ar omorî, Nigel. Sunt sigură că te-ar omori.“ 

Nigel nici nu clipi. „Nu mă tem de el.“ 

„Ştiu.“ Mary îl îmbrăţişă din nou. Se gândi la cât de îndrăgostită 
fusese de Nigel, la zilele în care ar fi dat orice ca să fie în brațele lui şi 
îşi dădu seama că sentimentele ei de acum erau complet diferite. Încă 
se simţea atrasă de el şi o parte din ea ar fi vrut să continue să viseze că 
într-o zi... cumva... ar putea fi împreună. 

Dar dincolo de toate era un adevăr cât se poate de real şi de elementar: 
Nigel nu o iubea în felul acela. O iubea pentru că era un copil zdrobit al 
lui Dumnezeu. Îi iubea sufletul. Şi chiar şi acum—când Nigel era atât 
de aproape încât îi simţea mirosul şamponului şi al apei de colonie— 
dragostea lui Dumnezeu era de ajuns. 

Mult mai mult decât de ajuns. 


232 


KAREN KINGSBURY. 


Nigel îi dădu drumul şi se sprijini de mobila de bucătărie, privind-o 
în ochi. „Seara asta rămâi aici.“ 

Mary dădu din cap aprobator. „În vechea mea cameră, dacă se 
poate.“ 

„Sigur că da.“ Nigel era palid, bolnav de grija ei. „Mai întâi am să 
te duc la medic, să te consulte.“ Îi ridică bărbia. „Apoi o vom suna pe 
bunica ta.“ 

Mary se pregătea să spună ceva despre bunica ei, despre cât de dor îi 
fusese de ea, când telefonul sună. 

Amândoi se uitară lung la aparat. 

Probabil că expresia lui Nigel o oglindea pe a ei. Să fi fost cineva 
care avea nevoie de informaţii despre orele la care se ţineau cursurile 
sau despre mesele oferite? Era aproape miezul nopţii—prea târziu 
pentru astfel de apeluri. Sau poate era Clayton. 

Nigel lăsă telefonul să mai sune de două ori, apoi ridică receptorul. 
„Alo? 

Mary auzi vocea persoanei de la celălalt capăt al firului—era vocea 
unui bărbat. „Îmi cer scuze pentru deranj,“ spuse vocea. „Caut o femeie 
pe nume Mary Madison. E o urgenţă.“ Urmă o ezitare. „Cred că a stat o 
vreme la centrul dumneavoastră.“ Din nou pauză. „Ştiţi cumva cum aş 
putea să o contactez?“ 

„Nu.“ Vocea lui Nigel nu lăsă loc de discuţii. Se uită fix în ochii lui 
Mary şi îşi duse degetul la buze. „Nu e nimeni aici cu numele acesta.“ 

Mary simţi cum o cuprinde frica. Se aplecă spre Nigel să audă mai 
bine. 

„Am înţeles.“ Bărbatul de la celălalt capăt al firului nu păru convins, 
dar vocea lui nu lăsă nicio umbră de îndoială în mintea lui Mary. Era 
Clayton Billings. O lăsase pe Mary în grabă, mormăind ceva despre o 
ieşire cu soţia lui, dar probabil că se întorsese să o vadă, să se asigure 
că ci d al atacului lui. Bărbatul îşi drese glasul. „Dacă o vedeţi, 
spuneţi-i... ă... spuneţi-i că e căutată.“ 

Apoi, tări să lase un nume sau să dea alte explicaţii, bărbatul 
închise. 

Nigel puse receptorul jos şi se uită în ochii lui Mary. „Cred că era 
el.“ 

„EI era.“ Mary îşi plecă privirea. „-aş recunoaşte vocea oriunde.“ 

„Avem nevoie de un plan nou.“ Nigel luă cheile de pe frigider. „Am 

să te duc la aeroport chiar în seara asta. Poţi lua primul zbor spre New 
York şi să mergi la medic după ce te întâlnești cu bunica ta.“ 

Mary ezită. Dacă venea Clayton după ea? Dacă era în drum spre 
centru chiar acum? „Lasă-mă să iau un taxi.“ Nu putea suporta ideea de 
a-l pune pe Nigel în pericol. Nici măcar o clipă. „Tu trebuie să rămâi 
aici.“ 

„Nu mi se va simţi lipsa câteva ore.“ Încă avea cheile în mână. 

Mary îl apucă de încheietură. „Aş prefera să te ştiu aici.“ Îşi dădu 
seama că sinceritatea i se citeşte pe chip. „Te rog, Nigel. Nu vreau să te 
implic în povestea asta.“ 

„Sunt deja implicat.“ Nigel scrâşni din dinţi. „Mă duc cu tine. Fără 
discuţie.“ 

„Nu-mi place chestia asta.“ Gândurile se învălmăşeau în mintea lui 
Mary. Nu putea să-l pună în pericol, cu niciun chip. 

„Nu trebuie să-ți placă. Nu te las să pleci de aici singură.“ 

Mary expiră încet. „Bine.“ Nu voia să îl implice, dar Nigel era prea 
domn şi un prieten prea bun ca să cedeze. Poate dacă schimba subiectul. 
Se uită spre telefon, apoi ridică privirea spre Nigel. „Aş putea... să o sun 
mai întâi pe bunica?“ 

Expresia lui Nigel se schimbă imediat. Ochii îi străluceau când îi 
făcu semn să îl urmeze. „Să mergem în biroul meu. Am numărul ei în 
agendă.“ 

Fiecare minut conta— Mary ştia. Dar acum, că era liberă, abia aştepta 
să îşi sune bunica. Se aşeză pe scaunul din spatele biroului lui Nigel şi 
căută numărul bunicii. După câteva secunde o voce de femeie răspunse. 

„Alo? Chiar şi afectată de somn, vocea i se păru familiară. Pătrunse 
în inima şi în sufletul lui Mary şi o făcu să danseze pe dinăuntru. „Buni?“ 
Profunzimea emoției o luă pe nepregătite. Îşi duse mâna la gât, parcă 
pentru a îndepărta nodul pe care îl simţea. „Buni... sunt eu, Mary.“ 

„Mary? Abia reuşi să îngaime. „Mary a mea?“ Inspiră adânc şi când 
vorbi, vocea îi era plină de lacrimi. „Mary... nu pot să cred că eşti chiar 
tu! Eşti bine? 

Mary se gândi la telefonul lui Clayton. Avea să vină după ea, fără 
urmă de îndoială. „Sunt bine.“ Ochii i se umplură de lacrimi şi le 
şterse cu dosul palmei. Acum, că ajunsese să cunoască dragostea lui 
Dumnezeu, plângea îniruna. „Vin acasă astăzi. Ai putea să mă aştepţi 
la aeroport? 

„Sigur că da. Oh, Mary... M-am rugat pentru momentul acesta în 
fiecare zi de când te-am văzut ultima oară.“ 

Vocea i se poticni, copleşită de un val de tristeţe. „Îmi pare atât de 
rău... pentru tot ce ţi s-a întâmplat. Am vrut să te salvez, dar n-am ştiut 
cum... nu ştiam unde eşti.“ 

„Știu, bunico. La început nu te-am putut găsi, apoi nu te-am putut 
suna. Dar acum sunt bine.“ Îşi trecu mâna peste obrazul tumefiat. Rănile 
aveau să se vindece şi într-o bună zi şi celelalte cicatrice aveau să se 
estompeze. Un zâmbet îi ridică uşor colţul buzelor. „I-am găsit pe Isus. 
Aveai dreptate.“ Scormoni în geantă, scoase poşetuţa cu mărgele roşii şi 
se uită lung la cuvintele familiare scrise pe bucata de hârtie. „Dumnezeu 
are planuri mari pentru mine. Am să-ţi povestesc când ne vom întâlni.“ 

Bunica suspină. „Nigel a fost pentru tine tot ce nu am putut fi eu.“ 

„Da. A fost.“ Mary închise ochii, lăsând ca tot ce învățase despre 
Domnul în ultima lună să îi umple inima. Se uită la Nigel. „Acum simt 
braţele lui Isus în jurul meu tot timpul.“ 

„Mă bucur atât de mult.“ Bunica îşi înăbuşi suspinele. „În curând 
vom fi împreună.“ 

„Aşa e.“ Un firicel de veselie îşi croi drum din inima ei. Pentru 
prima oară în ultimele zile, Mary îşi putu imagina că în viitorul nu 
foarte îndepărtat veselia va putea face parte integrantă din viaţa ei. „Nu 
e minunat?“ 

La celălalt capăt al firului bunica începea să-şi revină din şoc. 
Lacrimile îi dispăruseră din voce. „Mary... abia aştept.“ Expiră, lăsând 
să-i scape un suspin lung de uşurare care se întinse peste ani. „Mi-a fost 
atât de dor de tine, scumpa mea. Atât de dor...“ 

„Şi mie.“ Mary se uită la ceasul de pe perete. Clayton putea ajunge 
în orice moment. Nu mai putea pierde nicio clipă. „Trebuie să fug, buni. 
Am să te sun-de la aeroport.“ 

„Ai grijă de tine, scumpa mea. Te iubesc.“ 

„ŞI eu te iubesc.“ 

Convorbirea se încheie şi Mary încercă să şi-o imagineze pe bunica 
ei—chipul drag brăzdat de riduri, mâinile calde şi ochii care îi vorbiseră 
întotdeauna despre speranță, promisiuni şi dragostea lui Dumnezeu. 
Curând avea să o vadă. 

Firul gândurilor îi fu întrerupt de zgomotul de sticlă spartă şi un țipăt 
pătrunzător se auzi pe coridoare. 


235 


SD iuine 


„Nigel, el e!“ Vocea lui Mary devenise o şoaptă panicată. Făcu un 
pas înapoi, îndepărtându-se de uşa biroului. 

„Aici eşti în siguranţă. Voi rămâne cu tine.“ Nigel întinse braţul spre 
ea, protejând-o. 

Dar în momentul acela auziră zgomot de paşi şi bucătarul se opri 
gâfâind în uşa biroului lui Nigel. 

„E una dintre fete, cea dependentă de heroină—cred că visa sau 
umbla în somn—ceva de genul ăsta.“ Omul avea ochii mari, speriați. 
„A spart fereastra. Te rog, Nigel, vino. Şi-a pierdut controlul.“ 

Mary simţi cum se relaxează. Nu era Clayton. Sigur că nu era. Abia 
sunase. Avea nevoie de cel puţin cincisprezece minute ca să îşi ia maşina 
şi să ajungă până la centru. 

Cel puţin un sfert de oră. Bătăile inimii îi reveniră la normal. 

Nigel se uită mai întâi la bucătar, apoi la Mary. „E rănită?“ 

„Nu rău. Doar câteva zgârieturi. Dar te strigă pe tine.“ Bucătarul 
scutură din cap. „Nimeni nu reuşeşte să o calmeze.“ 

Mary atinse cotul lui Nigel. „Du-te. Asigură-te că e bine.“ 

Nigel făcu un pas spre uşă şi îi căută din nou privirea. „Rămâi aici. 
Mă întorc imediat.“ 

Mary dădu din cap şi îl urmări cu privirea. Simţea deja cum inima i 
se frânge. Pentru că peste câteva minute trebuia să-şi ia rămas-bun de la 
el. Zâmbi, chiar dacă simţi că ochii i se umplu de lacrimi. „Ai grijă.“ 

După plecarea lui Nigel, Mary îşi puse poşetuţa cu mărgele roşii 
înapoi în geantă, alături de celelalte lucruri. Apucă geanta şi îşi dădu 
seama de un lucru. Putea să se scutească de un rămas-bun înlăcrimat, 
nu? Putea să se strecoare pe uşa din spate şi să-l sune pe Nigel de la 
aeroport. În felul acesta nu avea să îl pună în niciun fel de pericol. 

Un nod i se puse imediat în gât. Avea să-i fie dor de Nigel, de felul 
în care se ruga pentru ea şi îi purta de grijă. De felul în care îi arătase 
dragostea lui Isus. 

Dar era momentul să plece. 

Se grăbi spre uşa de la bucătărie şi străbătu î în grabă parcarea. Mai 
avea câţiva metri până la alee şi inima îi bătea să-i spargă pieptul când 
observă siluetele a doi bărbaţi în faţă. Probabil oameni ai străzii care 
petreceau noaptea în apropiere de centru, pentru ca a doua zi dimineaţa 
să fie primii la rând la micul dejun. Dar trebuia să fie atentă. Nu voia să 
rişte nimic, nu acum, când era atât de aproape de a părăsi oraşul. 


236 


KAREN KINGSBURY 


Aerul nopţii îi răcori faţa când se întoarse şi se strecură din nou în 
clădire. Nimeni nu avea să fie la intrarea din față. Nigel nu era în zonă, 
aşa că se grăbi să parcurgă culoarul şi să iasă pe uşa principală. Strada 
era goală, cu excepția câtorva maşini în celălalt capăt al cvartalului. 
Undeva se auzi o sirenă, apoi sunetul se estompă. 

Mary se înfioră şi strânse mai tare geanta. Grăbește-te, îşi spuse. Ja 
un taxi şi pleacă de aici. O luă la fugă, apoi încetini. Nu fii ridicolă. 
Imaginaţia îți joacă feste. Clayton nu e aici. Calmează-te şi caută un 
taxi. Isuse, ajută-mă Să găsesc un taxi. 

Miji ochii şi încercă să-şi dea seama dacă nu e vreun taxi între 
maşinile aflate la distanţă de o sută de metri în josul străzii. De obicei 
taxiurile erau peste tot, dar era deja trecut de miezul nopţii. Era posibil 
să fie nevoită să meargă pe jos două cvartale până pe strada Jefferson ca 
să găsească un taxi la ora asta. Grăbi pasul şi dădu colţul. La un cvartal 
de strada principală, o mână apăru brusc din bezna unei alei şi o apucă 
din spate. Bărbatul îi acoperi gura înainte de a putea ţipa. 

„Ai crezut că poţi să fugi, aşa-i?* Atacatorul era un bărbat mărunt şi 
slab—nu era cineva cunoscut. 

Nu, nu se poate întâmpla aşa ceva. Mary încercă să ţipe, dar degetele 
atacatorului o strângeau cu putere de gură. 

Bărbatul râse ameninţător. „Mi-a zis mie Billings că eşti faină.* O 
măsură încet în lumina difuză a felinarului. „Da nu mi-a zis că eşti 
chiar aşa drăguță.“ 

Mary încercă să se smucească din strânsoarea lui, dar bărbatul o 
strânse şi mai tare. Nu era posibil să se întâmple aşa ceva, nu acum, când 
era atât de aproape de a scăpa. Simţi degetele murdare ale bărbatului 
apucându-i faţa. Miroseau a tutun şi a bani murdari. Doamne... 1e rog, 
ajută- mă. 

„Îi datorez lui Billings o favoare.“ O trase mai aproape de el şi rânji. 
„Da” mai întâi ar trebui să mă distrez cu tine un pic.“ 

Cineva strigă la distanţă de câteva străzi. Nu suficient de tare ca să se 
înţeleagă ce anume, dar suficient cât să îl sperie pe atacator. 

„Păcat.“ Chicoti. Privirea lui de gheaţă o străpunse. „Nu mai avem 
timp.“ 

Mary încercă să îndoaie genunchii şi să se lase să cadă la pământ. 
Dacă reuşea să facă suficient zgomot, cineva avea să o audă. Se zbătu, 
luptând cu el din toate puterile şi apoi... Bărbatul o apucă de păr şi 

îi aduse faţa la câţiva centimetri de a lui. „Mişcă.“ Scrâşni cuvântul 
printre dinţii încleştaţi. „Mişcă sau te omor chiar aci.“ 

În timp ce o târa de-a lungul trotuarului pustiu, Mary nu se putea 
gândi la altceva decât la faptul că așteptase prea mult. Probabil bunica 
ei se trezise de-a binelea între timp şi se îmbrăca, bucurându-se de 
telefonul primit de la ea. Încercă să scape din mâinile atacatorului ei, 
dar de fiecare dată acesta o ţinu şi mai strâns. 

„Cu Billings nu-i de joacă, domniţă,“ şopti el lângă urechea ei. „Cre? 
că l-ai înfuriat rău de tot. A vrut să te lichideze chiar el.“ 

Când ajunseră în dreptul următoarei alei, bărbatul o trase după el 
în beznă. „Dar m-a pus pe mine s-o fac. Lui Billings îi place să aibă 
mâinile curate.“ Urmă o înjurătură. „Chiar ai crezut că poţi să fugi de 
el?* O apucă de gât şi o izbi de zidul de cărămidă. 

În faţa ochilor îi dansau pete întunecate. Nu, Doamne, nu se poate. 
Trebuia să prindă avionul şi să meargă la apartamentul bunicii. Doamne... 
Te rog! Se strădui să-şi ţină ochii deschişi. 

„Păcat.“ Scuipă printre dinţi şi o apucă din nou de păr. „M- -aş fi 
distrat pe cinste cu tine.“ O strânse şi mai tare. „Oricum... Billings mi-a 
zis să termin repede cu tine.“ 

Chiar dacă îşi pierduse pe jumătate cunoştinţa, Mary simţi cum 
ceva se schimbă în interiorul ei. O copleşi un sentiment extraordinar de 
biruinţă. Indiferent ce urma să se întâmple, Îl avea pe Isus şi era liberă. 
Și încă ceva. ÎL scutise pe Nigel de coşmarul acesta. Ridică bărbia. 
Bărbatul acesta chiar avea să o omoare. Doamne, ce se va întâmpla cu 
bunica? 

Eu ştiu planurile pe care le am cu privire la tine, fiica Mea iubită. 

O învălui un sentiment de pace adâncă. Își mulțumesc, Doamne 
Isuse. Indiferent ce avea să se întâmple, credea cuvintele acestea: 
Dumnezeu avea planuri pentru ea şi planurile Lui erau bune. Aici sau 
în ceruri. Indiferent ce avea să se petreacă în acea alce întunecată, totul 
avea să se termine cu bine, pentru că Dumnezeu e bun. Se uită în ochii 
atacatorului, forțându-se să nu-şi piardă cunoştinţa încă o clipă. „Nu 
contează... ce faci cu—“ 

Înainte de a reuşi să-şi termine propoziţia, bărbatul îndreptă o armă 
spre ea şi trase. Aproape că nu se auzi niciun zgomot. Înainte de a putea 
să se mişte, să țipe sau să-şi dea bine seama ce se întâmplă, glonţul o 
lovi. ÎI simţi cum îi pătrunde în corp, sfâşiind carnea, spulberând oasele 

şi lăsând în urmă o senzaţie de arsură. Bărbatul dispăruse, iar Mary 
simţi că îşi pierde cunoştinţa în timp ce se prăbuşește lângă zid. Din 
adâncul fiinţei ei, Mary găsi puterea să rostească un ultim cuvânt... 

„Doamne!“ 

Sunetul numelui Său răsună în aleea întunecată şi deodată Mary 
văzu o imagine prinzând formă deasupra ei. 

Scena era luminoasă, strălucitoare, caldă şi primitoare. În timp ce 
imaginea se cristaliza, Mary îşi dădu seama ce vede. Pe Isus... la dreapta 
Tatălui. Îi zâmbea şi avea braţele întinse spre ea, întâmpinând-o. Mary 
simţi cum o copleşeşte cel mai minunat sentiment, umplând-o de o pace 
şi o iubire ce făceau să pălească tot ce simţise vreodată. 

Şi în momentul acela ştiu că bunica avea să fie bine şi că într-o 
bună zi, nu peste mult timp, aveau să fie împreună din nou. În cel mai 
minunat loc. 

Mary trase adânc aer în piept, pentru ultima oară, şi apoi Îi zâmbi 
lui Isus, care o chema. Simţi cum începe să se îndrepte spre EI şi atunci 
observă lucrul cel mai extraordinar în scena aceasta. Isus nu stătea 
aşezat la dreapta Tatălui. În momentul acesta, în cel mai greu şi cel mai 
glorios ceas al ei, El făcea ceea ce făcuse şi pentru Ştefan. 

Isus stătea în picioare. 


“Capitolul 25 


a mma părea că e gata să sară în picioare. „Dar... nu ai murit!“ 
Mary se simţea entuziasmată, ca de fiecare dată când ajungea 


în acest punct al poveşti. Ar fi trebuit să moară—medicii şi asistentele, 
toată lumea îi spusese asta. Era în viață datorită puterii miraculoase a 
lui Dumnezeu de a salva—din ororile abuzurilor şi ale păcatelor de o 
viaţă şi chiar de rana produsă de un glonţ. Mary zâmbi. „Dumnezeu nu 
terminase cu mine încă.“ 

„le-a... te-a găsit cineva în alee?“ Emma era cu sufletul la gură, 
prinsă de poveste. 

„Un cuplu—soţ şi soţie—m-au găsit şi m-au dus la spital. Nu 
am reuşit să le aflu numele. Ştiu doar că au ajuns exact la momentul 
potrivit.“ 

Emma, cu răsuflarea tăiată, realiză un lucru. „Aşa... cum ai ajuns tu 
la mine. Azi dimineaţă.“ 

„Exact aşa.“ Mary era profund mişcată când se gândea la modul 
copleşitor în care Domnul Îşi arăta în continuare omniscienţa şi 
omnipotenţa. În fiecare zi găsea motive noi să se minuneze de puterea 
Lui în viaţa ei. 

Emma trase pătura până sub bărbie. În biroul lui Mary se lăsase 
răcoarea şi era aproape ora nouă. „Ce s-a întâmplat la spital? Ce s-a 
întâmplat când te-au dus acolo?“ 

„Poliţia l-a contactat pe Nigel. S-au gândit că probabil veneam de la 
centrul New Life, având în vedere că fusesem găsită la doar câteva străzi 
distanţă.“ Mary se lăsă pe spate pe canapea. Nu îi era niciodată uşor să şi-l 
imagineze pe Nigel primind vestea. Nigel, care ținea atât de mult la ea. „EI 
a fost prima persoană pe care am văzut-o când m-am trezit la spital.“ 

Mary închise ochii pentru o clipă şi în timp ce începu să relateze 
această ultimă parte a poveştii ei, amintirile o asaltară cu o abundență 
de detalii. 


Murise, nu? Isus o chemase acasă. Dar cumva—fără a-şi putea explica 
ce se întâmplase—-Mary se trezi într-un pat străin. În nas şi în braţe 
avea înfipte tuburi şi încăperea răsuna de tot felul de sunete stranii— 
şuierături, ţăcănituri şi piuituri. Se strădui să ridice pleoapele şi se văzu 
înconjurată de o mulțime de aparate. Iar lângă patul ei, aşezat pe un 
scaun, era Nigel. 

Imediat ce deschise ochii, Nigel se apropie de ea. „Mary...“ 

„Eşti aici.“ Îi studie faţa. „Am crezut că... am murit.“ 

__ Expresia lui Nigelera încordată, serioasă. „Ai fost aproape de moarte.“ 
Intinse mâna şi o apucă pe a ei. „A fost cât pe ce să te pierdem.“ 

„Ce ştii de... bunica Peggy?“ 

„Am sunat-o.* Nigel îi susţinu privirea, îngrijorarea citindu-i-se 
limpede în ochi. „Se roagă pentru tine. Neîncetat.“ 

Mary reuşi să formeze un zâmbet slab. Sigur că se ruga. Bunica se 
ruga întotdeauna pentru ea. Îşi duse degetele la gât. ÎI simţea uscat şi 
îi era greu să formuleze cuvinte. „Cel care m-a împuşcat... era unul 
din oamenii lui Clayton.“ Tot nu îi venea să creadă că poartă această 
conversaţie. Cum era posibil să fie încă în viaţă? 

Şi cât de drăguţ din partea lui Nigel să fie aici, lângă ea, arătându-i 
aceeaşi dragoste surprinzătoare şi uimitoare ca în prima zi când păşise 
pe porţile centrului New Life. 

„Poliţia are o pistă.“ Maxilarul lui Nigel se încleştă. „Clayton Billings 
va face puşcărie pentru asta.“ Îi atinse obrazul care era încă tumefiat în 
urma atacului pe care îl suferise cu o zi înainte. „Va face puşcărie pentru 
tot ce ţi-a făcut.“ 

Mary încercă să se mişte, dar durerea din abdomen era prea puternică. 
„L-am văzut pe Isus... stând în picioare... venind să mă ia... în cer.“ 

„Nu, Mary.“ Ochii lui Nigel străluceau. „Venea să te salveze.“ 

Nigel rămase cu ea cea mai mare parte a zilei şi chiar şi după ce se 
înseră. Cu fiecare oră ce trecea era din ce în ce mai animat, iar trăsăturile 
lui erau din ce în ce mai relaxate. Îi vorbi lui Mary despre cei nou- 
veniţi la misiune şi despre faptul că Dumnezeu îi arăta tot mai clar ce 

voia de la el. Ce trebuia să facă pentru tot restul vieţii. Unde trebuia să 
meargă. 

Mary îl ascultă, sperând în taină că poate acum—acum că şi ea credea 
în Isus la fel ca el-—planurile lui de viitor aveau să o includă într-un 
fel sau altul şi pe ea. Putea să meargă la New York pentru o vreme, dar 
apoi Nigel putea să o ia cu el. Indiferent ce urma să facă, indiferent unde 
avea să meargă. 

În timp ce el vorbea, Mary visa cu ochii deschişi. Cum ar fi să 
petreacă fiecare zi cu cineva atât de minunat de unic, cu cineva care 
strălucea de bunătate şi care Îl iubea pe Dumnezeu mai mult decât îşi 
iubea propria viaţă? 

În cele din urmă se lăsă noaptea şi Nigel plecă. Dar a doua zi 
dimineaţa se întoarse şi îi vorbi din nou despre Dumnezeu. 

Mary sorbi fiecare cuvânt, plină de bucurie, în ciuda durerii care îi 
chinuia trupul. Ar fi putut să-şi petreacă tot restul zilelor aşa, aproape de 
Nigel, ascultându-l vorbind despre căile lui Dumnezeu, despre planurile 
Lui, despre înţelepciunea Lui. 

În cele din urmă, înainte de amiază, Mary îşi puse încă o pernă sub 
cap şi îi zâmbi. „Nigel... te rețin. Ştiu că au nevoie de tine la centru, aşa 
că du-te. Eu voi fi bine.“ 

Nigel deschise gura, dar înainte de a apuca să protesteze, se auzi o 
bătaie la uşă. Se uită la ea, cu ochii strălucind, apoi se duse la ușă şi o 
deschise. 

Pe coridorul spitalului, în faţa uşii salonului, cu ochii în lacrimi, era 
o femeie blândă, în vârstă—cea la care Mary se gândise, visase şi pe 
care o căutase timp de aproape zece ani. 

„Buni! Mary încercă să se ridice în capul oaselor, dar nu reuşi. În 
schimb întinse spre ea o mână tremurândă. Venise! După atâţia ani în 
care nu, ştiuseră nimic una de alta, nu îşi vorbiseră şi nu se văzuseră, 
după atâtea momente în care ultimele cuvinte ale bunicii păstrate în 
poşetuţa roşie o susținuseră şi o ajutaseră să meargă înainte, în sfârşit, 
bunica era aici. Era chiar aici. 

Faţa lui Nigel radia. Se dădu la o parte şi bunica intră. Îmbătrânise. 
Părul îi era mai cărunt, iar trupul mai slab. Dar se îndreptă spre patul lui 
Mary cu sprinteneala şi energia unei femei mult mai tinere. „Mary...“ 
Vocea ei nu era decât o şoaptă. „Slavă Domnului că eşti în viaţă!“ 

În acel moment Mary văzu încă un lucru care nu se schimbase. 

Bunica avea aceiaşi ochi—ochi plini de o dragoste blândă şi de o 
credinţă neclintită. Ochi atât de diferiţi de ai mamei ei, încât Mary şi-i 
amintise în fiecare zi de când nu se văzuseră. 

Ochi de Isus. 

Bunica ajunse lângă patul ei şi o apucă de mână. „Mi-a fost atât de 
dor de tine!“ Se aplecă şi o îmbrăţişă cu grijă. Expresia i se schimbă când 
studie faţa lui Mary—vânătăile şi rănile. „Îmi pare atât de rău...“ Vocea 
1 se frânse. „Dacă aş fi putut, te-aş fi ţinut departe de toate astea.“ 

Ochii lui Mary se umplură de lacrimi. Încercă să-și găsească vocea, 
dar nu reuşi. Aşa că, sub privirile lui Nigel, care le observa de la câţiva 
paşi distanță, Mary dădu frâu liber sentimentelor şi lăsă lacrimile să 
curgă. Nu putea exprima în cuvinte cât de dor îi fusese de bunica ei. 
Închise ochii strâns şi ridică mâna bunicii la obraz. 

„Să nu mă mai părăseşti niciodată.“ Îi strânse mâna. „Te rog, buni.“ 

„Niciodată, copila mea.“ Bunica îşi apropie obrazul de al ei. „De 
îndată ce te vei simţi mai bine, vei veni acasă cu mine.“ 


Ochii lui Mary erau împăienjeniţi când ridică privirea spre Emma. „De 
când m-am mutat împreună cu bunica, nu a trecut nici măcar o zi fără 
să ne vorbim, fără să ne vedem.“ Ofită. „Imi cer scuze. Dar... bunica e 
foarte slăbită. Nu mai am mult timp cu ea.“ 

Emma stătea cu picioarele încrucişate pe pat şi lăsă pătura să îi cadă 
până la brâu. „Deci... te-ai întors la New York cu ea?* 

„După ce am fost externată din spital, am petrecut o zi cu Nigel 
la centru. Apoi da, am luat avionul spre New York. M-am înscris la 
colegiu în toamna aceea şi mi-am ales specializarea Psihologie. Apoi, 
cu ajutorul şi sprijinul bunicii, mi-am luat masteratul şi doctoratul în 
consiliere familială.“ Inspiră adânc. „După aceea Nigel m-a pus în 
legătură cu un senator de aici şi, datorită trecutului meu, am fost invitată 
să iau cuvântul la o audiere pe tema importanţei adăposturilor pentru 
femel.“ 

„Dumnezeu chiar a avut planuri pentru tine.“ Vocea Emmei îi trăda 
uimirea plină de reverență. 

„Da. Totul a făcut parte din planul Lui.“ Mary ezită, amintindu-şi. 
„După ce am depus mărturie în faţa Senatului, povestea mea—toată 
povestea—a ajuns la urechile celor din mass-media, care au făcut din 

ea articol de primă pagină în New York Times.“ Desenă cu mâna în aer 
un titlu invizibil. „Fostă victimă duce problema educaţiei la Casa Albă. 
Sau altele de cela gen.“ Mary zâmbi. 

„Reacţia de simpatie a oamenilor a fost uimitoare. Împreună cu 
bunica am pus bazele unei organizaţii de caritate, iar donațiile au început 
să curgă. La sfârşitul acelui an am deschis primul nostru adăpost aici, în 
Washington, D.C.“ Vocea îi deveni mai gravă. „În iarna următoare am 
aflat despre problema de sănătate a bunicii.“ | 

„E bolnavă?“ 

„Insuficienţă cardiacă congestivă.“ Mary ridică din umeri. „Nu se 
mai poate face nimic. E obosită; nu mai are energie.“ 

Emma îşi atinse ghipsul şi se încruntă. „Mary?“ 

„Mmmm?“ Era obosită, epuizată de evenimentele zilei şi de relatarea 
poveştii. 

„Ce s-a întâmplat între tine şi Nigel?“ Emma îşi muşcă buzele. „Ai 
zis că îmi vei spune când vei ajunge la sfârşitul poveşti. 

Mary simţi o umbră de tristeţe acoperindu-i inima. „În ultima zi 
pe care am petrecut-o împreună mi-a spus ce îi pusese Dumnezeu pe 
inimă.“ 
| După atâtea întoarceri în trecut, amintirea acelei zile nu întârzie să 

prindă formă... 


Era ziua de împărțit îmbrăcăminte la centru—ziua în care nevoiaşii de 
pe străzile capitalei puteau sta la rând pentru a primi o plasă cu blugi, 
cămăşi şi bluze din donaţii. 

Mary ajunse devreme şi munci cot la cot cu Nigel până după ora 
amiezii. 

Apoi Nigel îi făcu semn să îl urmeze în biroul lui. „Trebuie să 
vorbesc cu tine.“ 

Dintr-odată umerii lui Mary se lăsară, de parcă cineva i-ar fi aşezat 
o grămadă de cărămizi în spate. Urma să plece cu avionul spre New 
York chiar în seara aceea. Inevitabilul avea să se producă. Pentru ea şi 
Nigel, probabil acesta avea să fie momentul în care îşi luau rămas-bun. 
Când ajunseră în biroul lui, Nigel îi făcu semn să se aşeze pe scaunul 
de lângă ușă, iar el se aşeză pe marginea biroului. Mult timp nu făcu 
altceva decât să se uite la ea. Apoi îşi sprijini mâinile pe genunchi şi îşi 

cobori privirea. Când şi-o ridică, Mary ştiu că indiferent care ar fi fost 
planurile lui, ele nu o includeau. 

„Spune ce ai de spus.“ Refuză să plângă. Dumnezeu o adusese la 
Nigel; tot EI avea să îi arate cum să trăiască fără el. 

„Voi pleca de la misiune la sfârşitul lunii. Cineva din Chicago va 
veni să o conducă după plecarea mea.“ 

Preţ de câteva clipe Mary îşi ţinu respiraţia. Poate Nigel avea să preia 
conducerea unei alte misiuni în New York. Aşteptă ca el să îi explice. 

„Părinţii mei sunt în vârstă, iar fraţii mei sunt toţi căsătoriţi şi 
au copii.“ Îşi masă uşor ceafa. „Sunt toţi în Portugalia.“ Tonul lui 
redobândi pasiunea pe care Mary o cunoştea atât de bine, pasiunea care 
îl caracteriza ori de câte ori vorbea despre lucrarea de misiune. „Atât de 
mulți oameni de acolo, din oraşul meu natal, au nevoie să afle despre 
Isus. Şi acum— ochii i se luminară—,,s-a ivit un post de director de 
misiune acolo. La 8 kilometri de casa părinţilor mei.“ 

Durerea fu bruscă şi ascuțită, pătrunzând adânc în inima lui Mary 
şi făcând-o să apuce strâns marginea scaunului.. Nigel avea să plece 
din ţară. Preţ de o clipă fu tentată să îl implore să o ia cu el. Dar era 
limpede că asta nu făcea parte din planul lui şi nu voia să transforme 
acest moment într-unul stânjenitor. Inima i se frânse. Era aproape sigură 
că aceasta avea să fie ultima dată când îl vedea de partea aceasta a 
cerului. 

Reuşi să schiţeze un zâmbet trist. „Foarte bine, Nigel.“ Avea să se 
bucure pentru el, oricât de mult ar fi durut-o vestea aceasta. „E perfect 
pentru tine.“ 

Nigel o studie. De două ori deschise gura şi de două ori păru să se 
răzgândească şi o închise la loc. Apoi expiră şi clătină din cap. „Dacă aş 
fi un altfel de bărbat...“ În ochii lui, Mary citi un dor pe care nu îl mai 
văzuse niciodată la el. „Am decis cu mulţi ani în urmă că viaţa mea va 
fi a lui Dumnezeu în întregime. Că EI va fi suficient pentru mine. Dar 
tu...“ Se ridică în picioare şi întinse mâna spre ea. 

Mary se duse la el, dar cu paşi măsuraţi, sensul cuvintelor lui căzând 
ca roua peste sufletul ei. „Mă iubeşti, nu-i aşa, Nigel?“ 

Nigel o apucă de mâini şi ochii lui aduseră lumină în cele mai 
întunecate cotloane ale inimii ei. „Da.“ Muşchii maxilarului îi erau 
încleştați—mărturie a unei lupte despre care ea nu ştia nimic. „Dar nu 
aşa cum mi-aş dori uneori.“ Îi mângâie mâinile cu degetele mari. „Te 


246 


KAREN KINGSBURY 


iubesc aşa cum te iubește Isus... şi te voi iubi mereu.“ Vocea îi deveni 
aspră. „Când mă voi muta în Portugalia, mă voi gândi la tine în fiecare 
zi, Mary Madison.“ 

Ochii lui Mary se umplură de lacrimi, dar nu îndrăzni nici să 
clipească, nici să se mişte. Momentul acesta de rămas-bun era chiar mai 
dificil decât şi-l imaginase. Pentru că Nigel ţinea la ea mai mult decât îşi 
dădea chiar el seama. Mary îşi înghiţi lacrimile. „Şi eu... mă voi gândi 
la tine, Nigel.“ 

„Dar—* Nigel strânse din dinţi, într-un efort mai mare decât 
înainte—,mă ţin de promisiunile lui Cristos. Că EI şi numai EI este 
suficient, că EI e tot ce am nevoie.“ Îi strânse mâinile. „Tot ce ai tu 
nevoie. Că slujindu-L pe EI voi avea toată viaţa şi toată dragostea pe 
care mi-aş putea-o dori vreodată.“ 

Mary dădu din cap aprobator şi în adâncul inimii luă o decizie. 
Pentru' asta o salvase Isus, ca să trăiască o viaţă ca a lui Nigel—pe 
deplin dedicată lui Cristos în slujire. Ca să ÎI prezinte pe Isus femeilor 
molestate şi suferinde şi să le ofere şansa de a cunoaşte libertatea de 
care mama ei nu avusese niciodată parte. 

Întinse mâna şi mângâie obrazul lui Nigel cu vârful degetelor. 
„Înţeleg.“ 

„Nu am să-ţi scriu prea des. Ar fi foarte uşor să îmi pierd concentrarea 
şi să cad pradă confuziei. Să ajung să cred că dragostea mea pentru tine 
e ceva... ceva mai mult decât dragostea lui Isus pentru tine.“ 

Mary aprobă din cap, tără un cuvânt. 

Apoi Nigel o trase spre el, o îmbrăţişă şi o ţinu mult timp la pieptul 
lui. O îmbrăţişă aşa cum o îmbrăţişase în seara aceea, când îi explicase 
dragostea lui Isus mai bine ca oricine. 

Mary rămase la centru până după cină, muncind alături de Nigel şi 

„de restul echipei. Apoi asistă şi la unul din cursurile lui Nigel. De data 
aceasta vorbi despre apostolul Petru şi despre hotărârea lui de a-L urma 
pe Isus—chiar şi atunci când credinţa i se clătina. 

„Problema este,“ le spuse Nigel cursanților, „că din când în când 
Petru avea tendinţa să îşi ia ochii de la Isus. În cazul lui, acestea erau 
momentele în care începea să se scufunde.“ Se uită la Mary, care stătea 
undeva în spatele clasei. „Trebuie... trebuie să ne menţinem privirea 
aţintită asupra lui Isus. Indiferent ce ne-ar spune firea noastră.“ 


Diuine 


Mary dădu aprobator din cap şi, în ciuda durerii din inimă, îi zâmbi 
şi şopti Aşa voi face. 

Îşi luară un ultim rămas-bun printr-o scurtă îmbrăţişare după curs, în 
timp ce în fața uşii de la intrare a centrului aştepta taxiul care avea să o 
ducă pe Mary la aeroport. 

Nigel îi luă mâna într-a lui. „Când m-am rugat prima oară pentru tine, 
L-am auzit pe Dumnezeu spunându-mi că tu— Mary Madison—eşti 
motivul pentru care am venit la Washington, D.C.“ Făcu un pas înapoi 
şi îi dădu drumul la mână. „Du-te şi schimbă lumea pentru Cristos, 
Mary.“ 

Inima ei se înălță şi trecu dincolo de norii întunecaţi ai tristeții. Nigel 
credea în ea! Acesta era ultimul lui dar pentru ea. Înainte de a urca în 
taxi, îi aruncă o ultimă privire. „Nu am să te uit.“ 

„Nici eu pe tine.“ 


Mary îşi puse braţele în jurul mijlocului. Amintirea acelui rămas-bun 
încă durea, aşa cum avea să doară întotdeauna. Lăsă amintirea să se 
estompeze şi se întoarse spre Emma. „Aşa s-a terminat povestea mea cu 
Nigel.“ Îşi îndreptă spatele şi porunci inimii să îşi revină. „O dată pe an 
îmi scrie şi îmi spune despre vieţile schimbate de Cristos prin misiunea 
lui din Portugalia. lar eu fac la fel, îi povestesc despre adăposturile 
pentru femei abuzate şi despre femeile ca tine,“ îi zâmbi, „pe care 
Dumnezeu le aduce în viaţa mea.“ 

Emma se uită multă vreme spre fereastra întunecată. Bărbia îi 
tremura. „Povestea ta e uimitoare.“ 

„Isus m-a salvat de totce măţinea prizonieră. De teamă şi de minciuni, 
de durere şi de dependenţă. De necredincioşie şi de promiscuitate.“ 
Inspiră adânc. „Chiar şi de dorința mea de a-mi pune capăt zilelor. 
Acum totul e în trecut.“ 

„Nimic de pe pământ nu te poate salva de aşa ceva.“ Cuvintele Emmei 
erau pline de emoție, şi le rosti aproape prea încet ca să fie auzite. „Şi eu 
ce fac? Cum pot să găsesc dragostea asta, Mary? Dragostea lui Isus atât 
de mare încât EI să fie tot ce aş avea vreodată nevoie?“ 

Mary Jubila. Relatarea poveştii ei o storcea de fiecare dată de 
puteri. Retrăia stări întunecate şi oribile de îndoială, incertitudine şi 
singurătate, care o împinseseră într-un mod de viaţă care ar fi putut să 

o omoare. Dar avea să îşi spună povestea din nou şi din nou, până la 
moarte, pentru privilegiul de a auzi femei ca Emma întrebând-o despre 
Isus. 

Mary îi explică Emmei despre iertarea lui Cristos şi despre puterea 
Lui de a frânge lanţurile robiei. „Asta vrei, Emma? Să Îi dai viaţa ta lui 
Isus şi să laşi puterea Lui să te elibereze?“ 

„Da.“ Emma dădu pătura la o parte şi se trase spre marginea patului. 
„Dar când mă gândesc la felul în care am tratat-o pe mama, la pericolul 
în care mi-am pus fetele...“ Plecă ruşinată capul. „Am trăit atât de 
departe de Dumnezeu.“ Vocea i se frânse când ridică din nou privirea 
spre Mary. „Dacă m-ar putea ierta...“ 

„Te-a iertat deja.“ Mary zâmbi şi undeva departe, pe un câmp de 
misiune din Portugalia, şi-l imagină pe Nigel zâmbind şi el. 

Mary se ridică şi întinse mâinile. Când Emma veni spre ea, Mary îşi 
dădu seama că tânăra înţelesese. Era cu adevărat iertată. Eliberată de 
Singurul care are puterea de a face asta. Mary o privi în ochi. „Hai să 
ne rugăm, bine?“ 

„Bine,“ spuse Emma zâmbind printre lacrimi. 

Mary se rugă şi apoi făcu ceea ce făcuse şi Nigel pentru ea cu mulţi 
ani înainte. 

O îmbrăţişă pe Emma cu braţele lui Isus. 

“Emma abia aştepta să îndrepte lucrurile. Când se trezi a doua zi 
dimineaţa, se grăbi să meargă în camera ei să trezească fetele, 
care petrecuseră o noapte liniştită împreună cu Leah. 

" Kami alergă în braţele Emmei, îi îndepărtă părul din ochi şi zise: 
„Bună dimineaţa, mami... Nu mai ai vânătăi pe faţă.“ 

Gata cu tristeţea. Emma luă mânuţa fetiţei şi o sărută. „Aşa e, iubita 
mea. Gata cu vânătăile.“ 

Kaitlyn se rostogoli din pat, cu păturica ei preferată ponosită strânsă 
în pumn şi lipită de față. 

„Mami... papa?“ 

„Da. Hai să ne îmbrăcăm şi să coborâm la masă.“ Inima Emmei era 
plină de o bucurie copleșitoare. Îi venea greu să creadă că în urmă cu 
numai 24 de ore se gândea să-şi pună capăt zilelor, să renunţe la viaţă, 
la copiii ei şi la tot ceea ce avea Dumnezeu pregătit pentru ea. O sărută 
pe Kaitlyn pe obraz. „Mami are multe de făcut azi.“ 

Fiecare minut din rutina de dimineaţă deveni o sărbătoare pentru 
Emma. Sunetul vesel al glasurilor fetiţelor ei, textura părului lor în timp 
ce îl pieptăna şi îl prindea în codițe. Senzaţia mânuţelor lor în palmele 
ei în timp ce coborau la micul dejun. Razele de soare ce pătrundeau prin 
ferestre în sala de mese. 

Ar fi ratat toate acestea dacă nu ar fi fost Mary Madison. Şi dacă 
Mary nu i L-ar fi prezentat pe Isus Cristos. 

După micul dejun o găsi pe Leah Hamilton, adolescenta care lucra 
ca voluntar la recepţie, stând de vorbă cu o mămică trecută de 30 de ani, 
însoțită de doi băieţei. 

„Da, aşa este,“ spunea Leah, „puteţi sta aici fără să plătiţi nimic.“ 

„Şi nimeni nu va şti că suntem aici?“ 

„Principiile noastre în ceea ce priveşte confidenţialitatea sunt foarte 
stricte.“ Tonul lui Leah era plin de compasiune şi simpatie. Era o fată 
frumoasă, echilibrată şi inteligentă. „Vă vom ruga să nu îi spuneţi soţului 
dumneavoastră unde sunteţi. Dacă veţi stabili să participaţi la şedinţe de 
consiliere împreună cu el, vă veţi întâlni într-o locaţie neutră.“ Îi întinse 
femeii o foaie de hârtie. „Am să vă rog să citiţi şi să completaţi acest 
formular.“ 

Femeia luă hârtia cu mâini tremurânde. Băieţeii stăteau lipiţi de ea, 
tăcuţi, cu ochii goi. 

Șliu prin ce treci, ar fi vrut să spună Emma. Şi în acel moment realiză 
un lucru. Poate într-o bună zi va avea ocazia să facă pentru cineva ceea 
ce făcuse Mary pentru ea. Ceea ce Nigel făcuse pentru Mary. Gândul 
acesta îi lumină şi mai mult ziua şi îi umplu inima de şi mai multă 
bucurie.. 

După ce femeia, împreună cu cei doi copii, se retrase într-o altă 
încăpere, Leah se întoarse zâmbind spre Emma. „Am auzit că ziua de 
azi e o zi mare pentru tine!“ 

„Aşa este.“ Ochii îi erau plini de lacrimi de fericire. Nu mai auzise 
vocile din momentul în care se rugase împreună cu Mary în seara 
anterioară. Nici măcar un cuvânt. „Nu am reuşit să termin scrisoarea 
pe care am vrut să i-o trimit mamei. Aşa că am să merg să o văd şi să îi 
spun că îmi pare rău.“ 

Leah îi atinse mâna. „Mă bucur. Speram să se. întâmple asta înainte 
de plecarea mea.“ 

„Pleci?* Emma îşi puse mâinile pe umerii fiicelor ei. Senzaţia de a 
le avea lipite de ea îi dădea o stare de bine ce nu se putea compara cu 
nimic altceva. „Dar... eşti atât de potrivită pentru locul acesta.“ 

Leah se îmbujoră. „Mulţumesc. S-ar putea să revin într-o bună zi.“ 
Ridică un plic albastru de pe birou şi i-l arătă Emmei, cu ochii strălucind. 
„Am fost admisă la Julliard, şcoala de arte din New York! M-am rugat 
ca dacă Dumnezeu vrea să îmi continui studiile aici şi să muncesc în 
continuare la adăpost, cei de la Julliard să mă refuze categoric,“ zise ea 
făcând un gest tăios cu mâna în aer. „Dar dacă voia Lui este alta... mi-ar 
plăcea mult să ÎI laud prin intermediul artelor frumoase—în orice fel 
pot.“ Apoi chiui de bucurie. „Bănuiesc că asta este voia Lui!“ 

Fu rândul Emmei să se bucure pentru ea. „Leah, e minunat!“ 

„Mary îşi va lua o zi liberă şi va veni cu mine să îmi arate 
Manhattanul.“ Făcu o pauză. „Ea a locuit acolo, ştii?“ 

„Da, ştiu.“ Emma zâmbi amintindu-și într-o clipă întreaga poveste a 
lui Mary. „Mi-a povestit despre New York.“ 

Se uită la Kami, care stătea în dreapta ei, şi la Kaitlyn, care stătea în 
stânga ei, apoi îşi ridică ochii spre Leah. „Când fetele mele vor fi mari, 
Leah... aş vrea să fie exact ca tine.“ 

Cele două tinere se îmbrățişară. 

Cinci minute mai târziu Emma şi fetele erau într-un taxi, îndreptân- 
du-se spre iertare şi împăcare—spre casă. Spre locul care fusese 
întotdeauna „acasă“ pentru ea, indiferent de alegerile pe care le făcuse. 

Şi dacă asta nu e o dovadă a faptului că puterea lui Dumnezeu este 
cât se poate de reală, ce altceva ar putea fi? 


Grace Johnson muncea în grădină când taxiul se opri în faţa casei. Lăsă 
lopăţica jos şi îşi dădu încet mănuşile de grădinărit de pe mâini. În tot 
acest timp ochii ei nu se dezlipiră de bancheta din spate a maşinii. 

Să fie Emma? Nu sunase, nu spusese nimic de la telefonul acela prin 
care o anunţase că şi ea şi fetele sunt bine. În fiecare zi de atunci Grace 
petrecea ore întregi căutând-o pe Emma pe străzile oraşului, după care 
se grăbea să ajungă acasă şi să stea de veghe lângă telefon, rugându-se 
ca acesta să sune şi să afle unde sunt. 

Grace nu mai trecuse pe la apartamentul lui Charlie—dacă Emma îi 
spusese că nu avea să se mai întoarcă, nu avea niciun rost. 

Pasagerul din taxi plătea cursa. Grace se ridică şi mănuşile de 
grădinărit îi căzură din poală. Parcă erau şi nişte copii pe bancheta 
din spate. Grace ajunsese deja la jumătatea aleii când Emma deschise 
portiera maşinii. Ochii ei îi întâlniră pe ai Emmei şi Grace îşi dădu 
seama imediat că ceva se schimbase. Nu era vorba numai de faptul că 
Emma şi fetele veniseră la ea, ci era ceva în expresia Emmei. 

În ochii ei. 

Emma cobori şi aşteptă ca fetele să o urmeze. Atunci observă Grace 
că fiica ei avea braţul în ghips şi vânătăi pe obraji. Vânătăi noi. După ce 
fetele coborâră şi ele, Emma închise portiera cu mâna la care nu avea 
probleme, iar taxiul se îndepărtă. Emma se întoarse şi porniră toate trei 
pe alee. 

„Mamă...“ Emma zâmbea, dar faţa tumefiată îi era brăzdată de 
lacrimi. Vocea îi era frântă, în spatele acelui unic cuvânt răsunând o 
viaţă întreagă de regrete. „Îmi pare atât de rău... 

Grace simţi că nu o mai ţin genunchii, că lumea întreagă se învârteşte 
în jurul ei—atât de imposibil i se părea ceea ce se petrecea. Îşi cuprinse 
fiica în braţe şi o strânse la piept, legănându-se uşor. 

„Emma, ai venit acasă!“ 

„Da.“ Mâna Emmei se ridică să cuprindă faţa mamei ei. „M-am purtat 
groaznic cu tine, mamă. În tot acest timp...“ Un suspin adânc îi scăpă. 
Duse o mână la gură şi aşteptă până reuşi să îşi ţină emoţiile sub control. 
„În tot acest timp nu am vrut nimic altceva decât să mă iei în braţe şi să 
mă opreşti. Dar am fost atât de... obraznică şi de rebelă.“ Scutură capul, 
încercând cu disperare să se facă înţeleasă. „Te rog, mamă, iartă-mă.“ 

„Scumpa mea... eşti aici. Asta e tot ce contează.“ Indiferent cum 

căpătase vânătăile, acum era acasă. Şi nu se înşelase! Avusese loc o 
schimbare. Nu, nu o schimbare—o minune! Îşi strânse din nou fiica la 
piept şi dădură amândouă frâu liber lacrimilor. 

„Buni.“ Kaitlyn o trase pe Grace de mânecă. 

Grace se îndepărtă de Emma doar atât cât să o ridice pe fetiță în 
braţe. Apoi o cuprinse şi pe Kami şi stătură mult timp îmbrăţişate astfel 
toate patru. „O, Doamne... Îţi mulțumesc,“ şopti ea. Apoi, pe acelaşi 
ton, întrebă aproape de urechea Emmei: „Ce s-a întâmplat? Cum de ești 
aici?“ 

„E o poveste lungă, mamă.“ Emma zâmbi printre lacrimi. Apoi ridică 
privirea spre cer şi începu să râdă de-a binelea. „Dar are un sfârşit cât 
se poate de fericit.“ 

Grace se îndreptă împreună cu ele spre casă, apoi se opri brusc. 
„Ai de gând să rămâi?“ Trebuia să întrebe. Vânătăile proaspete erau 
o mărturie a faptului că Emma fusese să îl vadă pe Charlie nu cu mult 
timp în urmă. „Sau te aşteaptă Charlie?“ 

„Charlie e la închisoare. Am scăpat de el şi de multe alte lucruri.“ 
Expresia Emmei deveni gravă. „Mai am încă nevoie de consiliere şi 
vreau să merg la biserică împreună cu tine. La biserică şi poate la un 
grup de studiu biblic.“ Toată faţa îi era un zâmbet. „Dar e un început. 
Începutul restului vieţii mele—“ se uită la fiicele ei—,,începutul restului 
vieții noastre." 

Aleea spre casă ar fi putut foarte bine să fie presărată cu norişori, 


254 


KAREN KINGSBURY 


pentru că Grace avea senzaţia că pluteşte. De câtă vreme aștepta acest 
moment? De câtă vreme se ruga pentru clipa aceasta? Şi iată—fiica ei 
se întorcea acasă şi pentru prima oară în viaţă era dispusă să încerce să- 
şi trăiască viaţa după voia lui Dumnezeu. 

După ce intrară în casă, le îmbrăţişă încă o dată pe Emma şi pe fete, 
apoi îşi aminti ceva. „Azi trebuie să vină Terrence pe aici.“ Se uită spre 
ceasul mare de pe perete. „În mai puţin de o oră.“ 

„Terrence?“ Emma îşi atinse absentă ghipsul. Ochii îi deveniră dintr- 
odată mari şi neliniştiţi. „Credeam... că e la facultatea de medicină.“ 

„Aşa e. S-a transferat ca să fie mai aproape de casă.“ 

Emma rămase împietrită, cu gura căscată. 

Grace duse fetele în bucătărie şi le aşeză la măsuţa rotundă din mijlocul 
încăperii. Scoase o carafă cu suc din frigider şi le turnă fiecăreia câte un 
pahar. Luă patru fursecuri din borcanul de pe poliţă şi le aşeză pe două 
şerveţele. După aceea o conduse pe Emma în sufragerie. „Ierrence... a 
trecut pe aici săptămâna trecută.“ 

Emma se aşeză cu mişcări domoale pe canapea. „Săptămâna trecută?“ 
Ridică din umeri. „Pentru ce?“ 

Doamne, Te rog, fă să accepte ce urmează să îi spun. „Ca să se roage 
pentru tine, Emma. Eu şi Terrence am decis să ne rugăm împreună 
pentru tine.“ Grace simţi un fior de alarmă. Dacă cumva ideea că ea 
şi Terrence se roagă pentru ea avea să o facă pe Emma să o ia la fugă? 
Dacă nu putea face față atâtor lucruri noi într-un interval atât de scurt? 
Grace se aşeză lângă Emma şi îi căută privirea. „Pot să îl sun şi să îi 
spun să nu mai vină. Cum vrei tu, draga mea.“ 

Emma se ridică şi se duse la fereastră. Se sprijini de pervaz şi rămase 
multă vreme cu privirea pierdută. Apoi, probabil după ce reuşi să digere 
informaţiile, se întoarse şi urma de zâmbet de pe chipul ei potoli toate 
temerile lui Grace. „Nu l-am văzut de mult.“ 

Inima lui Grace bătea să-i spargă pieptul. „Încă ţine foarte mult la 
tine, Emma. Te iubeşte.“ 

Chipul fiicei ei îi trădă şocul. „Mă iubeşte?“ Se întoarse la canapea 
cu paşi măsuraţi, aproape ca în transă. „Niciodată nu mi-am permis să îl 
privesc aşa. A fost tot timpul prietenul meu. Atât şi nimic mai mult.“ 

„Cred— vocea lui Grace era nesigură—,,că întotdeauna a fost puţin 
îndrăgostit de tine.“ 

Emma clipi. „Chiar?“ 

„Aşa cred.“ 

Colţurile gurii Emmei erau în continuare ridicate, dar tonul ei era cât 
se poate de serios. „Mary mi-a spus că Isus e tot ce am nevoie acum. 
E adevărat. Ştiu asta pentru că am văzut că e adevărat în viaţa ei.“ 
Ezită, apoi se aşeză. „Dar cred că mi-ar face mare plăcere—“ zâmbetul 
înflori-——,„dacă Terrence ar trece azi pe aici.“ Ochii îi străluceau, chiar 
dacă în adâncul lor încă se putea ghici regretul. „Poate ne-am putea 
ruga împreună toţi trei. Lui Mary i-ar plăcea asta.“ 

„Mary?“ Grace se forţă să nu se grăbească. Erau atât de multe lucruri 
pe care nu le ştia despre această nouă Emma, care trecuse printr-o 
mulțime de schimbări. 

„Mary Madison.“ Emma o îmbrăţişă scurt. „Am să-ți povestesc 
despre ea altă dată.“ 

„Vrei să spui... acea Mary Madison? Femeia despre care se vorbeşte 
la ştiri, cea care a înființat adăposturile acelea pentru femei?“ 

„Da.“ Ochii Emmei deveniră parcă mai adânci. „Acea Mary.“ 

„Ei bine, draga mea... toată lumea ştie povestea lui Mary Madison.“ 

„Nu, mamă.“ O umbră de tristeţe trecu peste chipul Emmei. „Nu aşa 
cum o ştiu eu.“ 

Lui Grace nu îi venea să creadă. Faimoasa Mary Madison o consiliase 
pe Emma? Nu era de mirare că schimbarea era atât de dramatică. Puse 
mâna pe umărul fiicei ei. „Vreau să aud tot, până la ultimul detaliu.“ 

„Mai târziu, bine?“ Emma inspiră adânc şi se ridică. „Acum aş vrea 
să mă pregătesc. În ochi i se citea blândeţe şi tandreţe. „Terrence va 
ajunge imediat.“ 


Duşul i se păru minunat. Îşi înfăşură braţul imobilizat într-o bucată 
de plastic şi apoi lăsă apa fierbinte să i se prelingă peste tot corpul, 
luând cu ea durerea şi regretul trecutului, toate oportunităţile pierdute şi 
toate deciziile greşite—din clipa în care se răzvrătise pentru prima oară 
împotriva mamei ei în adolescenţă. 

Era acasă! Inima îi era plină de bucurie şi se simţea din nou ca un 
copil. Revăzu cu ochii minţii reîntâlnirea cu mama ei, expresia de pe 
chipul brun şi frumos al acesteia în clipa în care le zărise coborând din 
taxi şi pornind spre ea pe alee. Retrăi senzaţia minunată şi caldă de a fi 

în braţele ei, de a se împăca în sfârşit cu mama pe care nu încetase nicio 
clipă să o iubească. 

Anii petrecuţi cu Charlie lăsaseră urme. Oasele aveau să se vindece, 
vânătăile aveau să se estompeze, dar ea avea să-şi respecte promisiunea 
făcută lui Mary. Consilierea era absolut necesară. Altfel nu avea să 
înveţe niciodată cum să funcţioneze într-o relație sănătoasă. 

În faţa ochilor îi apăru imaginea lui Terrence. Terrence cel blând 
şi conştiincios, devotat lui Dumnezeu, care se ruga şi acum pentru ea. 
ge era o altă faţetă a miracolului. Îşi aminti de cuvintele mamei 

i. „Întotdeauna a fost puţin îndrăgostit de tine.“ Închise ochii şi lăsă 
bule de şampon să i se prelingă pe față. Oare de ce nu văzuse binele 
din Terrence înainte? Cum putuse să întoarcă spatele unui bărbat ca el şi 
să alerge la cineva ca Charlie? Trecură câteva secunde şi Emma simţi că 
aproape se sufocă sub povara vinovăţiei, a îndoielilor şi a regretelor. 

Apoi îşi aminti ce îi spusese Mary cu o zi înainte. Isus a murit ca 
să îndepărteze toată durerea trecutului, ca să le ofere oamenilor o viaţă 
nouă, un nou început, în prezent. Un nou început care să construiască 
pas cu pas un viitor care să demonstreze tuturor că schimbarea în viața 
acelui om este reală. Era adevărat. Puterea lui Cristos nu era ceva ce se 
ia într-o singură doză. Era ceva ce avea să continue să acţioneze în viaţa 
ei azi, şi mâine, şi în fiecare zi în care se trezea crezând adevărul. 

În timp ce se îmbrăca, se machia pentru a-şi masca vânătăile de pe 
obraji şi din jurul ochilor şi îşi aranja părul, Emma se desfăta în acest 
adevăr. 

Şi când se auzi soneria de la uşă, Emma simţi că Dumnezeu îi 
şopteşte: Acesta, fiica Mea iubită, este doar începutul... 

Trei luni mai târziu 


ary Madison răspunse la telefon în timp ce conducea spre 
cimitir. 

„Mary, sunt Joe.“ Nu era nevoie ca bărbatul de la celălalt capăt al 
firului să spună mai mult. Era Joe Keane, lider al majorităţii din Senat, 
şi o suna pe Mary destul de des. „Îmi pare rău— știu că nu e cel mai bun 
moment...“ | 

„E în ordine.“ Mary strânse volanul şi se pregăti sufleteşte. În dimi- 
neața respectivă se dezbătuse în Senat proiectul ce promova abstinenţa. 
„Spune-mi care a fost rezultatul.“ 

„Proiectul a fost supus la vot.“ Din vocea lui răzbătea bucuria reţinută 
a victoriei. Joe Keane era un politician moderat din toate punctele de 
vedere, dar crezuse în toate cauzele puse în discuţie de Mary. În opinia 
lui, centrele şi adăposturile de factură creştină pentru femei şi copii sau 
programele ce încurajau abstinenţa erau cauze ce meritau să beneficieze 
de fonduri guvernamentale. 

„Ei bine...2* Mary îşi ţinu respiraţia. 

„A fost acceptat! Nu cu o marjă mare de voturi, dar a fost acceptat!“ 
Joe respiră uşurat. „Tu ai fost factorul decisiv, Mary. Datele statistice pe 
care le-ai furnizat şi mărturia ta. Tu i-ai convins.“ 

Mary îşi îngădui un zâmbet, unul din puţinele pe care le schiţase 
săptămâna aceea. „Aveam eu un presentiment.“ 

„E o victorie uriaşă. Am organizat o conferință de presă la care 
să participi împreună cu susținătorii proiectului la ora 4, pe treptele 
Capitoliului.“ Făcu o pauză. „E bine pentru tine?“ 

„Sigur că da.“ Mary strânse buzele. Ziua aceasta avea să fie un 
veritabil carusel de emoţii. „Ai făcut treabă bună, Joe. Vorbim mai 
târziu.“ 

„Bine.“ Oftă. „Îmi pare rău pentru bunica ta.“ 

„Mulţumesc.“ Simţi cum i se adună lacrimile în ochi, înceţoşându-i - 
vederea. „Şi mie îmi pare rău.“ 

După ce închise telefonul, Mary inspiră adânc. Clipi ca să împrăştie 
lacrimile şi să vadă drumul. Doamne Isuse... cum să fac toate astea fără 
ea? Te rog, ajulă-mă să simt azi braţele Tale în jurul meu. Deja mi-e 
atât de dor de ea... 

Încă îi venea greu să creadă. Bunica Peggy nu mai era. Murise în 
somn cu trei zile mai devreme, la câteva ore după vizita de dimineaţă 
a lui Mary. Opri la culoarea roşie a semaforului şi îşi aminti fiecare 
detaliu al acelei ultime dimineţi petrecute împreună. 


Petrecuseră dimineaţa ţinându-se de mâini şi vorbind despre Emma— 
cât de bine îi mergea—despre cât de strâns avea să fie rezultatul votului 
pentru proiectul ce promova abstinenţa şi despre cât de necesară era 
rugăciunea pentru victorie. 

Înainte ca Mary să-şi încheie vizita, bunica Peggy o privise cu 
blândeţe. „Sunt obosită. Foarte obosită.“ 

Mary se ridicase şi o îmbrăţişase. „Am să plec atunci... Te las să 
dormi puţin.“ 

„Nu...“ Nu auzi nici teamă, nici nelinişte în vocea ei. Parcă ar fi ştiut 
ce urmează să se întâmple. „Nu genul acela de oboseală. Ci oboseala 
aceea care mă face să tânjesc după Isus.“ Zâmbi şi ochii îi străluceau în 
ciuda vârstei. „Sunt gata, Mary.“ 

„Buni, nu vorbi aşa.“ Mary întinse mâna şi apucă degetele fragile. 
„Mai am nevoie de tine.“ 

„Ai nevoie de Isus şi numai de EI.“ Tonul bunicii trăda o mustrare 
blândă. 

Mary simţi un fior de panică. „Dar Isus mi te-a dat pe tine.“ Se aplecă 
şi sărută fruntea bunicii. „Acum culcă-te şi ne vedem mâine.“ 

Nici măcar o clipă nu îşi imaginase că acesta avea să fie ultimul lor 
rămas-bun şi că în câteva ore bunica avea să se stingă. 

Mary luă o batistă de hârtie din consola de lângă scaun. Nu ştia că este 
posibil să plângi atât de mult, dar simţea că ceva e neterminat, pentru 
că nu mai avea posibilitatea unei ultime conversații cu bunica ei—o 
conversaţie în cursul căreia să îi spună că dacă nu ar fi fost ea, era 
posibil ca Mary să nu fi supravieţuit. 

Ar fi îmbrăţişat-o pe bunica Peggy mai mult şi ar fi stat cu ea până 
în momentul în care i s-ar fi oprit inima. Ar fi implorat-o dacă e posibil 
să reziste, să nu renunţe. Să mai stea cu ea încă o săptămână. Încă o zi. 
Încă o oră. Se simţea rău pentru că nu fusese prezentă în ultimele clipe 
de viaţă ale bunicii, să o ţină de mână, să se roage cu ea sau să-şi ia 
rămas-bun. 

Mai avea atât de multe de spus. 

Mary îşi şterse ochii şi opri maşina în parcarea cimitirului. 

Atunci îl văzu. 

Inima i se opri o clipă şi fără să vrea ridică piciorul de pe pedala de 
acceleraţie. Venise. Chiar venise. Nigel era acolo şi nu mai trebuia să 
treacă singură prin această zi atât de tristă. 

Clipi de câteva ori în lumina puternică a soarelui. Nigel stătea 
sprijinit de maşina pe care o închiriase, cu spatele spre ea, şi se uita la 
mulțimea de monumente funerare. 

Mary parcă în primul loc pe care îl găsi liber, fără să-şi ia o clipă 
ochii de la el. 

Nigel. 

Îl sunase la o oră după ce primise vestea. Era după-amiaza târziu în 
Portugalia şi răspunsul lui Nigel fusese imediat. Avea să îi fie alături, nici 
nu se punea problema. Avionul cu care venise aterizase pe aeroportul 
Dulles cu câteva ore mai devreme. 

Mary îl studie cu inima plină de dorul acumulat de-a lungul anilor. 
Trecuseră mai bine de zece ani, dar Nigel avea aceiaşi umeri largi şi 
aceeaşi postură mândră. 

Opri motorul, iar Nigel se întoarse. Privirile li se întâlniră şi nu se 
mai dezlipiră în timp ce Mary cobori din maşină şi se îndreptă spre el. 
Nigel îi luă mâinile în ale lui şi se îmbrăţişară lung, creând o punte peste 
ani în spaţiul câtorva bătăi de inimă. 

Îmbrăţişarea lui îi spuse lui Mary tot ceea ce cuvintele nu puteau, tot 


261 


Divine 


ceea ce niciunul dintre ei nu putea spune. Nigel nu încetase să ţină la 
ea—nici măcar preţ de o săptămână, o zi sau o oră. Dar îi mai spuse şi 
că decizia pe care o luaseră era corectă—că realitatea dedicării vieţii lor 
lui Isus era mai mult decât suficientă. Dragostea pe care o împărtăşeau 
era dragostea lui Dumnezeu——o dragoste mai profundă decât orice ar fi 
putut experimenta altfel. Chiar dacă timpul nu le estompase sentimentele 
unul față de celălalt. 

Nigel făcu un pas în spate şi îi căută privirea. „Cum te simţi?“ 

Mary înclină capul, susţinându-i privirea. Când emoţiile îi permiseră 
să vorbească, reuşi să şoptească: „Tristă, Nigel. Atât de tristă... 
„Ştiu.“ Ridică mâna şi o mângâie uşor pe păr. „Îmi pare atât de 
rău.“ 

Mary dădu din cap. „Hai să mergem.“ Îl conduse pe aleile cimitirului. 
Soarele strălucea cu putere, încălzindu-i faţa, iar lui Mary i se păru cât 
se poate de adecvat. Oricât de multe lacrimi ar fi vărsat, şi oricât ar 
fi jelit-o pe bunica Peggy, sentimentul de disperare pe care îl aştepta 
întârzia să apară. Tristeţea era acolo. La fel şi dorinţa de a avea încă o zi 
cu ea, încă o conversaţie. Încă o îmbrăţişare. 

Dar disperarea—nu. 

Cea mai mare tragedie nu era moartea bunicii, ci anii pe care îi 
pierduseră. Anii în care Mary suferise orori pe care nicio fetiță nu le-ar 
fi putut depăşi vreodată fără Isus. 

Mary se uită peste umăr la Nigel, la felul în care umerii lui largi 
se conturau sub haina de la costum. Arătă spre un pâlc de copaci. „Pe 
aici.“ 

Nigel dădu din cap. Purta ochelari de soare, aşa că îi era imposibil 
să îi vadă ochii. Dar muşchii maxilarului îi erau încleştaţi, iar Mary se 
gândi că probabil se luptă şi el cu lacrimile—pe mai multe niveluri. 
Bunica fusese o persoană foarte specială pentru amândoi. 

Trecură pe lângă mai multe monumente funerare de diferite 
dimensiuni aflate dincolo de un gard viu. După ce trecură de gardul 
viu, Mary se opri. Lângă mormântul proaspăt săpat erau pregătite două 
rânduri de scaune, iar pastorul bunicii stătea de vorbă pe un ton scăzut” 
cu îngrijitorul cimitirului. 

Mary simţi că o lasă puterile. Chiar avea să se întâmple. Avea să o 
înmormânteze pe bunica Peggy, chiar dacă nu îşi dorea nimic mai mult 

decât să alerge la Orchard Gardens, la camera confortabilă şi la patul 
mare al bunicii şi să o găsească acolo, aşteptând-o. 

Se opri şi Nigel făcu la fel. „Aici e.“ 

Sicriul era aşezat deasupra mormântului. Mormanul de pământ 
ce se ridica de o parte a gropii era acoperit de zeci de aranjamente 
florale—daruri trimise de oameni din tot oraşul-—atât de cei de pe 
Dealul Capitoliului, cât şi de cei de la adăposturi. Unul dintre buchete 
era din partea unui grup de copii mai mari care îşi făceau veacul pe 
străzi şi veneau la centrul pentru adolescenţi să participe la studiul 
biblic săptămânal pe care îl ţinea Mary acolo. 

Printre bulgării de pământ se zăreau din loc în loc firişoare de iarbă, 
drept dovadă că viaţa va avea întotdeauna ultimul cuvânt—cel puţin 
pentru cei care aleg să accepte oferta lui Cristos. 

Stând unul lângă altul, Mary şi Nigel se uitară în jos şi citiră cuvintele 
inscripţionate pe monumentul comemorativ temporar sprijinit de partea 
din faţă a sicriului: Peggy Madison, bunică iubită. Apoi urmau datele 
naşterii şi ale decesului, care atestau că bunica Peggy nu avusese decât 
67 de ani. Prea tânără. Pe ultimul rând scria simplu: L-a iubit pe Isus. 

„Asta spune tot.“ Nigel îngenunche şi îndepărtă firele de praf şi de 
iarbă de pe piatră. 

Mary încrucişă braţele peste mijloc. Nu voia să fie aici, nu voia să-şi 
ia rămas-bun. De zeci de ori după aflarea veştii întinsese mâna după 
telefon pentru a-i împărtăşi bunicii detalii despre o luptă politică sau 
alta, ori despre o altă victimă de la adăpost. 

Întotdeauna avea să aibă lucruri de împărtăşit cu bunica. Pierderea 
ei o lovise drept în inimă şi o făcu să se întrebe dacă avea să meargă 
şchiopătând pentru tot restul vieții. 

Nigel păru să sesizeze lupta ce se dădea în ca. Întinse mâna şi o apucă 
pe a ei. Nu spuse nimic, dar nu aveau nevoie de cuvinte. Atingerea lui, 
mângâierea lui aveau acelaşi efect ca în urmă cu atâţia ani. De parcă Isus 
Însuşi ar fi stat lângă ea, ajutând-o să treacă prin greutăţi, amintindu-i că 
într-un fel sau altul va supravieţui acestei pierderi. 

Nu voia să se gândească la ceea ce era evident—că în curând avea să 
fie nevoită să îşi ia rămas-bun şi de la Nigel. 

„Mi-e atât de dor de ea!“ Mary îl strânse pe Nigel de mână. Izbucni 
în hohote de plâns şi multă vreme nu mai putu să spună nimic. 

Pierduse atâţia ani cu bunica Peggy, iar acum... ce familie îi mai 

rămăsese? Cine avea să mai ştie adevărul—că Mary Madison, femeia 
puternică şi de succes, educată şi echilibrată—era doar o fată care uneori 
se simţea singură şi obosită, o fată care adormea plângând în serile în 
care nu avea cu cine să stea de vorbă şi când simţea lipsa bunicii ca pe 
o durere fizică? 

În cele din urmă îşi şterse lacrimile şi ridică ochii spre Nigel. „Ştii 
ce m-am gândit azi?“ 

„Ce?* Nigel îi studie faţa, aşteptând răspunsul. 

„Că cerul nu mi-a părut niciodată atât de departe.“ 

„Hmmm.“ Nigel se aplecă mai aproape de ea, sprijinind-o. Se uită la 
sicriu şi dădu din cap. „Niciodată n-am privit lucrurile din perspectiva 
asta.“ 

În mâna pe care nu o ţinea Nigel, Mary avea o batistă de hârtie. 
Îşi şterse ochii înainte ca lacrimile să apuce să i se reverse din nou pe 
obraji. „Vreau să spun că evident, cred... ştiu că e liberă acum. Liberă de 
durere, de oboseală. E fericită, e sănătoasă şi e acasă. Ştiu toate astea... 
aici.“ Îşi duse mâna cu degetele răsfirate la piept. „Dar tot vreau să mă 
duc la ea şi să o pot îmbrăţişa. Să stau de vorbă cu ea încă o dată.“ 
Nigel o cuprinse cu braţul şi o strânse la piept, mângâindu-i părul. 
LEUL 
Momentul acesta era un rămas-bun pe mai multe niveluri. Un ultim 
rămas-bun spus acelui capitol din viaţa lor în care ei trei fuseseră uniţi 
de circumstanţe, de rugăciune şi de Dumnezeu Însuşi. 

Mary auzi voci în spatele lor şi se uită peste umăr. Dădu drumul 
mâinii lui Nigel şi se întoarse cu faţa spre grupul care se apropia de ei. 
Un zâmbet îi ridică uşor colţurile gurii. „Emma...“ 

Emma Johnson era însoţită de fetele ei şi de o femeie care era 
probabil mama ei, îşi spuse Mary. Şi de încă cineva... un tânăr chipeş 
care nu se dezlipea de ea. 

Mary întinse mâna. „Bună...“ Chiar şi în mijlocul întristării, imaginea 
lor îi făcu inima să cânte de bucurie. Se îmbrăţişară. Mary o studie cu 
atenţie pe Emma. Ghipsul şi vânătăile dispăruseră. Faţa Emmei radia 
blândeţe şi ochii îi străluceau. Mary zâmbi. „Ai ochi de Isus.“ 

„Chiar?“ Vocea Emmei era blândă, smerită. O urmă de zâmbet îi 
Jucă pe buze. 

„Chiar.“ Tânăra din faţa lui Mary nu mai semăna deloc cu cea care 

se ținuse de balustradă, amenințând că se va arunca în Potomac. Emma 
se schimbase-—era o cu totul altă persoană. | 

Emma puse mâna pe umărul lui Mary. „Îmi pare rău de bunica ta. 
Ştiu... cât de mult a însemnat pentru tine.“ 

„Mulţumesc.“ Mary simţi un nod în gât. Se uită la femeia care 
stătea la câțiva paşi distanță şi se îndreptă spre ea. „Eu sunt Mary. 
Dumneavoastră trebuie să fiţi mama Emmei.“ 

„Da.“ Zâmbetul femeii era reţinut, dar cald. „Eu sunt Grace.“ Îşi 
duse degetele la gură şi ezită. „Cum aş putea să vă mulțumesc vreodată? 
Mi-am primit fiica înapoi.“ 

Mary înţelese. Renunţă la formalism şi o îmbrăţişă pe Grace. „Mă 
bucur tare mult.“ Vorbi în şoaptă, lacrimile răzbătându-i încă în glas. 
„Acum-—“ se uită la Emma—,e rândul ei să spună altora.“ 

Ochii Emmei străluceau de sinceritate „Aşa e.“ 

Mary îşi şterse ochii. „Vă mulțumesc că aţi venit. Va fi o ceremonie 
foarte restrânsă. Aşa cum ar fi dorit bunica.“ 

Emma îl luă de mână pe tânărul de lângă ea şi îi zâmbi adorator. 
„Acesta este Terrence Reid.“ 

„Terrence—“ Mary întinse mâna—,,mă bucur să te cunosc.“ 
„Terrence îi răspunse lă fel, apoi îşi îndreptă atenţia din nou spre 

Emma. 

Mary îi urmări şi trăi o senzaţie neobişnuită. Ştia cine este Terrence. 
Băiatul care fusese mereu alături de Emma, prietenul ei. Mary se gândi 
la Nigel şi înţelese senzaţia aceea stranie. Era mai degrabă un dor. Era 
mulțumită cu viaţa ei, profund satisfăcută. Dar cât de minunat era că 
Dumnezeu le îngăduise acestor doi tineri să se găsească şi că din cenuşa 
trecutului ruinat al Emmei răsărise această mlădiţă nouă de viaţă. 

Emma făcu semn cu capul spre Nigel. Acesta stătea cu faţa spre 
sicriul bunicii, cu capul plecat şi cu spatele la ei, ca să nu îi deranjeze. 
Emma se uită la el, apoi la Mary. „Este...7* 

„Nigel,“ şopti Mary şi îşi întoarse privirea spre el. „Da.“ 

Emma ridică din sprâncene, apoi o trase uşor pe Mary de braţ. 
„Prezintă-mă.“ 

Se îndreptară împreună spre el, iar Nigel se întoarse şi îşi îndepărtă 
ochelarii de soare când le auzi venind. Mary se uită în ochii lui. „Nigel, 
aş vrea să ţi-o prezint pe Emma Johnson. Tânăra despre care ţi-am 
povestit în ultima mea scrisoare.“ 

Nigel zâmbi şi strânse politicos mâna Emmei. Dar atât—nu o întrebă 
despre credinţa ei şi nici ce mai face. Mary observă imediat diferenţa. 

Nigel dădea dovadă de blândeţe şi căldură în raporturile lui cu toţi 
cei pe care îi întâlnea. Dar cu ea era întotdeauna altfel. Aceasta era parte 
din lupta pe care o ducea, parte din motivul pentru care îi scria doar o 
dată pe an. Sentimentele lui față de ea erau profunde şi complicate, aşa 
cum erau şi ale ei faţă de el. De aceea trebuia să se țină amândoi cu tărie 
de adevăr. Dumnezeu îi unise la un moment dat, da, dar numai pentru 
ca Nigel să o poată duce pe Mary înaintea lui Isus. Adesea trebuia să 
îşi amintească sieşi acest fapt. Cristos şi dragostea Lui nemuritoare, 
lucrarea Lui, slujirea Lui aveau să le consume întotdeauna zilele. 

Şi totuşi... în momente ca acesta Mary se întreba... 

Emma se întoarse lângă Terrence şi grupul se aşeză împreună cu fetele 
pe scaunele din al doilea rând. Mai apărură câteva persoane—asistente 
de la Orchard Gardens, doi voluntari de la unul dintre adăposturi—care 
îşi ocupară locurile în linişte. 

Mary şi Nigel se aşezară ultimii, pe primul rând, aproape de sicriu. 

Pastorul rosti o cuvântare scurtă, respectând dorinţa bunicii Peggy 
de a avea un serviciu de înmormântare scurt. Mary închise ochii şi auzi 
cuvintele pe care i le spusese bunica în cursul uneia dintre ultimele lor 
conversații: „După ce nu voi mai fi... aminteşte-ţi de mine când vei 
vedea apusul sau zâmbetul unui prieten. Amintește-ţi de mine când te 
vei gândi la versetele mele preferate din Biblie. Dar să nu risipeşti prea 
mult timp şi bani pe mine după ce voi muri. Pe atunci eu voi sărbători 
împreună cu Isus, şi aş vrea ca şi tu să sărbătoreşti.“ 

Mary deschise ochii şi se concentră asupra pastorului şi a mesajului 
său. | 

„Căci, după cum avem parte din belşug de suferinţele lui Cristos, tot 
aşa, prin Cristos avem parte din belşug şi de mângâiere.“ 

Versetul îi era familiar lui Mary şi se putea raporta la el la un nivel 
cât se poate de profund. Şi-o imagină pe bunica zâmbindu-i, privind-o 
în felul acela care îi spunea că Biblia este adevărată şi mângâierea va 
veni. Chiar şi în momente ca acesta. 

La încheierea serviciului, ceilalţi îşi luară rămas-bun şi în cele din 
urmă Mary rămase singură cu Nigel. Stătură mult timp aşezaţi pe 
scaunele de lângă sicriu, în tăcere. Încă le venea greu să creadă. Timp 
de peste zece ani nu trecuse nici măcar o zi în care Mary să nu stea de 

vorbă cu bunica Peggy. Chiar şi în anii de coşmar pe care îi peirecuseră 
departe una de alta, Mary se simţise mereu mângâiată la gândul că 
bunica era undeva acolo, rugându-se pentru ea şi căutând-o. 

Nigel îi ghici gândurile. Îşi împreună mâinile şi îi spuse: „Planurile 
lui Dumnezeu nu sunt planurile noastre.“ 

„Nu.“ O dureau braţele, așa cum i se întâmpla uneori. Cât timp 
fusese prizonieră în pivniţa lui Jimbo şi în toţi anii de dinainte de a fi fost 
salvată, tânjise după şansa de a fi îmbrăţişată de bunica ei, de a se simţi 
în siguranță şi protejată. Îşi i imagina că stă cu bunica în dormitorul ei roz 
şi citesc împreună. Uneori—când tristeţea era prea grea ca să o poată 
duce, ca acum-—resimţea pierderea ei ca pe o durere fizică. Îşi trecu 
degetele peste cicatricele de la încheieturi. „Viaţa poate fi foarte dură.“ 

Nigel ridică privirea. Ochii lui păreau să cuprindă tot cerul de dea- 
supra lor. „Nu ştiu de ce, dar pierderea asta mă afectează mai mult.“ 
Miji ochii în lumina puternică a soarelui. Preţ de câteva momente nu 
spuse nimic. Probabil nu reuşi să spună nimic. În cele din urmă îşi drese 
glasul şi încercă din nou. „Aş fi vrut ca Dumnezeu să te răsplătească.“ 
Ochii lui îi întâlniră pe ai ei, iar Mary văzu mai mult decât bunătatea 
lui. Îi văzu umanitatea. „Toţi acei ani fără ea... cred că mi-am dorit 
ca Dumnezeu să îţi mai dea treizeci de ani cu Peggy. Ceva care să 
compenseze pentru hidoşenia anilor pe care i-ați petrecut departe una 
de alta.“ 

Nigel era un bărbat puternic, un misionar recunoscut pentru 
înțelepciunea şi tăria lui spirituală. Cu siguranță nu îi era uşor să 
recunoască aşa ceva. Aşa cum nu îi fusese uşor nici să-şi recunoască 
sentimentele faţă de ea cu 12 ani în urmă, în biroul lui de la centru. 

Mary îl strânse uşor de braţ. Era atât de bine să îl aibă alături. 
Prezenţa lui îi dădea un sentiment de siguranţă, de căldură şi de bine. 
Expiră încet. „Vom avea anii aceia. Şi mult mai mult de atât.“ Se uită 
adânc în ochii lui. „Doar că aşteptarea e grea.“ 

Nigel dădu din cap şi se uită din nou la piatra comemorativă. „oată 
viaţa ei, Peggy L-a iubit pe Dumnezeu. A fost... o imagine minunată.“ 

„Și aşa va fi pentru veşnicie.“ Mary dădu drumul braţului lui Nigel. 
Se ridică şi îşi odihni mâna pe sicriu. „Se prea poate ca nimeni altcineva 
să nu îşi amintească de ultimii ei ani.“ Închise ochii. Când îi deschise, 
se uită la Nigel printr-un văl de lacrimi. „Dar eu îmi voi aminti. Bunica 
mea s-a rugat tot timpul pentru mine. S-a rugat pentru femei ca Emma, 

pentru provocările şi responsabilităţile de ordin politic cu care mă 
confrunt.“ 

„Pierderea ei va fi resimţită.“ 

Mary își reluă locul lângă el. Timp de zece minute stătură în tăcere, 
pierduţi în propriile amintiri. Apoi Nigel se întoarse spre ea. „Trebuie să 
plec, Mary. Zborul meu pleacă în curând.“ 

„Ştiu.“ Îi susținu privirea. 

Apoi, cu infinită tandreţe, se lăsă în braţele lui. 

Nigel îi şopti în păr: „Mă voi ruga, Mary. În fiecare zi. De acolo, din 
Portugalia, te voi înălța pe tine şi lucrarea ta din capitala acestei naţiuni 
înaintea lui Dumnezeu.“ Se trase înapoi şi îi studie faţa. „Îţi promit.“ 

„Nigel... nu te-ai schimbat deloc. Încă mă iubeşti.“ Îşi odihni capul pe 
pieptul lui preţ de câteva bătăi de inimă. Apoi se forță să se dezlipească 
de el, să pună distanţă între ei. Dacă mai stătea un minut în braţele lui, 
nu era sigură că mai putea să îi dea drumul vreodată. 

„Da, Mary.“ Îi luă mâinile în ale lui. „Încă te iubesc.“ Ezită. „Așa 
cum te iubeşte Isus. În singurul fel în care pot să te iubesc şi să mă 
întorc în locul în care m-a chemat Dumnezeu.“ Vocea i se pierdu, şi din 
felul în care expiră, Mary îşi dădu seama cât de grea e lupta pe care o 
duce. „Dar... nu vreau să îmi iau rămas-bun de la tine.“ 

„Ştiu.“ Mary înţelese tot ce îi spunea Nigel, tot ce simţea. Pentru că 
şi ea simţea la fel. „Dă-mi voie să mă rog pentru tine, Nigel.“ 

Nigel dădu din cap în semn de aprobare. Strânsoarea MeesteloE lui 
deveni de două ori mai puternică. 

„Doamne Isuse, Te rog să îl însoțeşti pe prietenul meu, Nigel.“ 
Suspină şi găsi în ea o putere pe care nu ştia că o are înainte ca el să fi 
intrat în viaţa ei. „Capitolul acesta—cel în care apare bunica Peggy—s-a 
încheiat. Dar Tu ai atât de multe lucruri pregătite pentru amândoi... în 
locurile în care ne-ai chemat pe fiecare. Simt asta în adâncul sufletului, 
Doamne. Păzeşte-l pe Nigel, ţine-i ochii deschişi, pentru ca data viitoare 
când o Mary Madison va intra pe uşă, el să fie gata—încă o dată—să îi 
arate dragostea Ta.“ Mary zâmbi, deşi lacrimile îi curgeau nestăvilite pe 
obraji. „Pentru că genul acesta de dragoste schimbă totul.“ 

Se îmbrăţişară şi vocea lui Nigel era încărcată de emoție. „Îmi va fi 
dor de tine.“ 

Lui Mary nu îi venea să creadă că Nigel trebuia să plece deja. Simţi 
cum i se pune un nod în gât şi dădu din cap. „Şi mie de tine.“ Preţ de o 

clipă ar fi vrut să strige la el. Nu vedea? Ar fi putut să îşi facă lucrarea 
de misiune aici, în Washington, D.C., şi ar fi putut fi împreună în fiecare 
zi. În calitate de cei mai buni prieteni, dacă nu mai mult. 

Dar Nigel se retrase din îmbrăţişare şi îi cercetă ochii şi faţa, de parcă 
ar fi încercat să le memoreze. „Mary... condu-mă până la maşină.“ 

Îl conduse, şi când ajunseră în parcare Nigel o îmbrăţişă încă o dată. 
Cu o ultimă privire, mai întâi spre mormântul bunicii Peggy, şi apoi 
spre ea, se urcă în maşină şi plecă. 

Mary îl urmări cu privirea, apoi făcu încet cale întoarsă la mormântul 
bunicii ei. Abia atunci scoase din buzunar poşetuţa cu mărgele roşii. 
De-a lungul anilor, prin toate momentele oribile prin care trecuse, Mary 
păstrase poşetuța. Mesajul adresat de Peggy nepoatei ei era şi acum 
acolo. Despături cu mare atenţie hârtia îngălbenită de vreme, şi citi cu 


voce tare cuvintele: 


„«Căci Eu ştiu gândurile pe care le am cu privire la voi», zice 
Domnul, «gânduri de pace şi nu de nenorocire, ca să vă dau un 
viitor şi o nădejde». “—leremia 29:11 


„Mary, voi fi mereu aici pentru tine. Te iubesc. Bunica. “ 


Mesajul era la fel de adevărat acum ca şi atunci. Cuvintele acestea 
reprezentaseră o ancoră pentru Mary de-a lungul anilor petrecuţi în 
pustie. Acum aveau să rămână o ancoră pentru ea până în clipa în care 
avea să părăsească această lume. Până când avea să ajungă în cer şi ea 
şi bunica Peggy aveau să poată sta din nou de vorbă ore în şir. 

Se gândise să pună poşetuţa roşie în sicriu, lângă bunica ei. Dar se 
răzgândise. Avea să o păstreze în biroul ei, ca pe o amintire tangibilă a 
dragostei bunicii faţă de ea. Dar mai mult decât atât, ca pe o amintire 
tangibilă a dragostei lui Cristos pentru ea. 

Mary ridică faţa spre soare şi închise ochii. Isus nu numai că o 
iubise. O căutase, o urmărise, o chemase pe nume zi după zi, an după 
an. Şi în tot acest timp, EI ştiuse planurile pe care le avea pentru ea. lar 
când ea se oprise din alergare suficient ca să asculte, planurile acelea se 
desfăşuraseră în mod miraculos. | 

Poşetuţa roşie avea să fie mereu o dovadă a acestui fapt. 

Gândurile lui Mary se întoarseră din nou la Nigel. Renunţând încă 
o dată la el, urmărindu-l cum se îndepărtează—poate pentru ultima 

oară— Mary începu să realizeze un lucru. Între timp ajunsese la sicriu şi 
se aşeză din nou lângă el. Simţea razele soarelui încălzindu-i umerii şi 
gândul acela se cristaliză. De parcă norul cel mai negru care îi umbrea 
viaţa ar fi fost în sfârşit risipit. 

În ultima săptămână, sub impresia şocului pierderii bunicii ei şi a 
durerii de a-şi lua rămas-bun de la Nigel, aproape că uitase un lucru. 

Isus era tot ce avea nevoie. Isus era de ajuns. 

Nu putea să se supere pe Dumnezeu pentru că o luase pe bunica acum. 
Pentru ea venise timpul să sărbătorească în ceruri, cu Isus. lar pentru 
Nigel era timpul să ÎI prezinte pe Isus altor oameni—celor care aveau să 
intre pe poarta misiunii lui din Portugalia în fiecare zi a săptămânii. 

Unor femei ca Emma. Unor femei ca Mary. 

Trebuia să îşi continue călătoria fără bunica ei şi chiar fără Nigel. 
Dar nu avea să călătorească singură. Niciodată singură. Braţele lui 
Isus aveau să îi ţină mereu companie şi avea să le simtă în jurul ei de 
fiecare dată când îmbrăţişa un om întors la Cristos, ori de câte ori vizita 
un centru pentru adolescenţi sau un adăpost pentru femei care exista 
datorită eforturilor ei neobosite de a obţine fonduri guvernamentale 
pentru astfel de lucrări. Ori de câte ori următoarea Emma avea să intre 
în biroul ei. 

Mary se uită la piatra comemorativă de la căpătâiul mormântului 
bunicii ei şi cuvintele-săpate în piatră îi rezonară în minte: L-a iubit pe 
Isus. Acestea erau cuvintele pe care spera ca într-o bună zi cineva să le 
inscripţioneze pe piatra de la căpătâiul mormântului ei. 

În pofida dificultăţilor cu care se confrunta, în pofida pierderilor pe 
care le suferise, pacea se instaura din nou în inima ei, preluând controlul 
asupra sufletului ei. Se gândi la lărgimea, lungimea, adâncimea şi 
înălţimea iubirii lui Isus. La dragostea Lui, mai mare decât orice ar 
putea cunoaşte omenirea vreodată. Dar nu numai dragostea lui Cristos 
schimbă totul. Ci şi puterea Lui. Puterea Lui inerentă, pentru că EI este 
ceea ce este. Pentru că El este cine este. 

Pe de-a-ntregul Dumnezeu, pe de-a-ntregul om. 

Divin. 


O ntre 


Foloseşte întrebările de mai jos pentru reflecţie individuală sau 


pentru discuţii de grup în cadrul unui club de lectură sau al unui 
grup de studiu. Ele te vor ajuta nu numai să înţelegi problemele 
ridicate în Divin, ci şi să aplici mesajul cărții în propria ta viaţă. 


l. 


Ştim foarte puţine lucruri despre adevărata Maria Magdalena. 
Un lucru ştim sigur: că Isus a eliberat-o de şapte demoni— 
Scriptura ne spune de două ori lucrul acesta. Mary Madison 
a fost şi ea eliberată din şapte robii: teama, minciuna, durerea 
auto-provocată, dependenţa, necredincioşia, promiscuitatea şi 
gândurile de sinucidere. Cum pot oricare dintre aceste lucruri 
să nenorocească viața unui om? Explică de ce aceste probleme 
erau prea puternice ca Mary se le învingă singură. 


2. Ce tipuri de robie ai observat în viaţa ta sau în viaţa cunoscuţilor 


tăi? Exemplifică în ce fel te-a salvat Isus pe tine sau pe unul 
dintre cunoscuţii tăi. 


„ Crezi că adevărata Maria Magdalena a înţeles că Isus era 


divin—pe de-a-ntregul om şi pe de-a-ntregul Dumnezeu? De 
ce sau de ce nu? 


„ Mai ştim că Maria Magdalena a jucat un rol deosebit de 


important în răspândirea creştinismului, a lucrării lui Cristos. 
Ea L-a iubit pe Isus cu toată viaţa şi cu toate resursele ei. Cum 
ți se pare că s-a reflectat acest aspect al vieţii Mariei Magdalena 
în Divin, în viaţa lui Mary Madison? 


„ De ce credea Mary Madison atât de complet în divinitatea lui 


Cristos? Ce dovezi ale puterii şi ale divinității lui Cristos ai 
văzut în viaţa ta? 


. Isus a fost cel mai bun povestitor. Uită-te peste una sau două 


pilde din Biblie şi repovesteşte-le. 

10. 


IM. 


12, 


La 


14. 


16. 


„De ce crezi că Isus le spunea ascultătorilor Săi pilde? A fost 


viaţa ta schimbată vreodată de puterea unei poveşti? 


„Ce ştii despre romanul Codul lui Da Vinci? În ce fel a afectat 


el convingerile celor din cercul tău de prieteni? 


. Crezi că este posibil ca societatea să fie schimbată prin inter- 


mediul unei opere de ficţiune? De ce sau de ce nu? 


Mary Madison a fost o victimă cea mai mare parte a vieţii ei. 
Explică ce sentimente ţi-a inspirat copilăria lui Mary. 


Ce părere ai despre suferinţa din lumea aceasta? De ce crezi că 
Dumnezeu o îngăduie şi ce se poate câştiga din ea? 


În ce fel a afectat trecutul lui Mary persoana care a devenit ea 
la maturitate? 


Adesea victimele abuzurilor ajung să trăiască o viaţă carac- 
terizată de alegeri greşite. Este acest lucru vizibil în viaţa lui 
Mary? Dar în viaţa Emmei? 


Dependenţa este adesea o consecinţă a unor alegeri greşite. 
Exemplifică ideea că soluţiile lumeşti la dependenţă sunt 
ineficiente. De ce este eliberarea de dependenţă o dovadă a 
intervenţiei unei puteri divine? 


„ Explică în ce mod a reuşit în cele din urmă Nigel Townsend 


să o convingă pe Mary de dragostea lui Cristos. Care a fost 
ilustraţia pe care a pus-o în scenă pentru ea şi de ce a avut un 
impact atât de puternic? Care a fost impactul emoţional pe 
care l-ai resimţit la citirea acelei scene? 


Tu cum te-ai convins de dragostea lui Cristos? Ce anume a dus 
la acel moment şi în ce fel ţi-a afectat viața? 


„De multe ori vedem că Mary şi Nigel se roagă şi primesc un 


răspuns de la Dumnezeu. Ți s-a întâmplat vreodată să te rogi 
şi să auzi sau să simţi un răspuns? Descrie ce s-a întâmplat şi 
cum te-ai simţit. 


„A existat vreodată o perioadă în viaţa ta când te-ai rugat cu 


fervoare pentru ceva, ca apoi să simţi că rugăciunile tale nu 

primesc răspuns? Cum ai reacţionat? Ţi-a schimbat acest lucru 
relaţia cu Cristos? 


19. Citeşte pasajele biblice despre Maria Magdalena (vezi nota 

autoarei de la începutul acestei cărți). Dacă Maria ar fi în viaţă 

"azi, ce crezi că ar spune despre învăţăturile eretice care afirmă 
că ea şi Isus ar fi fost căsătoriţi? 


20. Crezi că Maria ar fi vrut să fie implicată în apărarea divinității 
lui Cristos? De ce sau de ce nu? 

Bestseller 
SERIA RĂSCUMPĂRARE 
de Karen Kingsbury şi Gary Smalley 


Romanciera Karen Kingsbury şi expertul în relaţii Gary Smalley au făcut 
echipă şi v-au oferit seria Răscumpărare, care explorează principiile 
relaţionale pe care Gary le-a predat timp de peste treizeci de ani şi pe care 
le aplică într-o familie în particular, familia Baxter. În creuzetul tragediilor 
şi triumfurilor lor, cei din familia Baxter învaţă ce înseamnă angajament, 
iertare, credinţă şi mâna răscumpărătoare a lui Dumnezeu. 


RĂSCUMPĂRARE 


o poveste a unei iubiri cu orice preţ 


AMINTIRI 
o călătorie de la tragedie la vindecare 


ÎNTOARCEREA 
o poveste a unei dragoste tenace şi a dorului 
după un fiu pierdut 


BUCURIE 
o poveste a unei pierderi de nespus şi 
a miracolului copleşitor al unei vieţi noi ; 


REUNIUNEA 

o poveste a harului şi răscumpărării lui 
Dumnezeu, E] oferind victorie chiar şi în cele 
mai dificile momente. 


Pentru comenzi: www.kerigma.ro 


Bestseller 
SERIA ÎNTÂIUL NĂSCUT 
de Karen Kingsbury 


Vă invităm să vedeţi ce mai fac membrii familiei Baxter, personajele voastre 
favorite din seria Răscumpărare. Dayne Matthews este un actor foarte 
bine cotat la Hollywood, cu un viitor strălucit. Dar inima îl atrage către 
o femeie şi o familie care nu ştiu că viaţa lor e legată de a lui. Katy Hart, 
regizoare la Teatrul Creştin pentru Copii, şi-a găsit în sfârşit mulţumirea 
şi se simte ca acasă în Bloomington, Indiana. Însă acest lucru se schimbă 
când îl cunoaşte pe Dayne Matthews, care îi făgăduieşte un viitor pe care 
ea l-a lăsat în trecut. Între timp, John Baxter caută să îşi ţină promisiunea 
făcută soţiei sale pe patul de moarte—să reîntregească familia cu acel copil 
despre care nu au vorbit niciodată. 


FAIMĂ | 
o poveste despre speranţă, vindecare şi 
călăuzirea divină a lui Dumnezeu—chiar şi 
când împrejurările sunt imposibile 
IERTAT 
O poveste despre călăuzirea divină a lui. 


Dumnezeu şi despre înţelegerea faptului că 
pacea vine numai după iertare 


GĂSIT 

o poveste despre călăuzirea divină a lui 

. Dumnezeu şi despre adevărul că Dumnezeu îi 
„răsplăteşte pe cei care Îl caută din toată inima + 


FAMILIE 


o poveste despre căutarea unei speranţe 


PENTRU TOTDEAUNA 
o poveste despre supraviețuirea în vremuri grele şi 
i despre tăria şi nădejdea pe care o dau familia şi o 
credinţă profundă 


Pentru comenzi: www.kerigma.ro 


